
FORTALE 

DEN  følgende  Fremstilling  af  Dr.  Rothes  Levnet  er 
skreven  efter  Opfordring  af  hans  yngste  Søn,  Gros- 
serer Chr.  E.  Rothe,  hvem  det  har  ligget  paa  Sinde,  at 
Mindet  om  Faderen  i  hans  kirkelige  og  theologiske  Virken 
kunde  bevares  baade  i  og  ud  over  hans  egen  Slægt. 

Det  fortællende  Hensyn  har  derfor  for  mig  været 
det  overvejende.  Her  er  ikke  tilstræbt  nogen  egentlig 
kritisk  Bedømmelse  af  Dr.  Rothes  Forfatterskab  eller 
Standpunkt  i  kirkelig  og  theologisk  Henseende,  men 
her  er  forsøgt  gruppevis  at  give  en  fortløbende  Skil- 
dring af  hans  Liv  og  Virksomhed  baade  hjemme  og 
ude,  belyst  ved  hans  Tid  og  hans  Omgivelser,  saa 
Læseren  kan  lære  ham  at  kende  i  de  forskellige  For- 
hold, som  han  er  bragt  i  sit  Liv  igennem,  og  i  For- 
hold til  de  forskellige  Ting,  som  han  fik  med  at  gøre. 

Det  kommer  mig  for,  at  en  saadan  Fortælling  bedst 
tjener  sit  Formaal,  naar  Kendsgerningerne  er  fj^ldigt  frem- 
dragne og  selv  faar  Lov  at  tale,  og  derfor  har  jeg  be- 
stræbt mig  for  at  indsamle  og  fremdrage  de  rent  data- 
mæssige Oplysninger  om  personlige  og  literære  Forhold 
i  ret  vid  Udstrækning. 

Jeg  har  saa  godt  som  ikke  haft  Breve  eller  selv- 
biografiske Optegnelser  af  nogen  Art  til  min  Raadighed, 


da  saadant  Materiale  ikke  findes  bevaret  efter  den  af- 
døde. Fremstillingen  vil  derfor  ogsaa  savne  den  Fylde, 
som  sligt  egenhændigt  Stof  kan  give. 

Mine  Kilder  har  jeg  maattet  søge  i  Bibliotheker  og 
Arkiver  og  saa  supplere,  hvad  jeg  der  fandt,  med  mundt- 
lige eller  skriftlige  Meddelelser  fra  Folk,  som  vidste  noget 
om  Rothe.  I  sidste  Henseende  maa  jeg  takke  hans  ældste 
Søn,  Borgmester  i  Grenaa  Carl  E.  Rothe,  for  nogle  Breve, 
som  jeg  meget  har  benyttet  især  i  de  to  sidste  Afsnit 
af  Bogen. 

København  i  April  1906. 

FORÆLDRENE  OG  HJEMMET. 

FRIHEDSSTØTTEN  paa  Vestcrbro,  som  rejstes  i  Aarene 
1792 — 97,  er  i  lige  Grad  et  Mindesmærke  om  en 
af  de  lykkeligste  Begivenheder  i  vort  Lands  indre  Hi- 
storie, nemlig  Bondestandens  Frigørelse,  og  om  de  Mænd, 
som  har  Æren  for  Gennemførelsen  af  de  betydnings- 
fulde Reformer,  hvoraf  Frigørelsen  fremgik.  Ved  denne 
fremkaldtes  en  gennemgribende  Forandring  i  den  danske 
Bondestands  Kaar,  hvorved  Grundlaget  blev  skabt  for 
det  følgende  Aarhundredes  usigelig  vigtige  økonomiske 
Udvikling.  —  Frigørelsen  skete  ikke  med  ét  Slag,  men 
Skridt  for  Skridt  ved  Forordningen  af  23.  April  1781 
om  Fællesskabets  Ophævelse,  ved  det  fortrinlige  Arbejde, 
som  udfoldedes  af  den  d.  25.  Aug.  1786  nedsatte  store 
Landbokommission,  ved  Forordningen  af  8.  Juni  1787 
om  Fæstevæsenet  og  endelig  ved  den  Forordning,  som 
satte  Kronen  paa  Værket,  nemlig  Forordningen  af  20. 
Juni  1788  om  Stavnsbaandets  Ophævelse.  Senere  fulgte 
24.  Juni  1794  Forordningen  om  Hoveriet. 

Gennemførelsen  af  disse  Reformer  er  knyttet  til 
Navnene  Moltke,  Reventlow,  Bernstorf,  Colbjørnsen  og 
andre  mer  og  mindre  bekendte.  Selvfølgelig  havde 
disse  Reformer  ogsaa  deres  Modstandere,  og  disse  fandtes 
dels  iblandt  de  højere  Embedsmænd  og  dels  paa  Herre- 
gaardene.  Modstandernes  Forbitrelse  vendte  sig  naturlig- 
vis imod  de  mest  indflydelsesrige  Reformvenner,  hvis 
Navne  allerede  er  nævnte,  men  den  vendte  sig  ogsaa 
særlig  imod  Københavnerne,  som  havde  givet  Reform- 
bevægelsen  deres   kraftige   Støtte.     Den   Ringeagt,   som 

man  paa  Herregaardene  nærede  for  »de  københavnske 
Klubbe-Statsmænd  og  Agerdyrkere«,  gik  over  alle  Græn- 
ser, og  navnlig  forekastede  man  Københavnerne,  at  de 
her  vilde  have  en  Mening  om  Ting,  hvorom  de  ikke 
en  Gang  kunde  have  nogen  Forestilling.  Den  Spot, 
som  laa  i  det  opfundne  Navn,  virkede  ikke  dræbende. 
De  københavnske  Klubbe-Statsmænd  og  Agerdyrkere 
var  mere  levende  end  som  saa,  og  det  blev  dem,  som 
bar  Sejren  hjem.  Det  var  ej  heller  nogle  ganske  faa, 
men  en  stor  Skare.  Men  Navnene  paa  dem  vedkommer 
os  iøvrigt  ikke  her.  Det  gør  kun  det  af  Slægten  Rothe 
til  hin  Kategori  ydede  Kontingent.  Det  var  kun  to,  men 
netop  Bedstefader  og  Fader  til  det  Medlem  af  Slægten, 
hvis  Navn  staar  paa  dette  lille  Skrifts  Titelblad. 

I  den  tidligste  Forhandling  om  de  paatænkte  Re- 
former havde  blandt  disse  »københavnske  Agerdyrkere« 
den  ansete  filosofisk-historiske  Forfatter  Thyge  Rothe 
deltaget.  Han  opnaaede  endogsaa  for  sine  landbovenlige 
Meninger  pludselig  at  blive  afskediget  fra  sit  Embede 
som  Amtmand  i  Segeberg.  I  selve  Reformperioden 
træ^ffer  vi  hans  Søn  C^hristian  Rothe  som  en  af  dem, 
der  maatte  lægge  Kræfter  til,  da  Ideerne  skulde  prak- 
tiseres, og  han  viede  saa  at  sige  hele  sit  Liv  til  baade 
theoretisk  og  praktisk  Tjeneste  i  Landbosagen  og  andre 
i  Forbindelse  dermed  staaende  Sager. 

Christian  Rothe  var  fra  1790  og  til  et  Par  Aar  før 
sin  Død  kongelig  Embedsmand,  og  han  kom  paa  Em- 
beds Vegne  til  at  staa  hine  ovennævnte  Venner  af 
Landboreformerne  nær.  Fra  Kopist  avancerede  han  til 
Kontorchef  i  sjællandske  Landvæsenskonlor  og  blev 
1795  Sekretær  i  den  store  Hoverikommission.  Han  blev 
beordret  til  at  deltage  i  alle  dens  Rejser.  1809  blev 
han  (^hcf  for  Matrikelskontoret,  senere  første  Medlem  i 
Komiteen  for  den  nye  Matrikels  Indforelse  og  1811 
Medlem  af  og  Sekrelier  i  den  for  luvvnte  store  Landbo- 
kommission,    1814    blev     han     Kommitteret    i    Rente- 


kammeret.  Endelig  kan  endnu  tilføjes,  at  han  1831  blev 
Medlem  og  senere  Formand  i  den  overordnede  Tiende- 
kommission.    Han  døde  1852  som  Konferensraad. 

At  han  som  Følge  af  disse  forskellige  Hverv  maa 
have  været  en  af  Støtterne  for  hele  Sagen  siger  sig  selv. 
Maaske  ikke  en  af  de  Støtter,  som  straks  ses,  naar 
man  tager  Historien  om  Landboreformen  i  Haanden, 
saa  dog  en  af  dem,  hvoraf  det  egentlig  fagmæssige 
Arbejde  for  Sagen  bæres  oppe,  Dette  kan  vel  let  falde 
noget  i  det  tørre  med  saadanne  Ingredientser  som  Tal, 
Beregninger  og  vidtløftige  Skriverier,  og  Pultene  i  mini- 
sterielle Kontorer  er  vel  heller  ikke.  de  allerbedste  Ste- 
der til  at  undgaa  det  Støv,  som  kan  skjule  Arbejdets 
ideelle  Sider  og  virke  sløvende  paa  den,  som  skal  re- 
gere med  Aktstykker  paa  disse  Pulte;  men  til  Ros  for 
Christian  Rothe  skal  det  alligevel  siges,  at  han  har 
levet  og  arbejdet  paa  hine  Steder  med  det  Sind,  den 
Kærhghed  og  den  Begejstring,  som  bærer  enhver  Ger- 
ning, der  udføres  med  et  højere  Formaal,  og  hvorved 
den  forlenes  med  et  højere  ideelt  Liv.  Og  det  ideelle 
var  her  Bondestandens  Frigørelse,  af  hvilken  Reform 
han  var  en  virkelig  Ven.  Det  var  Chefen  for  Rente- 
kammeret, Grev  Christian  D.  Reventlow,  af  hvem  Rothe 
fik  sine  Impulser,  og  i  hvis  Skole  han  gik,  og  han  var 
en  lærviUig  Lærling,  der  ligesom  sin  Mester  indsaa,  at 
den  den  Gang  ringeagtede  Klasse,  som  hedder  Bonde- 
standen, er,  som  han  har  sagt,  Danmarks  Rod  og 
Styrke.  Derfor  stillede  han  sig  ogsaa  villigt  til  Tjeneste 
for  hine  Ideer  og  lagde  sit  energiske  Arbejde  til  alt  det 
øvrige,  der  blev  Grundlag  for  hine  Reformer,  og  den 
Tanke  var  ham  ikke  Qærn,  at  han  gjorde  det  som  et 
Offer,  han  bragte  sit  Fædreland. 

I  sit  Ægteskab  med  Charlotte  Christine  Muller, 
Datter  af  Godsforvalter  ved  Sorø  Akademi  Caspar  P. 
Muller,  havde  han  11  Børn;  den  4.  i  Rækken  var  Vil- 
helm  Rothe,    til    hvis   Biografi    der    i   det    følgende    er 


samlet  en  Del  Materiale.  Han  var  født  paa  Fødsels- 
stiftelsen i  København  d.  13.  Oktbr.  1800  og  døbt  samme- 
steds. Hans  Moder  døde  1814  efter  at  have  født  sit 
Ilte  Barn,  Viggo  Rothe,  til  Verden.  Aaret  efter  giftede 
Christian  Rothe  sig  paany  med  Johanne  Cathrine  Marie 
f.  Selmer,  Datter  af  Kommandør,  Inspektionsofficer  ved 
den  kgl.  Reberbane  Peter  Hersleb  Selmer,  og  han  fik 
med  hende  endnu  8  Børn. 

Christian  Rothe  ejede  fra  1799 — 1845  en  Ejendom, 
»Vennersly«  kaldet,  Nr.  8  i  Frederiksberg  Allé,  og  han 
med  Familie  beboede  denne  i  næsten  hele  denne  lange 
Periode.  Fra  1811 — 1846  ejede  han  endvidre  Lerchen- 
feldt  ved  Kallundborg  med  Gods  og  Skov.  Her  boede 
de  i  nogle  Aar  og  flyttede  saa  til  Buderupholm  i  Jyl- 
land mellem  Aalborg  og  Hobro,  hvilken  Gaard  Rothe 
1821  købte  efter  sin  Morbroders  Enkes,  Fru  Bjørns  Død. 
Mens  Familien  boede  paa  Buderupholm,  var  Rothe 
meget  paa  Rejser  dels  med  Matrikelkommissionen  og 
dels  i  Anledning  af  hans  Arbejder  i  Rentekammeret. 
Hans  økonomiske  Forhold  var  den  Gang  meget  trykkede. 
Statsbankerotten  og  Forvirringen  i  det  offentlige  Penge- 
væsen bragte  ogsaa  hans  Pengevæsen  til  at  vakle,  men 
hans  Hus  var  dog  meget  gæstfrit  og  selskabeligt  omend 
med  et  tarveligt  Præg.  Baade  den  uheldige  økonomiske 
F'orfatning  og  de  isolerede  Forhold  i  Jylland  gjorde,  at 
Rothe  i  1826  overdrog  Buderupholm  til  Staten  som 
Dækning  af  hans  Gæld  til  denne,  hvorefter  Familien 
igen  flyttede  til  F'rederiksberg  og  tog  »Vennersly«  i  Be- 
siddelse. Denne  Ejendoms  Have  var  paa  4  Tdr.  Land 
med  400  Frugtlra^er  og  strakte  sig  hen  til  Værnedams- 
vejen  og  helt  igennem  til  GI.  Kongevej. 

Der  blev  hos  Rothes,  efterhaanden  som  hans  Stil- 
ling forbedredes,  ført  et  stort  Hus,  og  de  saa  mange 
Mennesker  hos  sig.  Det  var  et  overmaade  lykkeligt 
Hjem,  som  de  beredte  baade  for  sig  selv  og  deres  Børn. 
Rothe  har  udtalt,  al  der  lige  saa  vist  er  et  Helvede  paa 

Jorden  som  et  Himmerig,  og  det  sidste  har  han  kendt 
fra  et  langt,  herUgt  Hushv  og  Embedshv.  Han  var 
begavet  med  udmærkede  Evner  og  vidste  ogsaa  at 
bruge  dem  rettehg.  Han  var  baade  i  det  offentUge  og 
i  det  private  Liv  ildfuld,  djærv  og  utrættelig  i  sin  Virk- 
somhed. Han  havde  navnlig  som  ung  et  raskt,  rankt 
og  skøntformet  Legeme,  et  ædelt  Ansigt  og  livfulde 
Øjne.  Han  sagde  om  sig  selv,  at  han  var  en  Fusen- 
tast, og  han  kunde  fuse  ud  i  Ord  og  i  Handling  og 
være  opbrusende,  men  han  gemte  ikke  Nag  til  nogen. 
Som  han  selv  var  livfuld,  kunde  han  ogsaa  sætte  Liv 
i  andre.  Han  holdt  af  at  have  mange  Penge,  ikke  for 
at  opdynge  dem  eller  være  rig  og  nyde  sin  Skat,  men 
for  at  være  i  Stand  til  at  udgive  dem.  Det  var  hans 
Lyst,  men  desværre  ogsaa  hans  Svaghed,  hvoraf  kom 
megen  Bekymring  i  hans  Manddom  og  Alderdom.  Lærd 
Granskning  var  ikke  Rothes  Kald  ej  heller  stille,  fort- 
sat boglig  Syssel,  men  at  være  i  livlig  Virksomhed  laa 
for  ham,  og  hans  Helbred  tillod  ham  dette,  til  han  var 
over  70;  og  kun  hans  Syns  og  hans  Hørelses  Svækkelse 
nødte  ham  til  at  ophøre  med  offentlige  Embedsforret- 
ninger. Rothe  var  egentlig  ikke  meget  talende,  men 
han  holdt  af,  at  der  var  Liv  og  Glæde  om  ham  i 
Hjemmet,  derfor  samlede  han  ogsaa  mange  Mennesker 
om  sig.  Han  levede  ganske  sine  Børns  Liv  med  dem. 
Han  var  Præst  med  en.  Gartner  med  en  anden,  Dom- 
mer med  en  tredje,  Lærerinde  med  en  fjerde  osv.  Og 
Børnene  saa  kun  Kærlighed  og  Føjelighed  mellem  deres 
Forældre,  intet  som  var  anstødeligt  for  Huslivet. 

7.  Nov.  1794  var  Rothe  bleven  gift  med  sin  oven- 
nævnte første  Hustru.  Hun  var  en  Søster  til  Præsten 
Jens  Paludan-Miiller,  senere  Biskop  i  Aarhus,  og  alt- 
saa  Faster  til  Digteren  Fr.  Paludan-Miiller.  Hun  var 
en  fortræffelig  Kvinde,  mere  yndig  end  smuk,  rolig  og 
pyntelig.  Mens  hun  var  forlovet  med  Rothe,  opholdt 
hun  sig  som  Lærerinde  i  en  anset  Families  Hus  i  Kø- 

benhavn.  Da  hendes  Stilling  her  var  meget  bunden, 
tog  Rothes  Forældre  hende  hjem  i  deres  Hus,  og  de 
kom  til  at  elske  hende  som  en  Datter,  hvorom  der 
findes  Vidnesbyrd  i  en  Billet  fra  Thyge  Rothe  til  hende, 
aftrykt  i  det  af  Stiftsprovst  Tryde  efter  hendes  Død 
affattede  Mindeskrift  over  hende.  Hun  blev  Rothe  en 
fortræffelig  Husmoder  i  de  20  Aar,  i  hvilke  de  var 
gifte. 

Deres  Ægteskab  var  hjemsøgt  af  ikke  faa  Gen- 
vordigheder. En  Søn  døde  som  lille,  og  den  førstefødte 
Datter  ligesaa.  Under  Bombardementet  1807  maatte  Fa- 
milien forlade  »Vennersly«,  medens  Rothe  blev  tilbage 
i  Byen,  og  Moderen  med  Børnene  maatte  ty  til  en 
Præstegaard  paa  Sjælland,  senere  til  Nykøbing  og  ende- 
lig til  Kjerteminde.  Efter  at  have  født  sit  Ilte  Barn 
døde  denne  Rothes  første  Hustru  c.  14  Dage  efter  Fød- 
selen og  blev  begravet  paa  Assistens  Kirkegaard.  I  en 
Indskrift  paa  hendes  Gravsten  af  hendes  Mands  Broder, 
Andreas  Bjørn  Rothe,  er  Familiens  Opfattelse  af  hende 
udtrykt  i  følgende  smukke  Ord: 

Som  Vandrerens  Fjed  over  Sneen 
Var  dit  Levned, 
Spor  betegner  det  vel 
Ikke  den   ringeste  I^let. 

Naar  disse  Ord  forstaas  med  den  nødvendige  menneske- 
lige Begrænsning,  tegner  de  rigtigt  et  Billede  af  den  ædle 
Sjæl,  hun  var.  For  den  sidste  Søn  stod  hendes  Billede 
som  en  lysende  Engels  Billede,  der  mange  Gange  er 
traadt  advarende  frem  for  ham  og  har  frelst  ham  fra 
Fald. 

BARNDOM  0(i  UNGDOM. 

I  dette  store  og  lykkelige  Hjem  henrandl  altsaa 
Barndomstiden  for  Børnene,  ogsaa  for  Vilhelm,  som 
beholdt  sin  Moder  omtrent  til  Konlirmationen.    At  han 

har  taget  Arv  fra  begge  Forældrene  er  let  at  se.  Mindre 
sporer  man  hos  ham  Faderens  djærve  og  fyrige  Væsen, 
der  har  fundet  sit  Udtryk  i  det  Ord  til  en  af  Sønnerne: 
Brystet  i  Vejret  og  ikke  ligesom  Fæet  Ryggen.  Der- 
imod har  han  arvet  Faderens  gode  Evner  og  øvrige 
rige  Begavelse,  men  af  Væsen  lignede  han  dog  nok 
mest  Moderen.  Var  hun  rolig  og  klog,  saa  var  den 
sidste  Egenskab  gaaet  i  Arv  til  ham,  medens  hendes 
rolige  Væsen  i  hans  senere  Liv  tog  Skikkelse  af  noget 
indesluttet,  saa  han  trak  sig  ind  i  sig  selv  og  ikke 
aabenbarede  mere  af  sit  Væsens  indre  Dybder  end  højst 
nødvendig.  Det  er  i  den  Henseende  saare  betegnende, 
at  medens  han  skrev  store  Mængder  og  har  efterladt 
sig  ret  anselige  og  omfangsrige  Skrifter,  har  han  saa 
at  sige  ikke  efterladt  sig  en  Linje  af  selvbiografisk  Art 
og  har  vist  heller  ikke  været  fristet  til  det,  end  ikke  en 
Gang,  da  han  ved  Døvhed  var  udelukket  fra  Forbin- 
delse med  Omverdenen  og  maatte  henleve  sine  sidste 
Aar  næsten  udelukkende  i  sit  Studerekammer. 

Skønt  Hjemmet  var  stort  og  meget  gæstfrit  og  sel- 
skabeligt, havde  det  dog  et  tarvehgt  Præg,  og  navnlig 
blev  Børnene  holdt  meget  tarveligt,  og  faa  Skillinger 
gjaldt  for  dem  som  store  Kapitaler.  Vilhelm  blev  sat 
i  Skole  i  Borgerdydskolen  i  København,  som  den  Gang 
laa  i  Klareboderne,  og  som  fra  1811 — 44  styredes  af 
Michael  Nielsen.  Han  var  en  dygtig  Skolemand,  for 
hvem  Børnene  havde  stor  Agtelse  og  af  dem  ikke  mindst 
Vilh.  Rothe.  Rektoren  havde  heller  ikke  saa  lidt  til- 
overs for  denne  sin  Elev.  Vistnok  allerede  som  Stu- 
dent havde  han  ladet  ham  faa  Undervisningstimer  i 
Skolen,  og  da  Studenten  skulde  være  Kandidat  og  vel 
af  Hensyn  til  sin  Læsning  maatte  standse  med  Under- 
visningen, holdt  Rektoren  Timer  tilbage,  for  at  Vilhelm 
kunde  overtage  dem,  da  hans  Tid  atter  tillod  ham  det. 
I  hele  Vilhelms  Skoletid  boede  Forældrene  i  Frederiks- 
berg Allé  tæt  ved  Værnedamsvejen   i   den   før  omtalte 

Ejendom  »Vennersly«,  et  Navn,  som  virkelig  svarede 
til  Stedets  Ejendommelighed.  Men  for  Vilhelm  var  det 
en  lang  Skolevej  ind  til  Klareboderne,  der  tilmed  blev 
fordoblet  for  ham,  da  Skoletiden  var  delt,  saa  at  han 
to  Gange  daglig  maatte  tilbagelægge  Vejen.  Befordring 
var  der  jo  den  Gang  ikke  Tale  om.  —  Ofte  kom  han 
først  hjem  Kl.  8 — 9,  og  saa  skulde  først  Lektierne  læses 
og  Stile  skrives,  saa  den  lange  Vej  har  sikkert  gjort 
ham  Skoletiden  besværlig.  Vor  Tids  Tale  om  over- 
bebyrdede Skoledrenge  kunde  vel  ogsaa  den  Gang  passe, 
men  Slægten  var  den  Gang  maaske  kraftigere  end  nu, 
og  disse  lange,  daglige  Spadsereture  har  hærdet  og 
styrket  Drengen  og  modarbejdet  de  aandelige  Anstræn- 
gelsers  skadelige  Indflydelse.  Vilh.  Rothe  var  ialtfald 
ikke  fra  sin  Ungdom  overanstrængt,  uagtet  han  tog  alle 
sine  Eksaminer  med  bedste  Karakter,  men  han  var 
sund  og  stærk.  Han  ældedes  heller  ikke  før  Tiden, 
men  bevarede  sin  Aandskraft  usvækket  til  det  sidste, 
og  det  til  Trods  for,  at  han  i  mange  Aar  havde  den 
Vane  at  sidde  oppe  og  arbejde  til  langt  ud  paa  Natten. 
Saa  havde  han  saadan  en  dejlig  Ro,  sagde  han,  til  at 
samle  sig  til  sit  Arbejde,  som  hovedsagelig  var  viden- 
skabeligt. Dagen  igennem  blev  han  alt  for  ofte  for- 
styrret. 

Omkring  ved  den  Tid,  da  V.  Rothe  blev  Student 
1818,  flyttede  hans  Familie  til  Lerchenfeldt  og  nogle 
Aar  senere  til  Buderupholm.  Familien  vendte  atter  til- 
bage til  København  182(3.  Denne  Fraværelse  fra  Byen 
falder  altsaa  sammen  med  V.  Rothes  Studietid  i  Hoved- 
staden, hvor  han  maatte  tilbringe  sin  meste  Tid.  Det 
har  vel  derfor  kun  været  i  Ferien,  at  han  har  kunnet 
tage  Del  i  det  landlige  Herregaardsliv,  som  hans  For- 
ældre og  Sødskende  forte  paa  disse  Gaarde.  Om  hans 
Studentertid  vides  intet.  Da  han  havde  taget  sin  Eks- 
amen, fik  han  af  Faderen  100  Rdl.,  og  hvad  han  iøvrigt 
brugte   i  Universitetsaarene,   maatte   han   selv  erhverve 

sig  ved  Informationer  og  saa  klare  sig,  saa  godt  som 
han  kunde. 

Rothe  og  et  Par  af  hans  Fættere,  Sønner  af  Biskop 
Pahidan-Miiller  i  Aarhus,  boede  hos  deres  Onkel,  Kon- 
ferensraad  Kongslev  i  Stormgade,  hvor  de  førte  et  for- 
nøjeligt Samliv  med  hverandre.  Rothe  skal  den  Gang 
have  været  saa  livsglad,  at  man  spøgende  kaldte  ham: 
»den  gale  Rothe !<.< 

I  Aaret  1822  indtraf  en  Begivenhed,  som  for  Buderup- 
holms  Vedkommende  nær  havde  medført  denne  Gaards 
Ødelæggelse.  En  voldsom  Orkan  for  d.  11.  Marts  hen 
over  Egnen,  og  imod  den  havde  de  gamle,  skrøbelige 
Bygninger  kun  ringe  Modstandskraft.  Tagene  blev  til- 
dels afkastede,  medens  nogle  Udhuse  helt  blæste  om. 
Hovedbygningen  var  ogsaa  udsat  for  stor  Fare;  den 
rystede  saaledes,  at  Kakkelovnene  var  nær  ved  at  falde 
om,  og  Børnene  maatte  yde  deres  Hjælp  ved  at  holde 
paa  dem.  Skaden  blev  saa  vidt  mulig  udbedret,  og  i 
Aaret  1826  forlod  saa  Familien  igen  denne  Gaard, 
hvilket  skete  af  forskellige  Grunde,  bl.  a.  ogsaa  af  Hen- 
syn til  de  ældre  af  Sønnerne,  som  for  deres  Studeringers 
og  Uddannelses  Skyld  levede  adskilte  fra  Hjemmet  i 
København. 

Allerede  2  Aar  forinden  var  Sønnen  Vilhelm  bleven 
theologisk  Kandidat.  Den  9.  Januar  1824  fik  han  sin 
Eksamen  med  1ste  Karakter.  Ogsaa  efter  at  være  bleven 
Kandidat  virkede  han  som  Lærer  ved  Borgerdydskolen, 
men  han  opgav  dog  snart  denne  Gerning,  idet  han 
Aaret  efter  vel  overstaaet  Eksamen  tiltraadte  en  Studie- 
rejse til  Tyskland.  En  af  hans  Velyndere,  Professor 
P.  E.  Muller,  havde  nemlig  skaffet  ham  saa  mange 
Universitetsstipendier,  at  en  saadan  Rejse  blev  ham 
mulig.  Han  studerede  i  Berlin,  Halle,  Gottingen  og 
Heidelberg,  og  han  gjorde  paa  denne  Rejse  Bekendtskab 
med  flere  af  Tysklands  mest  ansete  Theologer,  der- 
iblandt    Berlinerprofessoren     Schleiermacher.       Rejsen 

varede  fra  1825 — 27.  Hjemrejsen  fra  Heidelberg  foretog 
han  til  P'ods  langs  Rhinen.  Nu  til  Dags  vilde  det  være 
en  dyr  Maade  at  rejse  paa,  men  den  (iang  var  det  jo 
ganske  anderledes. 

Om  det  aandelige  Udbytte,  som  Rothe  havde  af 
Udenlandsrejsen,  foreligger  der  ikke  bestemte  Vidnes- 
byrd. Mærkværdigt  nok  er  der  slet  intet  bevaret  hverken 
Beretning  eller  Breve  fra  denne  Tid,  saa  man  kan 
danne  sig  et  nogenlunde  Skøn  over  de  Impulser,  som 
han  har  faaet  i  denne  for  ham  saa  gunstige  Tid.  At 
han  har  brugt  sin  Tid  er  afgjort.  Han  var  altfor  flittig 
en  Natur,  til  at  andet  kan  være  muligt.  Han  var  til- 
lige en  receptiv  Natur,  for  hvem  det  netop  laa  at  ind- 
samle, hvor  han  kom  frem,  og  det  var  jo  en  i  aandelig 
Henseende  rig  Tid,  da  han  færdedes  i  Tyskland,  altsaa 
behøvede  han  kun  at  udstrække  Haanden  efter  Frug- 
terne, som  frembød  sig.  Naar  det  efter  en  Familie- 
tradition er  sagt,  at  han  gjorde  Bekendtskab  bl.  a.  med 
Schleiermacher,  som  just  den  Gang  stod  som  Fornyeren 
af  evangelisk  Theologi  og  Kristendom,  ledes  man  jo  til 
at  tænke  over,  om  der  da  i  Rothes  Produktion  kan 
paapeges  Spor  af  nærmere  Paavirkning  fra  denne  Mand. 
Men  meget  er  der  ganske  vist  ikke  at  finde.  I  Mod- 
sætning til  Orlodoxismen  og  Rationalismen,  efter  hvilke 
Kristendom  bliver  en  Lære,  der  skal  antages,  betoner 
Schleiermacher,  at  Kristendom  er  Liv,  Guds  eget  Liv 
i  Mennesket,  og  han  kommer  derved  til  stærkt  at  be- 
tone den  genfødte  kristelige  Bevidsthed,  som  ogsaa  faar 
en  fremskudt  Plads  i  hans  dogmatiske  System.  For 
Rothe  er  disse  Tanker  ingenlunde  fremmede.  Han  siger 
noget  lignende  i  liere  af  sine  Skrifter  baade  i  Prædike- 
nerne om  Glids  Forsyn  og  Retfærdiggørelsen  af  Troen  <i  fra 
1840  og  i  Kritikcn  af  Martensens  Dogmatik  fra  1858  samt 
i  hans  efterladte  Shidier  til  en  Dogmatik.  Ogsaa  for  ham 
gælder  det,  at  Kristendommen  er  et  nyt  Liv  i  Hjærtet, 
og   at  den   videnskabelige,   dogmatiske  Forskning   maa 

bygge  paa  den  kristelige  Bevidsthed,  men  Rothe  viser 
i  saa  Maade  ikke  hen  til  Schleiermacher,  selv  om  ogsaa 
Tankerne  hos  dem  er  de  samme,  og  han  kritiserer  des- 
uden Martensen  for  hans  Schleiermacherske  Tanker  og 
forlanger  af  den,  der  vil  skrive  Dogmatik,  en  levende 
og  inderlig  Genoptagelse  af  den  gamle  lutherske  Dog- 
matiks tabte  Traad.  Det  gaar  derfor  næppe  an  at  tale 
om  Schleiermachersk  Paavirkning  i  Rothes  Produktion 
ud  over  de  Tanker,  som  paa  det  senere  Tidspunkt,  da 
han  kritiserede  Martensen,  var  bleven  alment  Eje. 
Snarere  kan  maaske  hans  afgjort  lutherske  Standpunkt 
have  afklaret  sig  ved  Modsætningen  til  den  Schleier- 
macherske Ensidighed  og  Holdningsløshed  i  theologisk 
Henseende.  I  Berlin  har  Rothe  vel  ogsaa  haft  noget 
med  den  som  Kirkehistoriker  bekendte  Professor  Ne- 
ander  at  gøre,  den  Mand,  som  har  haft  en  saa  gavnlig 
Indflydelse  paa  mange  Studerende  ogsaa  fra  andre 
Lande*,  deriblandt  Rothes  senere  Kollega  og  Omgangs- 
ven navnlig  i  »Broderkonventet«,  Emil  Clausen. 

Det  eneste  opbevarede  skriftlige  Minde  om  Uden- 
landsrejsen er  en  saakaldet  »Brevbog«,  som  indledes 
med  nogle  af  Rothe  nedskrevne  Ord  fra  Hroars  Saga: 
»Frygt  ikke,  fordi  Vejen  er  lang  at  drage.  Det  er  ikke 
Vejen,  som  adskiller  Menneskene.  En  lang  Vej  har  jeg 
til  min  Fjende,  om  han  er  min  Genbo;  til  min  Ven 
finder  jeg  en  Gensti  over  salten  Hav.«  Bogen  indeholder 
ellers  kun  Navne  paa  en  Række  tyske,  franske  og  schwei- 
ziske Byer,  hvorfra  og  hvortil  Rothe  har  modtaget  og  af- 
sendt Breve,  samt  Tallet  paa  Brevene,  54  modtagne  og 
59  afsendte.  Bogen  slutter  med  følgende  lakoniske  Med- 
delelse: Bortrejst  Fredagen  d.  14.  Oktober  1825  Kl.  10 
Form.  med  Dampskibet  »Wilhelmine«  til  Liibeck.  Hjem- 
kommen F'redagen  d.  28.  September  1827  Kl.  11  Aften 
med  Dampskibet  »Caledonia«  fra  Kiel. 

Tiden  efter  Hjemkomsten  anvendtes  bl.  a.  til  at  ud- 

*  E.  Man:    Ny  kr.  Samler  1866  S.  205. 

arbejde  en  Afhandling  »onj  Psykologien  i  det  gi.  Testa- 
mentes kanoniske  Bøger«,  som  han  indleverede  til  Uni- 
versitetet for  ved  den  at  erhverve  sig  den  theologiske 
Licentiatgrad.  Afhandlingen  blev  ogsaa  antaget,  og 
Forsvaret  for  den  fandt  Sted  Tirsdagen  d.  26.  Maj  1829. 
Paa  Titelbladet  hedder  det  om  Forsvaret,  at  det  er  an- 
sat til  sædvanlig  Tid  og  Sted,  og  Stedet  var  ikke  Uni- 
versitetet, men  Regenskirken,  som  i  en  Række  Aar  blev 
benyttet  til  Afholdelse  af  Disputatser,  medens  Universi- 
tetet tildels  laa  i  Ruiner  som  Følge  af  Ødelæggelsen  ved 
Bombardementet  1807.  Selve  Afhandlingen  er  affattet 
i  det  latinske  Sprog  og  har  det  sædvanlige  lærde  Snit. 
Den  kaldes  »ordnede  Bidrag«  til  Emnets  Behandling,  og 
Bogen  gør  altsaa  ikke  Fordring  paa  at  være  et  ud- 
tømmende Arbejde.  Det  gi.  Testamente  indeholder  jo 
heller  ikke  nogen  samlet  Fremstilling  af  den  menneske- 
lige Sjæls  Natur,  og  den,  som  vil  naa  ind  til  den  til 
Grund  liggende  Opfattelse,  maa,  som  Rothe  gør  det,  op- 
søge de  Steder,  hvor  Sjælelivet  omtales,  og  nøje  agte 
paa  alt  det,  der  er  undsluppen  Skribenterne,  hvor  ellers 
andre  Emner  behandl^,  thi  deres  Udtalelser  er  jo  af 
praktisk  Art.  Men  Rothes  Bog  er  iøvrigt  et  selvstæn- 
digt Arbejde,  og  mange  Forgængere  havde  han  ikke  at 
støtte  sig  til.  Tidligere  var  nemlig  det  gi.  Testamentes 
Psykologi  ikke  bleven  behandlet  systematisk,  og  kun 
en  2  —  3  Skrifter  kunde  han  henvise  til,  i  hvilke  hans 
Emne  var  blevet  berørt.  Han  maatte  derfor,  som  han 
siger,  selv  gaa  til  Kilden  og  øse  af  den.  Ved  Behand- 
lingen af  det  gi.  Testamentes  psykologiske  Forestillinger 
kom  han  ind  paa  Hebra*ernes  Opfattelse  af  Mennesket 
som  bestaaende  af  Sjæl  og  Legeme  og  paa  deres  Ad- 
skillelse ved  Døden,  idet  SjaMen  forlader  sit  Hus  eller 
som  et  Sværd  drages  ud  af  sin  Skede.  Endvidere  paa 
Spørgsmaalet  om  Tilintetgørelse  eller  Postexistens  med 
dertil  hørende  Tanke  om  et  Ophold  efter  Døden  i  Døds- 
riget eller  i  Himlen  hos  Gud.     Men  ogsaa  Tanken  om 

Præexistens  og  Spørgsmaalet  om  Sjælens  Skabelse 
gennemgaas,  og  hele  Sjælens  Virksomhed  behandles 
udførligt.  Bogen  slutter  med  nogle  Paragrafer  om  en 
Samvirken  mellem  Gud  og  Menneskets  Aand  i  den  pro- 
fetiske Inspiration. 

En   enkelt  Paragraf  i   Rothes  Afhandling  fortjener 
lidt  nærmere  Omtale. 

Det  er  den,  i  hvilken  han  undersøger  Jødernes  Op- 
fattelse af  Sjælen  som  et  materielt  Stof.  Han  bemærker, 
at  af  mange  Udtalelser  i  det  gi.  Testam.  fremgaar  det, 
at  Jøderne  ansaa  Sjælen  for  at  være  et  Slags  Legeme, 
der  havde  sit  Sæde  i  Blodet,  hvorfor  ogsaa  Blodet 
maatte  udgydes,  for  at  Soning  kunde  tilvejebringes. 
Men  i  den  Anledning  hedder  det,  at  det  er  et  gammelt 
Stridsspørgsmaal  imellem  Filosoferne,  hvor  i  Legemet 
Sjælen  har  sin  Bolig  eller  sit  Sæde.  Uenigheden  hviler 
dog  paa  den  fælles  Mening,  at  Sjælen  er  et  materielt 
Væsen,  som  i  Legemet  indtager  en  Plads  med  visse 
Grænser,  at  Sjælen  altsaa  er  en  Substans,  en  Størrelse 
eller  en  Ting  i  Lighed  med  en  ydre  Ting  eller  Gen- 
stand. De  nyere  Filosofer  forkaster  vel  den  Mening  og 
anser  Sjælen  for  at  være  en  Kraft,  hvis  Virkninger  i 
lige  Grad  fornemmes  gennem  alle  Legemets  Dele.  Men 
den  første  Opfattelse  har  givet  Anledning  til  ret  snur- 
rige Stedsbestemmelser  for  at  udfinde  Sjælens  Sæde  i 
Legemet,  og  af  disse  anfører  Rothe  en  hel  Række.  Det 
er  et  tysk  Citat  han  anfører,  og  her  hedder  det:  Det 
vilde  være  et  vidtløftigt  Arbejde  endogsaa  blot  at  op- 
tegne Opfattelserne  af  Sjælens  Sæde  i  Legemet.  Hvad 
Oldtidens  Filosofer  angaar,  har  Justus  Lipsius  anført 
de  væsentligste.  Straton  mente,  at  Sjælen  boede  imel- 
lem Øjenbrynene.  Erophilus,  at  den  var  i  Hjærnens 
lille  Mave.  Erasistratus  foreslog  Hjærnens  Hud,  Demo- 
krit  og  Plato  antog  hele  Hjærnen  som  Sjælens  Sæde. 
Parmenidas  mente,  at  den  boede  i  Maven,  som  den 
Gang  antoges   for   at  være   Lidenskabernes   Sæde.     Di- 

ogenes  satte  Sjælen  i  Hjærtels  Indre,  og  Empedocles 
i  Blodet.  Andre  igen  anbragte  den  paa  forskellige  an- 
dre Steder  i  Legemet.  Blandt  de  nyere  er  Uenigheden 
lige  saa  stor.  Boerhave,  Haller  og  Platner  sætter  den 
i  Hjærneniarven.  Perault,  Stahl  og  Stuart  paastaar,  at 
den  er  i  det  hele  Legeme. 

Hertil  føjer  Bothe  endvidere  Udtalelser  om  samme 
Spørgsmaal  af  Cicero,  der  ogsaa  peger  paa  Filosofernes 
afvigende  Meninger  og  derpaa  siger:  »Paa  hvilket  Sted 
er  altsaa  Sjælen?  Jeg  tror  visselig,  at  den  er  i  Hove- 
det, men  derom  en  anden  Gang«.  Af  de  nyere  Filoso- 
fer afhører  Bothe  ogsaa  Kant,  der  fastslaar,  at  Sjælen 
ikke  er  af  en  saadan  Natur,  at  den  indtager  et  Bum 
ej  heller  findes  et  eller  andet  Steds  i  Legemet,  —  og 
derved  bliver  det  nok. 

Hvor  meget  Nutidens  Psykologi  har  Qærnet  sig  fra 
Fortiden  fremgaar  klart  af  en  Diskussion,  som  den  her 
berørte.  Man  er  jo  tilbøjelig  til  at  le  ad  de  gamle, 
naar  man  møder  saadanne  Undersøgelser  hos  dem,  og 
nærværende  Citater  vil  sikkert  ogsaa  hos  Læseren  frem- 
kalde et  lunt  lille  Smil.  Et  saa  indgaaende  Studium 
for  at  finde  Sjælens  Sæde  i  Legemel,  synes  vi  jo,  er 
spildt  Arbejde,  men  de  mange  Filosofers  Møje  hviler 
dog  paa  den  Forvisning,  at  der  i  Mennesket  findes  en 
Sjæl,  saa  at  Materialismen  hos  dem  er  overvunden,  og 
har  end  deres  Grundbegreber  været  noget  naive  og  me- 
get af  deres  Møje  været  spildt  Arbejde,  —  vi  kaster  dog 
ikke  ved  en  saadan  Erkendelse  Barnet  bort  med  Bade- 
vandet, men  fastholder  deres  Tro  paa  Sja^lens  Existens, 
paa  det  immaterielle  Liv  i  Mennesket,  men  for  at  fast- 
holde en  saadan  Tro  var  Oldtidens  psykologiske  Vi- 
denskab sikkert  gunstigere  end  Nutidens.  Vor  Tids 
mere  indgaaende  og  mere  solide  Viden  har  paa  det 
her  berørte  som  paa  saa  mange  andre  Omraader  ikke 
gjort  det  lettere  for  os  at  finde  os  tilrette  i  de  aande- 
lige  Ting,    men    tvertimod    forøget    de    Vanskeligheder, 

hvormed  al  Tro  baade  her  og  andensteds  har  at 
kæmpe.  For  Nutidens  Filosofer  er  det  ikke  længere 
et  Spørgsmaal,  hvor  Sjælen  findes,  men  om  den  findes! 

Om  Disputatsen  er  endnu  at  bemærke,  at  de  or- 
dentlige Opponenter  var  Professorerne  Hohlenberg  og 
Clausen,  og  at  af  Auditoriet  opponerede  Lic.  theol. 
Hald  og  tvende  theologiske  Studenter,  Hellemann  og 
Blume.  Respondens  var  cand.  theol.  Theodor  Vilh.  v. 
Oldenburg,  der  et  Par  Aar  efter  blev  gift  med  Rothes 
Søster  Louise.  Samme  Oldenburg  er  iøvrigt  den  be- 
kendte Salmedigter.  Han  blev  senere  Sognepræst  i 
Sorterup  og  Ottestrup,  hvor  han  døde  1842.  Denne 
Skik  med  en  Respondens  er  nu  forlængst  afskaffet. 
Oprindelig  var  den  Mand,  der  senere  hed  Respondens, 
den  egentlige  Promovendus,  som  for  Opnaaelsen  af  en 
akademisk  Grad  forsvarede  en  Afhandling  under  en 
Professors  Præsidium,  der  da  tillige  var  Afhandlingens 
Forfatter.  Senere,  ogsaa  i  de  Tider  da  Rothe  dispu- 
terede, betragtede  man  Respondens,  som  efter  akade- 
misk Skik  al  Tid  var  en  yngre  ikke  selv  promoveret 
Mand,  som  en  Medhjælper  ved  Disputatsens  Forsvar 
eller  som  en  Mellemmand  mellem  de  disputerende,  der 
skulde  søge  at  holde  Striden  indenfor  de  rette  Græn- 
ser, og  hvis  Function  egentlig  ikke  angik  Materien,  men 
kun  den  logiske  Form. 

Ogsaa  kunde  Respondens  afløse  Præces,  naar  han 
blev  træt,  eller  overtage  hans  Partes,  naar  han  selv 
af  en  eller  anden  Grund  ikke  skøttede  om  at  fortsætte 
Striden.  —  Det  er  heller  ikke  umuligt,  at  Rothe  kan 
have  haft  Gavn  af  sin  Respondens,  thi  næsten  hele 
Dagen  medgik  til  F'orsvaret.  Handlingen  varede  fra 
Kl.  10  om  Formiddagen  til  Kl.  7  om  Aftenen  med  en 
Pause  fra  Kl.  3— 4V2. 


ROTHES  FØRSTE  EMBEDE. 


I  HYLLESTED. 

EFTER  at  Rothe  var  kommen  over  Disputatsen,  be- 
stemte han  sig  til  at  søge  Præstekald.  Der  var 
ingen  Udsigt  til  nogen  akademisk  Ansættelse  for  ham, 
og  saa  besluttede  han  sig  til  at  give  sig  ind  i  prak- 
tisk Præstegerning.  D.  23.  September  1829  blev  han 
kaldet  til  Sognepræst  i  Hyllested,  og  d.  8.  i  den  føl- 
gende Maaned  blev  han  ordineret  ved  St.  Dionysii 
Landemode  i  Roskilde,  som  den  Gang  og  længe  efter 
regelmæssigt  holdtes.  Han  har  i  Anledning  af  Ordina- 
tionen i  sammes  Vitaprotokol  paa  Latin  skrevet  føl- 
gende Meddelelser  om  sig  selv: 

»I  det  første  Aar  af  dette  Seculum  d.  13.  Oktober 
saa  jeg,  Vilh.  Rothe,  Lyset.  Min  Fader  er  Christian 
Rothe,  Etatsraad,  Ridder  af  Dbg.  og  Dbm.,  og  min 
Moder  er  Christine  Muller.  Efter  i  de  første  Aar  at 
have  nydt  Privatundervisning  blev  jeg  sat  i  den  køben- 
havnske Skole,  som  man  kalder  Borgerdydskolen,  til 
Undervisning  hos  Professor  og  Ridder  Nielsen,  en 
udmærket  Mand,  hvis  Minde  jeg  altid  vil  bevare  i  et 
taknemmeligt  Sind.  I  Sekelets  18de  Aar  og  i  samme 
Alder  blev  jeg  dimitteret  til  Universitetet,  hvor  jeg  tog 
alle  3  Examincr  med  laudabilis.  Jeg  var  dernæst  Læ- 
rer ved  Borgerdydskolen,  indtil  jeg  2  Aar  efter  theol. 
Examen  med  Stipendium  fra  Universitetet  opnaaede  at 
tiltræde  en  Studierejse  til  Udlandet,  paa  hvilken  jeg 
besøgte   forskellige   Universiteter,   hvor  jeg  gav   mig  af 

med  Studiet  af  den  hellige  Skrift.  Efter  at  være  vendt 
tilbage  til  Fædrelandet  underkastede  jeg  mig  den  homi- 
letiske  og  kateketiske  Prøve  med  Karakteren  laudabilis 
og  forfattede  derpaa  en  Afhandling  om  det  gi.  Testam.'s 
psykologiske  Forestillinger,  som  efter  at  være  antaget 
af  det  højærværdige  theologiske  Fakultet  jeg  forsvarede, 
hvorved  den  theol.  Licentiatgrad  blev  mig  tildelt.  Kort 
derefter  kaldte  den  allernaadigste  Konge  mig  til  Sogne- 
præst i  Hyllested  i  Sjællands  Stift,  hvilket  Embede  jeg 
vil  bede  Gud  give  mig  Naade  til  efter  Evne  og  sømme- 
ligt at  forvalte.« 

Skrevet  i  Roskilde,  d.  7.  Oktbr.  1829. 

Efter  sin  Ordination  tiltraadte  saa  Rothe  Sogne- 
kaldet i  Hyllested  i  Nærheden  af  Holsteinborg.  Dette 
Sognekald  hørte  til  dem,  som  før  Grundlovens  Tid 
blev  besatte  i  Henhold  til  den  ved  Forordn,  af  3.  Juni 
1809  en  Del  Godsejere  indrømmede  Forslagsret.  Den 
daværende  Grev  Holstein  er  bleven  meget  bekendt  i 
Menighedens  Historie  bl.  a.  ogsaa  derved,  at  han  an- 
vendte sin  Forslagsret  ved  Præsteembeders  Besættelse 
til  at  faa  troende  og  dygtige  Præster  ansatte  paa  sit 
Gods.  Et  kraftigt  Menighedsliv  fandtes  derfor  ogsaa 
paa  disse  Egne,  og  da  det  havde  et  pietistisk  Præg, 
kaldte  Biskop  Mynster  det  spotvis  »det  hellige  Land«. 
Ved  Grevens  Velvilje  var  Rothe  altsaa  nu  kommen 
ind  i  det  hellige  Land.  Hyllested  laa  i  Sorø  Amt,  og 
udenfor  dette  Amts  Grænser  fik  han  ikke  senere  noget 
Embede.  Men  han  kom  derved  ogsaa  i  Forbindelse 
med  en  Præstekreds,  som  maa  regnes  til  en  af  de  bed- 
ste i  vort  Land,  og  han  kunde  altsaa  bevare  den  nære 
Forbindelse  med  Kredsen  gennem  de  skiftende  Decen- 
nier, saalænge  han  overhovedet  selv  var  i  Stand  til  det. 
Hans  Embedstid  i  Sorø  Amt  strakte  sig  iøvrigt  over  et 
Tidsrum  af  48  Aar.     I   et    følgende  Afsnit    skal    denne 

Kreds,  der  havde  sluttet   sig    sammen    i    »det    sydvest- 
sjællandske Broderkonvent«,  nærmere  omtales. 

Embedet,  som  Rothe  fik,  var  kun  lille,  men  han 
var  jo  ogsaa  Beg^-nder  i  Præstegerningen.  Hyllested 
Præstegaard,  i  hvilken  Ingemanns  og  Lucie  Mandix's 
Brjilup  nogle  Aar  i  Forsejen  havde  staaet,  var  meget 
ussel,  og  den  var  efter  autentiske  Vidnesbyrd  fuld  af 
Rotter  og  Mus  og  andet  Utøj.  D.  27.  Febr.  1830  gif- 
tede han  sig  med  sin  Forlovede,  Thora  Oldenburg, 
med  hvem  han  havde  været  forlovet  allerede,  mens 
han  var  paa  Udenlandsrejse.  Thora  Oldenburg  var  en 
Søster  til  Rothes  Respondens  ved  Licentiatsdisputatsen, 
og  hun  flyttede  nu  ind  med  ham  i  Hyllested  Præste- 
gaard. De  levede  sammen  i  stor  Kærlighed  og  bar 
med  Taalmodighed  alle  Savn,  men  deres  Samliv  blev 
dog  kun  kort.  Thora  døde  efter  5  Fjerdingaars  Forløb 
i  den  første  Barselseng  af  Nerveapoplexi,  en  Sygdom, 
hvoraf  hun  tidligere  havde  lidt.  Barnet  levede  heller 
ikke.  Rothe  gik  nu  ensom  omkring  i  Præstegaarden  og 
tog  derfor  sin  Tilflugt  til  sin  anden  Kærlighed,  om  vi 
saa  maa  sige,  Theologien,  i  hvilken  han  atter  fordybede 
sig,  saa  han  kunde  sende  en  Bog  ud,  forinden  han 
forlod  Hyllested. 

Inden  denne  Bog  omtales,  skal  her  imidlertid  med- 
deles et  Uddrag  af  nogle  Optegnelser,  som  han  har 
efterladt  sig  om  sin  Ungdomselskede.  Disse  Opteg- 
nelser fylder  et  tykt  Hefte  i  Kvart  og  er  øjensynlig  ned- 
skrevne efter  Hjemkomsten  fra  Udlandet,  men  inden 
de  blev  gifte. 

Han  skriver,  at  det  længe  har  været  hans  Agt  en 
(iang  med  Ord  at  tegne  et  Billede  af  hans  dyrebare 
Thoras  hele  Indre,  saaledes  som  det  med  levende  Far- 
ver stod  for  hans  Sjæl.  Han  vil  derved  forskaffe  sig 
selv  Glæde  og  tillige  sætte  hende  et  Mindesmærke,  der 
kan    bevare    de    stille   Kvindedyder    fra    den    F'orgleni- 

melse,  hvori  de  saa  let  falder.  Hans  Ord  er  ikke  for- 
mede som  en  Afhandling,  men  som  en  Lovtale,  i  hvil- 
ken Ros  slet  ikke  kan  undværes.  Her  forbigaar  vi  dog 
det  til  Lovtalen  hørende  Stof  og  fremdrager  kun  de 
biografiske  og  karakteriserende  Træk,  som  han  fremfører. 


Thora  Oldenburg  som  Barn. 


Thora  Oldenburg  var  født  d.  25.  Marts  1804  i  Kø- 
benhavn. Hendes  Fader  var  Kammerherre  Frederik 
Oldenburg,  af  en  gammel  norsk  Familie,  første  Depute- 
ret i  Generaltoldkammeret.  Hendes  Moder  var  Clarette 
født  Bastholm,  en  Datter  af  Konfessionarius  Bastholm, 
en  af  den  Tids  aandrigeste  Mænd.  I  hendes  tidlige 
Barndom  faldt  hun  i  flere  heftige  Børnesygdomme,  og 
disse  tilligemed  flere  senere  Sygdomme  sinkede  hendes 

Oplærelse,  men  hun  indhentede  det  ved  FHd  og  nød 
senere  et  godt  Helbred.  I  hendes  4.  Aar  døde  hendes 
Moder  i  en  Barselseng,  hvorpaa  hendes  Bedsteforældre 
et  Aar  efter  tog  hende  til  sig.  Bastholm  havde  den 
Gang  efter  flere  Aars  Enkemandssæde  anden  Gang  gif- 
tet sig  med  Kirstine  Margrethe,  født  Rothe,  en  Datter 
af  Etatsraad  Thyge  Rothe,  hidtil  Danmarks  største  Filo- 
sof. Da  Thora  kom  i  Huset  til  dem,  havde  Bastholm, 
formedelst  Svagelighed,  taget  sin  Afsked  og  levede  i 
Slagelse.  Om  Thoras  Fader  bemærker  Rothe,  at  han 
var  en  Ætling  af  en  Familie,  der  i  mange  Slægter 
havde  beklædt  vigtige  Embeder  i  Danmark  og  i  Norge, 
og  han  tilføjer,  at  skønt  Adelsbrev  og  Rangtittel  intet 
sandt  Fortrin  giver,  saa  er  det  dog  stedse  en  Lykke  og 
et  Gode  at  være  født  i  en  Familie,  hvor  Aandsdannelse 
og  Sjælsadel  i  lang  Tid  har  været  hjemme  og  er  bleven 
som  en  Familiearv.     Det  kendtes  ogsaa  hos  Thora. 

I  Omtalen  af  hendes  Udseende  fremhæver  Rothe 
en  Skønhed,  der  mere  bestaar  i  Formen  end  i  Farven, 
og  han  regner  sin  Elskedes  Skønhed  til  denne  Art. 
»Det  brune  Haar  indeslutter  en  særdeles  høj  og  fast 
Pande;  en  fintdannet  Næse,  mørkeblaa,  kloge  Øjne  og 
smaa  Ører  passer  godt  til  det  mørktfarvede,  ovale  An- 
sigt, der  sjælden  forandrer  sit  rolige,  faste  Udtrj'k,  uden 
naar  hun  smiler  til  sine  Venner.  Naar  de  fyldige,  tæt- 
sluttede  Læber  aabner  sig,  sidder  de  hvide  Tænder 
indenfor,  saa  velskyllede  som  de  njiig  havde  badet 
sig.  Hun  gaar  med  raske,  forholdsvis  temmelig  lange 
Skridt,  næsten  bestandig  med  ens  Hurtighed,  og  hun 
bærer  det  »yndige  Legeme  rankt.  Naar  det  kastanie- 
brune  Haar  lidt  mindre  sparsomt  bedivkkede  det  kloge 
Hoved,  og  naar  hendes  Middelhøjde  blev  kun  lidt  for- 
øget, vilde  hun  være  meget  smuk,  men  den  Skønhed, 
hendes  Legeme  bærer,  vil  det  beholde  til  Graven.«  — 
Rothe  havde  ikke  tænkt  sig,  al  den  skulde  kastes  for 
hende  i  den  fagre  Ungdom. 

Om  hendes  Klædedragt  fremhæver  han,  »at  hun 
vælger  sig  faa  Farver,  der  stedse  er  af  den  mildere 
Slags.  Og  da  lyseblaat  mildner  hendes  noget  stærke 
Ansigtsfarve,  er  den  hendes  Yndlingsfarve  og  klæder 
hende  fortræffeligt.  Om  Halsen  bærer  hun  bestandig 
noget  hvidt  af  den  fmeste  Slags  og  af  de  bedste  Møn- 
stre. Hun  bruger  paafaldende  lidt  Pynt,  kun  sjældent 
et  eller  andet  Guldsmykke.  Hun  er  sen  til  at  antage 
en  Mode  og  antager  den  slet  ikke,  hvis  den  ikke  pas- 
ser hende.  Selv  er  hun  stedse  saa  frisk,  som  om  hun 
nylig  var  kommen  af  Bad,  som  en  Sommerdag,  der 
yndig  dufter  efter  en  nyfalden  Regn«. 

Idet  Rothe  gaar  over  til  at  beskrive  Thoras  »Sjæle- 
billede«, føler  han  sin  Uformuenhed.  Blot  han  kan 
male  det  halvt  saa  skønt,  som  det  virkelig  er,  saa  var 
han  tilfreds.  »O,  kunde  jeg,  udbryder  han,  engang 
dyppe  min  Pen  i  Flammer  og  føre  Aandetale!  Thora 
besidder  i  høj  Grad  den  Egenskab,  som  udmærker  de 
danske  og  især  de  danske  Kvinder:  naturlig  sund  Sans 
til  at  træffe  det  rette  i  Tingene. 

Men  har  Gud  givet  Anlæget,  saa  har  han  overladt 
Menneskene  selv  Omsorgen  derfor  og  ogsaa  Æren  for 
dets  Udvikling,  og  Thora  har  ikke  gravet  sit  Pund  i 
Jorden.  Tidlig  ved  Døden  berøvet  sin  Moder  kom  hun 
i  sine  lige  saa  kloge  og  erfarne  som  ømme  og  kærlige 
Bedsteforældres  Hus  og  takker  i  et  fromt  Hjærte  dem 
for  sin  fortæffelige  Opdragelse.  Tidlig  anført  af  dem 
til  regelmæssige  Undervisningstimer  benyttede  hun  disse 
med  Lyst  og  Flid  og  erhvervede  sig  grundige  og  om- 
fattende Kundskaber  i  flere  Sprog,  hvorom  ogsaa  Kor- 
rektheden og  Sproget  i  hendes  Breve  bærer  Vidnes- 
byrd. —  Dog,  sin  bedste  Dannelse,  den  modtog  hun 
ikke  i  den  forresten  velvalgte  Skole,  den  fik  hun  umid- 
delbart som  en  Meddelelse  af  hendes  vise  Mo'rfader. 
Han  underviste  hende  selv  i  Naturhistorie  og  Religion, 
og  bibragte  hende  de  ikke  blot   klare  fornuftige  Begre- 

ber  om  vor  guddommelige  Religions  høje  Lærdomme; 
men  vænnede  hendes  Tanker  til  med  Lethed  at  bevæge 
sig  om  sjælelige  Ting,  om  Genstande,  der  ikke  skues 
med  Legemets,  men  med  Sjælens  Øjne,  som  kun  den 
kan  se,  hos  hvem  Sjælens  Sans  er  vakt  og  skærpet. 
—  I  samme  Hensigt  forsynede  han  hende  stedse  med 
velvalgte  Bøger  og  samtalede  saa  senere  med  hende 
om  disses  Indhold  og  bragte  hende  til  med  Tydelighed 
og  Klarhed  at  forstaa,  hvad  hun  læste,  og  den  livlige 
liden  Piges  Øjne  hang  med  Lyst  ved  hans  Læber,  saa 
at  hun  ikke  morede  sig  bedre  med  sine  bedste  Legesø- 
stre. Derfor,  da  han  havde  lagt  sine  trætte  Ben  i  Gra- 
ven, og  hun  havde  tabt  sin  vante  Leder,  saa  fortsatte 
hun  sin  Læsning  som  den  bedste  Forlystelse  i  Friti- 
merne fra  Arbejdet.  Og  i  hendes  liden  Bogsamling 
findes  der  Værker  af  tre  Nationers  bedste  Digtere  for- 
uden Oversættelser  af  flere.  Men  kærest  er  hende  dog 
»Aladdin«  og  »Vaulundurs  Saga«,  fordi  hun  der  finder  rig 
Fantasi  forlenet  med  yndig-skøn  Behandling  og  dyb 
Betydning.  Hun  læser  gerne  »Hermann  und  Dorothea« 
og  Eberhards  »Haneben«,  fordi  det  barnlige  deri  henryk- 
ker hendes  uskyldige  Sjæl.  Hun  lader  sig  ikke  af  falsk 
Finhed  afholde  fra  at  nyde  Moliere  og  Holberg,  især 
»Peder  Paars«,  fordi  hun  fatter  deres  uendelige  Vittighed, 
men  hun  ækles  ved  »Don  Juan  og  »Figaro«  saavelsom 
ved  Goethes  »Clårchen«  og  deslige  moderne  Fremstillin- 
ger af  kultiverede  Laster.  Hendes  rene  Sjæl  og  hendes 
Sans  for  det  i  Sandhed  skønne  lader  hende  væmmes  der- 
ved. —  Den  Kreds,  hvori  hun  helst  bevæger  sig  i  Tanker 
og  i  Samtale,  omfatter  mest  Genstande,  der  er,  jeg  vil  ikke 
sige  af  aandelig  Natur,  da  man  derved  ofte  forstaar 
fromme  Religionsbetraglninger,  men  —  af  sjælelig  Natur 
og  kun  ses  med  el  uddannet  Sja'lens  Øje  og  er  skjulte 
for  dem,  der  ikke  kan  hæve  sig  over  det,  der  ses  med  den 
ydre  Sans.  Og  det  er  jo  ogsaa  saadanne  Genstande,  der 
mest  har   været  Genstanden   for   de   Samtaler,   hun   fra 

sin  Barndom  af  har  hørt  og  deltaget  i  daglig  i  hendes 
fortræffelige  Bedstemoders  Hus.  Man  taler  der,  tvært- 
imod hvad  der  sker  i  de  fleste  Huse,  mere  om  Ting 
end  om  Personer.  Den  almindelige  Talen  om  Perso- 
ner, der  er  saa  let  at  føre,  men  ogsaa  hge  saa  let  ud- 
arter til  Bagtalelse,  den  høres  sjælden  der«.  — 

Rothes  Ord  samler  sig  i  dette  Udtryk,  at  hans 
Elskede  er  et  fromt  Naturens  Barn. 

Idet  han  derpaa  bereder  sig  til  at  skildre  hendes 
Karakter,  gribes  han  paany  af  Følelse  af  sin  Uformuen- 
hed, og  han  udbryder:  »O,  var  jeg  en  Digter  eller 
endog  kun  en  Taler,  havde  Gud  forundt  mig  den  Gave 
at  male  med  Toner  og  stille  frem  beskueligt  for  andre, 
hvad  der  lever  i  Sjælens  Dyb,  saa  skulde  jeg  male  dit 
Billede  saa  ligt,  at  hver  den,  som  saa  det,  maatte  sige: 
Det  er  et  dejligt  Billed.  —  Ak,  at  det  er  mig  nægtet«! 

Han  fremhæver  nu  hendes  faste  Sjæls  rolige  Styrke 
og  hendes  barnlige  Hjærtes  elskværdige  Rigdom.  »Hun 
er  en  from  Naturens  Datter  og  et  velbehageligt  Guds 
Barn.  Derfor  er  ogsaa  Herrens  Forjættelse  gaaet  i  Op- 
fyldelse paa  hende,  at  hver  den,  der  bliver  som  et 
fromt  Barn,  skal  arve  Guds  Rige,  thi  Fromhedens  En- 
gel, der  paa  hvide  Vinger  svæver  ned  fra  Guds  Trone 
med  Kalken  i  Haand  for  at  gyde  Fred  i  Menneskens 
Bryst  og  bringe  Hjærtets  Suk  for  Guds  Trone,  han  har 
pustet  sin  Aande  paa  hendes  Hjærte  og  viet  det  til  en 
Bolig  for  Guds  Aand.  Derfor  har  hendes  Sind  inddruk- 
ket Gudsfrygt,  og  det  er  hendes  Hjærtes  Trang,  der 
driver  hende  baade  til  jævnlig  at  tilbede  med  en  an- 
dægtig Forsamling  i  Herrens  Hus  og  til  hver  Dag  med 
fast  Regel  fra  Hjærtets  Dyb  at  opsende  stille  Bønner, 
fromme  Himmelbørn,  der  undslupne  Hjærtet  slaar  de 
hvide  Vinger  mod  Himmelhjemmet  og  knæler  ned  for 
Naadens  Trone.  Hun  bevarer  i  alt  et  barnligt  Sind,  og 
derfor  elsker  hun  smaa  Børn  og  Blomster  og  de  smaa 
Dyrenes   Børn   baade  i  Hønsegaarden  og  paa   Marken. 

Et  saadant  Hjærte  kan  ikke  være  koldt  eller  endog 
blot  ligegyldigt  mod  sine  Venner.  Det  maa  slaa  dem 
varmt  i  Møde  og  omfatte  dem  med  Kærlighed.  —  Hvor 
skøn  er  ogsaa  hendes  Hengivenhed  for  hendes  Fader. 
Ofte  har  han  endog  valgt  sin  Datter  til  sin  fortrolige 
Veninde,  og  hun  har  bevaret  det  nedlagte  med  taus 
Omhu  og  ved  kærlig  Deltagelse  ofte  lettet  hans  bekym- 
rede Sind.  —  Hvor  øm  er  ikke  hendes  Kærlighed  til 
hendes  Bedstemoder.  Naar  Bedstemoderen  ofte  er  sørg- 
modig stemt,  hvor  klogt  véd  hun  ikke  at  indgyde  hende 
Mod  og  Rolighed.  Dog,  er  det  allerede  et  vanskeligt 
Arbejde  at  opmuntre  den,  hvem  et  enkelt  Tilfælde  gør 
sørgmodig,  hvor  meget  mere  da  den,  hvis  hele  Tempe- 
rament næsten  uimodstaaelig  driver  hende  til  mørk 
Sørgmodighed.  Og  det  en  Datterdatter  en  Bedstemo- 
der! —  Dog  tys,  om  én  Ting  tør  vi  ikke  tale,  naar  vi 
ikke  vil  bryde  den  skøre  Lænke,  hvormed  Sorgen  er 
fængslet.  Det  er  om  den  Tid,  da  hendes  Bedstefader 
blev  revet  fra  hende  og  gemt  i  den  sorte  Jord. 

Skønt  af  Temperament  kolerisk  og  tilbøjelig  til 
Hidsighed,  ser  du  hende  aldrig  opfarende  eller  ilsindet, 
thi  hun  behersker  sig  selv,  og  hendes  Temperaments 
Heftighed  er  kun  bleven  tilbage  i  den  Varme,  hvormed 
hun  elsker  sine  Venner«. 

Han  priser  hende,  fordi  hun  elsker  gavnlig  Ensom- 
hed. Ensomheden  kaster  Mennesket  ligesom  med  Magt 
tilbage  i  sig  selv  og  nøder  ham  til  at  vende  Blikket 
hjem,  indad,  og  Rothe  udtaler  i  denne  Forbindelse  dybe 
Sandheder  om  Ensomheden,  som  han  af  Erfaring  alle- 
rede den  Gang  kendte,  men  senere  blev  overgivet  til 
mere  end  de  fleste.  Men  fordi  Thora  elsker  Ensom- 
hed, slutter  han,  al  hun  mere  maa  være  skikket  til  at 
leve  i  det  rolige,  daglige  Hjem  end  i  en  larmende  Ad- 
spredelsens Verden. 

Ét  Forhold  endnu  berorer  han,  men  kun  for  straks 
at  afvise  en  Behandling  deraf:  Thora  som  forlovet  Pige. 

—  Hvo  kan  male  den  stjærneklare  Himmel,  hvo  kan 
blande  Farver,  saa  de  ligner  Morgenrøden?  spørger 
han.  Slige  Fænomener  er  og  skal  være  hævede  over  al 
Beskrivelse  og  Fremstilling.  Kunde  han  ogsaa  be- 
skrive Thora  som  den  elskende,  han  kunde  dog  ikke 
ville  det.  I  hendes  Hjærtes  Allerhelligste  tør  kun  én 
Ypperstepræst  indgaa,  men  hvad  der  bor  derinde,  tør 
ikke  drages  frem  for  Folks  Øjne. 

Det  var  ingen  let  Sag,  hedder  det,  at  indtage  Tho- 
ras vel  bevogtede  Hjærte,  hun  vilde  ikke  lade  det  tage, 
hun  vilde  give  det,  men  da  det  var  givet,  gav  hendes 
Kærlighed  Sjælen  sin  yndige  Duft,  sin  Himmelfarve, 
hvorved  hun  blev  som  den  yndige  Rose,  som  en  duf- 
tende Ambra. 

Saa  nær  var  Rothe  ved  at  beskrive  Hjærtets  Løn- 
dom hos  den  Elskede,  men  han  undlader  det  dog; 
hvad  han  har  givet,  er  ogsaa  nok.  Man  har  her  et  ret 
ejendommeligt  Blad  af  Kærlighedens  Bog,  som  den 
Elskede  først  skulde  se,  naar  det  var  færdigt.  Hvorvidt 
hun  har  set  det  og  med  hvilke  Følelser,  derom  fore- 
ligger intet.  Men  som  det  foreligger,  vidner  det  om,  at 
Rothes  egen  Kærlighed  har  fremkaldt  i  hans  Sjæl  de 
bedste  Følelser  og  de  ædleste  Tanker,  som  et  Hjærte 
kan  rumme.  Hans  Kærlighed  har  gjort  ham  blind  for 
Thoras  Mangler  og  skarpt  seende  overfor  hendes  Yn- 
digheder, og  derfor  er  hun  bleven  en  saa  idealiseret 
Skikkelse,  hos  hvem  han  har  fundet,  hvad  han  vilde 
finde.  Kærligheden  har  givet  hans  Sjæl  Vinger,  hans 
Pen  Flugt,  og  saaledes  har  den  affødt  et  Kærligheds- 
digt i  Prosa,  som  han  vilde  have  givet  i  Poesi,  om  han 
havde  evnet  det.  Var  Formen  maaske  deraf  bleven 
skønnere,  saa  var  Indholdet  det  næppe! 

Hyppig  slaar  hans  stærke  naturlige  Følelse  over  i 
den  fromme  Følelse  og  bliver  den  religiøse  Attraa.  Dette 
er  i  nærværende  Uddrag  forbigaaet,  uden  for  saa  vidt 
dette  Moment  hører  med  i  Skildringen  af  den  Elskede. 

Men  netop  ved  den  religiøse  Tone,  som  farver  Rothes 
Kærlighedsdigt,  kommer  det  til  at  minde  om  »Højsangen«, 
som  det  ogsaa  i  flere  andre  Stykker  minder  om.  Hvor 
vidt  »Højsangen«  forbilledHgt  har  været  ham  i  Tanke,  da 
han  lovpriste  Thora,  faar  staa  hen,  for  en  Theolog  laa 
en  saadan  Brug  jo  dog  ikke  fjærn.  Men  paa  dansk 
Grund  er  hans  Prosadigt  udsprunget  af  lignende  Fø- 
lelser som  den  hebraiske  Forfatters,  om  end  med  blegere 
Farve  og  svagere  Duft.  Og  netop  som  et  Udtryk  for 
den  rene.  sjælfulde  Kærlighed,  synes  vi,  at  Rothes  Billede 
af  den  Elskede  fortjener  at  opbevares,  især  i  disse  Tider, 
hvor  det  mere  er  Kærlighedens  realistiske  Natur,  der 
haves  for  Øje,  end  den  poetiske  Charme,  hvormed  man 
forlenede  Forholdet  mellem  Mand  og  Kvinde  i  Roman- 
tikens Højsommer,  da  Rothe  skrev. 

Den  Sorg,  som  ramte  Rothe  ved  Thoras  Død,  for- 
vandt han  ikke  i  lang  Tid.  Endogsaa  flere  Aar  efter 
kunde  den  hos  ham  fremkalde  det  dybeste  Mismod, 
og  man  finder  Udtalelser  af  ham  en  halv  Snes  Aar 
senere,  som  viser,  at  den  til  Tider  kunde  true  Lysten 
til  Livet  hos  ham.  I  den  af  ham  i  1840  udgivne  Bog 
»Guds  Forsyn  og  Retfærdiggørelsen  af  Troen«  har  han 
lukket  op  for  denne  Side  i  sin  Sjæl,  og  der  er  ingen 
anden  Forklaring  mulig  for  visse  Partier  i  Bogen,  end 
at  det  er  Tabet  af  Thora,  over  hvilket  hans  Sind  har 
ruget,  da  han  skrev  ud  af  et  Mismod,  der  lammede 
hans  Livslyst.  Vi  tager  vist  næppe  fejl,  naar  vi  tager 
nogle  Linjer  af  denne  Bog  som  en  direkte  Omtale  af 
den  Elskedes  Død. 

»Vore  Kære  blegnede  i  Døden  —  siger  han  —  vi 
lukkede  det  brustne  Øje;  —  ak!  —  det  smertedel  — 
Saa  kom  de  og  tog  de  dyrebare  Levninger  og  svøbte 
dem  i  hvide  Klæder  og  lagde  dem  i  Skrinet  og  bar 
dem  hen  og  gemte  dem  i  en  lun  Bolig.  De  dækkede 
til   med  Omhu   og   smykkede  Stedet   med  Blomster  og 


27 

gik  atter  bort  fra  de  døde  til  Livets  Sysler.  Kun  vort 
Hjærte  og  vore  Tanker  blev  hos  den  døde  og  vilde  ikke 
vende  sig  atter  til  Livet«  *. 

Ja,  saaledes  følte  han  det.  Hans  Vilje  led  der- 
under. Hjærtet  og  Tankerne  vilde  ikke  atter  vende  sig 
til  Livet.  Psykologisk  set  er  alt  dette  jo  meget  for- 
klarligt, thi  jo  mere  hans  Sjæl  var  fyldt  af  Kærligheden, 
desto  større  maatte  ogsaa  Tomheden  efter  Tabet  være. 
De  citerede  Ord  tilsteder,  ja  nødvendiggør  sikkert  ogsaa 
den  Forklaring,  som  vi  her  har  givet  dem. 

I  sit  senere  Ægteskab  delagtiggjorde  han  ogsaa  sine 
Børn  i  Mindet  om  denne  hans  tidligt  afdøde  Ungdoms- 
elskede, og  under  Navn  af  Tante  Thora  blev  Mindet 
om  hende  bevaret  iblandt  dem  og  fremdraget  af  ham 
i  deres  Samtaler  og  Samliv.  En  af  hans  Døtre  har  for- 
talt følgende  rørende  lille  Begivenhed,  som  fortjener  at 
opbevares.  Hun  havde  engang,  da  hun  sad  og  strikkede, 
og  der  kom  nogen,  kastet  sit  Arbejde  uordentligt  fra 
sig.  Hendes  Fader  havde  lagt  Mærke  dertil,  men  intet 
sagt.  Først  flere  Dage  efter  vinkede  han  ad  Barnet  og 
tog  hende  ind  i  sit  Værelse.  Der  tog  han  op  af  en 
Skuffe  en  lille  Pakke,  som  indeholdt  en  aldeles  gulnet 
hvid  Strikkestrømpe,  hvori  Pindene  endnu  sad,  om- 
hyggelig indpakket  i  Papir.  »Ser  du,«  sagde  han,  »saa- 
ledes pakkede  Tante  TlTora  altid  sit  Arbejde  omhygge- 
ligt ind,  naar  hun  forlod  det.« 

Rothe  havde  i  Hyllested  kastet  sig  over  theologiske 
Studier,  og  disse  er  sikkert  ogsaa  blevne  ham  til  nogen 
Vederkvægelse  efter  det  smertelige  Tab,  han  havde  lidt. 
Godt  et  Aar  efter  Hustruens  Død  udkom  hans  Skrift 
»Om  symbolske  Bøger  i  den  lutherske  Kirke«,  der  er 
et  Lejlighedsskrift,  fremkaldt  ved  den  kirkelige  Strid, 
som  i  1825  var  brudt  ud  mellem  Grundtvig  og  H.  N. 
Clausen.  Rothe  vil  dog  ikke  direkte  blande  sig  i  Stri- 
den, der  var  ham  vederstyggelig,  fordi  den  var  udartet 

*  »Guds  Forsyn  og  Retfærdiggørelsen  af  Troen«  S.  109. 

til  en  Retssag,  men  han  vil  give  en  videnskabelig  Under- 
søgelse af  de  Spørgsmaal  om  Kirke,  Skrift  og  Symbol, 
som  i  Kirkekampen  havde  været  de  omstridte.  Han 
vilde  ved  at  gaa  tilbage  til  den  protestantiske  Kirkes 
Hovedlærdomme  og  den  protestantiske  Theologis  første 
Grundsætninger  finde  et  Punkt,  som  laa  udenfor  Par- 
tiernes Kampe,  hvorfra  Striden  kunde  afgøres.  »Jeg  er 
én  i  aandelig  Henseende  fattig  Mand  —  siger  Rothe  — 
der  for  at  afhjælpe  min  Trang  daglig  gaar  i  den  gamle 
Dogmatiks  rige  Kældere,  hvor  jeg  da  mellem  adskilligt 
Skrammel  finder  mange  herlige,  henlagte  Sager.  —  Der- 
med forsynes  da  min  Sjæls  fattige  Hus,  saa  at  jeg  endog 
har  turdet  byde  Gæster  sammen.« 

Skønt  han  altsaa  bestræber  sig  for  at  være  nevtral, 
blev  han  alligevel  gjort  til  Partigænger  i  Striden.  Lind- 
berg regnede  ham  nemlig  til  Clausenianerne  og  sagde 
om  ham,  at  han  syntes  at  kæmpe  med  sig  selv,  om 
han  skulde  opgive  Clausenianismen  eller  forsøge  at 
sammensmelte  den  med  det  gamle  lutherske  Lære- 
begreb. 

Det  kunde  her  være  ganske  interessant  at  faa  Ro- 
thes Forhold  i  hans  unge  Dage  til  Clausen  nøje  oplyst, 
men  vi  har  i  den  Henseende  ingen  direkte  Hjælpemidler 
kunnet  finde.  Skulde  man  slutte  sig  til,  i  hvilken  Ret- 
ning han  kan  være  blevet  paa virket  dels  fra  sit  Hjem 
og  dels  i  sin  Onkels,  Konferensraad  Kongslevs  Hus, 
hvor  han  boede  sammen  med  jævnaldrende  Slægtninge 
i  Studentertiden,  maatte  denne  Paavirkning  nærmest 
disponere  ham  for  den  Clausenske  Retning  i  Kirke- 
kampen. Uden  at  det  nu  kan  godtgøres,  om  Rothe 
har  direkte  taget  I^arti  for  Clausen  ved  at  underskrive 
Adressen  til  denne  UniversitetslaMer  af  IL  Septbr.  1825 
med  de  88  Kandidaters  og  Studenters  Navne,  er  Lind- 
bergs Betegnelse  af  ham  som  Clausenianer  nok  nærmest 
ved  det  rette,  og  det  vides  da  heller  ikke,  at  Rothe  har 
fralagt  sig  dette  Navn,   saalcdes  som  han  langt  senere 

fralagde  sig  Navn  af  Grundtvigianer,  da  Biskop  Mynster 
i  sine  »Meddelelser«  havde  regnet  ham  til  »det  saa- 
kaldte  Parti«. 

I  Rothes  Bog  vil  man  finde  adskillige  Tanker,  der 
er  Clausenske,  selv  om  han  aldeles  ikke  deler  dennes 
Radikalisme  i  Forkastelsen  af  Fortidens  ærværdige  dog- 
matiske Overlevering.  Naar  Rothe  saaledes,  ud  fra  en 
ret  uklar  Bestemmelse  af  Kirkebegrebet,  i  Almindelighed 
frakender  Symbolerne  al  Betydning  i  Kirken  og  frem- 
hæver, at  det  ikke  er  dem,  men  Skriften,  som  skal  være 
Midlet  til  at  frembringe  og  bevare  Kirkens  Enhed,  samt 
naar  han  endelig  vil  tillægge  det  apostoliske  Symbol 
kun  menneskelig  Autoritet  —  saa  fejler  man  næppe  ved 
at  give  Lindberg  Ret.  Derimod  havde  Rothe  holdt  sig 
fri  for  »Theologiens  ukristelige  Sving«,  som  Grundtvig 
udtrykte  sig,  og  længe  varede  det  heller  ikke,  før  han 
forlod  Clausenianismen.  Forlængst  havde  han  forladt 
den,  da  han  1855  kritiserede  Clausens  »Christelige  Tros- 
lære« og  ogsaa  fik  Clausens  overlegne  Mishag  at  mærke, 
hvorom  der  senere  skal  tales. 

Rothes  Bog  blev  iøvrigt  meget  velvilligt  modtaget. 
Kun  blev  der  af  N.  Fogtmann  gjort  opmærksom  paa, 
at  det  bedste  i  Bogen  findes  i  T westens  »Vorlesungen 
uber  Dogmatik«. 


ROTHES  ANDET  EMBEDE. 


I  SORØ. 

ET  halvt  Aars  Tid  efter  at  Bogen  var  udkommen 
blev  Rothe  udnævnt  til  Lektor  i  Religion  og  Moral 
ved  Sorø  Akademi.  Hans  Formand  i  denne  Stilling, 
C.  E.  Scharling,  blev  Professor  ved  Universitetet.  Rothes 
Udnævnelse  er  dateret  d.  25.  Marts  1834.  Blandt  hans 
Konkurrenter  til  Posten  i  Sorø  var  Bindesbøll,  den 
senere  Biskop,  og  naar  Rothe  blev  foretrukket  for  denne, 
som  var  ældre,  blev  Mand  og  Mand  imellem  ogsaa  den 
Omstændighed  tillagt  nogen  Vægt,  at  Rothe  var  Geheime- 
konferensraad  A.  B.  Rothes  Brodersøn.  løvrigt  havde 
Bindesbøll  ingen  videnskabelig  Kvalifikation  som  Rothe. 

Inden  Rothes  Komme  til  Sorø  skelnede  man  i  Akade- 
miets Historie  mellem  5  Perioder. 

1ste  Periode  var  Frederik  II'  Skole  for  Børn  af 
adelige  og  borgerlige  Forældre. 

2den  Periode  var  Christian  IV  Akademi  med  Skole. 

3die  Periode  var  Frederik  V  Ridderakademi  uden 
Skole. 

4de  Periode  Christian  VII'  Akademi  uden  Skole, 
som  Holberg  rigl  havde  udstyret  med  Gaver. 

5te  Periode  endelig  Frederik  VI'  Akademi  med  Skole. 

Akademiets  smukke  Rokokobygning  brændte  1813, 
og  først  i  den  følgende  Periode  blev  en  ny  Akademi- 
bygning i  symmetrisk  Stil  opført  og  indviet  1827. 

Akademiet  var  beregnet  paa  saadanne  Studerende, 
hvem   ikke  blot  Eksamensstudier,    men   en    almindelig 

borgerlig  og  en  højere  videnskabelig  Dannelse  var  magt- 
paaliggende.  Her  var  altsaa  ikke  tænkt  paa  en  Uddan- 
nelse med  en  Embedsstilling  for  Øje,  men  paa  en  om- 
fattende Uddannelse  for  Sønner  af  Adelen  og  de  højere 
Klasser,  hvem  andre  Veje  stod  aabne. 

Efter  at  Eleverne  i  Skolen  havde  underkastet  sig 
Studentereksamen,  gik  de  over  i  Akademiet  til  Studiet 
til  Eksamen  filosoficum,  der  den  Gang  navnlig  ved 
videre  Undervisning  i  Sprog  var  meget  mere  omfattende 
ved  Akademiet  end  ved  Universitetet.  Studietiden  til 
denne  Eksamen  i  Sorø  varede  1^/2  Aar,  og  det  var 
Hovedopgaven  for  Lektorerne  (som  senere  blev  kaldte 
Professorer)  at  forberede  til  denne  filosofiske  Eksamen. 
—  Studenterne,  der  som  Elever  i  Skolen  havde  boet  i 
Akademibygningen,  flyttede  hen  i  en  anden  egen  Byg- 
ning, hvor  hver  fik  sit  eget  Værelse,  og  Livet  for  dem 
blev  da  mere  frit.  De  var  forpligtede  til  at  besøge  de 
Forelæsninger,  som  blev  holdte  for  dem,  men  kunde 
dog  ved  simpel  Anmeldelse  befri  sig  for  at  møde.  For 
at  Luksus  og  Modesyge  kunde  forebygges,  og  Ligheden 
mellem  alle  kunde  haandhæves,  bar  Eleverne  i  Akade- 
miets Skole  saavel  til  daglig  som  ved  Højtiderne  en 
Slags  Uniform  med  gule  Knapper,  hvori  en  Føniksfugl 
var  afbildet.  Nogle  Aar  efter  (1837)  at  Rothe  var  kom- 
men til  Sorø,  indtraadte  en  ny  Indretning  af  Skolen  i 
Sorø.  Klasseinddelingen  blev  udvidet.  Realundervisning 
blev  indført,  og  Kontingentet  blev  nedsat.  Som  Følge 
heraf  tiltog  Frekventsen,  og  Antallet  af  skolesøgende 
steg  1840  til  110.  Akademisternes  Antal  var  langt  min- 
dre. I  Aarene  før  Rothes  Komme  under  20,  af  hvilke 
kun  et  Mindretal  blev  dimitteret  til  Universitetet  efter 
overstaaet  filosofisk  Eksamen. 

Dr.  phil.  H.  F.  Estrup  var  fra  1822,  da  Akademiet 
blev  genoprettet,  Lector  ved  Læreanstalten;  men  blev 
1830  dens  Direktør.  Han  var  en  kundskabsrig  og  elsk- 
værdig Mand,  men  ikke   i   Besiddelse    af   tilstrækkelig 

Energi.  Af  Helbred  var  han  svagelig,  og  1837  trak 
han  sig  tilbage  til  sin  Ejendom  Kongsdal,  3  Mil  fra 
Sorø.  Denne  havde  han  købt  for  den  Formue,  som 
hans  tvende  Hustruer,  f.  Scavenius,  havde  bragt  ham. 
Ved  Afskedsfesten  paa  Akademiet  for  ham  blev  af- 
sunget en  af  Magister  C.  Wilster  skreven  Sang,  hvori 
det  bl.  a.  hedder: 

Laan  Øre  til  en  lille  Sang, 
En  Mindeblomst  den  være 
Paa   Kongsdal  hist  fra  Sorø  Vang 
For  dig  og  dine  kære. 

Direktoratet  tilfaldt  ved  Estrups  Afgang  Professor,  Dr. 
theol.  G.  H.  Waage,  1ste  Kapellan  ved  Vor  Frue  Kirke 
i  København  og  Lærer  ved  Pastoralseminariet.  Waage 
var  i  visse  Henseender  en  lærd  Mand.  Han  var  en  god 
Ven  af  Biskop  Mynster  og  blev  dennes  Medhjælper  ved 
Udarbejdelsen  af  Udkastet  til  et  nyt  Ritual.  Han  var 
besjælet  baade  af  Iver  og  Nidkærhed  for  Gerningen, 
men  hans  Virksomhed  blev  ikke  lang,  idet  han  døde 
allerede  1842. 

Hans  Eftermand  som  Anstaltens  Leder  blev  Pro- 
fessor, Dr.  phil.  E.  F.  Bojesen,  der  var  Lektor  i  græsk 
Sprog  og  Literatur.  1849  blev  Akademiet  nedlagt,  og 
kun  den  lærde  Skole  blev  tilbage.  Hermed  indtraadte 
det  Afsnit  i  Akademiets  Historie,  som  Bojesen  kaldte 
»Akademiets  babyloniske  Eksil,  som  vi  snarest  maa  ønske 
endt«.     Enden  er  dog  endnu  ikke  kommen. 

Rothe  var  ved  Siden  af  sin  Lektorgerning  kaldet 
med  Forpligtelse  til  at  besørge  Religionsundervisningen 
i  Akademiets  Skole.  I  Lektionskataloget  staar  han  jævnlig 
opført,  og  det  angives,  at  han  i  Vintersemestrene  holdt 
Forelæsninger  over  Moralfilosofi.  Rothe  fik  Bolig  paa 
Akademiet  og  fik  Lejlighed  i  den  saakaldte  Bogtrykker- 
gaard,  hvor  fordum  Akademiels  Bogtrykker  boede.  Det 
nye  Akademi  havde  ikke  saaledes   som   det  ældre  sin 

egen  Bogtrykker.  Umiddelbart  før  Rothe  flyttede  til 
Sorø,  blev  hele  Stueetagen  med  tilhørende  Sidehus- 
lejlighed indrettet  og  bestemt  til  Lektorbolig.  Sidebyg- 
ningen var  bleven  ombygget  og  udvidet,  og  her  var 
Udenomslejligheden. 

Livet  i  Sorø  var  stille  og  regelmæssigt  uden  mange 
Adspredelser  og  Fornøjelser,  Akademiet  gjorde  i  denne 
Henseende  ikke  meget  for  sine  Elever.  Tvende  Festlig- 
heder blev  aarlig  afholdte  paa  Akademiet.  Den  ene 
d.  28.  Januar,  Frederik  VI  Fødselsdag,  og  den  anden  i 
Slutningen  af  Februar  efter  Afslutningen  af  Filosofikum, 
forinden  de  nye  Studenters  Afrejse  fra  Sorø.  Den  sidste 
var  væsentlig  et  Bal,  og  hver  Elev  fik  Tilladelse  til  at 
invitere  en  ung  Pige  af  sit  Bekendtskab,  og  Dansen  gik 
saa  lystigt  Natten  igennem.  —  Noget  andet  Præg  havde 
derimod  den  første  Fest.  Den  var  af  megen  solen  Art, 
og  det  mærkedes  helt  igennem,  at  den  gaves  til  Kon- 
gens Ære.  Kongen  havde  jo  atter  genoprettet  Akade- 
miet, og  Taknemmeligheden  imod  ham  blev  ogsaa  paa 
forskellig  Maade  tolket.  Festen  fejredes  i  Overværelse 
af  saavel  Lærere  som  Elever  med  Festtale  og  Fest- 
maaltid  med  forskellige  Sange,  ogsaa  en  for  Kongen, 
naar  hans  Skaal  blev  drukket.  Denne  Fest  sluttede 
ogsaa  med  Bal. 

Allerede  ved  den  første  Solennitetsfest  efter  Rothes 
Ankomst  til  Sorø  28.  Januar  1835  faldt  det  i  hans  Lod 
at  holde  Festtalen.  Han  tolkede,  som  det  sig  burde,  i 
denne  Tale  sine  Følelser  for  den  folkekære  Fyrste,  og 
han  var  her  i  Samklang  med  talrige  tilstedeværende 
Tilhørere.  Hans  Emne  var:  »Erkendelsen  af  de  ejen- 
dommelige Goder  for  Danmarks  Land  og  for  den  danske 
Stat  under  den  nuværende  Forfatning  som  Middel  til  at 
befæste  Kærlighed  til  Land  og  Konge«.  Saaledes  gen- 
gives Emnet  i  Aarsberetningen,  men  lidt  anderledes 
angives  det  i  Rothes  eget  Manuskript,  som  findes  op- 
bevaret paa  Sorø  Akademi.    Eksemplaret  har  været  til- 

sendt  Rothes  Onkel,  Konferensraad  Kongslew.  Emnet 
hedder  her:  »Danmarks  Goder  især  som  souveræn  Stat«. 
I  Talen  lovprises  ogsaa  Danmark  og  dets  skønne  Natur: 

»Her  stod  vores  Vugge  —  hedder  det  —  for  hvilken 
fromme  Moder  sang  en  gammel  kingoisk  Vuggesalme.« 
Om  selve  Sorøegnen  vil  han  tale  et  Ord  i  Fortrolighed. 
»I  en  af  de  Egne,  der  mest  forener  Danmarks  ejen- 
dommehge  Skønheder,  bor  vi  paa  Bredden  af  en  Sø, 
hvis  Bred  er  bøgekranset,  hvis  Dyb  virmler  af  Liv,  hvis 
stille  Sommeraftenvande  er  Fredens  udtrykte  Billede. 
Lyse  Bøgeskove  viger  kun  for  at  give  Plads  for  frugt- 
bare Marker.  —  Paa  et  Sted,  der  er  rigt  paa  Oldtidens 
Minder,  bor  vi,  her  er  Fred  og  Stilhed.  Som  Efterfølgere 
af  fromme  Guds  Mænd,  Saxos  Brødre,  fører  vi  et  Liv, 
der  er  indviet  til  Huslighed  og  stille  Granskning  i  Aan- 
dens  Rige.  Saa  maa  da  Kærlighed  til  det  danske  Fædre- 
land være  dobbelt  stærk  i  vore  Hj ærter  ....  I  en  ægte 
dansk  Egn,  maa  vi  være  ægte  danske,  et  Folk  af  Brødre, 
der  er  undskyldende  og  overbærende  i  Kærlighed  —  tro 
imod  vor  Gud  og  vor  Frelser  —  nidkære  i  vor  Konges 
Tjeneste.« 

Han  takker  Kongen,  som  indførte  de  raadgivende 
Stænder  og  derved  viste,  at  han  er  den  rette  Pode- 
mester, der  agtede  paa  den  rette  Tid  for  Podekvisten 
og  den  rette  Art  deraf,  og  han  forsvarer  Enevoldsmagten 
imod  den  Kritik,  som  Stænderne  fremkaldte.  Souve- 
ræniteten  er  Danmarks  Palladium  1  Det  er  i  faa  Ord 
Rothes  Forsvar. 

Baade  før  og  efter  Talen  blev  Sange  afsungne  af 
Akademiets  studerende  Ungdom.  Den  første  var  en 
Kantate  af  Ingemann  med  Musik  af  Akademiets  Musik- 
lærer. Senere  paafulgte  Middagen  og  om  Aftenen  Ballet. 
Her  blev  Kongens  Skaal  udbragt  efter  en  Sang  af  Lektor 
Wilster.  Som  sædvanlig  forlob  Dagen  med  al  Honnør. 
I  Festen  om  Aftenen  deltog  243  Personer. 

Af  et  Brev  fra  N.  Fogtmann  til  P.  Hjort*  ser  man, 
at  Rothes  Tale  har  vakt  en  Del  Opmærksomhed.  Aaret 
efter  fejrede  Akademiet  Reformationens  Jubelfest  med 
stor  Højtidelighed.  Overlærer  C.  F.  Wegener  disputerede 
for  Doktorgraden  i  Kiel,  og  Lektor  V.  Rothe  holdt  i 
nogle  Aftentimer  kort  før  Festen  for  et  talrigt  Audi- 
torium et  Foredrag  over  Reformationen  og  dens  Betyd- 
ning. Ved  selve  Festen  d.  31.  Oktober  holdt  Direktør 
Estrup  Talen,  og  Ingemanns  Kantate  blev  afsungen. 
Her  fmdes  de  bekendte  Vers  om  Hans  Tausen: 

Der  sad  en  Munk  paa  Antvorskov 
Alt  i  sin  dunkle  Celle. 
Han  saa  i  Aag  af  Klosterlov 
Guds  Riges  Lys  udvælde. 

Hans  Tausen  drog  til  Sachserland; 
Fuldgod  han  kom  tilbage. 
Mod  Mørkheds  Aand  paa   Danmarks  Strand 
Han  svor  i  Kamp  at  drage, 

Og  tro  med  Ordets  Sværd  han  stred 
I  Fængsel  og  paa  Thinge. 
Han  stred  for  Sjælens  dyre  Fred, 
Og  Kampen  var  ej   ringe. 

Fra  Fængselsgitret  Ordet  klang. 
Og  Sandheds  Vej  var  funden. 
I  Folkets  Bryst  lød   Frihedssang, 
Og  Aandens  Sejr  var  vunden. 

Ved  endnu  en  Kongefest  holdt  Rothe  Festtalen, 
nemlig  ved  Festen  d.  28.  Januar  1838.  Emnet  for  hans 
Tale  var :  »En  populær  Udvikling  af  den  for  den  lutherske 
Kirke  ejendommelige  Lære,  at  Kongen  er  Landets  øver- 
ste Biskop,  betragtet  saavel  med  Hensyn  til  lokale  Om- 
stændigheder som  til  det  deraf  flydende  smukke  Forhold 
mellem   en    kristelig  Fyrste  og  kristelige  Undersaatter.« 

*  P.  Hjort:    :»Udvalg  af  Brevec,  II  S.  194. 

Ogsaa  denne  Tale  findes  opbevaret  i  Akademiets  Bib- 
liothek,  dog  ikke  som  den  første  skreven  med  Rothes  egen 
Haand.  —  Talen  er  meget  ensidig  og  paa  en  udæskende 
Maade  stilles  Problemet  i  den  stærkt  paa  Spidsen.  Den 
har  sikkert  ikke  undladt  at  gøre  Indtryk,  men  den  har 
ogsaa,  som  vi  andensteds  Ira  ved,  vakt  stærkt  Mishag. 

Talen  er  af  betydelig  Værd  til  Belysning  af  Rothes 
kirkelige  Tankesæt,  hvorfor  vi  her  gengiver  den  i  sine 
Hovedtræk.  Talen  var  iøvrigt  meget  lang.  Den  har  til 
Overskrift: 

Tale,  holden  ved  Sorø  Akademi 

i  Anledning  af  Kongens  Fødselsdag  1838 
af  Vilh.  Rothe. 

Rothe  begj'nder  med  at  minde  om,  at  Festen  nær 
var  bleven  forstyrret,  fordi  Kongen  havde  været  alvorlig 
syg,  og  man  havde  frygtet  det  værste.  Var  Kongen  død, 
da  var  Akademiets  Fest  ikke  bleven  holdt,  hvorimod 
Kongens  Billede  i  Festsalen  havde  været  dækket  med 
sort  Flor.  Nu  har  Kongens  Helbredelse  i  det  Sted  for- 
højet Festglæden. 

Kongen  har,  hedder  det  vidre,  i  mer  end  et  halvt  Aar- 
hundrede  styret  Danmarks  Statsskib.  Med  Retfærdighed 
og  Billighed  og  Liberalitet  har  han  regeret.  Kirken  har 
han  styret  med  betænksom  Sindighed  og  holdt  den 
»utaalmodige  Nyhedssyge  i  Tømme  <.  Rothe  haaber,  at 
Kongen  endnu  i  mange  Aar  niaa  sidde  paa  Danmarks 
øverste  Bispestol.  Thi  Danmarks  Kongetrone  er  en 
Bispestol!  Kongen  er  Landets  øverste  Lovgiver,  dets 
øverste  Dommer,  øverste  General,  øverste  Magistrat. 
Nærmere  omtales  Kongen  som  øverste  Biskop.  Denne 
Stilling  hviler  paa  en  bestemt  La'resa^tning  i  den  luther- 
ske Kirke  ogsaa  i  alle  andre  lutherske  Lande.  Kongen 
udøver  en  Biskoi)s  (uMiiiiig  baade  i  Kirke  og  i  Skole, 
af  hvilke  den  sidste  udgik  fra  den  første  som  Grenen 
fra  Stammen. 

Hvorfor  skulde  Kongen  ikke  kunne  være  gejstlig 
Mand  —  spørger  Rothe  -~  og  peger  hen  paa  gi.  Test., 
til  hvis  Grundbetragtning  Katholikerne  vendte  tilbage. 
I  Overensstemmelse  med  det  ny  Test.  er  det  dog  ikke 
saaledes  hos  os.  Men  alle,  baade  ordinerede  og  uordi- 
nerede,  Manden  og  Kvinden,  skal  være  gejstlige,  thi 
gejstlig  betyder  jo  aandelig  (1.  Pet.  2,  5 — 9),  og  de  skal 
alle  arbejde  paa  Guds  Ords  Forkyndelse.  Saaledes  en 
Moder,  en  Fader.  Hjemmet  er  for  dem  Kirken,  og  Børn 
og  Husfolk  er  Menigheden.  Skulde  Kongen  saa  ikke 
ogsaa  kunne  være  Præst  eller  Biskop !  Hele  Landet  er 
jo  hans  Menighed.  Videre  skildrer  han  den  kristne  Stat 
gennem  følgende  Parabel: 

I  et  Land  laa  tvende  Byer  ikke  ret  langt  fra  hinanden. 
Den  ene  var  de  gode  Kristnes  By,  hvor  Guds  Ord  blev 
prædiket  rent  og  ret  og  annammet  i  troende  Hjærter. 
Den  anden  var  de  vantros  og  forfængelige  Menneskers 
By,  hvor  ingen  tænkte,  talede  om  Gud  og  hans  Vilje. 
I  Kristenstad  æredes  Kongen,  og  hans  Love  blev  ad- 
lydte, thi  man  havde  lært  at  give  Kejseren,  hvad  Kej- 
serens var.  Enhver  arbejdede  i  Stilhed  og  gjorde  meget 
godt  med  sine  Hænder  for  at  have  baade  til  egen  Nød- 
tørft og  til  at  meddele  andre;  man  holdt  Løfter  og 
ydede  enhver  sit  uden  at  bringes  dertil  ved  Retten,  der 
i  denne  By  kun  havde  lidet  at  gøre.  Den  rige  sov 
trygt  bag  aabne  Døre,  og  en  Edderkop  spandt  for 
Fængselsdøren.  Stille  Huslighed  fremmede  Familiernes 
Lykke.  Enighed  herskede  mellem  alle  Borgere,  thi  de 
elskede  hinanden  som  Brødre  i  Kristo,  og  Samvittigheds- 
Flid  fremmede  Byens  Velstand,  medens  de  faa  fattige 
i  Kærlighed  forsørgedes  ved  frivillige  Gaver. 

Det  var  de  Kristnes  By.  Borgere  fra  den  bor  hist 
og  her  stille  i  Landene. 

I  den  vantro  B}^  maatte  Kongen  med  en  liden  Hær 
tiltvinge  sig  Lydighed.  Forfængelighed  adsplittede  Fa- 
miliernes Lykke,  og  saa  snart  man  traadte  ind  i  Gaden, 

saa  man  Pragt  og  Armod  stride  med  hinanden  ofte 
endog  i  det  samme  Hus.  Ingen  kunde  noksom  sikre 
sin  Ejendom  for  dem,  som  gør  Uret  i  Skjul,  og  Raad- 
huset  var  fra  Morgen  til  Aften  opfyldt  med  Borgere, 
hvis  Trætte  Retten  maatte  stille.  Det  var  aabenbart, 
at  den  Bj'  snart  maatte  gaa  tilgrunde.  De  fattiges 
Mængde  fortrængte  næsten  andre  fra  Byen. 

Da  rejste  Fyrsten  ud  at  bese  sit  Land.  Han  kom 
til  Vantro-Bj',  men  gruede  og  ilede  derfra.  Men  i  Kristen- 
stad frydedes  hans  Hjærte.  —  Og  da  han  spurgte  om 
Aarsagen  til  denne  Forskel,  pegede  nogen  hen  paa 
Mængden,  der  just  strømmede  fra  Kirken,  en  Bygning, 
der  vel  var  rummelig,  men  dog  syntes  for  liden  til  sin 
Menighed.     Og  han  sagde  til  Fyrsten: 

»Se,  her  i  denne  By  prædikes  Guds  Ord  flittigt  og 
ret,  det  tros  i  Hjærterne,  og  man  opbygger  sig  i  mindre 
Sammenkomster  og  i  Husene.  Ja!  den  store  Bygning 
hist  ved  Siden  af  Kirken  er  Skolen,  hvor  Børnene  ikke 
blot  undervises  i  nyttige  Kundskaber,  men  Guds  Ord 
plantes  tidlig  i  de  unge  Hjærter.  Derimod  var  de  store 
Bygninger,  De  saa  i  den  anden  By,  enten  Spillehuse 
eller  andre  offentlige  Forlystelsessteder.  Kirker  har  de 
ikke,  kun  i  en  Krog  af  Byen  staar  der  et  lidet  For- 
nuftens Tempel,  hvor  en  Magister  fra  det  forrige  Aar- 
hundrede  er  Præst.« 

Da  befoel  Fyrsten,  at  der  over  hele  Landet  skulde 
bygges  Kirker,  og  Folket  deles  i  Menigheder,  og  til  hver 
beskikkes  fromme  Præster,  der  kunde  prædike  Guds 
Ord  for  Folket,  thi  han  mente,  at  det  var  den  bedste 
Maade  til  fra  (irunden  at  sørge  for  Landets  Vel. 

Og  Fyrsten  vaagede  over  alle  disse  Indretninger. 

Videre  skildrer  Rothe  Forholdet  mellem  Sjælesorge- 
ren og  hans  Menighed  paa  en  meget  idealistisk  Maade. 
Præsten,  Sjælesørgeren,  skal  være  den  fromme  Mand, 
der  er  Fader  for  de  unge.  Ven  for  de  ældre  og  Velgører 
for   mange.     Ham    skal    Menigheden   søge   for  at   finde 

Trøst  og  Raad,  thi  han  bærer  dem  alle  i  sit  Hjærte 
i  selvforglemmende  Kærlighed. 

Men  Ak,  udbr5'^der  Rothe,  det  er  Skade,  at  sligt 
skal  være  saa  sjældent!  ....  Men  alt,  hvad  der  er  ædelt 
og  smukt,  er  jo  sjældent  i  denne  Verden. 

Et  saadant  Præstesind  maa  Kongen  have.  Han 
maa  være  en  Hyrde  for  sin  Hjord,  en  Biskop  for  sin 
Menighed  ....  og  hvor  langt  bedre  er  ikke  dette  end 
blot  at  være  Landets  øverste  Soldat  I  Kongen  er  Over- 
biskop, men  én  staar  over  ham:  Jesus  Kristus  (1.  Pet. 
2,  25).  Kongen  regerer  dog  ikke  over  Samvittigheden. 
Hans  Raad  kan  kun  ved  gejstlige  Studier  og  gejstlig 
Øvelse  erhverve  Duelighed.  Enhver  dannet  eller  kyn- 
dig Mand  kan  ikke  bestyre  kirkelige  Anliggender. 

Sluttelig  kaster  Rothe  et  Blik  paa  den  kirkelige 
Tilstand  i  de  Aar,  Fr.  VI  har  udført  en  biskoppelig  Ger- 
ning for  Danmarks  Kirke.  Han  kalder  det  en  Vantroens 
Tid,  i  hvilken  man  forlod  den  gamle  Kristendom,  og 
hver  Mand  dannede  sig  i  dens  Sted  ved  sin  egen  Smule 
Fornuft  en  Religion  af  Hjærnespind  uden  Magt  til  at 
binde  Lysterne  og  til  at  fastholde  Haabets  Anker  .... 
Kirkerne  forfaldt  og  blev  fra  nette  Gudshuse  til  uhygge- 
lige Huller,  og  Ordets  Tjenere  led  mangent  Tryk. 

Kongen  har  i  dette  sit  70de  Fødselsaar  efter  Overlæg 
med  Landets  Gejstlige  befalet  et  Eftersyn,  en  ny  Be- 
arbejdelse af  samtlige  Kirkeskikke. 

Rothe  haaber,  at  Fr.  VI  Kirkeritual  herefter  maa 
nævnes  ved  Siden  af  Chr.  III  og  Chr.  V. 

Han  ender  med  gode  Ønsker  for  den  ny  Over- 
bestyrer, som  Kongen  har  sendt  til  Sorø  Akademi*. 

Det  umiddelbare  Indtryk,  man  faar  af  denne  ejen- 
dommelige Tale,  er  Fornemmelsen  af  den  stærke  En- 
sidighed, hvormed  Emnet  er  behandlet.  Men  hele 
Aanden  i  Talen  passer  heller  ikke  synderligt  til  den 
Fest,    som  holdtes,    hvor   Ballet  for   Eleverne  nok  var 

*  Soranske  Taler  og  Programmer  1837 — 38. 

Festens  Højdepunkt.  Det  synes  saaledes,  at  Rothe  med 
Overlæg  har  givet  sin  Tale  den  Retning,  som  den  fik. 
Egentlig  kunde  man  vel  ikke  kalde  ham  pietistisk,  men 
denne  hans  Tale  er  det  i  højeste  Grad.  Der  var  jo  hos 
de  lutherske  Dogmatikere  en  Tendens  til  at  henføre  de 
guddommelige  Stænder,  Hjemmet  og  Staten,  til  Ord- 
ninger indenfor  Kirken,  hvilket  var  i  Strid  med  Luthers 
Tanke,  efter  hvilken  haade  Hjemmet  og  Staten  var  selv- 
stændige, guddommelige  Indstiftelser  ved  Siden  af  Kirken. 
Men  Luthers  Tanke  forlod  Dogmatikerne,  og  en  ny  kom 
i  Stedet,  særlig  udviklet  af  Pietismen,  der  vil  gøre  Kirken 
til  Formynder  for  Menneskene  og  herøve  baade  Hjem- 
met og  Staten  deres  moralske  Selvstændighed.  I  denne 
pietistiske  Theori  er  det,  at  Rothe  i  sin  Tale  er  havnet. 

Skal  tilmed  Talen  ikke  blot  tjene  en  Ide,  men  og- 
saa  have  praktisk  Hensyn,  maa  den  jo  være  et  Memento 
til  Sorø  og  især  da  til  Akademiet.  I  de  store  Huse  for 
Kirken  og  Skolen,  der  i  Parablen  ligger  tæt  sammen, 
findes  jo  en  nær  Allusion  til  Forholdet  i  Sorø,  og  hele 
Talen  bliver  saaledes  mere  end  et  fromt  Ønske  i  al 
Almindelighed,  den  bliver  en  Prædiken  til  Byen  og  bliver 
at  opfatte  som  en  Kritik  af  Aanden  ved  Akademiet.  — 
Og  at  dette  skulde  blive  godt  optaget,  var  jo  for  meget 
forlangt.  Det  pietistiske  Tilsnit,  som  Talen  havde,  gør 
ogsaa  en  Misbilligelse  berettiget.  Men  ellers  skal  det  siges, 
at  et  Alvorsord,  talt  i  en  belejlig  Stund,  tilmed  af  den  rette 
Mand,  der  taler  paa  Embeds  Vegne,  det  kan  ikke  mis- 
billiges. For  saa  vidt  er  Rothe  sagesløs.  —  Fra  So- 
ranerne mødte  Rothe  Misbilligelse.  Men  vi  ved  dog 
ikke  noget  nærmere  derom.  Kun  en  Genklang  deraf  er 
bevaret.  Og  hans  intimeste  Præstevenner  gav  Soranerne 
Medhold.  Der  foreligger  kun  faa  Ord  derom,  som  her 
skal  anføres. 

Som  det  senere  skal  omtales,  var  Rothe  Medlem 
af  »det  sydvestsjællandske  Broderkonvent«,  i  hvilket  tro- 
ende Præster  samledes   til  Forhandling  om  deres  egen 

Stilling  og  Kirkens  Sager.  I  Konventets  Møde  i  Høve 
Præstegaard  d.  12.  Febr.  s.  A.,  som  Talen  var  holdt, 
oplæste  Rothe  sin  Tale  fra  Kongefesten  i  Sorø,  og  det 
er  vel  ikke  urimeligt  at  antage,  at  Soranernes  Kritik 
kan  have  foranlediget  denne  Oplæsning.  I  det  udgivne 
Referat  fra  dette  Møde  siger  J.  F.  Fenger,  som  kørte 
sammen  med  Rothe  hjemad:  »Rothes  Tale  var  mislyk- 
ket i  enhver  Henseende,  og  jeg  undrer  mig  slet  ikke 
over  de  kritiklystne  Soraneres  Misbilligelse.  Jeg  sagde 
da  ogsaa  Rothe  min  Mening  paa  Hjemvejen«. 

Om  Talen  har  faaet  nogen  Indflydelse  paa  Rothes 
Stilling  blandt  Akademiets  øvrige  Lærere,  ved  vi  ikke, 
heller  ikke  om  Soranernes  Misbilligelse  kun  har  været 
forbigaaende,  eller  den  mulig  har  holdt  sig,  vist  er  det 
imidlertid,  at  han  i  de  sidste  Aar  ikke  befandt  sig  vel 
i  Byen,  hvad  vi  ved  ogsaa  fra  det  omtalte  Konvent. 
Ej  heller  finder  vi,  at  han  senere  er  optraadt  som  Ta- 
ler ved  Akademiets  Fester. 

Iblandt  Lærerstaben  paa  Rothes  Tid  var  der  iøv- 
rigt  en  Række  betydelige  Mænd,  med  hvem  der  maatte 
kunne  avles  et  frugtbart  Samliv,  naar  ellers  de  per- 
sonlige Betingelser  derfor  var  tilstede.  Af  Rothes  Kol- 
leger nævner  vi  B.  S.  Ingemann,  I.  C.  Hauch,  C.  Wil- 
STER,  P.  Hjort,  C.  F.  Wegener,  Jens  Paludan-Muller, 
hans  egen  Broder  L.  A.  Rothe  osv.  I  9  Aar  havde 
Rothe  sit  Hjem  og  sin  Gerning  i  Sorø,  og  for  hans  dybe 
Natur  maatte  Akademiet  og  dets  Omgivelser  indeholde  me- 
gen Fortryllelse  baade  ved  deres  idylliske  Skønheder  og 
ved  de  stolte  historiske  Minder.  Her  kunde  han  jo  ogsaa 
finde  den  Ensomhed,  som  var  bleven  ham  en  gavnlig  For- 
nødenhed. Men  intet  har  han  efterladt  sig  til  Under- 
retning om,  hvad  han  har  faaet  ud  af  de  9  Aar.  Han 
var  en  indesluttet  Natur,  der  har  taget  sine  Minder  med 
sig  i  Graven. 

I  en  af  Hauch's  Afskedssange  til  de  bortdragende 
Soranere  synger  han  saaledes: 

Jeg  ved  en   By,  den  er  saa  tavs  og  stille, 
Den  synes  ringe  for  den  ydre  Sands, 
Den  pragtløs  er  og  dertil  meget  lille 
Og  savner  ganske   Hovedstadens  Glands; 
Men  hvo,  der  vandred  ved  dens  dunkle  Vove, 
Og  hvo,  der  saa  dens  Roser  spire  frem, 
Og  hvo,  der  hviled  i  dens  gamle  Skove, 
Han  sikkert  aldrig  vil  forglemme  dem. 

Saadan  har  Rothe  næppe  været  knyttet  til  Bj'en 
eller  snarere  til  Menneskene  i  den,  thi  Pastor  J.  F. 
Fenger  bemærker  efter  et  Konvent  d.  30.  Januar  1844: 
»Jeg  glædede  mig  til  at  se  Rothe,  hvem  hans  nye  Virk- 
somhed som  Præst  i  Vemmeløv  synlig  har  ophvet«. 
Med  nogle  af  Akademiets  Lærere  stod  han  senere  i 
Forbindelse  bl.  a.  Ingemann  og  Hauch,  endogsaa  saa 
nær,  at  de  to  stod  Faddere  til  hans  2det  i  Vemmeløv 
fødte  Barn,  en  Datter,  som  blev  opkaldt  efter  den  af- 
døde Hustru. 

Her  har  vi  kun  kunnet  pege  paa  de  Omgivelser, 
iblandt  hvilke  han  med  sin  Ungdomssorg  levede.  Spar- 
somme Kilder  har  nødvendiggjort  en  saadan  Begræns- 
ning. Derimod  er  der  en  interessant  lille  Kriminalhi- 
storie at  meddele,  i  hvilken  Rothe  ogsaa  fik  sin  Del, 
netop  mens  han  var  i  Sorø,  og  som  altsaa  i  Tiden 
hører  hjemme  i  denne  Forbindelse.  Den  finder  derfor 
rettest  her  sin  Plads,  skønt  den  først  fik  sin  Afslutning, 
efter  at  Rothe  længe  havde  været  i  Vemmeløv.  Histo- 
rien er  ikke  blot  interessant,  fordi  den  giver  os  et 
Indblik  i  Rothes  Hjælpsomhed  som  Sjælesørger,  men 
tillige  fordi  samme  Historie  er  bleven  inddraget  i  baade 
Chr.   Wilsters  og   C.    Hostrups   literære   Produktion. 

INDBRUDSTYVEN  HANS  HANSEN. 

Rothes  ene  Datter  gemmer  et  ejendommeligt  Bæ- 
ger, forfærdiget  af  Silke,  Pap  og  brunt  Sejlgarn,  som 
hendes  Fader  har  modtaget  som  Gave  fra  en  Fange, 
der  i  mange  Aar  sad  fængslet  forskellige  Steder  bl.  a. 
i  Sorø  og  i  København,  straffet  for  Tyveri  og  Indbrud. 
Hans  Navn  var  det  nævnte,  og  hans  Livshistorie  skal 
her  meddeles.  Det  af  ham  i  Fængslet  forfærdigede  Bæ- 
ger har  et  firkantet  Fodstykke  paa  fire  Fødder  og  med 
en  Skuffe,  som  kan  trækkes  ud,  paa  Fodstykket  er 
anbragt  et  cylinderformet  Bæger  med  Laag.  Bægerets 
fulde  Højde  er  5  Tommer.  Paa  Silken  er  hæklet  eller 
syet  forskellige  Inskriptioner.  Rundt  paa  Fodstykket 
staar  der:  Held  og  Fryd,  Himlens  Dyd  Omcirkle  eder. 
Rundt  paa  Cylinderen  er  syet  et  Salmevers:  »Ædle  du, 
som  Haabet  kroner  osv«.  Paa  Forsiden  staar  der: 
Rothe,  paa  Skuffens  Forside  Aarstallet:  1839,  paa  Laa- 
get:  Tilegnet  Hr.  Professor  Rothe  og  indeni  Laaget: 
Blide  Kaar  i  mange  Aar.  Under  Bunden  er  det  signe- 
ret med  Ordene:  Forarbejdet  af  Hans  Hansen.  Orto- 
grafien er  noget  mangelfuld. 

Efterat  denne  Fange  var  bleven  dømt  første  Gang 
i  Sorø,  skal  flere  af  Lærerne  ved  Akademiet,  især  da  Inge- 
mann og  Rothe  have  taget  sig  af  ham,  men  Rothe  har  nok 
faaet  mest  med  ham  at  gøre,  vistnok  ogsaa  øvet  størst 
Indflydelse  paa  ham,  ja,  efter  Sigende  endogsaa  bidraget 
til,  at  han  omsider  gik  i  sig  selv  og  blev  et  andet 
Menneske.  Fra  Hans  Hansen  modtog  Rothe  en  Gang 
et  Brev,  som  Fangen  i  sit  Fængsel  havde  skrevet  med 
sit  eget  Blod.  Men  det  Skrivemateriale  mishagede 
Rothe,  og  han  frabad  sig  Gentagelse  heraf. 

Hans  Hansen  var  bekendt  for,  at  han  stadigt  brød 
ud  af  Arresten,  selv  om  alle  mulige  Forsigtighedsfor- 
anstaltninger var  trufne.  Han  havde  meget  smalle  og 
smidige  Hænder  og  kunde    smøge   alle  Haandjærn    af. 

Han  blev  en  Gang  opfordret  til  at  vise  det,  da  han 
havde  sagt,  at  han  vilde  gøre  det.  Han  vilde  ikke 
vise,  hvorledes  han  bar  sig  ad,  men  da  han  var  lukket 
inde  med  Haandjærn  paa,  og  man  kort  efter  kom  ind 
for  at  se,  om  han  havde  faaet  dem  af,  laa  de  ved  Si- 
den af  ham  paa  Gulvet.  En  Gang,  da  Hans  Hansen 
var  indfanget  og  bleven  forsvarlig  bastet  og  bundet  — 
det  var  i  Sorø  —  siger  Byfogeden  ironisk  til  ham : 
»Naa,  lille  Hans,  nu  siger  du  mig  nok,  naar  du  løber!« 
»Det  skal  jeg,  Hr.  Justitsraad«,  svarede  Hans.  Og  Nat- 
ten efter  bankede  det  paa  Byfogedens  Vindue.  »Nu  lø- 
ber jeg,  Hr.  Justitsraad«,  raabte  Hans  og  forsvandt.  Se- 
nere sagde  han  en  Gang,  at  naar  de  vilde  lade  være 
med  at  give  ham  Haandjærn  paa,  saa  skulde  han  ikke 
løbe  bort.  Man  føjede  ham  —  han  løb  jo  vel  nok, 
hvad  man  saa  gjorde  —  og  ventede  at  Hans  vilde  for- 
svinde. Men  han  holdt  sit  Ord,  og  løb  ikke  oftere. 
Den  Æresfølelse  havde  han;  han  vidste  jo  forøvrigt,  at 
han  snart  blev  taget  igen  og  vel  i  Regelen  fik  en  lille 
Behagelighed  efter  Arrestreglementet  for  sin  Undvigelse.  — 

1836  udgav  Christian  Wilster  sit  Digt  »Den  und- 
vegne«, og  det  er  Hans  Hansens  første  Skridt  ind  paa 
Forbryderbanen,  som  her  skal  være  skildret,  men  det 
passer  slet  ikke  med  Virkeligheden.  Vel  »mærkede  man 
hans  Pande  med  Tegn«,  idet  han  blev  brændemærket 
paa  Panden,  men  Historien  med  Lammet,  som  Tyven  i 
sin  Nød  skulde  have  stjaalet  til  Julenadver,  fordi  han  ikke 
havde  Mad  til  sin  Moder  og  sine  to  smaa  Sødskende,  er 
en  licentia  poetica  af  Wilster  og  forøvrigt  vel  anbragt,  da 
Forf.  jo  ikke  vil  fortivlle  Historie,  men  aabne  sine  Læ- 
seres Øjne  for,  hvor  Skylden  for  en  Forbryderskæbne 
i  visse  Tilfælde  rettelig  man  hfgges.  Saadan  som  Ho- 
strup senere  skildrer  Skrinerlians,  gaar  han  jo  helt  i 
WMlsters  Sj>or. 

Den  rette  Hans  Hansen  er  ikke  saa  let  at  und- 
skylde som  Tyven  i  Wilsters  Digt,  thi  han  blev,   hvad 

ogsaa  Rothe  mente,  en  gammel  forhærdet  Indbrudstj^v, 
men  han  var  dog  en  Frugt  af  sine  Forældres  Sj'nd,  og 
Skylden  kan  maaske  alene  af  den  Grund  være  vanske- 
lig at  tilmaale  rette  vedkommende.  Et  uægte  Barn, 
som  Hans  Hansen  var,  kommer  let  fra  Begyndelsen 
paa  Skyggesiden  i  Tilværelsen.  Et  saadant  Barn  er 
ofte  kun  til  Ulejlighed,  mere  afskyet  end  elsket. 

Han  var  født  i  Braaby  Sogn  i  Sorø  Birk  d.  30. 
Marts  1804,  Søn  af  Marie  Hansdatter  og  Hans  Jensen,  som 
ikke  var  gifte,  men  han  var  forsørgelsesberettiget  i 
Liunge  Sogn,  og  han  har  været  i  Tjeneste  bl.  a.  hos 
Sognefoged  Jens  Hansen  i  Liunge.  Allerede  inden  han 
var  16  Aar  havde  han  begaaet  sit  første  Tyveri,  og  han 
blev  1820  i  Sorø  dømt  til  60  Dages  simpelt  Fængsel. 
For  anden  Gang  begaaet  Tyveri  dømmes  han  1823  ved 
Højesteret  til  5  Aars  Rasphusarbejde.  For  tredje  Gang 
begaaet  Tyveri  dømmes  han  ligeledes  af  Højesteret 
1829  til  Fæstningsarbejde  paa  Livstid,  og  for  fjerde 
Gang  begaaet  Tyveri  forenet  med  Indbrud  hgeledes  af 
Højesteret  11.  Marts  1830  til  Kagstrygning,  Brænde- 
mærke og  Fæstningsarbejde  for  Livstid  under  stræng 
Bevogtning,  af  hvilken  Straf  dog  Brændemærket  blev 
ham  eftergivet  af  Kongen,  hvorimod  han  blev  kagstrø- 
gen i  Sorø.     Han  var  da  26  Aar  gammel. 

Hans  Hansen  var  noget  høj  af  Vækst,  havde  me- 
get lyst  Haar,  lyse  Øjenbryn  og  blaa  Øjne,  og  han 
havde  ikkun  nydt  en  maadelig  Opdragelse.  Han  havde 
ikke  lært  noget  Haandværk  og  var  ugift.  Han  var 
som  allerede  nævnt  vanskehg  at  holde  indespærret.  Han 
undveg  saaledes  fra  Arresten  i  Sorø  i  1829  sammen 
med  en  anden  Arrestant,  Rasmus  Pedersen,  hvorpaa  de 
begik  Tyverier  i  Topshøj  i  Liunge  Sogn.  Undveg  lige- 
ledes i  1830  fra  Arbejdet  ved  Estakaderne  i  Kallebod- 
strand,  hvor  han  som  uærlig  Slave  gjorde  Tjeneste. 
Han  søgte  derpaa  ud  i  Landet  og  øvede  forskellige 
Tyverier  forenet  med  Indbrud  i  Sorø-  og  Ringstedegnen 

saaledes  i  Mortenstrup,  i  Slemminge,  i  Bjeverskov,  blev 
paany  grebet  og  indsat  i  Arresten  i  Køge,  men  brød 
ogsaa  ud  herfra  ved  at  slaa  Hul  paa  3  forskellige 
Mure,  begik  paany  Tyveri  forenet  med  Indbrud  i 
Liunge  hos  sin  forrige  Husbond  Jens  Hansen,  hvis  graa 
Hoppe  med  engelsk  Ridesadel,  Bidsel,  Grime  og  Dæk- 
ken han  tog  og  red  til  København,  hvor  han  vilde 
gøre  Forsøg  paa  at  skaffe  sig  et  Pas. 

Flere  af  de  nævnte  Tyverier  lod  sig  med  Lethed 
udføre,  fordi  Hans  Hansen  under  Paaskud  af,  at  han 
skulde  til  Køge  for  at  raadføre  sig  med  en  Prokurator, 
havde  erholdt  Logi  i  de  Huse  og  Gaarde,  hvor  Tyve- 
rierne fandt  Sted.  I  København  havde  han  indlogeret 
sig  paa  Gæstgivergaarden  »Prindsen«,  men  her  blev 
han  atter  taget  og  indsat  i  Stokhusarresten,  hvorfra  han 
i  Forbindelse  med  en  anden  Slave  gjorde  et  mislykket 
Forsøg  paa  at  bryde  ud,  og  straffedes  herfor  paa  Kom- 
mandantens Befaling  med  27  Slag  Tamp.  I  samme 
Arrest  gjorde  han  et  mislj^kket  Forsøg  paa  at  hænge 
sig  i  et  Halstørklæde,  dels  af  Mismod  og  dels  af  Frygt 
for  Straf.  Af  Garnisons  Krigsretten  i  København  døm- 
tes han  derpaa  d.  23.  December  1830  til  at  kagstryges, 
brændemærkes  paa  Panden  og  derefter  at  arbejde  sin 
Livstid  i  Københavns  Rasphus  under  stræng  Bevogtning. 
Denne  Dom  stadfæstedes  helt  af  Kongen  d.  21.  Januar 
1831.  D.  21.  April  1830  var  han  bleven  indsat  i  Slaveriet 
og  d.  27.  Januar  1831  udstod  han  i  Københavns  Stok- 
hus den  idømte  Straf  af  Kagstrygning  og  Brændemærke. 
Paa  hans  Pande  stod  nu  Ordet  »uærlig«  indbra^ndt. 
Under  stræng  Bevogtning  førtes  han  derefter  til  Køben- 
havns Rasphus  paa  Christianshavn. 

Senere  træfTer  man  Hans  Hansen  hensat  i  et  af 
Fangetaarnene  i  Kastellet,  hvorfra  han  ogsaa  brød  ud, 
men  atter  returnerede  d.  31.  Januar  1836.  Han  skal 
da  have  brugt  den  Udtalelse,  at  naar  han  igen  blev 
indsat  i  Fangetaarnet  i  et  vist  bestemt  Aflukke,   kunde 

han  paany  undvige.  Mens  han  var  ude,  begik  han  igen 
Indbrudstyveri  og  dømtes  for  begge  Forseelser  d.  20. 
Maj  1836  af  Højesteret  til  at  have  sit  Liv  forbrudt.  Af 
Kongen  blev  Livsstraffen  ham  dog  eftergivet,  imod  at 
han  blev  straffet  med  2  Dages  Kat,  27  Slag  hver  Dag, 
og  derefter  igen  blev  indsat  til  Rasphusarbejde  paa 
Livstid  under  stræng  Bevogtning. 

Hvad  der  foran  er  anført  efter  mundtlig  Meddelelse 
om  Hans  Hansens  Evne  til  at  befri  sig  for  sine 
Lænker  stadfæstes  af  Aktuariatets  Forhørsprotokol  i 
Straffeanstalten  paa  Christianshavn.  Af  Frygt  for,  at 
han  skulde  undvige,  havde  man  i  April  1836  flyttet 
ham  fra  et  Fangetaarn  til  en  Kaschot  og  belagt  ham 
med  2  Feltkæder.  Herover  blev  Fangen  grov  og  truede 
med  at  støje  med  Kæderne  hele  Natten.  Han  blev  nu 
lænket  til  Muren.  Om  Morgenen,  da  Opsynet  indfandt 
sig  hos  ham,  var  han  med  Undtagelse  af  Halsjærnet 
aldeles  fi-i.  3  Laase  og  den  ene  Feltkæde  var  tilmed 
itu.  2  nye  Feltkæder  blev  nu  lagte  paa  ham,  men  om 
Middagen  var  ogsaa  de  itu  og  Lænkerne  aftagne.  Han 
blev  derpaa  belagt  med  Springeren  og  lænket  til  Muren, 
men  med  samme  Udfald.  Fangen  blev  nu  iført  Spænde- 
trøjen foruden  Halsjærn  og  Springere,  men  næste  Mor- 
gen var  de  to  sidste  aftagne,  og  Spændetrøjen  laa  som 
en  Las  paa  Gulvet.  Endnu  flere  Forsøg  blev  gjorte, 
men  med  samme  Resultat.  Han  blev  nu  nøjagtig  visi- 
teret, og  man  fandt  hos  ham  forskellige  Redskaber, 
hvoraf  han  havde  benyttet  sig  til  at  overfile  og  sønder- 
bryde sine  Lænker.  Men  at  det  saa  ofte  var  lykkedes 
ham  at  befri  sig,  selv  med  disse  Redskaber,  var  for  alle 
en  Gaade.  I  det  retslige  Forhør  over  ham  om  denne 
Sag,  spurgte  man  ham,  hvorledes  det  kunde  være  mu- 
ligt, at  han  navnlig  kunde  faa  Halsjærn  og  Springerne 
af  sig,  og  hertil  svarede  han,  at  han  kun  havde  brugt 
de  hos  ham  fundne  Redskaber,  Fortvivlelsen  havde  ud- 
rettet det  øvrige. 

Herefter  synes  Hans  Hansen  at  være  falden  til  Ro. 
Fortvivlelsen  har  udraset,  og  han  har  stille  givet  sig 
hen  i  sin  Skæbne.  Efter  Bøgerne  i  Straffeanstalten  skal 
endnu  specificeres  den  noget  sammenbragte  Dragt, 
hvori  han  mødte  i  1836  efter  igen  at  være  taget  efter 
sin  Undvigelse.  Han  var  da  iført  Sko,  hvide  Uldstrøm- 
per, blaa  Klædes  Bukser,  blomstret  Silkevest,  rødt  og 
gulblomstret  Tørklæde,  sort  Silkehalsbaand  og  Klædes 
Kaskjet  osv. 

Samme  Aar  som  Hans  sidste  Gang  blev  indfanget, 
udkom  Chr.  Wilsters  Digt  om  ham,  hvilket  Digt*  efter 
Sigende  i  Hostrups  Familie**  skal  have  været  Hostrups 
Forbillede  for  Skriverhans  i  »Eventyr  paa  FodrejserKn, 
i  hvilket  Sangspil  ogsaa  E.  Bruuns  Melodi  til  »Den 
undvegne«  benyttes. 

En  Glæde,  som  den  Skriverhans  føler  over  at  være 
sluppet  ud  i  det  fri,  kan  man  ogsaa  tænke  sig  at  vor 
Hans  har  følt,  naar  han  strejfede  rundt  efter  at  være 
brudt  ud  af  et  eller  andet  Fængsel,  og  Øvrigheden  var 
ude  efter  ham. 

Helt  ilde  passer  Hostrups  Karakteristik  heller  ikke 
af  vor  Hans,  naar  det  hedder: 

Ja,  Verden  mig  gav  kun  Sorrig  og  Suk, 

jeg  aldrig  har  nogen  gjort  glad, 

med  Graad  blev  jeg  døbt  og  varmet  med   Hug 

og  muntret  med   Haan  og  med  Had. 

En  Tid  lang  jeg  stirred  paa  Loven  med  Skræk, 

jeg  glemte  den  blot  en  Minut, 

en  eneste  Gang  kun  —  og  saa  var  jeg  væk, 

Tilbagegang  var  mig  forbudt. 

Hans  Hansens  Barndom  har  næppe  været  bedre 
end  Skriverhanses.  Hostrup  har  maaske  endogsaa  Ret, 
naar  han  nævner,  at  Hans  blev  lokket  til  at  stjæle,  i 
det  mindste  siger  man   noget  saadant   om   Hans    Han- 

*  H.  P.  Holst:  >Nytaarsj^ave  fra  danske  Digterec,  2.  Aargang 
1836.     **  Caiid.    mag.    K.   Hordain. 

sens  Moder.  Hostrup  er  ogsaa  enig  med  Wilster  i,  at 
Skylden  for  en  Forbryderskæbne  har  en  dybere  Rod 
end  just  Forbryderens  aabenbare  Konflikt  med  Loven. 
Og  baade  Wilsters  Digt  og  Hostrups  Sangspil  gør  en 
Samfundsbetragtning  gældende,  som  nok  kan  mane  til 
Eftertanke.  Mulig  stadfæster  Hans's  lange  Fængselstid 
ogsaa  de  Ord,  som  Wilster  lægger  »den  undvegne  i 
Munden : 

»Ej  lettere  hærdes  i  Frosten  en  Bæk 
End  Hjærte  bag  Fængselets  Dør«. 

For  saa  vidt  fortjener  den  rigtige  Hans  Hansens  sørge- 
lige Skæbne  at  kendes. 

Hans  Hansen  sad  altsaa  i  Rasphuset,  men  maa  om- 
sider have  skikket  sig  godt,  thi  28.  Juni  1844  blev  der 
ham  forundt  Oprejsning  paa  Æren,  og  samtidig  blev  han 
overflyttet  i  Forbedringshuset.  Fra  1850  var  han  atter 
i  Tugthuset  og  fra  1854  igen  i  Forbedringshuset.  Her 
slog  saa  Frihedstimen  for  ham,  idet  han  med  flere 
andre  Fanger  blev  benaadet  for  Livstid  paa  Kongens 
Fødselsdag  d.  6.  Oktbr.  1856. 

Hans  Hansen  vendte  nu  tilbage  til  sin  Hjemstavn 
efterat  have  siddet  i  Straffeanstalten  i  25  Aar,  og  han 
var  jo  endda  straffet  3  Gange,  forinden  han  kom  der. 
Ved  de  forskellige  Undvigelsesforsøg  var  det  ikke  lykke- 
des ham  at  skaffe  sig  Friheden,  men  nu  var  dette  hans 
Haab  kronet  med  Held.  Nu  havde  han  Grund  til  selv 
at  tilegne  sig  de  Ord,  som  han  havde  syet  paa  Bæge- 
ret til  Rothe,  hvoraf  vi  før  kun  citerede  første  Linje: 

»Ædle  du,  som   Haabet  kroner 
Og  skaber  Fryd  i  Kummers  Nat, 
For  dig  nedknæler  Millioner 
Du  trøster  den,  som  er  forladt«. 

Efter  sin  Løsladelse  besøgte  han  Rothe  i  Vemme- 
løv.  Han  var  da  en  gammel,  hvidhaaret  Mand.  Husets 
Døtre  ventede  hans  Besøg  med  ikke  ringe  Interesse,  og 

de  saa  med  Undren  paa  den  fordums  Slave,   hvem   en 
Digter  saa  særlig  havde  fremhævet. 

Endnu  staar  tilbage  at  omtale  Rothes  literære  Virk- 
somhed fra  Sorøtiden.  Fra  denne  Tid  foreligger  nem- 
lig to  af  hans  betydeligste  Bøger,  som  tilmed  alle  Dage 
har  kastet  Glans  over  den  stille  Landsbypræst,  nemlig 
hans  Bog  om  Kirkeaaret  og  hans  theol.  Doctordispu- 
tats.  Den  første  Bog  har  aabenbart  været  planlagt, 
maaske  paabegyndt  før  Sorøtiden,  derimod  maa  Dispu- 
tatsen sikkert  være  helt  udarbejdet  i  Absalons  By.  Den 
udkom  jo  først  5  Aar  efter,  at  han  var  bleven  Lektor. 
Vi  gaar  nu  over  til  at  omtale  disse  interessante  og 
lærde  Værker. 

Et  Par  Aar  efter  at  Rothe  var  kommen  til  Sorø, 
udgav  han  det  betydeligste  af  sine  Skrifter:  »Det  dan- 
ske Kirkeaar  og  dets  Perikoper«.  Han  udgav  det  ved 
Reformationsfesten  1836,  og  det  var  i  hans  Tanker  et 
Slags  Festskrift.  Det  blev  i  sin  Tid  en  Haandbog  for 
Præster,  hvortil  det  ogsaa  var  bestemt,  og  det  fandtes 
næsten  i  enhver  Præsts  Bogsamling.  Ved  de  fortrinlige 
Bemærkninger  om  det  ejendommelige  ved  Festdagene 
og  om  Hovedpunkter  i  Evangelierne  og  Epistlerne  blev 
Bogen  for  mangen  en  Præst  en  saare  nyttig  Hjælp  ved 
Prædikenens  Udarbejdelse,  og  Bogen  har  derved  haft  et 
homiletisk  Værd,  som  giver  den  en  ret  omfattende 
kirkelig  Betydning.  Det  var  et  meget  grundigt  og  om- 
fattende Studium,  som  laa  til  Grund  for  Bogen,  det 
blev  endogsaa  sagt  fra  kompetent  Side,  at  dersom  den 
havde  været  skrevet  paa  Latin,  kunde  Rothe  gerne 
have  faaet  Doktorgraden  for  den.  Forf.  indleder  sin 
Bog  med  Grundtvigs  Vers: 

»Herrens   Haad  ej   Støv  udgrunder. 
Aldrig  Verden  dem   forstaar; 
I  hans  Haand  gør  Sniaaling  Under, 
Fattig  Munk  gør  Jubclaar. 

Morten  Luther  med  Guds  Ord 
Tændte  Lys  igen  paa  Jord, 
Og  hans  Navn  skal  gaa  med  Solen; 
Thi  han  rejste  Naadestolen«. 

Og  i  Fortalen  giver  han  en  kort  Karakteristik  af  Lu- 
thers reformatoriske  Kirketanker.  Baade  denne  Ka- 
rakteristik og  Grundtvigs  Vers  er  medtaget  for  Lejlig- 
heden. Bogen  er  det  første  originale  Forsøg  til  en  dansk 
Heortologi  eller  Festlære.  Efter  Indholdet  maa  den 
henregnes  til  den  kirkelige  Arkæologi  og  nærmere  be- 
stemt til  de  lithurgiske  Oldsager.  Her  behandler  han 
kun  en  Gren  af  disse,  men  det  var  forøvrigt  hans  Tanke 
at  fortsætte  med  disse  lithurgiske  Studier,  saaledes  at 
det  udgivne  Bind  skulde  udgøre  en  1ste  Del  af  et  mere 
omfattende  Værk.  Men  Fortsættelsen  udeblev.  Ved 
Bogens  Udgivelse  tog  Forf.  ogsaa  Hensyn  til  de  davæ- 
rende Forhandlinger  om  Forandringer  i  vor  Kirkes 
Ritual,  hvorom  Kravet  var  blevet  fremsat  under  den 
Grundtvigsk-Clausenske  Strid.  Det  var  Aaret  efter,  at 
Rothes  Bog  var  udkommen,  at  det  blev  Biskop  Myn- 
ster overdraget  at  udarbejde  et  Udkast  til  en  ny  Alter- 
bog, Rothe  kunde  altsaa  ikke  vide,  hvilke  Forandrin- 
ger, der  vilde  blive  foreslaaet,  ej  heller  tage  Hensyn  til 
saadanne,  men  han  var  dog  ængstelig  for  det  nye,  man 
kunde  vente  sig,  og  han  udtalte  sig  for,  at  Forandrin- 
gerne maatte  være  i  Overensstemmelse  med  det  be- 
staaende,  »thi  vi  ved,  siger  han,  at  man  nuom stunder 
bygger  Kirkens  Piller  af  Brædder  og  dens  Hvælvinger 
af  Træ;  det  var  ikke  godt  ogsaa  at  faa  en  Lithurgi  af 
Pindeværk«. 

Alt  blev  ogsaa  ved  det  gamle,  hvilket  skyldtes 
baade  Modstanden  mod  Mynsters  Ritual  fra  Grundt- 
vigs og  hans  Venners  Side  og  Kongeskiftet  1839. 

Efter  14  Maaneders  Forløb  var  Rothes  Skrift  ud- 
solgt, men  han  ventede,  indtil  Ritualsagen  var  strandet, 
med  at  udgive  det  paany;  2den  Udgave  udkom   derfor 

først  1843.  Senere  udkom  det  igen  baade  i  3die  og 
4de  LMgave,  sidste  Gang  meget  udvidet  samme  Aar 
som  Forf.  døde.  Ogsaa  i  Norge  og  i  dansk  Amerika 
fik  Bogen  Afsætning.  I  Rothes  Levetid  solgtes  gennem- 
snitlig 60 — 70  Eksplr.  aarlig.  Forlæggeren  kaldte  for 
Spøg  Bogen  for  »en  af  sine  gode  Obligationer«,  fordi 
den  gav  ham  en  vis  aarlig  Indtægt. 


ROTHES  DOKTORGRAD. 

Efter  Frederik  VI. s  Død  1839  tilfaldt  Danmarks 
Kongekrone  Christian  VIII.  Han  var  længe  forinden 
kendt  som  Videnskabens  Dyrker  og  dens  varme  Tals- 
mand og  Beskytter.  Kongeskiftet  blev  derfor  ogsaa  en 
Begivenhed,  som  Universitetet  fandt  sig  foranlediget  til 
festlig  at  mindes.  Forinden  var  der  udgaaet  alminde- 
lig Indbydelse  til  ved  indsendte  Afhandlinger,  fra  hvem 
der  dertil  maatte  føle  sig  kaldede,  at  erhverve  sig  akade- 
miske Grader,  og  en  lang  Række  Disputatser  var  der- 
efter bleven  indleveret  til  Universitetet.  I  de  sidste 
Dage  af  Juni  og  de  første  af  Juli  Maaned  1840  fandt 
Forsvarene  derpaa  Sted.  Blandt  de  graduerede  var  C.  C 
Hall,  P.  E.  Lind,  R.  Nielsen,  C.  P.  Paludan-Muller,  P. 
C.  Rothe,  C.  E.  Fenger,  som  alle  af  deres  Gerning  er 
almindelig  kendte  indtil  denne  Dag.  Vilh.  Rothe  havde 
forinden  erhvervet  sig  den  theol.  Doktorgrad  ved  en 
Afhandling  om  »Vor  Prædiketekst-Rækkes  Oprindelse«, 
hvilken  han  havde  forsvaret  Lørdagen  d.  30.  November 
1839,  men  han  l)lev  creeret  og  proklameret  sammen 
med  de  nævnte  graduerede  ved  Uniuersitetets  Fest,  d.  6. 
Juli  18W.  De  ordentlige  Opponenter  ved  Rothes  For- 
svar var  Professorerne  Scharling  og  Engelstoft,  og  hans 
Respondens  var  cand.  theol.  H.  V.  R.  Schøler,  der  se- 
nere blev  Præst,  sidst  i  Vester  og  Øster  Hassing.  Af 
Auditoriet  opponerede  stud.  theol.  E.  H.  Hagerup  og 
cand.   theol.    E.   Thygesen.      Ligesom    Licentiatdisputat- 

sen  trak  ogsaa  denne  Gang  Handlingen  ud,  den  varede 
uden  Afbrydelse  fra  Kl.  10^/2 — 5^/2. 

I  Beretningen  om  Universitets-Festen,  som  i  Folio 
er  udgivet  i  Trykken*),  hedder  det,  at  Universitetet  af- 
holdt Festen  for  at  udtrykke  sin  Deltagelse  i  en  for 
Fædrelandet  saa  betydningsfuld  Begivenhed  som  Drs. 
Majestæters  Kong  Christian  VIII. s  og  Dronning  Caroline 
Amalies  Salving  og  Kroning.  Til  Festen  var  udstedt 
et  Indbydelsesskrift  forfattet  af  Professor  Dr.  Madvig, 
og  Kongen  tillige  med  Kronprinsen  beærede  Festen 
med  deres  Nærværelse.  Efter  Indbydelse  havde  en  tal- 
rig Mængde  indfundet  sig  af  Embedsmænd  og  Viden- 
skabsmænd udenfor  Universitetet  samt  næsten  alle  de 
udenlandske  Deltagere  i  den  just  stedfindende  Forsam- 
ling af  skandinaviske  Naturforskere;  endvidere  Univer- 
sitetets Lærere  og  Studerende.  —  Universitetets  Rektor, 
Professor  Oluf  Lundt  Bang,  holdt  Festtalen  til  Maje- 
stæten. I  poetiske,  svulmende  Ord  hyldede  han  Maje- 
stæten som  Videnskabens  Dyrker  og  Beskytter  og  bragte 
ham  gennem  Musernes  Mund  sin  Ønskekrans.  Han 
var  gaaet  ud  i  den  dunkle  Skov,  som  omgiver  Frede- 
riksborg Slot,  og  medens  Nattens  Stilhed  omgav  de 
ranke  Bøge,  og  Sølverklangen  af  Midnatsklokkens  Slag 
rungede  hen  over  den  blanke  Sø,  saa  han  sig  omgivet 
af  en  Forsamling  som  den,  der  omgav  ham  i  Universi- 
tetets Festsal,  og  midt  i  Salen  en  Række  af  Ungmøer, 
Muserne,  iblandt  hvilke  Clio  henvendte  en  Hilsen  til 
Kongen  og  overrakte  ham  Videnskabernes  Krans;  Ret- 
færdighedens, Lægekunstens  og  Religionens  symbolske 
Skikkelse  føjer  hver  sit  Ønske  til  og  tilsiger  Kongen  sin 
Bistand.  Sluttelig  viser  sig  Danmarks  fjerde  Christian 
og  lægger  med  skønne  Ord  sin  faderlige  Haand  velsig- 
nende paa  sin  Ætlings  Isse.  —  Slotstaarnets  Klokke 
lyder  paany,  og  Synet  forsvandt. 

*)    Forhandlinger  ved  Kroningsfesten  1840   udgivne  af  Professor 
O.  L.  Bang. 

Taleren  slutter  med  Bøn  om  Tilgivelse,  fordi  han  lod 
dette  Foster  af  sin  Fantasi  finde  Vej  til  disse  alvors- 
fulde Sale. 

Efterat  den  ene  af  de  graduerede  Doctores,  Sogne- 
præst ved  Trinitatis  Kirke  i  København  P.  C.  Stener- 
SEN  Gad,  paa  egne  og  fraværendes  Vegne  havde  aflagt 
det  edelige  Løfte:  at  ville  i  Fremtiden  som  hidtil  be- 
vare den  Troskab,  som  bandt  dem  til  Religionen,  Kirke 
og  Videnskab  helligt  og  ubrødeligt  i  Lære  og  Skrift, 
creerede  og  proklamerede  det  theologiske  Fakultets  De- 
canus  Professor  H.  N.  Clausen  de  3  Doctores,  nemlig 
Pastor  Gad  og  de  fraværende,  Lector  ved  Sorø  Akademi 
V.  Rothe  og  Slots-  og  Garnisonspræst  i  Gluckstadt  J. 
H.  B.  LuBKERT,  paa  Embeds  Vegne  til  Doctores  i  Theo- 
logien.  Ligeledes  proklamerede  han  Licentiaterne  og 
overrakte  de  symbolske  Tegn:  Ringen,  Bibelbogen  og 
Hatten.  Endelig  rakte  han  dem  Haanden  og  udtalte 
sine  bedste  Ønsker  for  alle  de  ærværdige,  lærde  Mænd, 
for  deres  Liv  og  Gerning  i  Embedets  og  Videnskabens 
Tjeneste. 

Ved  lignende  Ceremonier  promoveredes  de  gradue- 
rede fra  de  andre  Faculteter,  og  Handlingen  sluttedes 
med  en  Taksigelse  i  de  promoveredes  Navn  af  Pastor 
Stenersen  Gad. 

Som  allerede  sagt  var  V.  Rothe  fraværende  ved 
denne  Creation  og  Promotion.  Det  hedder  i  Beretnin- 
gen, at  foruden  ham  var  ogsaa  Liibkert  fraværende  og 
om  dem  begge,  at  deres  Fraværelse  skyldtes  enten  de- 
res Opholdssteders  Afstand  eller  Embedsforretninger. 
Noget  nærmere  til  Oplysning  om  Rothes  Frava^relse  er 
det  ikke  lykkedes  at  tilvejebringe.  Men  Højtidsdagen 
vedrørte  jo  alligevel  ham  i  samme  Grad  som'  alle  de 
andre,  og  han  har  sikkert  ogsaa  i  Aanden  vau'et  til- 
stede, eftersom  theologisk  Virksomhed  og  da  navnlig 
theologiske  Studier  som  intel  andel  var  hans  rolle  Kald 
i  Livet.     Han  havde  nu  faaet   den    højeste   videnskabe- 

lige  Anerkendelse  fra  vort  Universitet,  og  herpaa  satte 
han  megen  Pris.  Han  opbevarede  ogsaa  alle  sine  Dage 
i  sin  Landsbypræstegaard  de  nævnte  Insignier,  der- 
iblandt Doctorhatten  med  den  snurrige  lille  Puld.  Han 
nr  jo  nu  efter  Luthers  Ord  Doctor  i  den  hellige  Skrift. 
RDthe  havde  ogsaa  i  Lighed  med  de  andre  promove- 
rede indsendt  sit  Levnetsløb  til  Offentliggørelse  i  Beret- 
nngen  om  Forhandlingerne  ved  Kroningsfesten,  hvor 
Biografier  af  dem  alle  findes. 

I  Betragtning  af,  at  han  ikke  efter  eget  Initiativ 
ellers  har  efterladt  sig  noget  af  biografisk  Art  til  nær- 
mere Oplysning  om  hans  Udvikling  og  videnskabelige 
Uddannelse,  skal  dette  hans  Vita  meddeles  fuldstændigt. 

Det  vil  dog  være  rigtigst  forinden  at  omtale  selve 
Doktordisputatsen. 

Som  nævnt  forelaa  den  adskillige  Maaneder  før 
Kroningsfesten,  og  den  blev  forsvaret  paa  Universitetet 
d.  cO.  November  1839.  Ligesom  Licentiatdisputatsen  er 
deniffattet  paa  Latin.  Paa  hans  Tid  fik  de  studerende  jo 
deres  Uddannelse  i  dette  fremmede,men  klassiske  Sprog. 
Adskilige  Aar  senere  udtaler  han  sig  lejlighedsvis  herom 
og  sig<r,  at  »Vi  fik  vor  første  grammatiske  Uddannelse 
paa  déte  Sprog  (Latin),  som  vi  siden  voksede  op  med, 
saa  det  groede  os  i  Kødet,  hvorfor  vi  ogsaa  hørte  Fore- 
læsningei  paa  Latin  og  tog  vor  Eksamen  i  dette  Sprog«. 
Men  Latiiens  Herredømme  skulde  dog,  kort  efter  at 
Rothe  ha\1e  disputeret  for  sin  Doktorgrad,  forsvinde. 
Paa  en  skamtsom  Maade  siges  herom  i  »Dansk  Kirke- 
tidende« 18^,  S.  311:  »Latinen  fortsætter  med  Anstand 
sit  Tilbagetog  fra  den  theologiske  Embedseksamen  ved 
Universitetet.  1836  maatte  den  opgive  sit  Eneherre- 
dømme, 1847  iqjes  med  en  lille  Pension  for  sin  lange 
og  tro  Tjeneste,  og  under  17.  December  1849  bestemte 
Kongen  efter  Miilsteriets  Forestilling,  at  Brugen  af  det 
latinske  Sprog  vedtheol.  Embedseksamen  ved  Universi- 
tetet skulde  ganske  bortfalde.« 

Rothes  paa  Latin  skrevne  Afhandling  for  den  theo 
logiske  Doktorgrad  er  en  Undersøgelse  af  Oprindelse.i 
til  den  Perikoperække,  som  er  i  Brug  i  vor  Kirke.  (De 
pericopanim,  qiiæ  hodie  in  eccl.  Dan.  usurpantiir,  origine.) 
Resultatet  af  hans  Undersøgelser  af  Perikopernes  Op- 
rindelse gik  over  i  de  senere  Udgaver  af  hans  Skrift 
»Det  danske  Kirkeaar«,  hvor  det  findes  behandle'  i 
Skriftets  2.  Bog.  Rothe  har  i  sin  Afhandling  foretaget 
en  Række  videnskabelige  Undersøgelser,  hvorved  h»n 
fastslaar  Perikoperækkens  Ælde.  Hans  Skrift  vakte  ikke 
ringe  Opmærksomhed,  og  i  Tyskland  blev  det  citeret 
iblandt  Kilderne  til  Sagens  Historie.  Dr.  E.  Ranke  har  i 
sit  Skrift  y>Das  kirchliche  Perikopensystem  ans  den  åle- 
sten  Urkunden  erldutert«,  som  udkom  1847  i  Berlin, 
optaget  det  af  Rothe  indvundne  Resultat  af  Undersøgel- 
serne om  Perikoperækkens  Oprindelse,  og  det  er  sket 
med  udtrykkelig  og  jævnlig  Henvisning  til  sammes  oven- 
nævnte Disputats.  Resultatet  maa  saaledes  anse?  for 
allerede  saa  tidlig  at  være  gaaet  over  i  Vidensktbens 
Eje. 

Rothes  Undersøgelser  er  udførte  med  megen  Skarp- 
sindighed og  med  omfattende  Læsning,  og  han  iar  ved 
sin  flittige  og  skarpsindige  Forskning  naaet  blivende 
Resultater.  Han  godtgør,  at  Perikoperækken,  fraregnet 
senere  Modificationer,  maa  tilskrives  Kirkefadjten  Hiero- 
nymns,  som  døde  420.  Overleveringen  fra  Middelalderen 
tillagde  Hieronymus  Forfatterskabet,  hervei/  blev  Rothe 
ledet  paa  Spor.  Nu  har  denne  Kirkefade"  netop  haft 
med  slige  Sager  at  gøre  i  Rom,  og  da  *'i  nu  har  et 
Skrift  fra  hans  Tid  endogsaa  i  flere  Haa^dskrifter,  som 
netop  indeholder  en  Fortegnelse  eller  e'Lektionar  over 
alle  baade  Epistler  og  Evangelier  hele  ^aret  om,  og  det 
netop  de  samme,  som  har  været  brq^te  i  den  romerske 
Gudstjeneste,  ligger  det  jo  nær  at  pi^ve  det  med  Hiero- 
nymus som  dets  Forlatter  for  Øje,  I^et  har  nu  Rothe 
gjort,  og  Prøven  falder  ud,  som  W^  havde  ventet.  Det 

var  Roms  Biskop  Damasus,  som  i  Tidens  Medfør  fik  i 
Sinde  at  anordne  Læsestykker  til  Gudstjenesten,  og  da 
netop  hans  Ven  Hieronymus  paa  den  Tid  boede  i  Rom, 
kunde  det  ikke  falde  Biskoppen  ind  at  henvende  sig 
til  andre  end  den  for  sin  Skriftlærdom  og  sine  strænge 
Sæder  berømte  Kirkelærer.  Et  Brev  fra  Hieronymus 
synes  endogsaa  at  tyde  hen  paa,  at  Sagen  virkelig  for- 
holder sig  saaledes.  Han  skriver  nemlig,  at  han  hjalp 
Damasus,  Biskop  i  Rom,  med  Kirkepapirerne.  Det 
Skrift,  som  saaledes  maa  tillægges  Hieronymus,  hedder 
Comes,  d.  v.  s.  Ledsageren,  fordi  det  stedse  skulde  led- 
sage den  gejstlige  ved  hans  Funktioner,  hvorsomhelst 
han  forrettede  Gudstjeneste.  Senere  er  det  af  forskellige 
Paver  bleven  udvidet,  og  da  Carl  d.  st.  vilde  indføre 
den  romerske  Lithurgi  i  sit  Rige,  lod  han  lithurgiske  Bø- 
ger hente  fra  Rom  til  Brug  ved  Gudstjeneste.  Fra  hans 
Rige  igen  udgik  de  første  Missionærer  til  Danmark,  og 
de  indbragte  med  den  romerske  Katholicisme  ogsaa  den 
romerske  Lithurgi  med  dertil  hørende  Perikoper,  som 
bestod  uforandrede  indtil  Reformationen.  At  Omord- 
ningen af  Gudstjeneste  paa  Reformationstiden  maatte 
medføre  nogen  Forandring  i  Perikoperækken  forstaar 
sig,  men  Forandringen  er  dog  ikke  større,  end  at  den 
gamle  Række  let  kendes.  Rothe  påaviser  iøvrigt,  at 
Rækken  oprindelig  er  bygget  efter  den  Orden,  i  hvilken 
Bøgerne  i  Skriften  den  Gang  fulgte  paa  hverandre.  — 
Som  Afslutning  paa  nærværende  Afsnit  gengives  saa 
Rothes  Vita. 

»Den  bekendte  Thyge  Rothes  tredje  Søn,  nuværende 
Konferensraad  Christian  Rothe,  var  første  Gang  gift  med 
Charlotte  Christine,  født  Muller.  Deres  tredje  levende 
Søn  er  jeg,  Vilhelm  Rothe,  født  den  13de  October  1800. 
Allerede  som  ganske  lidet  Barn  svarede  jeg  stadigt  og 
bestemt  paa  det  sædvanlige  Spørgsmaal  til  Børn,  om 
hvad   de   skulde  være,  naar  de  blev  store,  at  jeg  vilde 

være  Præst,  skønt  dengang  endnu  ingen  af  Familien 
var  det;  og  fra  den  første  nogenlunde  vaagnende  Efter- 
tankes Tid  har  jeg  saa  afgjort  og  bestemt  følt,  at  theo- 
logisk  Virksomhed  og  intet  andet  var  mit  rette  Kald  i 
Livet,  al  jeg  aldrig  i  noget  Øjeblik  har  vaklet  i  Valget 
af  mit  Studium.  Efterat  jeg  i  mine  første  Aar  havde 
nydt  Privatundervisning  af  duelige  Lærere,  blev  jeg  i 
Aaret  1814  indsat  i  Borgerdydskolen  i  København,  hvor- 
fra jeg  efter  4  Aars  Forløb  i  Aaret  1818  deponerede  ved 
Universitetet,  ved  hvilken  Lejlighed  jeg,  som  ved  samt- 
lige de  Eksamina,  jeg  i  mit  Liv  har  underkastet  mig, 
erholdt  bedste  Karakter.  Saasnart  jeg  i  Aaret  1824 
havde  absolveret  min  Attestats,  begyndte  jeg  straks  et 
mere  selvstændigt  Studium  efter  en  mere  omfattende 
Plan,  men  mine  Beskæftigelser  som  Lærer  ved  Borger- 
dydskolen   sinkede    meget    min   Fremgang. 

Imidlertid  havde  jeg  under  mine  Universitetsaar  er- 
hvervet mig  Yndest  hos  Professorerne  J.  Møller  og  P.  E. 
Muller.  Da  derfor  særdeles  heldige  Omstændigheder  g^jorde 
det  muligt,  at  en  theologisk  Kandidat  i  det  Øjeblik  kunde 
erholde  saa  mange  forenede  Universitetsstipendier,  at 
han  derfor  kunde  foretage  en  Udenlandsrejse,  forskaffede 
den  sidste  mig  den  Lykke  i  Aarene  1825 — 27.  Efter  i 
et  halvt  Aar  i  Berlin  at  have  fornyet  nogle  filosofiske 
Forstudier,  og  dernæ^st  i  Halle  at  have  lagt  mig  efter 
Exegetik,  især  det  gi.  Testamentes,  tilbragte  jeg  den 
øvrige  korte  Tid  paa  Rejser.  Efter  min  Hjemkomst 
erhvervede  jeg  i  Aaret  1829  den  theologiske  Licentiat- 
grad ved  en  Afhandling  om  det  gi.  Testamentes  psy- 
kologiske Forestillinger  (Ad  psychologiam  V.  T.  symbo- 
larum  series),  og  da  der  for  Øjeblikket  ikke  var  rimelig 
Udsigt  til  akademisk  Ansættelse,  blev  jeg  i  samme 
Efteraar  Pra'st  i  Hyllested  i  Sjælland.  Her  døde  efter 
14  Maaneders  lykkeligt  Ægteskab  min  dyrebare  Hustru, 
Thoha,  født  Oldenblhg,  og  i  den  derpaa  følgende  En- 
somhed   søgte  Tankerne  atter  tilbage  til  deres  sædvan- 


59 

lige  Beskæftigelse  i  theologiske  Studier.  I  den  Tid 
udarbejdede  jeg  et  Skrift:  »Om  symbolske  Bøger  i  den 
lutherske  Kirke«,  Kbhv.  1833,  og  senere  en  ubetydelig 
pastoraltheologisk  Afhandling:  >0/?7  Husbesøg  af  Præ- 
sterne«, der  kun  fik  Betj^dning  ved  de  Virkninger,  den 
i  visse   Kredse  frembragte. 

Det  Bifald,  førstnævnte  Skrift  hos  adskillige  Mænd 
havde  vundet,  foraarsagede,  at  jeg  i  Aaret  1834  blev 
foranlediget  til  at  stille  mig  blandt  de  Ansøgende 
om  den  imidlertid  ledigblevne  theologiske  Lectorpost 
ved  Sorø  Akademi,  hvilket  jeg  ogsaa  efter  nogen  Be- 
tænkning gjorde,  og  indtraadte  saaledes  i  min  nærvæ- 
rende Stilling  som  Lector  i  Theologi  og  Moral  ved 
Sorø  Akademi.  Straks  efter  min  Ansættelse  her  døde 
min  Velynder  P.  E.  Muller  som  Biskop  i  Sjælland. 
Under  mit  Ophold  i  Sorø  har  jeg  i  Aaret  1836 
udgivet  en  dansk  Heortologi:  »Det  danske  Kirkeaar 
og  dets  Perikoper«,  Kbhv.  1836  Da  det  første  Oplag 
af  dette  Skrift  i  14  Maaneder  var  udsolgt,  har  et  andet 
Oplag  alt  længe  været  paatænkt,  men  er  hidindtil  ud- 
sat formedelst  de  endnu  svævende  Ritualforhandlinger. 
Senere  blev  tvende  Afhandlinger  af  mig  indrykkede  i 
»Theologisk  Tidsskrifts«  3die  Bind  1839 :  »Hovedbegiven- 
hederne i  Jesu  Liv,  kronologisk  ordnede,,  og:  »Læreind- 
holdet af  de  Steder  i  det  nye  Testamente,  der  handler 
om  Ægteskabsskilsmisse<' .  I  samme  Aar  erhvervede  jeg 
den  theologiske  Doktorgrad  ved  en  Afhandling  »de  peri- 
coparum  origine«,  og  fuldførte  derefter  et  Skrift:  »Guds 
Forsyn  og  Retfærdiggørelsen  af  Troen«,  Kbhv.  1840«. 

I  KONVENTET*. 

Der  er  allerede  anført  Udtalelser  fra  »Det  sydvest- 
sjællandske Broderkonvent«  om  Rothe.  Han  var  fra 
dets  Beg^'ndelse  Medlem  af  Konventet,  og  han  har  sik- 
kert i  denne  Præstekreds  af  saa  betydelige  og  rigt- 
begavede  Mænd  haft  nogle  af  sine  i  aandelig  Forstand 
rigeste  Timer.  Her  skal  nu  gives  en  Fremstilling  af 
Livet  og  Forhandlingerne  i  Konventet,  for  saa  vidt  som 
Rothe  har  haft  nogen  Del  deri. 

Konventet  blev  stiftet  1833,  altsaa  mens  Rothe  var 
i  Hyllested.  Det  var  Brødrene  J.  F.  Fenger  og  P.  A. 
Fenger  samt  Jens  Holm  som  hos  P.  A.  Fenger  i  hans 
Præstegaard  i  Slotsbjærgby  besluttede  sig  til  at  indbyde 
Omegnens  Præster  til  et  Konvent.  Og  de  første  Med- 
lemmer var  foruden  de  nævnte  tre :  Emil  Clausen, 
T.  V.  Oldenburg,  C.  F.  Rønne  og  V.  Rothe.  De  var  alle 
nidkære  og  alvorlige  Præster,  som  tog  ivrig  Del  i  det 
kirkelige  Liv  i  disse  Tider.  De  var  tillige  besjælede  af 
en  aandelig  Frihedstrang,  som  ikke  tillod  dem  i  kirke- 
ige  Konflikter  at  vige,  naar  Myndighederne  bød  dem 
noget,  som  stred  imod  deres  Samvittighed.  Flere  af 
denne  Præstekreds  stod  i  et  nært  Forhold  til  Grev  F.  A. 
Holstein  paa  Holsteinborg,  som  var  meget  optaget  af 
kirkelige  og  kristelige  Interesser.  Greven  havde  Forslags- 
ret til  8  af  de  sydvestsjællandske  Sogne,  deriblandt  baade 
Hyllested  og  Vemmeløv.  Rothe  havde  altsaa  begge  Ste- 
der Greven  at  takke  for  sin  Stilling.  Efterhaanden  kom 
flere  og  flere  Medlemmer  ind  i  Konventet,  indtil  l'i-Tallet 
var  naaet.     Spotvis  kaldte  man  dem  de  12  Apostle. 

Der  var  to  Sager,  som  især  laa  Konventet  paa 
Hjærte.  Den  ene  var  Soqnehaandslosningen.  Sagen  var 
udgaaet  fra  Grundtvig,  og  af  al  Magt  søgte  Lindberg  at 
skafTe  Sagen  Forsvarere  i  Roskilde  Stænderforsamling. 
I  Aarct  1838  indsendte  9  vestsjællandske  Præsier,  deraf 

*  Joh.  F.  Fenger:  > Det  sydvestsjællandske  Broderkonvent<,  1890. 

8  af  Konventet,  til  Stænderforsamlingen  i  Roskilde  et 
Andragende  om  Sognetvangens  Ophævelse,  som  imidler- 
tid ikke  blev  fremmet,  og  senere  udgik  fra  Konventet 
en  Erklæring  og  Protest*  i  Anledning  af  Stændernes 
Afgørelse  af  Sagen,  men  hverken  Andragendet  eller 
Protesten  havde  Rothe  tiltraadt.  —  Den  anden  Sag  var 
Grundtvigs  Opfattelse  af  Trosbekendelsen  som  Grund- 
volden for  al  Kristendom.  Blandt  Konventets  Medlem- 
mer var  der  ikke  Enighed  herom  —  skriver  Pastor 
F.E.Boisen**  —  og  Uenigheden  gav  Anledning  til  en 
saa  meget  ivrigere  Forhandling,  Den,  som  optraadte 
stærkest  imod  Grundtvigs  Opfattelse,  var  Rothe,  og  den, 
som  var  den  dygtigste  Forsvarer,  var  P.  C.  Kierkegaard. 
Der  var  den  Mærkelighed  ved  disse  to  Mænd,  at  medens 
Rothe  var  en  meget  daarlig  Forsvarer  af  en  Sag,  naar 
den  førtes  mundtlig,  var  Kierkegaard  i  mundtlig  For- 
handling næsten  uovervindelig,  hvoraf  da  fulgte,  at  Rothe 
uafbrudt  led  Nederlag,  uden  dog  at  lade  sig  overbevise. 
Ved  Forhandlingerne  om  denne  Sag,  gik  det  gerne  saa- 
ledes  til,  at  Rothe  optraadte  med  sine  Indvendinger  og 
Angreb,  derpaa  fulgte  nogle  Indlæg  af  de  andre,  tilsidst 
kom  saa  Kierkegaard  paa  den  uskyldigste  Maade,  men 
dog  for  aldeles  at  ødelægge  Rothe.  »Jeg  ved  nok,  siger 
Boisen  fremdeles,  at  jeg  tidt  ærgrede  mig  over,  at  det 
varede  saa  længe,  inden  han  kom,  thi  jeg  vidste,  at 
naar  han  først  kom,  da  var  Slaget  vundet.  Rothe  holdt 
fast  ved  sit  til  det  yderste,  saa  nu  ogsaa  efter  hans  Død 
er  der  udkommen  en  Bog,  hvori  man  kan  finde  de 
allerfleste  af  de  Indvendinger  mod  Trosbekendelsens 
Oprindelse,  som  han  fremkom  med  ved  vore  Møder, 
og  dér  atter  og  atter  var  bleven  gendrevne.  Men  mærke- 
ligt nok  vil  man  i  Bogen  se  dem  fremsatte  med  ganske 
anderledes  Dygtighed  og  Klarhed,  end  han  nogensinde 

*  T.V.Oldenburg:  »Erklæring  og  Protest  i  Anledning  af  Stæn- 
dernes Forhandlinger  om  Sognebaandets  Løsnings,  1839  S.  58. 

**  P.Boisen:  »Præsten  F.  E.  Boisens  Liv  og  Levned<,  Kbbv. 
1883  S.  110  ff. 

var  fremkommen  med  dem  ved  den  mundtlige  Forhand- 
ling. Han  talte  meget  daarligt,  men  skrev  dj'gtigt  og 
klaii  for  sig,  hvad  han  ogsaa  he viste  ved  hans  Bedøm- 
melse af  Biskop  Martensens  Dogmatik,  som,  da  den 
udkom  uden  Navn,  vi  slet  ikke  tiltroede  Rothe,  efter- 
som vi  stod  i  den  Formening,  at  han  skrev  lige  saa 
utydeligt,  som  han  talte.  Jeg  kan  sige,  at  Sejren  i 
denne  Kamp  var  paa  deres  Side,  som  holdt  med 
Grundtvig«. 

Det  var  Skik,  naar  Konventet  samledes,  hvilket  skete 
en  Gang  maanedlig,  at  den  Mand,  i  hvis  Hus  Mødet 
hlev  holdt,  intimerede  med  en  Tale,  som  ofte  gav  An- 
ledning til  den  følgende  Forhandling.  Men  forøvrigt  gav 
den  daværende  Tid,  og  hvad  der  den  Gang  rørte  sig.  Stof 
nok  til  Diskussion.  Det  var  tilladt  at  tage  Damer  med  til 
Møderne,  men  de  maatte  ikke  overvære  selve  Forhand- 
lingerne. Efter  disse  spiste  Konventets  Medlemmer  til 
Middag,  og  her  var  Kvinderne  med.  Middagen  faldt 
noget  sent  paa  Dagen,  men  efter  denne  var  Medlem- 
merne endnu  sammen  nogle  Timer,  i  hvilke  man  holdt 
sig  sammen  med  dem,  man  følte  sig  nærmest  knyttet 
til,  og  da  havde  Samlivet  noget  friere  Form ;  ofte  blev 
disse  Eftermiddagstimer  anvendte  til  Sang  og  Musik. 

Det  var  et  meget  fornøjeligt  Samliv,  som  disse 
Præstefamilier  førte  med  hverandre  ved  Møderne. 
En  Gang  imellem  kunde  Diskussionen  antage  en  ret 
alvorlig  Vending,  og  noget  bittert  og  haardt  kunde 
godt  komme  frem,  men  det  gik  snart  over  og  blev 
bilagt,  inden  Brødrene  skiltes.  Kærlighedsforholdet,  si- 
ger Boisen,  blev  aldrig  forstyrret.  —  Alle  Konventets 
Medlemmer  var  lillige  Medlemiuer  af  Dansk  Missions- 
aelskab«,  og  derfor  beskæftigede  Missionssager  meget 
Konventet  under  dets  Forhandlinger. 

Da  Konventets  Medlemsantal  havde  naaet  12,  hvilket 
skete  ved  F.  E.  Boisens  Optagelse  i  1837,  efterat  han 
var    bleven   Præst  i   Skjorpinge,   fik  hver   af  Brødrene 

sin  Maaned  tildelt,  Rothe  erholdt  September  Maaned, 
og  hos  ham  samledes  de  saa  8.  September  1838.  I  den 
foregaaende  Tid  havde  der  en  Gang  været  en  Forhand- 
ling om  at  beholde  St.  Stefans  Dags  Lexie  paa  2.  Jule- 
dag, om  hvis  Afskaffelse  der  var  Tale.  Rothe  havde  i 
sit  »Kirkeaar«  stillet  Forslag  om  Afskaffelsen,  og  Biskop 
Mynster  havde  optaget  Rothes  Tanke.  Stemningen  i 
Konventet  var  dog  imod  Afskaffelsen,  og  den  fandt 
heller  ikke  Sted.  Paa  det  nævnte  Konvent  hos  Rothe 
i  Sorø  enedes  man  om,  at  Konventet  skulde  paatage 
sig  et  Arbejde  i  bibelsk  Exegese,  for  at  ikke  de  prak- 
tiske Sider  ved  Præstegerningen  for  meget  skulde  optage 
Forhandlingerne.  Man  valgte  at  gennemgaa  de  12  smaa 
Profeter,  saaledes  at  hvert  Medlem  fik  sin.  Rothe  fik 
Obadias,  men  kom  alligevel  til  at  udlægge  Joel.  Ved 
et  senere  Konvent,  hvor  Rothe  holdt  Foredrag  om  denne 
Profet,  faldt  Medlemmerne  i  en  svær  Strid  om  Græs- 
hopperne i  Joel  2.  Kap.,  som  Rothe  mente  skulde  for- 
staas  bogstaveligt,  ligeledes  om  Kap.  2,  23,  som  Rothe 
vilde  gengive  ved  »tilstrækkelig  Regn«.  Denne  Disput 
har  sin  Betydning  ved  at  vise,  at  Rothe  havde  den 
sundeste  exegetiske  Sans  og  derfor  var  stemt  for  den 
bogstavelige  Fortolkning.  Han  var  en  ret  nøgtern  For- 
fatter, som  ikke  ekstravagerede  i  sin  videnskabelige 
Syssel.  Af  samme  Grund  ivrede  han  i  sit  »Kirkeaar« 
imod,  at  Præsterne  forlod  deres  Tekst  i  Prædikenen. 
I  3.  Udg.  udvidede  han  netop  sine  Betragtninger  over 
Evangelierne,  for  at  de  kunde  være  til  endnu  mere 
Hjælp  ved  Udarbejdelsen  af  Prædikenen,  og  han  mis- 
billigede »den  fordringsfulde  Subjektivitet,  der  allevegne 
vil  gøre  sig  gældende  i  kirkelige  Ting  paa  den  objek- 
tive Kirkeligheds  Bekostning«,  hvilket  ogsaa  sker,  naar 
der  kun  er  en  løs  eller  slet  ingen  Forbindelse  imellem 
Teksten  og  Præstens  Prædiken. 

Ved  Mødet  i  Nov.  1839  var  Rothe  fraværende,    da 
han   skulde  ind  at  doktorere.    Han  havde  i  Sorø  iøvrigt 

kun  daarlig  Lejlighed  til  at  tage  imod  Konventet.  En 
Gang  hvervede  han  det  til  Sorterup  hos  Svogeren,  og 
en  anden  Gang  blev  det  vedtaget  at  overspringe  Rothes 
Konventtur,  da  han  ikke  var  indrettet  paa  at  tage  imod 
Brødrene.  I  Septbr.  1842  blev  der  endog  slet  intet 
Konvent,  fordi  Rothe  ikke  havde  godt  Raad. 

I  Foraaret  1842  mistede  han  sin  Svoger,  Olden- 
burg i  Sorterup.  En  Nervefeber  endte  paa  faa  Dage 
hans  Liv.  Hans  Dødskamp  var  svær.  Rothe  vaagede 
hos  ham  den  sidste  Nat.  I  ham  mistede  han  foruden 
en  Svoger  en  Ven  fra  Ungdomsdagene. 

I  Konventet  15.  Febr.  1833  kom  en  Sag  paa  Bane, 
som  viste,  at  disse  Præster  var  enige  i  at  følge  deres 
Samvittighed  trods  Regeringens  stærkeste  Trusler.  Det 
var  Daaben  af  Baptistbørn,  Spørgsmaalet  var  om.  Den 
baptistiske  Bevægelse  kom  fra  Langeland  til  det  syd- 
vestlige Sjælland  og  greb  om  sig  ogsaa  i  Konvents- 
præsternes  Sogne.  Disse  Præster  tog  Kampen  op  med 
Gendøberne.  Regeringen  gav  Paabud  om,  at  Baptister- 
nes Børn  med  Magt  skulde  døbes,  og  Politiet  maatte 
kæmpe  med  Forældrene  for  at  faa  Børnene  døbte.  Da 
Faddere  ikke  kunde  erholdes,  lejede  man  endogsaa 
Fattiglemmer  til  denne  Bestilling.  Den  første  af  Kon- 
ventspræsterne,  som  kom  i  det  Tilfælde  imod  Forældre- 
nes Vilje  at  skulle  døbe  Børn,  var  Kierkegaard  i  Peders- 
borg, og  han  nægtede  det  bestemt.  Ved  hint  Konvent 
d.  15.  Febr.  1843  oplæste  han  sin  Ansøgning  til  Kancel- 
liet om  at  maatte  være  fri;  Kancelliet  gav  ham,  dog 
først  langt  om  længe.  Afslag.  Han  fik  14  Dages  Be- 
tænkningstid, hvorefter  han  skulde  døbe  det  paagældende 
Barn  eller  indsende  sin  Ansogniilg  om  Afsked.  I  mod- 
sat Fald  truede  Kancelliet  med  at  andrage  paa  hans 
E^ntledigelse.  Paa  Mødet  d.  20.  F'ebruar  1845  i  Krummerup 
meddelte  Rothe,  at  han  havde  faaet  en  Skrivelse  fra 
Amtet  med  Forespørgsel,  om  det  var  sandt,  al  der  i 
hans  Sogn  henlevede  et  Baptistbarn,  udøbt  over  Lovens 

Tid,  samt  om  Aarsagen,  hvorfor  han  ikke  havde  gjort 
Anmeldelse  derom.  Ved  et  senere  Møde  meddelte  Rothe 
sit    Svar. 

Clausen  og  Rønne  var  iøvrigt  i  samme  Situation, 
men  alle  var  de  enige  og  samstemmende  i  deres  Er- 
klæringer. Baade  Kierkegaard  og  Clausen  søgte  Bi- 
skoppen, Kancelliherrerne  og  Kongen  i  Sagen.  Men 
Kongen  befalede  i  en  bydende  Tone,  at  Præsterne  skulde 
adlyde,  og  han  henviste  dem  derpaa  til  Biskoppen. 
V.  Birkedal  fremstiller  Sagen,  som  om  ogsaa  Rothe  var 
med  ved  Audientsen.  Kongen  skal  have  sagt  til  dem: 
»Tror  de  Herrer,  at  jeg  vil  være  Konge  over  Hednin- 
ger?« Hvorpaa  der  svaredes:  »Deres  Majestæt  kan  ikke 
undgaa  det,  der  er  mange  døbte  Hedninger  i  Danmark.« 
Faren  for  Præsterne  syntes  at  være  stor  nok,  men  den 
drev  dog  over.  Det  siges,  at  Dronning  Caroline  Amalie 
lagde  sig  imellem.  Desuden  begyndte  Aanden  fra  48 
at  virke.  Kultusminister  Monrad  havde  overtaget  denne 
Baptistsag  som, en  tung  Arv  fra  Kancelliet,  der  i  8  Aar 
ikke  havde  kunnet  finde  en  Løsning,  men  Religions- 
frihed vilde  nu  komme  med  Grundloven,  og  ved  flere 
Reskripter  fra  1848  blev  Sagen  af  Monrad  ordnet  saa- 
ledes,  at  Baptisterne  fritoges  fra  Lovgivningens  Bestem- 
melser om  Barnedaab. 

Efter  Præsteedens  2.  Stykke  kunde  en  luthersk  Præst 
heller  ikke  indlade  sig  paa  en  saadan  Urimelighed  som 
at  tvinge  Forældre  til  at  lade  Børnene  døbe.  Hine  bap- 
tistiske Forældre  vilde  selvfølgelig  have  lært  Børnene 
at  ringeagte  en  saadan  paatvungen  Daab,  og  der  kunde 
altsaa  ikke  have  været  Tale  om  nogen  Tilegnelse  af 
Daabens  Naade.  En  saadan  Tvangsdaab  vilde  saaledes 
ganske  stride  imod  det  lutherske  Sakramentbegreb. 

En  Redegørelse  for  sin  Opfattelse  af  Baptistsagen 
indrykkede  Rothe  i  »Berlingske  Tidende«  for  1845. 

Han  pointerer  her  kraftigt,  at  Sakramenternes  Vel- 
signelse ikke  blot  beror  paa  det  negative,  at  al  Modstand 

er  fjernet,  men  ogsaa  paa  det  positive,  at  der  gives  en 
frivillig  Tilslutning  til  den  tilbudte  Naade.  Derfor  bliver 
Tvangsdaab  værre  end  et  tomt  Skuespil,  da  baade  det 
negative  og  det  positive  her  fattes.  Man  giver  altsaa 
ikke  Baptisternes  Børn  Del  i  Kirkens  Goder  ved  Tvangs- 
daab, man  forarger  dem  meget  mere  til  at  misbruge 
Kirkens  Goder,  sig  selv  til  Onde.  Rothe  tilføjer  yder- 
ligere, at  man  ligefrem  befordrer  Gendaab,  da  de  tvangs- 
døbte  jo  senere  vilde  lade  sig  omdøbe,  og  man  umulig- 
gør det  for  Fadderne  at  opfylde  deres  Forpligtelser,  naar 
disse  Børn  overgives  til  Forældrene  og  af  dem  lærer  at 
foragte  og  fornægte  Kirkens  Daab. 

Paa  andre  Punkter  var  Rothe  ikke  helt  enig  med 
sine  Kolleger  i  Konventet  og  holdt  sig  derfor  tilbage, 
naar  de  foretog  offentlige  Skridt.  Hans  Navn  var  som 
allerede  nævnt  ikke  med  paa  Bønskriftet  om  Sogne- 
baandets  Løsning,  og  ligeledes  vilde  han  betænke  sig, 
da  Konventet  1843  skulde  underskrive  en  Præsteerklæ- 
ring, som  skulde  ledsage  en  x\nsøgning  fra  en  Række 
Lægfolk  om  Ophævelse  af  Forordningen  af  13.  Januar 
1841.  Kun  6  underskrev.  Rothes  mere  konservative 
og  højkirkelige  Syn  afveg  her  fra  de  andres.  Under 
Diskussionen  om  saadanne  Sager  kunde  hans  Ord  falde 
haardt  og  bittert.  Det  skete  f.  Eks.  i  en  Diskussion  om 
Salmebogssagen,  hvorom  Københavns  Konvent  havde 
nedsat  et  Udvalg  bestaaende  af  Grundtvig,  Paulli,  Spang, 
Kolthoff  og  Martensen.  Denne  Sag  behandlede  Broder- 
konventet  paa  sit  Møde  d.  28.  Marts  1844.  Uenigheden 
drejede  sig  om  Ordlyden  af  en  Erklæring,  som  skulde 
indrykkes  i  »Berlingske  Tidende«.  Herom  var  Forhand- 
lingen varm  navnlig  mellem  Rothe  og  Mau,  og  især  den 
førstes  Ord  var  bitre.  Han  søgte  dog  at  gøre  det  godt 
igen,  forinden  de  skiltes. 

Men  ellers  var  det  som  sagt  Kierkegaard  og  Rothe, 
som  log  de  haardeste  Dyster  med  hinanden.  1843  havde 
de  med  hinanden  en  lille  Fægtning   om   Ordinationens 

sakramentale  Betydning,  men  1846  d.  25.  August  i  Marvede 
Præstegaard  blev  det  ikke  ved  en  Fægtning.  Her  bragte  Pa- 
stor Monrad  nemlig  paa  Bane  Spørgsmaalet  om  Daabs- 
pagten  med  Forsagelse  og  Bekendelse.  —  Er  denne  fra  Her- 
ren, uafhængig  af  Skriften?  Herom  stod  Striden  hin  Dag  i 
Konventet.  Kierkegaard  forsvarede  den  grundtvigske  Op- 
fattelse, og  Rothe  m.  fl.  bestred  den.  Kierkegaard  og  Rothe 
røg  stærkt  sammen  under  denne  Debat,  som  forøvrigt  var 
nær  ved  at  gaa  over  til  Spidsfindigheder,  og  det  blev 
ikke  alene  et  theologisk,  men  det  blev  til  et  personligt 
Sammenstød  imellem  disse  to,  der  iøvrigt  var  saa  vel 
rustede  om  end  ikke  jævnbyrdige  Modstandere.  Men 
at  Sammenstødet  har  været  baaret  af  den  rette  Aand 
fremgaar  af  J.  F.  Fengers  Beretning,  ifølge  hvilken  det 
virkede  oplivende  paa  Konventets  Medlemmer. 

Paa  et  andet  Punkt  afveg  Rothe  i  sin  Anskuelse 
fra  Konventets  ledende  Medlemmer;  det  var  i  Sagen 
om  Religionsfrihed.  Hvor  nødvendig  Religionsfrihed 
var,  fremgaar  af  den  omtalte  Baptistsag,  og  den  alminde- 
lige Forventning  om,  at  den  snart  vilde  komme,  gjorde 
denne  Sag  til  et  af  Tidens  aktuelle  Spørgsmaal.  Især 
i  Roskilde  Konvent  havde  Sagen  været  til  Behandling, 
og  den  kom  nu  igen  til  Behandling  i  Broderkonventet. 
Det  paagældende  Møde  holdtes  i  Vemmeløv  1847  hos 
Rothe,  og  i  sin  Indledningstale,  forøvrigt  ud  fra  Grundt- 
vigs Vers:  »O  HelHg  Aand,  o  led  os  saa,  at  vi  paa 
Klarheds  Veje  gaa«,  fremførte  han,  at  Kærlighed  til  den 
lutherske  Kirke  havde  bevæget  ham  til  at  træde  op 
imod  Religionsfriheden,  saaledes  som  den  var  foreslaaet 
af  Roskilde  Konvent.  I  den  paafølgende  Diskussion 
gjorde  han  efter  Opfordring  et  Forsøg  paa  et  forsvare 
sit  Standpunkt,  men  J.  F.  Fenger  fandt  dette  Forsøg 
mislykket. 

Det  sidste  Emne  af  Betydning,  Konventet  behand- 
lede, og  som  tillige  i  Rothe  fandt  en  konservativ  Mod- 
stander,   var    det    Spandetske    Forslag    om   Trosfrihed. 

Bl.  a.  foreslog  Assessor  Spandet  Indførelse  af  alternativt 
borgerligt  Ægteskab.  Rothe  modsatte  sig  Tankerne  i 
dette  Forslag,  navnlig  fordi  Folkekirken  ikke  var  hørt, 
og  han  rørte  herved  ved  det  saakaldte  Superioritets- 
spørgsmaal,  hvorefter  det  skal  tilkomme  Kirken  selv  at 
træffe  Bestemmelse  om  sin  Styrelse,  hvilken  Ret  da  skulde 
anerkendes  ved,  at  man  spurgte  Kirken.  Det,  som  man 
undrer  sig  mest  over,  naar  man  overtænker  Rothes 
konservative  Standpunkt  i  kirkelige  Sager,  er  hans  Mod- 
stand imod  Religionsfrihed.  Dette  Gode  blev  den  Gang 
betegnet  som  Menneskets  dyrebareste  Anliggende.  Hvor- 
dan kunde  da  en  saa  kristelig  sindet  Mand  som  Rothe 
ville  nægte  nogen  dette  Gode?  Vil  man  her  forstaa 
ham,  maa  man  agte  paa,  at  han  saa  paa  Faren,  som 
kunde  tænkes.  Ved  sin  Formand,  J.  F.  Fenger,  havde 
Roskilde  Konvent  i  Juli  1847  til  Kongen  indgivet  en 
Ansøgning,  om  at  enhver  kristelig  Bekendelse,  dens 
Udøvelse  og  Forplantelse  indenfor  visse  Grænser  maatte 
taales  uden  at  blive  underkastet  borgerlig  Straf. 

Det  var  her  Ordet  »Forplantelse  ^  som  vakte  Ro- 
thes Mishag.  Kunde  en  Sekt  ustraffet  forplante  sig  i 
Landet,  vilde  man  jo  derved  aabne  for  Vildfarelser, 
altsaa  udsætte  de  svage  og  ubefæstede  for  sektererisk 
Propaganda,  og  det  kunde  han  ikke  billige.  De  uden- 
kirkelige  skulde  ikke  straffes,  men  de  skulde  heller  ikke 
have  Lov  til  at  trænge  Kirken.  Efter  Hlvne  maatte 
Forføreren  holdes  borte.  Han  forsvarede  sig  imod,  at 
dette  Syn  skulde  være  Intolerance,  og  han  vilde  skelne 
imellem  Samvittighedsfrihed  og  Religionsfrihed.  —  At 
Rothes  Tanker  her  hvilede  paa  en  dyb  Kærlighed  til 
vor  Kirke  er  vist  nok,  men  hvordan  hans  Retfttrdig- 
hedsfølclse  kunde  tillade  ham  at  n.ægte  andre  en  religiøs 
I-'ribcd,  som  han  selv  salte  Pris  paa,  er  vanskeligt  at 
forstaa. 

FREDERIKKE  AMALIE  ROTHE 

FODT  KWALl) 


ROTHES  SIDSTE  EMBEDE. 


I  VEMMELØV. 

Den  22.  Decb.  1840  var  Rothe  paany  indtraadt  i 
Ægteskab.  Hans  2den  Hustru  var  Frederikke  Ama- 
lie Ewald,  Datter  af  Generalmajor,  Kammerherre  Carl 
Ewald,  og  Søster  til  senere  Professor  H.  F.  Ewald.  Med 
sin  2den  Hustru  lik  han  8  Børn.  I  1843  blev  han  kal- 
det til  Sognepræst  i  Vemmeløv  og  Hemmeshøj  og  for- 
lod nu  med  Familie  Sorø.  I  Vemmeløv  Præstegaard 
var  der  god  Plads,  og  han  kunde  nu  se  Præstebrødrene 
hos  sig,  naar  Turen  kom  til  ham  at  samle  Konventet. 
Dette  skete  første  Gang  d.  29.  Oktob.  1844  og  siden 
regelmæssigt.  Ved  det  allerede  omtalte  Møde  i  Vemme- 
løv d.  20.  Jan.  1847  blev  hans  5te  Barn  døbt,  og  Kon- 
ventets Medlemmer  stod  Faddere  til  Barnet,  en  Datter, 
som  fik  Navnet  Frederikke  Amalie.  —  Som  et  Kurio- 
sum kan  i  denne  Forbindelse  anføres,  at  Konventspræ- 
sternes  Børn  i  Nov.  1848  steg  fra  O — 9  og  at  alle  Tal- 
lene var  besatte.  Konventets  Stifter  J.  F.  Fenger  havde 
de  fleste  Børn  nemlig  9,  og  det  samlede  Antal  af  Bør- 
nene var  54. 

Ved  Konventet  i  Vemmeløv  d.  26.  Oktbr.  1847  var 
Rothe  syg,  saa  Clausen  paa  hans  Vegne  maatte  fungere 
som  Vicevært.  Denne  Sygdom  strakte  sig  over  et  langt 
Tidsrum,  saa  han  endogsaa  maatte  søge  sig  en  Med- 
hjælper. En  saadan  fandt  han  i  Aleth  S.  Hansen,  som 
havde  været  Skibspræst  ombord  paa  Korvetten  »Gaia- 
thea« under  dens  Jordomsejling  i  Aarene  1845 — 47. 

Aleth  Hansen  bestyrede  Præsteembedet  i  Vemmeløv 

i  et  halvt  Aar.  Den  Sygdom,  som  nødte  Rothe  til  mid- 
lertidig at  søge  en  Medhja^lper,  var  en  haardnakket 
Underlivshetændelse,  som  han  dog  helt  overvandt,  og 
derefter  var  han  aldrig  syg. 

Det  hændte  af  og  til,  at  Gæster  var  tilstede  ved 
Konventets  Middage,  saaledes  var  Ingemann  et  Par 
Gange  Kierkegaards  Gæst  i  Pedershorg  og  spiste  til 
Middag  sammen  med  Konventets  Medlemmer,  men  det 
hændte  jo  ogsaa,  at  et  eller  flere  af  Medlemmerne  var 
borte,  saa  Konventet  kunde  være  ret  faatalligt.  Under- 
tiden var  ogsaa  fremmede  Præster  indbudte,  og  naar 
det  saa  hændte,  at  Medlemmerne  ogsaa  bragte  Gæster 
med,  kunde  Præstegaardene  blive  ganske  fyldte  med 
Gæster.  Et  af  de  talrigst  besøgte  Møder  holdtes  i  Vemme- 
løv  Præstegaard  d.  16.  Septbr.  1851.  Dette  var  et  fuld- 
stændigt Konvent  og  blev  tillige  en  glimrende  Forsam- 
ling, thi  foruden  samtlige  Medlemmer  nred  deres  Da- 
mer mødte  endnu  Pastor  Storm  fra  Vallø,  som  Jobs.  F. 
Fenger  medbragte  som  Gæst,  samt  V.  Birkedal  fra  Rys- 
linge, som  kom  med  P.  A.  Fenger.  Endelig  mødte  Dr. 
Rudelbach  fra  Slagelse  af  Rothe  indbudt  til  Middag. 
Om  Forhandlingerne  ved  dette  Konventsmøde  er  der 
kun  sparsomme  Meddelelser  hos  Fenger,  og  de,  der 
findes,  gør  ikke  Indtrykket  af,  at  Mødet  har  givet  no- 
get betydeligt  Udbytte.  Storm  og  J.  F.  Fenger  overnattede 
i  Vemmeløv  Præstegaard  for  næste  Dag  at  rejse  til 
Langeland  for  at  holde  Møde.  I  Mødet  27.  Jan.  1852  i 
Høve  drejede  Samtalen  sig  om  Mormonerne  og  deres 
Optræden  i  Egnen.  Pnvsterne,  deriblandt  Rothe,  havde 
alvorlige  Træ^fninger  med  dem. 

Medens  Rothe  jo  blev  i  Sydveslsjælland  alle  sine 
Dage,  flyttede  de  mest  fremragende  Medlemmer  af  Kon- 
ventet bort  til  andre  Embeder,  hvorfor  Konventet  inden 
Udgangen  af  50erne  havde  u(lsj)illel  sin  Rolle.  Del  beslod 
vel  fremdeles,  men  det  blev  aldrig,  hvad  det  havde  været. 

Inden  vi   forlade  denne  Pr.æslekreds,  skal  her  imid- 

lertid  fremsættes  nogle  karakteristiske  Bemærkninger  af 
V.  Birkedal  om  Kredsen  ved  den  Tid,   da   Rothe   kom 
til  Vemmeløv.     Birkedal    regnede    flere    af  Kredsen    til 
sine  kirkelige  Venner,  og  han   aflagde  disse  et    Besøg  i 
1839.  Grundtvigianere   og  Pietister,    Gammellutheranere 
og  levende  Højkirkelige  kalder  han  dem,    og  han  siger 
»at  de  trods  Forskellene,  levede  i  den  broderligste  For- 
ening og  hjalp  hverandre  i  fælles  Stræben  efter  at  vække 
Livet  i  Menighederne.     Der  var  Spirer  tilstede,  som  en 
Gang  maatte  skille  i  Syn,  i  Arbejde   og  i   Maade,   men 
endnu  slumrede  de,  og  der  spurgtes  kun   om   et:    Tro- 
ens Hjærtesamfund.    Det  var  en  Morgendæmring,  skøn 
og  liflig,  hvori  Modsætningerne  endnu  ikke  kunde  skil- 
les ud  fra  hverandre,  maaske  allermindst  af  de  kristne 
Venner  selv.   —    Den    Gang    stod    Grundtvigianerne    P. 
Fenger,  Fr.  Bojsen,  E.  Clausen  paa  den  ene  Side  sam- 
men med  de  højst  forskellige,  Mau,  Rønne,    med    Høj- 
kirkemanden  V.  Rothe,  ja  tilsidsl  ogsaa  for  en  Tid  med 
den  grundmurede  saakaldte  Gammellutheran  Rudelbach 
og  anede  ikke,  undtagen  i  enkelte  Øjeblikke,  at   de  til- 
sidst  vilde  komme  til  at  staa   i   modsatte   Lejre,   tildels 
i  Kamp  mod  hverandre.     Det    Præg,    som    dette    Sam- 
fund fremviste,  havde  noget  for  mig  gribende  ved  sig  ...  . 
Man  lagde  udelukkende  Vægten  paa  Livet  i   sine    Om- 
gangs-Forhold.    Om  Læren  mente    man   at   være   enig. 
Dette  Samfund  traadte  ikke  i   synderlig  Vekselvirkning 
med  andre  Kredse,  ja  vilde  heller  ikke  ret  kunne  passe 
i  andet  Selskab  end   dets    eget  .  .  .    Der    var   en  næsten 
klosterlig  Stilhed  udbredt  over   disse  Præstegaarde,   jeg 
besøgte.    Man  følte,  at  der  her  levedes  et  trofast,  fromt 
Liv  inden  disse  Mure;  men  dog  havde  jeg  en  Fornem- 
melse af,  at   lidt   mere  Solskin   derudefra  gennem  Dag- 
ligstuens   og    Studerekamrets    Vinduer    vilde    være    en 
Forøgelse  af  Velværet  der  inden  for.     Thi  Velvære  var 
der,   og  jeg,    som   kom    fra  ganske   andre    Omgivelser, 
blev  greben  af  dette  ædle,   varme,   trofaste  Tros-Stem- 


72 

pel,  som  saa  at  sige  var  sat  paa  alt.  Det  gav  mig  et 
uforglemmeligt  Indtnk  af,  at  der  her  nede  kan  leves 
et  Liv  for  Gud  ikke  blot  i  det  indvortes  Menneske,  men 
saaledes,  at  det  kendes  af  alle,  ogsaa  Verdens  Børn  .  .  . 
At  her  gaar  der  en  Tone  til  dagligdags  gennem  Hjem- 
met, der  vidner  om,  at  Hj ærtestrengen  er  stemt  af  en 
Haand,  som  Verden  ikke  kender  .  .  .  Man  undgik  alle 
falske  Alliancer,  der  saa  let  kan  svække  den  ejen- 
dommelige Gernings  Rækkevidde  og  udviske  Farverne 
paa  vort  Banner«*. 

Skønt  Rothe  ikke  havde  let  ved  at  faa  sine  Ind- 
tægter til  at  slaa  til,  passer  Birkedals  Ord  om  Velvære 
ogsaa  om  hans  Hjem.  Livet  der  havde  et  Præg  af 
Velvære,  og  i  Modsætning  til  Livet  nuomstunder  i 
Præstegaardene  vilde  man  maaske  med  nogen  Ret 
kunne  sige,  at  Præstegaardslivet  i  Vemmeløv  lignede 
Livet  paa  en  Herregaard.  Rothe  selv  var  nøjsom  i 
sine  personlige  Krav,  men  han  vilde  dog  leve  og  be- 
væge sig  med  Anstand.  Derfor  bar  hans  Køresvend, 
naar  han  sad  paa  Bukken,  ogsaa  Kuske-Livré. 

Birkedal  anker  ogsaa  over,  at  der  ved  Grundtvigs 
Venner  den  Gang  klæbede  sig  pietistiske  Eftervirkninger, 
hvilket  kom  til  Syne  baade  i  deres  Hjem  og  under  de- 
res Færden  i  Menighederne.  Det  var  saaledes  ikke  vel 
set,  at  de  unge  morede  sig  med  en  uskyldig  Dans,  og 
de  gudelige  Forsamlinger  blev  betragtede  som  et  særde- 
les Kendetegn  paa  virkelig  levende  Kristendom,  hvilket 
sidste  ogsaa  kunde  medføre  nogen  Dømmesyge  og  en 
usund  Sikkerhed  paa  sin  Naadestand,  fordi  man  havde 
sluttet  sig  til  Forsamlingerne.  Endelig  kunde  ogsaa  de 
taarebevægede  Rørelser  tillægges  en  Værdi,  som  vidnede 
om  Usundhed. 

For  den  sunde  grundtvigske  Opfattelse  afTroslivet 
maatte  disse  Rester  af  den  usunde  Fromhed  imidlertid 
snart  vige  og  forsvandt  omsider  ganske.  Rothe  havde 
*    V.   Birkedal:   Personlige  Oplevelser  1890  I.  S.  223  11. 

aldrig  følt  sig  tiltalt  af  disse  pietistiske  Rester,  skønt 
han  havde  sluttet  sig  nær  til  Kredsen  og  følte  sig  vel  ved 
dens  stærke  Trosliv.  Han  var  i  det  hele  en  gennem- 
sund  Natur,  for  hvem  al  Uklarhed  og  Overdrivelse  laa 
fjærn.  Hos  ham  regerede  Forstanden  Fantasien,  samti- 
dig med,  at  hans  ualmindelig  bløde  og  kærlige  Hjærte 
kom  til  sin  Ret.  Han  kunde  ikke  taale  at  se  nogen  lide 
Nød,  ej  heller,  at  hans  nærmestede  manglede  noget,  men 
Føleri  var  ham  fjærn.  Disse  Egenskaber  hindrede  ham 
dog  ikke  i  at  slutte  sig  nær  til  Grundtvigianerne  og 
iblandt  de  mest  fremragende  af  disse  at  fmde  sine  bed- 
ste Venner,  som  f.  Eks.  Brødrene  Johannes  og  Peter 
Fenger,  Lars  Boisen  o.  fl. 

Det  er  bleven  sagt,  at  Grundtvig  nærmest  skylder 
Thyge  Rothe  sit  Syn  for  Kristendommens  Indflydelse, 
og  baade  hans  Modsætning  til  Øhlenschlåger  og  Myn- 
ster og  endnu  mere  hans  Sammenstød  med  Ørsted,  vi- 
ser, at  han  var  i  afgjort  Strid  med  hele  Samtidens  Kul- 
turbevidsthed, som  beherskedes  af  den  Schellingske  Fi- 
losofi og  Rationalismen.  I  denne  Modsætning  befandt 
V.  Rothe  sig  ogsaa,  og  heraf  bliver  hans  Tilslutning  til 
Grundtvigs  Venner  saare  naturlig  og  let  forklarlig.  Om- 
trent samtidig  med  Birkedals  Besøg  udtaler  han  sig  i 
en  Tidsbetragtning  med  Uvilje  imod  »Det  Vantroens 
Tidsrum,  der  først  nylig  og  næppe  kan  sige  at  være 
forbi,  og  som  bragte  Ringeagt  for  Kirke  og  Kirkelære 
og  Bibel  med  sig«.  Men  Grundtvigianer  var  han  ingen- 
lunde. Det  specifik  grundtvigske  var  ham  en  fremmed 
Strømning.  Det  var  ikke  Kristenlivet,  men  Racepræget 
hos  ham,  om  man  saa  maa  sige,  som  hindrede  ham  i 
at  rives  med  af  det  grundtvigske  Syn.  Ikke  alene  var 
han  en  afgjort  Modstander  af  Grundtvigs  Opfattelse  af 
Trosbekendelsen,  hvilket  nedenfor  skal  omtales,  men 
heller  ikke  den  Stilhng,  som  Bibelen  fik,  tiltalte  ham. 
Den  grundtvigske  Betragtning  af  det  folkelige,  det  natio- 
nale  og  det  politiske  stemte  ej  heller  med  hans  Karakter. 

Netop  ved  den  Tid  da  Konventets  betydeligste  Med- 
lemnrer  drog  andetsteds  hen,  hvormed  dets  Betydning 
omtrent  var  forbi,  fremkom  Rothe  med  en  Udtalelse 
om  sit  kirkelige  Standpunkt,  hvorved  han  tillige  tog 
Afstand  fra  Grundtvigianismen.  Det  var  en  Bemærkning 
i  Biskop  Mynsters  »Meddelelser  om  mit  Liv«,  som  frem- 
kaldte Rothes  Indsigelse.  Biskoppen  skriver,  at  han 
blandt  de  Mænd,  fra  hvem  han  indhentede  Betænk- 
ninger om  det  første  Udkast  til  en  nj't  Ritual  ogsaa 
medtog  Rothe,  fordi  »han  kunde  henregnes  til  det  saa- 
kaldte  Parti,  skønt  til  de  moderate«.  Rothe  siger  her- 
til*, at  det  har  gjort  ham  ondt  saaledes  at  være  stem- 
plet som  Partimand,  men  han  tilføjer,  at  det  er  uden 
Grund.  Naar  han  i  Baptistsagen  var  blandt  dem,  som 
ikke  kunde  anse  Tvangsdaab  for  tilladelig,  vil  andre 
vist  ikke  derfor  regne  ham  med  til  Partiet.  Hans  An- 
skuelse her  støtter  sig  udelukkende  paa  objektive  Grunde. 
Hans  Livs-  og  Embedsstilling  har  stadig  bragt  ham  i 
Forhold  til  de  Mennesker,  som  regnes  til  det  saakaldte 
Parti,  til  hvem  han  ogsaa  har  maattet  træde  i  bestemt 
Opposition,  skønt  det  ofte  har  været  ham  tungt.  — 
Sit  Standpunkt  betegner  han  derpaa  som  luthersk  høj- 
kirkeligt. I  Dogmatik  og  Kirkesager  er  han  stedse  den 
lutherske  Kirkes  Mand.  Naar  Mynster  affordrede  ham 
hin  Erklæring**,  troede  han  selv,  at  det  var,  fordi  han 
ved  Udgivelsen  af  »Det  danske  Kirkeaar«  havde  godt- 
g_jort,  at  han  mere  end  almindeligt  havde  givet  sig  af 
med  kirkelige  Oldsager,  navnlig  lithurgiskc.  Mynster 
tog  ogsaa  Hensyn  til  hans  Erkhvring,  men  han  blev 
netop  af  del  saakaldte  Partis  moderate  Medlemmer 
haardt  dadlet  i  denne  Sag,  hvilket  iøvrigt  gjorde  ham 
ondt,  da  han  langt  hellere  ønskede  al  staa  i  et  inder- 
ligt og  synipalhelisk  Forhold  til  disse  Mennesker. 

Disse  Udtalelser  er  jo  tydelige  nok,  og  vidner  sam- 

*  »Ugeskrift  for  den  cvaiig.   Kirke  i   Daiim.^   III    S.  357  (1854), 
**  C.  L.  N.  Mynster:   >Hrovc  fra   I.   V.  Mynstcrc  S.   178  (1860). 

men  med  den  givne  Fremstilling  af  Konventets  For- 
handlinger om  hans  afvigende  Anskuelse.  Heller  ikke 
i  Konventet  vilde  han  synes  at  være  mere  end  Ven 
med  denne  Præstekreds  og  ingenlunde  Partifælle,  det 
udviser  de  skarpe  Forhandlinger  fra  Aar  til  Aar.  At 
Samfundet  kunde  bevares  imellem  Brødrene  igennem 
saa  lang  en  Aarrække  maa  jo  hovedsagelig  tilskrives 
den  fælles  Tro,  der  ingenlunde  dækkede  over  Forskel- 
lighederne, hvorom  Konventets  Forhandlinger  ved  ad- 
skillige flere  Lejligheder  end  de  her  fremdragne  bærer 
Vidne.  Og  var  Forskelligheden  i  Opfattelse  hos  disse 
Præster  end  ikke  lille,  saa  viste  de  modsatte  Meninger 
sig  for  dem  kun  som  Afspejlinger  af  Helhedens  forskel- 
lige Sider,  og  tjente  saaledes  til  vekselvis  Berigelse. 

Som  allerede  nævnt  havde  Rothe  med  Kierkegaard 
udfægtet  den  haardeste  Dyst  om  Grundtvigianismen, 
og  skønt  han  vistnok  i  sit  stille  Sind  tidligt  var  fær- 
dig med  dennes  Dogme  om  Trosbekendelsen,  blev  det 
ham  alligevel,  som  han  selv  siger,  en  subjektiv  Nød- 
vendighed at  fremlægge  sin  Undersøgelse  af  Spørgs- 
maalet  om  Bekendelsens  Oprindelse,  men  hertil  naaede 
han  først,  et  Fjerdingaar  før  han  døde;  og  først  efter 
Døden  udkom  hans  Arbejde  med  Titel:  »To  Bøger  om 
vore  apostolske  Trosartiklers  Oprindelse  og  Udvikling«. 
Det  er  en  videnskabelig  Undersøgelse  af  historisk  og 
arkæologisk  Art,  i  hvilken  ogsaa  Grundtvig  har  faaet 
sit  Kapitel.  Rothe  hævder,  at  Undersøgelsen  er  upar- 
tisk, og  hans  ærlige  Natur  vilde  ogsaa  forbyde  andet. 
Rothe  kan  ikke  godkende  Grundtvigs  Opdagelse,  nem- 
lig at  Jesus  hemmeligt  efter  sin  Opstandelse  skulde  have 
betroet  Apostlene  Bekendelsen,  men  han  antager  dog, 
at  det  apostolske  Symbol  har  en  særegen  af  Skriften 
uafhængig  Stilling,  og  det  skal  efter  hans  Mening  være 
fremgaaet  af  den  samme  apostolske  Overlevering,  hvoraf 
Skriften  er  Bestanddel.  Det  er  saaledes  ikke  blot  Vidne 
om  Sandheden,  men  Kilde  til  dens  Erkendelse. 

Resultatet  af  hans  Undersøgelser  kan  samles  i  føl- 
gende Ord :  Vore  nærværende  Trosartikler  er  fremstaaede 
i  den  romerske  Menighed  som  en  Hovedsum  af  den  af 
Apostlene  Petrus  og  Paulus  i  denne  Menighed  førte  Lære, 
ordnet  efter  Daabsordene,  dog  var  Symbolet  ikke  straks 
støbt  i  en  bestemt  Ordform.  Det  var  en  fri  »Tros- 
regel«,  der  brugtes  ved  Daaben  og  i  Strid  mod  Kj et- 
terne. Men  i  Midten  af  det  3die  Aarh.  fra  den  Nova- 
tianske  Strids  og  Cyprians  Tid,  havde  man  en  bestemt 
Formular,  hvis  Ordlyd  vi  dog  ikke  umiddelbart  kender 
før  Udgangen  af  det  samme  Aarhundrede  ved  Rufinus. 
Dog  var  Symbolet  dengang  betydeligt  kortere;  men 
udelukkende  i  denne  kortere  Form  brugtes  det  stadigt 
og  allevegne  i  Occidenten,  indtil  det  efter  nogle  Omløb 
for  allerførste  Gang  fremtræder  i  den  nu  hr ligelige  Skik- 
kelse ved  Udgangen  af  det  6te  Aarhundrede  i  Gregor 
d.  st.  Sacramentarum,  med  hvilket  det  udbredte  sig  over 
hele  Occidenten;  medens  Orienten  i  Oldtiden  ikke  har 
noget  Spor  deraf,  og  i  Nutiden  afgjort  forkaster  det. 

Han  har  i  Bogen  kritisk  gennemgaaet  det  store  hid- 
til uordnede  Materiale,  behandlet  det  kronologisk  og 
frembragt  en  Historie  deraf.  Han  har  betraadt  denne 
Bane  før  nogen  anden,  og  anser  derfor  sin  Bog  som  et 
ufuldkomment  Forsøg  og  haaber  snart  at  faa  Efter- 
følgere.   Saadanne  er  da  heller  ikke  udeblevne.  — 

Rothe  havde  tænkt  sig  at  lade  Bogen  udkomme 
under  Pseudonymet  »Erasmus  Næpius«,  det  Navn,  un- 
der hvilket  han  som  Medarbejder  ved  »Theol.  Tids- 
skrift«, udgivet  af  Engelstoft  og  Scharling,  vandt  sine  bed- 
ste Laurbær,  som  han  selv  siger.  Den  Tanke  opgav  han 
dog,  og  Bogen  udkom  under  hans  rigtige  Navn.  Hans 
Ven,  Professor  E.  Scharling,  skulde  have  hjulpet  ham 
med  Korrekturen,  men  Scharling  blev  syg  og  døde. 
forinden  det  kom  saa  vidt. 

KIRKELIGE  OG  THEOLOGISKE  SAGER. 

Den  nye  Tid,  som  med  det  mærkværdige  Aar  1848 
oprandt  for  vort  Folk,  mærkedes  ogsaa  i  Kirken.  Grund- 
loven gav  ikke  alene  Religionsfrihed,  men  den  gav  og- 
saa Løfte  om  en  Forfatning  for  Kirken.  Og  i  Sammen- 
ligning med  Staten,  som  fik  ypperlige  Goder,  burde 
Kirken  da  heller  ikke  behandles  som  Stedbarn.  I  Kir- 
ken blev  det  som  bekendt  imidlertid  i  lange  Tider  ved 
Tilløb.  Nogen  sjaiderlig  Misfornøjelse  med  det  gamle 
Regimente  var  nu  heller  ikke  kendelig;  hos  Lægfolket 
slet  ikke  og  hos  Gejstligheden  kun  i  ringe  Grad.  Skulde 
Kirken  have  en  Forfatning,  mente  de  fleste,  at  den 
skulde  bestaa  i,  at  Gejstligheden  fik  mere  Indflydelse 
paa  Kirkens  Styrelse  maaske  i  Lighed  med  Tilstandene 
før  1660.    Grundlovens  Løfte  blev  altsaa  ikke  indfriet. 

I  »Broderkonventet«  var  Kirkeforfatningsspørgs- 
maalet  flere  Gange  paa  Bane.  Ved  et  Konvent  i  Hylle- 
sted 15.  Januar  1848  udviklede  Kierkegaard,  at  Kirken 
var  godt  nok  organiseret,  og  man  behøvede  derfor  ikke 
at  ulejlige  sig  med  nye  Organisationer  saasom  Presby- 
terier  eller  Synoder.  Blot  det  bestaaende  blev  befriet 
fra  det,  som  Staten  havde  besværet  Kirken  med,  var 
det  tilstrækkeligt.  Nye  Former  kunde  let  indeholde 
den  Fare  at  give  Mindretallet  i  Flertallets  Vold,  F.  Fen- 
ger, som  var  Medlem  af  Kirkekommissionen  1853,  havde 
derimod  udtalt  sig  for  en  Forfatning  og  ligeledes  Rothe. 

Paa  et  Møde  16.  Marts  1848  i  Ljunge,  hvor  Rothe 
paa  Grund  af  Sygdom  ikke  var  tilstede,  faldt  der  Ud- 
talelser om  Sagen,  og  den  Mening  gjorde  sig  gældende, 
at  det  ikke  var  ønskeligt,  at  Gejstligheden  skulde  faa 
politisk  Betydning,  hvilket  man  ansaa  for  et  meget 
tvivlsomt  Gode,  hvorunder  Kirkens  Frihed  kunde  komme 
til  at  lide.  Ved  dette  Møde  tog  man  ogsaa  Afstand  fra 
Rothe,  som  netop  ønskede,  at  Kirken  skulde  vinde  sin 
Frihed   tilbage  fra   Statens   Trældom,   og   Gejstligheden 

se  at  faa  den  Magt  tilbafge,  som  den  vel  fik  efter  Re- 
formationen, men  igen  mistede  efter  1660.  Det  var 
Enevoldsmagten,  som  paatvang  nogle  Bestemmelser  og 
forandrede  andre,  saa  at  tilsidst  Kirkens  Frihed  og 
Myndighed  aldeles  gik  tabt. 

Rothe  fremsætter  et  Steds  sine  Tanker  om  Kirkens 
Frigørelse  i  Lignelsens  Form  og  med  saa  smukke  Ord, 
at  dette  Stykke  her  helt  skal  gengives: 

»En  Person  af  høj  og  ædel  Herkomst,  saa  frifødt, 
som  kun  nogen  paa  Jorden,  inddrog  for  en  rum  Tid 
siden  i  Danmark,  gladelig  hilset  af  Konge  og  Folk,  thi 
hun  udbredte  Velsignelse,  hvor  hun  kom  frem.  Hun 
lovede  bestemt,  aldrig  at  indblande  sig  i  Landets  verds- 
lige Anliggender;  ja,  hun  erklærede  sig  villig  til,  ganske 
at  lade  sine  ydre  Forhold  bestemme  af  Landets  Mænd. 
Kun  i  sit  Huses  Bestyrelse  forbeholdt  hun  sig  Frihed, 
der  vilde  hun  uden  fremmed  Indblanding  selv  styre, 
ikke  med  Vilkaarlighed,  men  efter  de  Regler,  hendes 
Herkomst  foreskrev  hende,  og  efter  hendes  Samvittig- 
hed. Dette  var  ikke  en  stiltiende  Overenskomst,  men 
en  klar  og  bestemt  forkyndt  Aftale,  ja,  en  formelig  be- 
brevet  og  besvoren  Bestemmelse.  —  Saaledes  boede 
hun  i  Landet  til  Velsignelse  for  mange.  Hun  har  tro- 
lig holdt  sine  Løfter;  har  aldrig  blandet  sig  i,  hvad  der 
ikke  vedkom  hende;  hun  har  uden  Utaalmodighed 
fundet  sig  i  de  Indskrænkninger  og  Byrder,  man  paa- 
lagde  hendes  ydre  Vilkaar.  I  Begyndelsen  lod  man 
hende  ogsaa  efter  Løfte  Frihed  til  selv  at  styre  sit 
Hus;  men  efterhaanden  syntes  man,  at  dette  dog 
var  for  meget,  og  man  begyndte,  stedse  dristigere,  at 
indblande  sig  i  hendes  Husvæsen.  Man  foreskrev  hende 
ikke  blot,  hvorledes  liun  skulde  tiltale  og  undervise 
sine  Børn,  men  til  hvilkel  Bord  hun  skulde  sætte  dem, 
hvorledes  holde  sin  Bordbøn,  naar  hun  skulde  erklære 
(lem  myndige.  Ja,  man  tvang  hende  til  al  adoplere 
fremmede   Born  og  atter  at  overlade  dem  til  fremmede; 

endog  til  at  lyse  sit  Huses  Fred  over,  hvad  hun  af- 
skyede. Hun  maatte  bøje  sig  for  den  stærkere,  og 
naar  stundom  én  eller  anden  af  hendes  Tjenere  paa- 
talte sin  Frues  Ret,  fandt  Talen  mestendels  uvillige 
Øren,  og  han  fik  dertil  Utak.  Nu  udraabes  der  over 
hele  Landet  et  Frihedens  Jubelaar!  Mon  det  da  ikke 
ogsaa  for  denne  ædle  Kvinde  og  fromme  Moder  skulde 
være  muligt  at  genvinde  sin  tabte  Frihed?«* 

I  Tiden  fra  1848  og  til  omtrent  1860  var  Spørgs- 
maalet  om  en  Forfatning  for  Kirken  ofte  fremme  baade 
fra  privates  og  fra  Regeringens  Side.  Men  derefter  tabte 
Interessen  for  Sagen  sig  næsten  ganske.  Grundtvig  og 
hans  Tilhængere  kom  snart  paa  det  rene  med,  at  de 
ingen  Forfatning  ønskede.  Vi  har  allerede  nævnt  Kierke- 
gaards Betænkelighed,  og  denne  Frygt  for,  at  en  For- 
fatning skulde  skade  Friheden,  blev  her  den  raadende. 
Gejstligheden  blev  ogsaa  betænkelig.  Tidens  politiske 
Udvikling  gjorde  denne  konservative  Stand  bange.  In- 
den vi  berører  Rothes  Tanker  nærmere,  skal  vi  give  en 
Oversigt  over,  hvilke  Meninger,  der  ellers  gjorde  sig 
gældende. 

Allerede  9.  Maj  1848  bebudede  Kirkeministeren, 
Monrad,  Sammenkaldelsen  af  en  Synode  eller  Kirkefor- 
samling til  at  drøfte  Forslag  om  den  fundamentale 
Ordning  af  Kirkens  Anliggender.  Men  da  Ministeriet 
om  Efteraaret  gik  af,  faldt  Sagen  bort,  hvorimod  Kirke- 
minister ØRSTED  nedsatte  Kirkekommissionen  af  1853, 
hvis  Betænkning  gav  Anledning  til  Loven  om  Sogne- 
baandets  Løsning  af  1855. 

Det  næste  Skridt  foretog  C.  Hall,  som  i  1856  op- 
fordrede Gejstligheden  til  fri  Dannelse  af  Menigheds- 
raad  Landet  over,  og  med  kraftig  Støtte  fra  Bisper- 
nes Side  blev  denne  Opfordring  i  en  Mængde  Sogne 
taget  til  Følge.  Monrad  forsøgte  senere  forgæves  at  give 
Menighedsraads-Institutionen  større  Fasthed  ved  et  Par 
*    Dansk  Ktd.  1849  S.  169. 

Lovforslag  fra  1859,  som  var  udsendte  til  Gejstlighedens 
Betænkning,  men  Sagen  blev  i  Rigsdagen  ikke  fremmet. 

Kirkekommissionen  af  1853  havde  ved  sit  Flertal 
foreslaaet  dannet  en  Synodalforfatning  med  et  Kirkeraad, 
og  denne  Tanke  optog  12  Mænd  af  forskellige  Stænder, 
deriblandt  H.  N.  Clausen,  og  de  fremkom  i  1856  med 
et  noget  ændret  Forslag,  som  blev  omsendt  til  Under- 
skrift blandt  Landets  Gejstlige  og  vandt  stor  Tilslutning. 
De  12  Mænds  Forslag  blev  Aaret  efter  af  Minister  Hall 
tilstillet  de  udvidede  Landemoder  til  Erklæring,  men 
her  fandt  det  ikke  nogen  gunstig  Modtagelse,  og  Mi- 
nisteren havde  nu  ikke  Lyst  til  at  bringe  Forslaget 
vidre,  H.  N.  Clausen  paatog  sig  saa  dette  Hverv.  Han 
indbragte  det  derpaa  1857  i  Rigsdagen,  hvor  det  fik  en 
krank  Skæbne,  og  Aaret  efter  blev  det  i  Folketinget 
nægtet  Overgang  til  2den  Behandling. 

En  3-dobbelt  Anskuelse  gjorde  sig  gældende  om  For- 
fatningsspørgsmaalet. 

1)  Et  kirkeligt  Højre  ønskede  Menighedsraad,  omdan- 
nede Landemoder,  en  Synode  og  provisorisk  et  Bisperaad. 

2)  Et  kirkeligt  Venstre  vilde  principielt  ikke  vide  af 
nogen  Forfatning,  men  lade  de  gamle  Former  blive 
staaende. 

3)  Et  kirkeligt  Centrum  endelig  vilde  have  Menigheds- 
raad og  en  Synode.  Gejstlighedens  Ønsker  gik  hovedsage- 
lig i  den  første  Retning.  I  1859  gjorde  Minister  Monrad 
endnu  et  Forsøg  med  et  Forfatningsforslag,  men  ogsaa 
det  mislykkedes.  Det  havde  4  Trin:  Menighedsraad, 
Provstiraad,  udvidede  Landemoder  og  som  Organ  for 
hele  Folkekirken  et  Kirkeraad.  Hos  de  fleste  af  Gejstlig- 
heden fandt  det  ingen  Tilslutning. 

Rothes  Tanker  om  Forfatningssporgsmaalet  findes 
fremsatte  dels  i  et  lille  Skrilt  IVa  1848:  Den  evangelisk- 
hitherske  Kirkes  Grundsætninger  om  Kirkens  Repræsen- 
tation og  disses  Ånrendelse  hidtil  i  Danmark«,  som  ud- 
kom  efter   Moiuads   Circulære,    dels   i    nogle  Artikler  i 

»Dansk  Kirketidende«  fra  samme  Aar.  Sit  Skrift  kalder 
han  selv  »en  Smule  Dogmatik«,  og  man  kunde  maaske 
tilføje  »en  Smule  Kirkeret«.  Forf.  betjener  sig  af  ad- 
skillige latinske  Citater  og  Stikord  fra  den  gamle  Kirke- 
ret, og  han  mener,  at  man  skal  vende  tilbage  til  den 
oprindelige  Synodalforfatning,  som  vi  havde  før  1660, 
af  hvilken  der  endnu  findes  Levninger  i  Landemoderne. 
Han  er  betænkelig  ved  at  give  Menighederne  Ret  til 
selv  at  vælge  deres  Præster.  Forsøget,  som  blev  gjort 
efter  Reformationen,  var  uheldigt,  siger  han,  og  man 
bliver  jo  klog  af  Skade.  — 

L.  Helveg  kritiserede  Rothes  Forslag  og  mente, 
at  det  rummede  hierarkiske  Tendenser,  idet  Rothe 
bl.  a.  indrømmede  Præsterne  Magt  til  paa  Synoderne 
at  bestemme,  hvad  der  er  den  rette  saliggørende  Lære, 
og  til  at  give  nye  Anordninger  om  Kirketugten.  I  skarpe 
Ord  fralagde  Rothe  sig  dog  saadanne  Tanker  og  kalder 
det  uforsvarligt  af  en  Theolog  straks  at  raabe  paa 
Hierarki,  saa  snart  nogen  drister  sig  til  at  tale  et  aa- 
bent  Ord  om  Kirkens  Ret  til  Frihed  og  Selvregering  ef- 
ter lutherske  Grundsætninger.  Hierarkiske  Bestræbelser 
vilde  dog  ogsaa  være  uforklarlige  hos  en  Mand  som 
ham  —  tilføjer  han  —  der  ikke  frygtede  for  at  tale  for 
Kirkens  Frihed  paa  en  Tid,  da  det  var  vanskeligt  at 
gøre  dette.  —  Ikke  uden  Grund  anker  Helveg  imidlertid 
over,  at  Rothe  temmelig  utydeligt  har  afridset  sine 
Grundsætninger,  hvilket  gør  hans  Indlæg  mindre  til- 
fredsstillende. 

Som  tidligere  anført  fremgaar  det  ogsaa  af  Broder- 
konventets Forhandlinger,  at  F.  Fenger  havde  for 
staaet  Rothe  saaledes,  at  han  vilde  have  Gejstlighe- 
den tildelt  mere  Magt.  Han  havde  altsaa  vistnok 
forstaaet  ham  som  L.  Helveg,  at  han  stod  paa  deres 
Side,  som  ønskede  at  Statens  Magt  i  Kirken  skulde  for- 
mindskes til  Fordel  for  Præsterne.  Forøvrigt  minder 
vi   om,   at   Beskyldningen  for   »hierarkiske  Tendenser« 

var  ogsaa  i  andre  protestantiske  Lande  et  Udtryk  for 
den  Frygt,  som  de  liberale-borgerlige  Partier  nærede  for 
det  kirkelige  Røre  i  den  gejstlige  Stand,  der  krævede 
Tilbagegiveise  af  Kirkens  Selvstyre. 

Rothe  havde  tilsendt  »Dansk  Kirketidende«  (1849 
Sp.  419)  et  »Omrids  af  et  Udkast  til  en  Kirkeforfatning 
for  den  lutherske  Kirke  i  Danmark«,  som  af  Rigsdags- 
manden for  Sorø  Amts  6.  Distrikt  blev  overgivet  den 
forsamlede  Rigsdag.  Skulde  dette  Udkast  rubriceres, 
maa  det  faa  sin  Plads  under  det  ovenfor  omtalte  kirke- 
lige Højre.  Gejstlighedens  Udtalelser  gik  i  det  hele  i 
denne  Retning. 

Jo  længere  Forhandlingerne  førtes,  des  mindre  blev 
Udsigterne  til,  at  en  Kirkeforfatning  kunde  komme  ud 
deraf.  Mange  fra  grundtvigsk  Side  ønskede  ikke  Grund- 
lovens Løfteparagraf  virkeliggjort,  fordi  Flertallet  ikke 
burde  raade  i  Trossager,  og  fra  Menighedernes  Side 
ønskede  man  det  ikke  heller.  De  fleste  var  ligegyldige, 
og  de  politisk  interesserede  var  bange  for  en  kirkelig 
Styrelse,  i  hvilken  Gejstligheden  maatte  faa  Overvægten. 
De  monradske  Forslag  omkring  1860  paa  demokratisk 
Basis  med  Ligestilling  af  Gejstlige  og  Lægfolk  blev  der- 
for ogsaa  resultatløse.  Man  ankede  imod  disse  Forslag, 
at  reformerte  Kirkeformer  var  optagne  i  dem.  Allerede 
1848  havde  V.  Rothe  skrevet  i  sin  ovennævnte  Bog:  »Vil 
man  endelig  afvige  fra  den  lutherske  Kirke,  maa  man 
være  sig  bevidst,  at  man  gør  det,  for  ikke  siden  at  angre 
det.«  Det  blev  derfor  Rigsdagen,  som  fik  med  Kirkens 
Anliggender  at  gøre,  naar  det  behøvedes. 

Men  Diskussionen  blev  stadig  holdt  gaaende,  og  fra 
Rothe  foreligger  der  l^dialelser,  som  kan  tjene  til  at 
markere  hans  Standpunkt  end  j'derligere  og  vise  os 
hans  Anskuelse. 

Ved  denne  Tid  opgor  Rothe  ved  Lejlighed  Status 
af  sit  Forfatterskab  og  faar  ud,  at  det  i  1854  udgør 
nogle  og  tyve  Skrifter  og  Afhandlinger.    Samtidig  giver 

han  sit  eget  kirkelige  Standpunkt  Navn  af  »luthersk 
Højkirkelighed«.  Medens  Adjektivet  udtrykker,  at  han 
i  dogmatisk  Henseende  var  mere  positiv  end  de  fleste 
betydelige  Gejstlige,  der  iøvrigt  maatte  henregnes  til 
samme  kirkelige  Retning  som  han  selv,  rummer  Sub- 
stantivet en  afgjort  Modsætning  til  Tidens  liberale  eller 
folkelige  Betragtning  af  Kirkens  Sager,  og  det  er  ogsaa 
denne  Modsætning,  som  affødte  det  skarpe  Sammenstød 
i  1859  mellem  Rothe  og  de  praktiske  Pohtikere,  der 
nedenfor  skal  omtales. 

I  »Berl.  Tid.«  for  1856  og  de  følgende  Aar  findes 
flere  Artikler  af  Rothe  som  Indlæg  i  Forfatningsstriden. 
Han  kritiserer  her  de  12  Mænds  Forslag  og  finder,  at 
det  har  optaget  reformerte  Tanker,  ligesom  det  fore- 
kommer ham  at  være  opvokset  af  politisk  Rod.  Der- 
imod ser  han  velvilligt  paa  de  Monradske  Forslag  og 
raader  sine  Kolleger  til  at  gøre  det  samme.  Han  finder 
Monrads  Forfatningsforslag  udarbejdet  med  Virtuositet. 

Men  navnlig  tager  han  djærvt  til  Genmæle  imod 
visse  mod  Præstestanden  nærgaaende  Udtalelser,  som 
faldt  i  Folketinget  i  Oktbr.  1858  under  Forhandlingen 
om  de  kirkelige  Love.  De  præstefjendske  Udtalelser 
fremkom  fra  J.  A.  Hansen,  Bonden  N.  P.  Hansen  (Aal- 
borg Amts  3.).  som  sagde,  at  Kirken  mange  Steder  er 
gaaet  over  i  Prangerspekulanters  Hænder,  endvidere  fra 
G.  Winther  og  fra  en  Rigsdagsmand  S.  Jensen,  hvilken 
sidste  raabte:  »Jeg  har  set  —  og  tror  bestemt  ikke  at 
have  set  fejl  —  at  Kirken  nu  er  gjort  til  en  Kræmmer- 
bod i  Stedet  for  et  Bedehus!« 

At  et  saadant  Angreb  i  Danmarks  Rigsdag  maatte 
harme  Præstestanden  er  forstaaeligt.  Rothe  harmede 
det  ogsaa,  og  sin  Harme  gav  han  Luft  og  det  i  selve 
Statens  officielle  Blad.  Han  kaldte  Rigsdagsmændenes 
Ord  for  onde  Ord,  Bagtalelse  og  hensynsløse  Angreb, 
og  varmt  og  nidkært  lader  han  dem  vide,  at  Præste- 
standen i  Danmark   indeholder   saa   mange   duelige   og 

nidkære  Medlemmer  som  kun  nogen  anden  Stand  i 
Landet.  En  Indsender  N.  og  en  do.  S.  imødegaar  Rothe, 
som  svarer  dem  begge,  at  de  onde  Ord  vanskeliggør 
Præsternes  stille  Gerning.  Præsterne  staar  ikke  til  An- 
svar for  Kirkedag  eller  for  Rigsdag,  men  for  Herren. 
Derfor  kunde  han  og  hans  Venner  optræde,  som  de 
gjorde  i  Baptistsagen.  »Vi  blev  stærkt  truede,  siger  han, 
da  vi  ikke  vilde  døbe  Baptistbørn  med  Tvang,  og  3  af 
os,  nuværende  Biskop  Kierkegaard,  en  nu  afdød  hæder- 
lig Præst  og  undertegnede  skulde  have  været  afsatte  og 
gjorte  brødløse  med  vore  Familier.  For  vor  Samvittig- 
hed kunde  vi  ikke  andet.« 

Det  er  hans  Forsvar  mod  Beskyldningen  for  Kræm- 
mersind.  Han  minder  derpaa  om,  at  der  ogsaa  er 
Grænse  for  den  lovgivende  Magts  Kompetence  i  Kirke- 
sager, og  han  undlader  heller  ikke  at  anføre  Rigsdagens 
Synder  især  imod  Kirken.  I  »Berl.  Tid.«  1859  Nr.  40 
slutter  Rothe  sin  sidste  Artikel  med  følgende  Ord:  »Det 
kunde  nu  let  være,  at  andre  Bogstaver  af  Alfabetet, 
Konsonanter  eller  Vokaler  kunde  faa  i  Sinde  at  skrive 
imod  mig,  eftersom  der  er  kommet  Larm  i  Lejren; 
men  da  jeg  ikke  har  nogen  Lyst  eller  Lejlighed  til 
Avisfejder,  saa  maa  jeg  forud  bede  den  »Berl.  Tid.« s 
Læsere  undskylde,  om  jeg  undlader  at  svare!«  Rundt 
omkring  vakte  Striden  stor  Opsigt,  og  vi  maa  berøre 
dens  Forløb  i  de  andre  Blade.  I  »Øre-Sund«,  udgivet 
af  P.  Chr.  Koch,  gengives  Rothes  Artikel,  og  der  omtales 
et  Forsvar  for  Præstestanden  i  en  Prædiken  afPra^sten 
Troels  Smith  i  Aarhus,  i  Sammenligning  med  hvilken 
Rothes  Artikler  kaldes  »en  Røst  af  højere  Karakter«. 
Men  Bladet  stiller  sig  dog  i  Modstandernes  Lejr  og  rail- 
lerer over,  at  Præesterne  skal  kaldes  Herrens  Tjenere. 
»Øre-Sund«  ønsker,  at  Provsterne  skal  blive  private.  I 
Goldschmidts  Blad  y^Nord  ofi  Si/d^  imødegik  Bibliothekar 
ved  Rigsdagens  Bibliothek  A.  B.  Thorsen  Rothe,  navnlig 
hans    anden   Theses    om    Præsterne,    at   man   bør  agte 

Standen,  om  man  end  vil  kaste  Snavs  paa  Præsterne. 
Og  i  Niels  Johansens  Blad:  »Brevbærer  mellem  Kristne« 
gennemgik  Udgiveren  selv  i  en  simpel  Tone  Artiklerne 
i  »Berl.  Tid.« 

Niels  Johansen,  som  var  Missionær  og  Væver  og 
siden  »Urtegaardsmand«  i  Kirkeværløse,  giver  iøvrigt 
en  Karakteristik  af  Rothe,  der  sikkert  er  fremgaaet  af 
personligt  Kendskab,  og  hvoraf  nogle  Linjer  derfor  skal 
anføres:  »Pastor  Rothe  i  Vemmeløv,  hedder  det,  før 
Professor  i  Sorø,  der  just  ikke  har  Talegaver  til  at 
prædike,  men,  som  jeg  af  »Berl.  Tid.«  ser,  kan  skrive 
.  .  .  Denne  ellers  stille,  fromme  og  godmodige  Mand, 
hvis  Lærdom  formodentlig  har  taget  af  for  ham,  saa 
at  han  ikke  er  bleven  foruroliget  det  mindste  ved  Søren 
Kierkegaards  (Beskyldninger)  ....  har  derimod  ikke 
holdt  sig  skadesløs  for  Rigsdagens,  som  han  kalder 
onde  Ord  og  Bagtalelser  over  Præsterne«.  —  Af  kirke- 
politiske Grunde  er  Johansen  Rothes  ivrige  Modstander, 
men  bag  ved  denne  Uenighed  ligger  der  alligevel  en 
dybere  Forstaaelse,  for  hvilken  Rothes  Fromhed  er  ham 
et  Udtryk. 

Det  groveste  og  tilmed  et  meget  hadskt  Angreb  paa 
Rothe  og  Præstestanden  fremkom  i  J.  A.  Hansens  Blad 
»Morgenposten«.  I  dette  Blad  for  26.  Jan.  1859  findes 
en  Artikel  med  Overskrift:  »Dr.  Rothe  i  Vemmeløv  og 
Statens  Kristendom«.  —  »Ved  at  læse  Dr.  Rothes  op- 
blæste og  forvirrede  Artikel  i  »Berl.  Tid.«,  hedder  det, 
faldt  følgende  sande  Smaastykker  af  S.  Kierkegaard  os 
ind,  og  vi  tillader  os  som  Modstykke  til  hin  Artikel  at 
gengive  dem  her«,  og  saa  citeres  Spalte  op  og  Spalte 
ned  nogle  af  Kierkegaards  kraftigste  Udfald  imod  Kirken. 
»Lad  Staten  gøre  Kristendomsforkyndelsen  til  privat 
Praksis,  udraaber  S.  K.  —  og  det  skal  snart  vise  sig, 
om  der  her  i  Landet  er  V/i  Mill.  Kristne,  ligeledes  om 
der  her  i  Landet  er  Brug  for  1000  Præster  med  Fa- 
milie«.   Naar  Gejstligheden  tier  til  slige  Angreb,  slutter 

saa  Bladel,   da   skjuler   dens  Tavshed    over,   al  det  Be- 
slaaendes  Beslaaen  er  et  Pengespørgsmaal.  — 

Endnu  et  Par  Artikler  fremkom  i  »Morgenposten« 
imod  Rothe.  Den  første  var  skrevet  af  Landmaaler 
Reinholdt  Jensen  og  er  holdt  i  en  lav  og  uværdig 
Tone.  Ikke  blot  Præsterne  og  specielt  Rothe,  men  ogsaa 
Paulus  faar  læst  og  paaskrevet,  fordi  han  har  skrevet 
de  Ord,  hvormed  Rothe  kan  dække  sin  Paastand  om 
Ærbødighed  for  Præstestanden.  Særlig  har  det  ærgret 
R.  Jensen,  hvad  Rothe  skriver,  at  det  ikke  er  Præsternes 
Person,  men  derimod  deres  Embede,  man  skal  agte, 
fordi  det  har  apostolsk  Oprindelse.  Og  endvidere,  at 
Præsterne  ikke  taler  af  sig  selv,  naar  de  prædiker,  men 
som  Guds  Ord  i  Kristi  Ærinde.  Haanligt  kalder  han 
Rothe  »Guds  Ord  ude  i  Vemmeløv«  og  »Kristi  Sende- 
bud«. Og  paa  Rothes  Ord  om,  at  de  af  Rigsdags- 
mændene, der  stemte  imod  Kirkeraadsforslaget,  gerne 
vilde  gøre  Præsterne  til  blot  Statstjenere  eller  endog  til 
Kommunalembedsmænd,  svarer  han,  at  Rothe  naturlig- 
vis var  en  af  de  ivrigste  Modstandere  af  de  12  Mænds 
Forslag,  fordi  det  havde  den  i  Rothes  Øjne  rigtignok 
uheldige  Egenskab,  at  del  vilde  beskytte  Menighederne 
mod  Præsternes  Egenraadighed.  R.  Jensen  ser  Rothe 
som  Repræsentant  for  Præstevælden  og  sig  selv  som 
Repræsentant  for  folkelig  Frihed,  og  disse  lo,  mener 
han,  er  hinanden  modsatte  Magter,  som  lil  alle  Tider 
har  ført   og  vil   føre  Krig  paa  Liv  og  Død. 

»Morgenposten«  indeholdl  endnu  en  Artikel  under- 
tegnet o.  7.  ().,  som  vi  dog  forbigaar.  Til  alle  disse  An- 
greb lav  Rothe  stille.  Han  havde  jo  faaet  sagt,  hvad 
han  vilde,  og  Krig  vilde  han  ikke  føre.  Han  gav  kun 
en  kort  Afvisning,  da  J.  A.Hansen  forte  S.  Kierkegaard 
i  Marken  imod  ham. 

Han  skriver:  »I  »Morgenposten«  skal  en  Del  Søren 
Kierkegaardske  Skriftsteder  være  anførte  imod  min  Ar- 
tikel.    Jeg   maa    da  sige,   al  naar  Kierkegaards  Skrifter 

blev  den  rette  Bibel,  og  hans  Meninger  blev  den  sande 
Kristendom,  for  hvilken  Kristus  har  lidt,  og  i  hvilken 
der  er  Fred  og  Hvile  for  den  knuste  Sjæl,  saa  skal  jeg 
agte  derpaa;  indtil  da  maa  man  have  mig  undskyldt.« 

Den  uværdige  Maade,  paa  hvilken  denne  Forhand- 
ling fra  den  folkelige  Retnings  Side  var  bleven  ført, 
maatte  end  yderligere  afmærke  Afstanden  mellem  Rothe 
og  den,  og  uddybe  hans  Uvilje  imod  Tanken  om  den 
verdslige  Magts  Indgriben  i  de  rent  kirkelige  Sager  og 
forstærke  hans  Mishag  imod  Rigsdagens  kirkelige  Lov- 
givningsvirksomhed. Øjensynlig  har  denne  Spaltning 
været  den  nærmeste  Følge  af  den  ret  uhyggelige  Bladkrig. 

Rothe  mødte  jevnlig  og  deltog  ofte  i  Forhandlin- 
gerne paa  Roskilde  Landemode.  Saaledes  ogsaa  i  1859. 
Han  krydsede  her  Klinge  med  Biskop  Martensen,  som 
til  Glæde  for  Rothe  havde  givet  Præsterne  Adgang  til 
Landemodernes  Forhandlinger.  Denne  Foranstaltning 
førte  dog  intet  til,  men  Rothe  havde  heri  set  Begyndel- 
sen til  Virkeliggørelse  af  sit  Haab  om,  at  Landemoderne 
en  Gang  skulde  indgaa  som  Led  i  en  Kirkeforfatning. 
Han  greb  denne  Lejlighed  til  at  give  Rigsdagen  en  lille 
Tak  for  sidst:  »Der  er  ikke  en  eneste  af  de  kirkelige 
Love,  som  Rigsdagen  har  givet  —  sagde  han  —  uden 
at  den  er  forkert  og  kejtet!«  Mere  afgjort  kunde  hans 
Ord  ikke  lyde.  Og  naar  man  betænker,  at  Loven  om 
Sognebaandets  Løsning  for  kort  siden  var  fremkommen, 
saa  forstaar  man,  at  Rothe  i  Bund  og  Grund  var 
kommen  paa  tværs  af  Tidens  kirkelige  Frihedsbegreb. 
Kritiken  i  Folketinget  af  Præstestanden  og  Bladpole- 
miken  imod  ham  kan  jo  ogsaa  have  ægget  ham  til  at 
bruge  saa  stærke  Ord. 

Men  konservativ  var  han,  og  det  vedblev  han  at 
være.  I  en  lille  Pjece  »Om  Menighedsraads Institutionen 
og  Kirkefor  fatning  sspør  g  smaalet  af  en  Landsbypræst«, 
som  han  anonymt  udgav  1860,  advarer  han  imod  de 
Hallske  Kirkelo  ve   med   de  Ord,    at    »det  gælder  ikkun 

at  indtage  den  rette  Stilling  til  Forfatningsspørgsmaalet, 
idet  man  med  Tillid  og  Fortrøstning  slutter  sig  til  det 
bestaaende«.  —  Et  saadant  Standpunkt  er  ikke  svan- 
gert med  Reformer. 

Idet  vi  nu  skal  gennemgaa  en  Række  kirkelige 
Sager,  i  hvis  Forhandling  Rothe  tog  Del,  kan  vi  ogsaa 
som  et  fælles  Mærke  ved  hans  Udtalelser  anføre,  at  han 
gør  sig  til  Apologet  for  det  bestaaende. 

Det  skete  saaledes  overfor  det  af  14  Præster  med 
Dr.  H.  C.  Rørdam  i  Spidsen  fra  Hammer  og  Tybjerg 
Herreder  rejste  Spørgsmaal  om  Henlæggelsen  af  Ab- 
solutionen til  den  private  Sjælesorg.  Herimod  udtalte 
Rothe  sig  baade  paa  Konventer  og  i  »Ugeskrift  for  den 
evangeliske  Kirke«  1858,  i  »Evangelisk  Ugeskrift«  1864  og 
i  »Ugeblad  for  den  danske  Folkekirke«  1865  og  flere  Steder. 

Det  er  i  de  sidst  nævnte  tre  kirkelige  Tidsskrifter, 
at  man  finder  Rothes  fleste  Udtalelser  om  de  kirkelige 
og  theologiske  Spørgsmaal,  som  i  Datiden  stod  paa 
Dagsordenen.  Her  er  det  overflødigt  at  gaa  vidre  end 
til  blot  summarisk  at  nævne  dem. 

Om  Afskaffelse  af  Præsteeden  havde  der  længe  været 
forhandlet,  og  Afskaffelsen  blev  jo  ogsaa  omsider  Enden 
derpaa.  —  Ligeledes  om  fraskiltes  Ægteskab,  men  det 
er  endnu  den  Dag  i  Dag  et  brændende  Spørgsmaal. 

Om  Præsters  Selvkommiinion  er  der  ogsaa  længe 
blevet  forhandlet  frem  og  tilbage,  inden  dette  Spørgs- 
maal fik  sin  endelige  Afgørelse,  og  Selvkommunion  blev 
tilladt.  Rothe  har  om  alle  tre  Spørgsmaal  udtalt  sig 
indgaaende,  men  han  ønskede  ingen  Reform  paa  nogen 
af  disse  Omraader.  Hvad  fraskiltes  Ægteskab  angaar, 
da  stillede  han  sig  paa  et  skriflmæssigt  Standpunkt, 
og  han  billigede  ingenlunde  den  kirkelige  Praksis  med 
Vielse  af  fraskilte,  som  efterhaanden  synes  at  have 
vunden   Hævd  i  vort   Kirkesamfund. 

Der  er  jo  adskillige  af  Kirkens  Dogmer,  paa  hvilke 
man   nu   ser  med   andre  Øjne  end  tidligere.     Man  har 

talt  om  Overgangstheologi  og  Overgangstheologer,  og 
om  man  end  ikke  just  med  disse  Ord  har  villet  fast- 
slaa  et  bestemt  dogmatisk  Standpunkt,  saa  har  man 
dog  villet  antyde  et  fra  den  ældre  Tids  forskelligt  Syn 
paa  flere  Punkter  i  Theologien.  Et  af  de  Punkter,  hvor 
et  nyt  Syn  gør  sig  gældende,  er  Opfattelsen  af  Inspira- 
tionen. Og  her  maa  jo  et  nyt  Syn  nok  kaldes  berettiget. 
Som  et  Udtryk  for  den  ældre  Opfattelse,  der  forøvrigt 
har  Tilhold  endnu  mange  Steder,  nævner  vi  her  et  af 
Rothes  smukkeste  og  aandfuldeste  Skrifter,  nemlig  det 
hlle  Skrift  »Indblæst  af  Gud«  fra  1863.  Som  flere 
andre  af  hans  Skrifter  er  ogsaa  dette  et  Lejlighedsskrift, 
hvis  Fremkomst  først  ret  forstaas,  naar  man  kender 
Tidens  Tanker  og  Forhandlinger. 

Pastor  E.  Christiani  havde  i  »Dansk  Ktd.«  kaldt 
Læren  om  Inspirationen  et  vilkaarligt  Paafund  til  For- 
klaring af  den  apostolske  Tids  aandelige  Rigdom.  Flere 
fremragende  Theologer,  saaledes  Grundtvig,  Martensen 
og  Fr.  Helweg,  skrev  om  Sagen,  og  Rothes  lille  Pjece 
har  ogsaa  sin  Plads  i  denne  Forhandling.  Rothe  er 
selvfølgelig  Modstander  af  Christianis  Tanke,  men  hans 
Pjece  betyder  ogsaa  mere,  idet  den  er  et  karakteristisk 
Udtryk  for  hans  theologiske  Standpunkt  som  saadant. 
Det  er  iøvrigt  et  Emne,  i  hvilket  man  kan  mærke,  at 
hans  Sjæl  ret  lever. 

Rothes  Opfattelse  af  Skriftens  Inspiration  forklarer 
ogsaa  de  skarpe  Ord,  som  han  lod  falde  imod  Adjunkt 
V.  Heise,  som  i  sin  Oversættelse  af  »Højsangen«  havde 
kaldt  Patriarken  Jacob  en  »kælen,  vindesyg  og  blød- 
agtig Yngling«,  og  hans  Opfattelse  af  dette  Dogme  for- 
klarer maaske  ogsaa  mere  i  hans  Produktion. 

Et  Inspirationsbegreb  i  den  Forstand,  som  Kirken 
hidtil  har  hævdet  det,  vil  nødvendig  føre  til,  at  Apostel- 
tiden og  Apostlene  selv  i  aandelig  Henseende  faar  For- 
rang fremfor  senere  kirkelige  Tider  og  Skikkelser.  Saa- 
ledes ogsaa  i  Rothes  Tankegang.    Men  nu  ser  vi  tillige 

det  ejendommelige,  at  han  ikke  alene  hævdede  en  saa- 
dan  Forrang  for  Aposteltiden,  men  han  var  nær  ved 
at  ville  tillægge  Præstestanden  noget  af  den  samme 
Forrang.  Han  vilde  nemlig  have  Præsterne,  ogsaa  hans 
egen  Tids  Præster,  kaldte  Apostlenes  Efterfølgere.  Her- 
over kom  han  i  Strid  med  Dr.  B.  J.  Fog,  den  senere 
Biskop,  som  til  Rothes  Opfattelse  rigtignok  føjede  det 
nødvendige  Korrektiv.  Men  en  saadan  Opfattelse  af 
Præstestanden  divergerede  ikke  lidet  med  Samtidens 
demokratiske,  og  hin  Theoris  Forsvarer  maatte  jo 
ogsaa  føle  sig  naturlig  kaldet  til  at  forsvare  sin  Stand, 
naar  den  blev  angrebet. 

Vi  har  allerede  set,  at  Rothe  stillede  sig  i  Breschen 
imod  Rigsdagen,  da  Standen  i  50erne  blev  overfaldet. 
Og  da  Angrebet  i  60erne  blev  fornyet  under  Forhand- 
lingen om  de  kirkelige  Sager  bl.  a.  om  Valgmenigheds- 
loven,  tog  Rothe  igen  Affære.  Denne  Gang  var  det 
ikke  blot  i  Rigsdagen,  at  Angrebet  fremkom,  det  frem- 
kom ogsaa  paa  Landemoder  og  Konventer,  altsaa  fra 
kirkelig  Side,  og  man  talte  baade  om  Vantro,  Dorsk- 
hed og  Sløvhed  hos  Præsterne.  Rothe  tog  til  Genmæle 
og  søgte  at  svække  Angrebet  ved  at  se  det  som  et  Ud- 
slag af  Tvisten  mellem  de  kirkelige  Retninger.  Beskyld- 
ningerne fremkom  især  fra  Indre  Mission,  en  Bevægelse, 
som  ellers  for  dens  kirkelige  Livs  Skyld,  havde  Rothes 
Sympathi,  skønt  han  stod  den  meget  ijærn.  Men  hans 
F^orsvar  for  Præstestanden  formaaede  dog  næppe  at 
fratage  Beskyldningerne  deres  Berettigelse  i  visse  Til- 
fælde. 

Rothe  har  ogsaa  flere  Steder  stridt  for  at  hævde 
Forskellen  mellem  Gejstligheden  og  Lægfolket  i  Styrelsen 
af  Kirkens  Sager,  og  hans  Tanke  herom  hænger  nøje 
sammen  med  hans  Opfattelse  i  det  hele  af  Præste- 
standen. 

Ogsaa  denne  Stands  timelige  Velfærd  laa  ham  paa 
Sinde,   som   det   ses   bl.  a.   af  en  lille  Pjece:  Lønnings- 

fondet  eller  hvad  er  at  gøre  for  de  utilstrækkelige  Kald«.  ? 
som  han  1862  udgav  i  Anledning  af,  at  Kultusministeren 
herom  i  Landstinget  havde  stillet  Forslag. 

Var  Rothes  kirkelige  Standpunkt  saaledes  end  af- 
gjort konservativt,  det  var  dog  tilhge  meget  klart,  man 
vidste,  hvor  han  var  at  finde.  Selv  om  han  end,  hvad 
der  dog  er  værd  at  minde  om,  i  1848  var  stemt  for 
Sognebaandets  Løsning,  havde  Tidens  kirkepolitiske 
Strømning  alligevel  taget  en  Retning,  som  kolliderede 
med  hans  kirkelige  Ideer,  og  derfor  kan  man  heller 
ikke  undres  over,  at  hans  Navn  findes  imellem  de  779 
Præster,  som  tilligemed  Biskop  Laub  havde  tiltraadt 
en  Adresse  imod  Valgmenighedsloven,  der  kom  1868. 

Men  han  fulgte  i  en  sjælden  Grad  med  i  Tidens 
Røre,  fuld  af  Interesse  for  Kirkens  Sag  som  han  var, 
hvad  dette  Afsnit  noksom  har  vist,  og  denne  sin  Inter- 
esse bevarede  han  alle  sine  Dage.  Navnlig  efter  1870, 
da  Kirkekommissionen  af  1868  havde  afgivet  sin  omfat- 
tende Betænkning,  kom  der  Grøde  i  hans  Sjæl,  og  vi 
skal  nu  se,  at  han  endogsaa  omgikkes  med  Planer  om 
at  beg^'nde  Udgivelsen  af  et  periodisk  Tidsskrift  for 
kirkelige  Sager. 

I  et  Brev  af  7.  Septbr.  1872  til  sin  Forlægger, 
Brødrene  Reitzel,  udvikler  han  denne  sin  Plan  med 
følgende  Ord:  »I  en  Række  af  Aar  har  jeg  været  Med- 
arbejder af  vort  »Theol.  Tidskr.«  igennem  alle  de  Skik- 
kelser, det  har  gennemgaaet,  lige  fra  Scharling  og  En- 
gelstoft  til  nu  Kaikar.  Men  alt,  hvad  der  kommer,  er 
mere  eller  mindre  videnskabeligt  og  theologisk,  bestemt 
for  Præster  og  ene  læst  af  disse.  Derimod  er  der  ikke 
noget  Sted,  hvor  der  kan  forhandles  om  nogen  af  de 
mange  kirkelige  Sager,  som  nu  staar  paa  Dagsordenen, 
og  saaledes  forhandles  i  Rigsdagen,  i  Valgtaler  og  i  Pub- 
licum.  Der  er  ikke  noget  Sted,  hvor  der  kan  forhand- 
les om  Kirkesager  og    de  brændende  Spørgsmaal,    saa- 

ledes  at  det  kan  komme  for  Ikke-Theologer.  Det  var 
denne  Mangel,  Schahling  jun.  vilde  afhjælpe,  efter  hvad 
han  sagde,  da  han  mest  efter  Martensens  Tilskyndelse 
forvandlede  sit  >Ugeskrift«  til  »Tidsskrift  for  Kirke-  og 
F'olkeliv«  eller  lod  det  afløse  deraf.  Men  han  havde 
saa  mange  Jærn  i  Ilden  og  var  mere  poetisk  en  theo- 
logisk.  Da  det  var  mest  fornødent  at  tale,  taug  han ; 
men  han  taug  derved  Tidsskriftet  ihjel. 

Imidlertid  har  jeg  skrevet  en  Række  Artikler  om 
de  brændende  kirkelige  Spørgsmaal,  der  nu  ogsaa  ide- 
ligt fremdrages  i  denne  Tids  Valgtaler.  De  er  be- 
regnede paa  intelligente  Læsere  af  alle  Klasser,  saa 
mange  som  enten  af  Politik  eller  kirkelig  Interesse, 
eller  som  Deltagere  i  Forhandlingerne,  skal  gøre  sig  en 
Mening.     Jeg  kan  nævne  nogle  af  Æmnerne: 

Hvad  er  en  Folkekirke,  i  to  Afsnit,  ^)  om  Kirken 
i  Almindelighed,  ^)  om  Folkekirken.  Præstegaardenes 
Avling,  Menighedernes  Valgret,  Præsternes  faste  Gage, 
a)  fra  Kirkens,  b)  fra  Statens  Standpunkt.  Det  alminde- 
lige Præstedømme.  Det  gejstlige  Xaadensaar.  Tiendens 
Oprindelse  og  Indførelse.  Hvorledes  vi  skal  bygge  vore 
Kirker,  a)  Stilarten,  b)  i  akustisk  Henseende  osv.« 

Rothe  tilbyder  Reitzel  disse  Pjecer  til  Forlæggelse 
og  fortsa'tter: 

»Jeg  har  tænkt  mig  to  Maader,  hvorpaa  det  kunde 
udkomme.  Enten  som  en  Række  af  smaa  Hefter  paa 
2  a  3  Ark  under  Titel:  De  brændende  Spørgsmaal  }sr. — 
Disse  maatte  udkomme  i  ubestemte  Mellemrum.  Eller 
regelmæssigt  Vinteren  igennem  d.  1ste  og  15de  i  hver 
Maaned  i  Blade  paa  c.  P/2  Ark.  Det  skulde  vedblive, 
saalænge  Rigsdagen  er  samlet,  thi  dot  er  min  Hensigt 
imellem  de  na'vnte  Æmner  at  indskyde  l'dlalelser  i 
Pressen  om  vedkommende  Love,  som  maatte  forelægges, 
ogsaa  f.  Eks.  om  Skoleloven«. 

Reitzel  turde  af  okonomiske  Grunde  ikke  indlade 
sig  paa  delte  Forelagende,  og  tierfor  blev  det  opgivet. 

Kun  en  af  Artiklerne  udkom,  nemlig  den  »Om 
Menighedernes  Valgret<i  1872.  Rothe  er  betænkelig  ved 
en  saadan  Reform  og  han  frygter  navnlig:  »Snig-Dona- 
tisme«,  hvormed  han  mener  usund  Hensynstagen  til 
Præstens  Gaver  og  personlige  Behagelighed.  Valgme- 
nighedsloven  rummer  efter  hans  Skøn  ogsaa  denne 
Fare.  Rothe  ser  i  denne  Pjece  som  i  hele  sit  Syn  Sa- 
gen fra  Gejstlighedens,  ikke  fra  Menighedens  Side.  Den 
Frygt  han  nærede,  har  hidtil  i  vore  Valgmenigheder 
heldigvis  ogsaa  vist  sig  ugrundet. 

Skønt  det  maa  siges,  at  Rothe  efter  alt  det  fore- 
gaaende  at  dømme  har  levet  med  saa  godt  som  nogen 
i  Tidens  kirkelige  Røre  i  den  Menneskealder,  vi  her  har 
haft  for  Øje,  har  han  alligevel  praktisk  set  staaet  sin 
Tid  Qærnere,  end  man  skulde  have  ventet,  og  ikke 
været  meget  med  blandt  de  agerende.  Man  træffer  ham 
derfor  heller  ikke  som  Medlem  af  Kirkekommissioner 
eller  af  Udvalg  og  deslige,  ej  heller  som  praktisk  Leder 
i  Konventer  eller  i  andre  Forsamlinger.  Kun  i  Baptist- 
sagen var  han  med  til  at  lave  Historien,  i  alle  andre 
Tilfælde  er  han  kun  den  opmærksomme  Iagttager,  den 
vejledende  eller  den  kritiske  Theoretiker,  der  har  en 
Mening  og  tillige  evner  at  sige  den.  —  Alt  som  det 
maatte  gaa  en  af  dem,  der  i  kirkelig  Forstand  er  af  de 
stille  i  Landet, 

PSEUDONYMERNE. 

a)  Erasmus  Næpius. 

Det  var  ganske  naturligt,  at  Rothe  i  kirkepolitisk 
Henseende  maatte  finde  sin  Plads  paa  det  herskende 
Partis  Side.  Han  var  udgaaet  fra  aristokratiske  Kredse, 
og  han  delte  ogsaa  disses  Opfattelse  om  Herredømmet 
i  Kirken.  Derimod  er  det  mere  ejendommeligt,  ja  paa- 
faldende,  at  han  i  kirkelig-theologisk  Forstand  fulgte 
andre  Veje. 

Hans  Ungdom  falder  i  Begyndelsen  af  den  store 
Kirkekamp,  som  ender  i  Aarhundredets  første  Halvdel. 
Rationalismen  maatte  vige  for  det  vaagnende  Trosliv 
og  den  dermed  forbundne  dybere  Tilegnelse  af  Kristen- 
dommens Sandheder,  og  til  denne  sidste  Side  sluttede 
Rothe  sig.  Han  var  jo  endda  som  allerede  nævnt  i 
nær  Slægt  med  en  af  Rationalismens  mest  kendte  Ord- 
førere, Konfessionarius  Bastholm,  hvis  Datterdatter  var 
hans  første  Hustru.  I  de  tidligere  anførte  Optegnelser 
om  denne  Kvinde,  berører  han  ogsaa  Bastholm  i  me- 
get ærbødige  Ord  og  kalder  ham  baade  en  af  den  Tids 
aandrigeste  Mænd  og  en  klog  og  erfaren,  øm  og  kær- 
lig Bedstefader,  hvem  hun  af  et  fromt  Hjærte  takker 
for  en  fortræffelig  Opdragelse.  Den  Gang  var  Modsæt- 
ningen mellem  ham  og  den  aandrige  Rationalisme 
næppe  endnu  traadt  frem,  men  da  han  blev  Præst,  var 
det  sket.  Heri  maa  man  vistnok  søge  Aarsagen  til,  at 
han  fik  sit  første  Embede  i  »det  hellige  Land«,  hvor 
den  fortrælTelige  Grev  F.  A.  Holstein  paa  Holsteinborg 
ved  at  stille  sig  midt  i  den  gudelige  Vækkelse  og  ved 
at  drage  troende  Præster  og  Lærere  til  sit  Grevskab, 
spillede  saa  stor  en  Rolle.  Kun  nogle  faa  Aar  efter  at 
Rothe  var  bleven  Præst  i  Hyllested,  udbrød  tilmed  mel- 
lem Rationalismen  og  de  vakte  Kredse  paa  disse  Egne 
den  Fejde,  som  man  har  kaldt  »rfen  neslsjællandske 
Krig«,  som  blev  fremkaldt  af  den  rationalistiske  Præst 
i  Slagelse,  H.  Bastholm,  Rothes  Hustrus  Onkel.  F'ejden 
indlededes  med  et  Angreb  paa  P.  Fenger  i  Slotsbjærgby 
for  en  Prædiken,  som  denne  under  Vakance  havde  holdt 
i  Slagelse.  Denne  Fejde  blev  ført  baade  i  bunden  og 
ubunden  Stil  i  længere  Tid  og  hk  sit  for  Rationalismen 
klassiske  Udtryk  i  et  Vers  af  en  Kapellan  ved  Hol- 
mens Kirke  H.  Chr.  Michelsen,  som  skriver,  at  naar  vi 
skal  møde  for  den  store  Dommer: 

»I3a   spørger  denne   kun:   Hvad   har  du  gjort? 
thi  Troeu  ej   i  stor  Betragtning  kommer.« 

Rothe  deltog  vel  ikke  i  Fejden,  men  hans  Sympa- 
thi  var  afgjort  paa  de  troende  Præsters  Side,  hvilket 
bl.  a.  viste  sig  deraf,  at  han  straks  blev  medoptaget  i 
det  sydvestsjællandske  Broderkonvent,  da  dette  blev 
dannet,  fordi  »Krigen«  gjorde  en  nærmere  Sammenslut- 
ning baade  til  Forsvar  og  fælles  Opbyggelse  ønskelig 
for  hine  Præster. 

Det  er  vel  næppe  muligt  nu  at  eftergaa  Rothes 
religiøse  Udvikling,  men  den  førte  ham  imidlertid  til 
en  positiv  bibelsk  Kristentro,  som  gjorde  ham  til  en 
Mand,  Grev  Holstein  kunde  bruge,  og  til  en  kærkom- 
men Gæst  blandt  de  vakte  grundtvigske  Præster  i 
Slagelseegnen.  Selv  har  han  ikke  givet  os  Nøglen  til 
sit  Hjærte,  og  andetsteds  fra  foreligger  der  ikke  Vidnes- 
byrd om,  at  der  er  sket  noget  religiøst  Omslag  med 
ham,  men  et  Gennembrud  maa  der  være  foregaaet  hos 
ham,  som  fjærnede  ham  fra  de  herskende  kirkelige  Ret- 
ninger her  hjemme  og  førte  ham  i  afgjort  Retning  af- 
levende Kristendom.  Han  har,  som  før  sagt,  selv  be- 
tegnet sit  Standpunkt  som  luthersk  Højkirkelighed.  Det 
gamle  lutherske  Standpunkt  havde  sine  betydelige  Re- 
præsentanter bl.  a.  i  Professor  C.  Hermansen  og  Præ- 
sten A.  G.  Rudelbach,  som  1848  blev  Præst  i  Slagelse 
og  saaledes  Rothes  Nabopræst.  De  Professorer  ved 
Universitetet,  der  indtog  en  ledende  Stilling,  saasom 
Martensen  og  Clausen,  var  derfor  ikke  hans  Mænd, 
den  sidste  slet  ikke,  men  Martensen  ikke  heller.  Det 
er  deres  forskellige  Stilling  til  Luther,  som  skiller  dem. 
Medens  Luther  sluttede  sig  til  den  gamle  Kirkes  Dog- 
matik, og  Pietismen  ikke  havde  nogen  Evne  til  at  op- 
stille nogen  ny  Tænkning,  forsøgte  Rationalismen  skønt 
forgæves  at  gøre  det  af  med  Ortodoksien.  Denne  blev 
altsaa  staaende,  men  Romantiken  søgte  at  komme  til 
rette  med  Ortodoksien  og  dens  Sj^stem  ved  at  allegori- 
sere det  bort,  som  den  fandt  urimeligt.  Det  gjorde  Marten- 
sen ogsaa.  Imod  denne  Tendens  maatte  Rothe  vende  sig. 

1849,  midt  under  Krigen,  udkom  Martensens  Dog- 
matik og  blev  modtaget  med  megen  Velvilje  af  de  læ- 
sende Theologer.  Den  blev  en  theologisk  Begivenhed 
saavel  herhjemme  som  i  Tyskland.  Rothes  Fag  var, 
om  man  maa  tale  saaledes.  Dogmatik  og  kirkelig  Arkæo- 
logi, men  det  var  den  lutherske  Dogmatik,  som  havde 
været  hans  Kærlighed.  Fra  den  havde  han  »forsynet 
sin  Sjæls  fattige  Hus«.  Og  ligesom  hans  Fromhed  blev 
af  gammel-luthersk  Art  saaledes  ogsaa  hans  dogma- 
tiske Erkendelse.  Derfor  tiltalte  Martensens  Dogmatik 
ham  ikke  heller.  Han  var  i  Forvejen  en  Modstander 
af  den  ved  Universitetet  herskende  Theologi,  der  jo  var 
meget  rationalistisk  farvet,  og  han  maatte  ogsaa  blive 
Modstander  af  den  Martensenske  Spekulation.  Det  er 
Rationalismen  og  Spekulationen,  imod  hvilke  han  ven- 
der sig,  da  han  træder  frem  som  theologisk  Polemiker. 
—  Spekulationen  angriber  han  hos  Martensen  og  Rationa- 
lismen hos  H.  N.  Clausen. 

Martensens  Dogmatik  blev  straks  Genstand  for  An- 
greb. Imod  selve  Grundprincipet  vendte  Rasmus  Niel- 
sen sig,  hvis  Filosofi  har  sit  Særpræg  i  den  opstillede 
Modsætning  mellem  Tro  og  Viden.  Og  Martensen  havde 
netop  villet  gøre  Kristendommens  Sandhed  til  Genstand 
for  objektiv  Viden.  Rothes  Kritik  fremkom  først  senere. 
Hans  Artikler  blev  optagne  1853 — 54 — 55  i  »Nyt  theo- 
logisk Tidsskrift«,  udgivet  af  Scharling  og  Engelstoft, 
og  de  er  formede  som  Breve  til  en  Ven.  Antallet  er 
15,  og  i  disse  Breve  giver  han  den  mest  sagkyndige 
Kritik,  som  fremkom  af  Martensens  Theologi. 

Med  den  Position,  som  Martensen  havde,  var  det 
saa  sin  Sag  at  vove  en  saadan  Kritik.  Det  har  Rothe 
sikkert  haft  en  Fornenmielse  af,  da  han  undertegnede 
sine  Breve  med  Navnet :  Erasmus  Na'pius.  F'oreløbig 
vilde  han  altsaa  være  skjult.  Det  valgte  Navn  skulde 
sikre  ham  mod  Lærdoms  Fordringer,  siger  han,  thi 
man    har    ikke  Ret    til   at    fordre    Lærdom    af  en  Næ- 


97 

pius,  og  man  tør  ikke  føle  sig  skuffet,  naar  man  ikke 
fmder  den.  Som  Forklaring  af  Navnet  viser  han  hen 
til  Matth.  11,25,  hvor  Jesus  skelner  mellem  de  vise  og 
forstandige  og  de  umyndige;  en  saadan  »umyndig«  er 
han.  Næpius's  Kritik  vil  altsaa  mere  søge  sin  Beret- 
tigelse i  at  være  et  Udtryk  for  den  fromme  Bevidstheds 
Indvendinger  imod  Martensens  Spekulation  end  i  at  være 
en  paa  videnskabelige  Forudsætninger  og  paa  Tankens 
Objektivitet  hvilende  Bedømmelse.  Ret  ironisk  minder 
han  ogsaa  Vennen  om,  at  han  jo  ved  Besked  med 
»Næpius's  bekendte  Mangel  paa  skarpt  Syn«  og  heller 
ikke  er  ubekendt  med  hans  »Enfoldighed«,  der  mang- 
ler Flugt  til  at  følge  Martensen  gennem  de  Modsigelser 
og  Muligheder,  som  hører  Filosofien,  men  ikke  Troen 
til.  —  Hele  hans  Kritik  bunder  ogsaa  i  hans  Uvilje 
imod,  at  den  filosofiske  Spekulation  ad  en  Bagdør  er 
listet  ind  blandt  de  kristne  Sandheder  i  Martensens 
Dogmatik. 

Rothe  betoner,  at  der  findes  to  Veje  for  Tænknin- 
gen: Spekulation  og  Refleksion.  Den  første  søger  sit 
Princip  alene  i  den  almindelige  Tilværelse.  Den  be- 
gynder i  det  naturlige  og  opdager  aldrig  paa  sin  Vej 
Aabenbaringen,  thi  den  bryder  sig  kun  om  det,  som 
Menneskeaanden  kan  naa  ved  sine  egne  Anstrængelser. 
Spekulationen  har  derfor  intet  i  Dogmatiken  at  gøre. 

I  Kristendommen  er  der  derimod  et  givet  Indhold 
og  en  Bevidsthed,  som  har  fornummet  det  nye  Liv  i 
Hj ærtet,  og  kun  ved  Refleksion  af  den  kristne  Bevidst- 
hed kan  der  derfor  skrives  Dogmatik.  Af  denne  Modsæt- 
ning mellem  Spekulation  og  Refleksion  er  hans  Kritik 
af  Martensen  født.  Den  kristelige  Tænker  fornemmer 
sin  egen  Tanke  fremgaaet  efter  Tænkningens  Love  og 
dog  som  Belysning  fra  ham,  der  er  denne  Verdens  Lys. 
Men  Martensen  har  set  ved  andre  mindre  Lys,  saasom 
Hegel,  Schelling  og  Schleiermacher,  hvor  disse  ikke 
har  søgt  Vejledning  i  Kirken  eller  i  dens  Aabenbaring. 

Fra  Hegel  har  Martensen  Tanken  om  en  forander- 
lig Gud,  som  vorder  og  udvikler  sig,  en  Gud,  der  er 
delagtig  i  Skabningens  Livsudvikling,  eller  som  ikke  er 
en  alt  forudvidende  Gud,  men  en  Gud,  der  i  Tiden 
kommer  til  Bevidsthed.  »Skønt  en  simpel  Mand,  som 
jeg,  siger  Næpius,  ikke  kan  løse  slige  vanskelige  Spørgs- 
maal,  skal  der  dog  mere  til,  end  Martensen  har  anført, 
inden  jeg  opgiver  Tanken  om  Guds  Uforanderlighed  og 
Alvidenhed  som  gammel  Overtro.  Potius  in  simplici- 
tate  mea  manebo«.  Han  vil  hellere  blive  ved  den  en- 
foldige Tro. 

Fra  ScHLEiERMACHER  har  Martensens  Kristologi  for- 
skellige Laan.  Saaledes  naar  Forløsningen  omtydes  til 
en  Fuldendelse  af  det  skabte,  og  naar  det  forklares,  at 
Kristus  vilde  være  bleven  Menneske  ogsaa  uden  Hen- 
syn paa  Synden  osv. 

Endvidere  har  Martensen  forsøgt  at  indpode  Schel- 
lings  Lære  om  Satan  paa  den  lutherske  Dogmatik.  Ta- 
len om  det  onde  Princip  er  ikke  bibelsk.  Bibelen  for- 
udsætler en  oprindelig  god  Tilstand,  men  den  lærer  et 
Fald.  Et  ondt  Princip  maatte  have  sin  Rod  i  Evighe- 
den, og  Læren  herom  fører  til  ManikaMsme,  d.  v.  s.  til 
det  ondes  Apotheose.  Ja,  endogsaa  Epikuræ^eren  Lu- 
crets's  kosmogoniske  Tanker  gør  Martensen  Forsøg  paa 
at  tilegne  sig  med  Ordene  ex  nihilo  nihil  fil,  hvormed 
enhver  Tanke  om  en  Skabelse  udelukkes. 

Ogsaa  paa  endnu  flere  Punkter  kritiserer  han  Mar- 
tensen, men  hans  Hovedanke  er  den,  at  i  sin  dogma- 
tiske Tænkning  var  Martensen  ført  paa  Afveje.  Forledet 
af  den  Wolfiske  Filosofi  var  den  dogmatiske  Tænkning 
i  det  hele  ført  paa  Afveje.  Næ^pius  ønsker  den  igen 
ført  tilbage  paa  Refleksionens  gamle  Vej,  i  hvilken 
Henseende  han  slutter  sig  til  Schleiermachers  Tanke, 
og  han  paastaar  med  stor  Styrke,  at  al  ivgte  Dogmatik 
er  en  videnskabelig  Refleksion  over  den  kristelige  Be- 
vidsthed.   Skal   der  skrives    en   ret   kristelig    Dogmatik, 

niaa  man  genoptage  den  gamle  Dogmatiks  tabte  Traad, 
der  som  Følge  af  Tidens  Fritænkeri  siden  Slutningen 
af  d.  17.  Aarh.  var  tabt.  Næpius  henviser  ogsaa  sin  Ven 
til  den  gamle  kirkelige  lutherske  Dogmatik,  der  er 
langt  nærmere  Idealet  end  den  moderne,  men  han  hæl- 
der dog  ikke  til  nogen  stiv  Ortodoksi,  fremhæver  me- 
get mere,  at  den  gamle  Dogmatik  ikke  maa  gentages 
som  noget  overleveret,  men  fornyes  i  en  livsfrisk  Frem- 
stilling af  den  evig  unge  Sandhed. 

Om  nu  Dogmatiken  kan  fornyes,  som  Rothe  har 
tænkt  sig  det,  er  en  anden  Sag,  endnu  er  det  dog  ikke 
sket. 

Næpius  er  naturligvis,  uanset  hans  kritiske  Hold- 
ning, ikke  blind  for  det  fortrinlige  ved  Martensens 
Værk.  Han  finder  megen  virkelig  Dogmatik  deri,  og 
han  sætter  den  saa  højt,  at  han  ikke  tror,  der  er  skre- 
vet nogen  saa  god  Dogmatik  af  en  dansk  Mand  siden 
Brochmanns  Dage.  Han  finder  ogsaa  Martensens  xVand- 
righed  højst  tiltrækkende.  »Aandrighed  er  en  herlig 
Naturgave,  siger  han.  Den  lyser  med  Glimt  fra  en 
højere  Klarhed  og  er  Ideverdenens  Aabenbarelse«.  Han 
finder  ogsaa  Martensens  Aandrighed  at  være  af  gedigen 
Art,  men  ingenlunde  stedse  ægte.  Mange  af  de  frapan- 
teste  Ting  hos  ham  synes  Rothe  blottede  for  Sandhed. 
I  Martensens  Bog  taler  dog  et  ædelt,  kristeligt  Sind 
grundigt,  smukt  og  klart  om  det  høje  og  guddomme- 
Hge,  men  ad  den  aabne  Bagdør  har  Spekulationen  li- 
stet sig  ind.    Det  er  i  Rothes  Øjne  Bogens  Grundskade. 

Rothe  har  i  sin  Kritik  af  Martensen  ikke  blot  talt 
sin  egen,  men  ogsaa  vor  Kirkes  Sag.  Hans  Dom  er 
ogsaa  typisk,  og  derfor  er  den  blivende.  Fra  kirkelig 
Side  har  der  efter  Udgivelsen  af  Erasmus  Næpius'  Breve 
i  det  væsentlige  intet  yderligere  været  at  indvende  imod 
Martensens  Dogmatik,  Brevene  er  tilmed  skrevne  i  en  klar 
Form,  og  de  giver  paa  flere  Punkter  en  sammenhæn- 
gende   Fremstilling    af   Grænseproblemerne,    hvor    den 

verdslige  og  den  kristelige  Tænkning  skilles,  derfor  kan 
Brevene  endnu  læses  med  Udbytte. 

Umiddelbart  efter  Afslutningen  af  Kritiken  over 
Martensen  kunde  Rothe  vende  sig  imod  Clausen,  hvis 
»Christelige  Troslære«  udkom  1853.  Ogsaa  her  valgte 
han  Brevformen  og  skrev  i  1855  i  samme  Tidsskrift  2 
Breve  om  Clausens  Dogmatik.  Han  skriver  til  den 
tænkte  Ven:  »Jeg  vil  kun  meddele  dig  nogle  jævne 
Bemærkninger  ex  T)~jg  v)]jTt6Tt]Tog  /lovt.  Som  om  Marten- 
sens Dogmatik  skriver  han  ogsaa  om  Clausens  ud  af 
sin  Enfoldighed. 

I  Sammenligning  med  Martensens  Bog  er  Clausens 
Troslære  el  svagt  Arbejde,  og  Rothes  Kritik  af  den  har 
heller  ikke  nær  saa  stor  Interesse  som  Kritiken  af 
Martensen.  Han  dækker  sig  vedblivende  bag  Navnet 
Erasmus  Næpius.  Nogen  Spekulation  har  Clausen  ikke 
indladt  sig  paa,  siger  Næpius,  af  den  gode  Grund,  at 
han  er  under  Indflydelse  af  den  transcendentale  Idea- 
lisme, som  stammer  fra  Kant.  Denne  Filosofi  holder 
det  absolute  for  aldeles  hinsidigt,  saa  Subjektet  slet 
intet  kan  vide  om  det.  Clausens  Tankegang  er  derimod 
i  Slægt  med  den  ordinære  Rationalisme,  som  brød  med 
den  kristelige  Fortid,  hvis  Lære  den  ansaa  for  Menneske- 
aandens  store  Vildfarelse;  og  idet  den  med  Paaberaa- 
belse  af  det  protestantiske  Skriftprincip  vilde  drage  en 
ny  Troslære  ud  af  Skriften,  fik  den  let  denne  til  at 
sige,  hvad  den  vilde  have  sagt.  Medens  Martensen  vil 
være  sin  Kirkes  Organ,  vil  Clausen  være  Skriftens  Or- 
gan, og  han  begynder  derfor  ogsaa  Udviklingen  af  de 
enkelte  Dogmer  med  en  Sammenstilling  af  Skriftsteder. 

Clausen  vil  rigtignok  ikke  gaMde  for  Rationalist, 
men  Løsrivelsen  fra  Rationalismen  er  langt  fra  fuld- 
stændig. Som  Eksempel  herpaa  anfører  Næpius  hans 
liehandling  af  Forsoningshvren,  af  hvilken  Clausen  har 
en  subjektiv  Opfattelse,  og  hans   Behandling  af  Forløs- 

ningen,  der  skal  ske  ved  Kristi  Lære  og  Eksempel. 
Endelig  peger  i  samme  Retning  hans  Opfattelse  af  Gen- 
fødelsen, som  efter  Clausens  Forklaring  sker  ved  Menne- 
skets egen  Vilje. 

Næpius  slutter  sin  Kritik  med  nogle  Ord  til  Ven- 
nen, der  er  tænkt  som  Læser. 

»Begge  Dogmatikerne,  siger  han,  lider  under  Man- 
gel af  kristeligt  Dybtgaaende.  Jeg  ønsker  at  indgyde 
dig  Kærlighed  til  en  anden  Dogmatik,  der  rigtignok  er 
af  ældre  Datum,  men  som  er  et  dejligt  Stykke,  et 
smukt  Rococo,  forfærdiget  af  store  Mestre.  Der  er  vel 
en  eller  anden  Forsiring,  som  vi  lader  falde,  thi  vi 
ønsker  ikke  at  føre  den  tilbage  ganske  i  den  gamle 
Skikkelse,  men  vi  ønsker  den  ført  tilbage  med  livs- 
frisk  Aand  i  fornyet  Skikkelse,  med  Sandhedens  evigt 
friske  Ungdom«.  — 

Saa  stærkt  har  den  ægte  lutherske  Dogmatik  fængs- 
let ham,  og  denne  vil  han  ikke  bytte  med  de  nyere 
Fremstillinger,  den  gamle  er  endnu  uovertruffen. 

Han  slutter  Brevene  med  Hilsenen  »Vale  et  fave« 
eller  »Valete  et  favete«.  Idet  han  siger  Vennen  et  Far- 
vel, udtaler  han  Haabet  om,  at  han  maa  kunne  lide 
paa  hans  Skaansomhed  og  Overbærelse. 

Erasmus  Næpius'  Kritik  vakte  megen  Opmærksom- 
hed i  den  theologiske  Verden,  og  det  lykkedes  ham  at 
holde  sig  skjult,  indtil  han  selv  røbede  sit  Navn.  Ikke 
en  Gang  hans  nærmeste  Familie  vidste,  hvem  der 
stod  bag  ved  det  beskedne  Pseudonym. 

Dette  gav  forøvrigt  en  Gang  Anledning  til,  at  Stifts- 
provst Trs'de  paa  en  ret  pudsig  Maade  blev  mystifi- 
ceret. Hans  Hustru,  Stine  Kongslev,  havde  i  ca.  10 
Aar  forinden  sit  Brjdlup  1807  været  i  Huset  hos  Ro- 
thes Forældre  for  at  hjælpe  Hustruen  med  Børnenes 
Pleje  og  Opdragelse,  og  de  var  begge  gamle  Venner  af 
Rothes    Familie.    Det    er    ikke    usandsynligt,    at   Rothe 

omgikkes  med  den  Tanke  at  ende  som  Biskop.  Efter 
hans  eget  Sigende  kunde  lian  ogsaa  være  bleven  Bisp, 
om  han  havde  villet.  Men  han  vilde,  vist  nok  nær- 
mest af  økonomiske  Grunde,  ikke  være  Biskop  anden- 
steds end  i  Sjællands  Stift.  At  Bispestillingen  kom  paa 
Tale  i  hans  Kreds  var  der,  netop  da  han  kritiserede 
Martensen  og  Clausen,  megen  Anledning  til,  thi  i  5  x'^ar 
fra  1851 — 56  var  der  her  i  Landet  6  Gange  Bispeskifte, 
i  Aalborg  og  Lolland-Falster  Stifter  2  Gange  hver,  og 
i  København  og  Viborg  hver  1  Gang.  Nu  fortælles 
det,  at  Rothe  ved  en  eller  anden  Lejlighed,  der  dog 
ikke  længere  erindres,  skal  være  fremkonnnen  med  en 
Ytring  om  sig  selv  med  Henblik  paa  en  vakant  Bispe- 
stilling, det  kan  maaske  have  været  i  en  Samtale  un- 
der fire  Øjne  med  Stiftsprovst  Tryde,  thi  som  Svar  paa 
Hentydningen  tillægger  man  denne  følgende  til  Rothe 
henvendte  Ord:  »Du  tænker  maaske  paa  at  blive  Biskop 
Vilhelm  !  Nej  du,  det  bliver  du  ikke,  men  saadan  en  Karl 
som  Erasmus  Næpius,  han  burde  være  Biskop!«  —  Om 
Rothe  med  et  Smil  har  givet  Stiftsprovsten  Ret,  derom 
melder  Historien  intet,  men  sin  Identitet  med  E.  N. 
røbede  han  i  hvert  Fald  ikke.  Stiftsprovstens  Udtalel- 
ser er  iøvrigt  et  betegnende  Udtryk  for  den  Anseelse, 
som  Rothe  vandt  ved  disse  Breve. 

Et  halvt  Aars  Tid  efter,  at  det  sidste  Brev  var 
trykt,  slog  Rothe  Visiret  op,  som  han  siger,  og  med- 
delte i  »Ugeskrift  f.  d.  evang.  Kirke  i  Danm.«  sit  rig- 
tige Navn.  Dette  skete  i  Juni  Md.  1850.  Det  var  iov- 
rigt  ved  denne  Lejlighed,  al  han  til  Forklaring  af  Pseu- 
donymet viste  hen  til  >hdth.  11,25,  og  liemaM'kede,  at 
det  valgte  Navn  skulde  sikre  ham  mod  Livrdoms  For- 
dringer, saa  Læseren  ikke  niaatte  fole  sig  skullet,  om 
han  ikke  fandt  T^ærdom  i  Brevene.  Nu  vidste  man 
altsaa,  hvem  Erasmus  Niupius  var,  og  den  Tradition, 
at  Rothe  aldrig  navngav  sig,  som  har  fundet  Vej  bl.  a. 

til  H.  F.  Ewalds  Livserindringer  (En  Slægts  Historie  II, 
S.  213)  er  saaledes  urigtig. 

Hverken  Martensen  eller  Clausen  saa  med  Vel- 
vilje paa  Rothe  efter  Næpius-Brevene.  Og  man  har 
villet  spore  Martensens  modvillige  Sindelag  imod  ham 
i  den  Omstændighed,  at  han  tiltrods  for  sin  fremra- 
gende Stilling  i  den  theologiske  Verden  aldrig  modtog 
noget  Udmærkelsestegn.  Man  kan  jo  heller  ikke  godt 
tænke  sig,  at  Bispen  har  indstillet  ham,  uden  at  hans 
Indstilling  var  hleven  taget  til  Følge.  Formodentlig  har 
Indstillingen  derfor  manglet. 

Og  Clausens  Sindelag  imod  Rothe  skinner  tydeligt 
igennem  under  en  lille  Ordveksel,  som  disse  to  1860  i 
»Evangelisk  Ugeskrift«  havde  med  hinanden  om  Af- 
skaffelse af  Absolutionen  før  Nadveren.  Clausen  falder 
her  over  Rothe,  fordi  han  stavede  Næpius  med  æ  i 
Stedet  for  med  e,  og  han  gør  det  ret  bittert  Han  gør 
Nar  af  dette  a^  og  bemærker,  at  efter  samme  Lydlære 
vilde  den  græske  Ungdomsgudinde  komme  til  at  hedde 
Hæbæ,  Gudernes  Moder  Hæræ  og  Visdomsgudinden 
Athænæ  o.  s.  v.  »Naar  den  nytestamentlige  v7]m6Tt]g  er 
omtrent  af  alle  Egenskaber  —  hedder  det  derpaa  — 
den,  der  mindst  kan  tilkendes  den  skolastiserende  Dog- 
matisme eller  dens  senere  Opkog,  saa  er  der  derimod 
en  philologisk  vrjjtiortjg,  som  ganske  vel  kan  være 
forenet  med  den«.  Denne  Clausens  Spydighed  forstaaes 
først  ret,  naar  man  oversætter  det  græske  Ord  ved 
Enfoldighed  i  vulgær  Betydning. 

Rothe  gør  et  forøvrigt  uheldigt  Forsøg  paa  at  for- 
svare sig,  hvilket  derpaa  giver  Clausen  en  velkommen 
Lejlighed  til  at  forekaste  ham,  at  en  virkelig  vrjjiioTy]? 
TOV  jTvev/LiaTog  i  evangelisk  Betydning  upaa tvivlelig  vilde 
have  indrømmet  sin  Tankeløshed,  i  det  mindste  ved 
Tavshed,  og  ikke  have  givet  til  bedste  en  meningsløs 
Prøve  paa  at  forsvare  den. 

Denne   Stilrettelse  fra   Clausens   Side  er  jo  talende 

nok,  men  er  iøvrigt  som  et  indirekte  Svar  paa  Rothes 
dogmatiske  Rettelse  til  hans  Troslære  ret  tarvelig.  — 
Han  giver  altsaa  ikke  andet  Forsvar  for  sin  Rationalisme 
end  den  at  fremstille  sin  Kritiker  som  en  enfoldig, 
skolastiserende  Dogmatiker.  Men  for  en  theologisk  Pro- 
fessor fører  denne  Fægtemaade  ikke  til  nogen  Sejr. 

Medens  begge  Rothes  Modstandere  saaledes  følte 
Slaget  og  nærmest  i  Tavshed  gemte  deres  Uvilje  over 
Rothes  dogmatiske  Breve,  vandt  disse  ellers  megen 
Anerkendelse  i  de  afgjort  kirkelige  Kredse,  ligesom  de 
vakte  større  Opsigt  end  noget  af  Rothes  øvrige  Skrifter. 
Et  Vidnesbyrd  herom  fremkom  fra  Fr.  Helweg,  den 
bekendte  grundtvigske  Theolog,  i  et  Ordskifte  mellem 
ham  og  Rothe,  om  hvorvidt  Gudsbilledet  ved  Synde- 
faldet var  mistet.  Det  havde  Rothe  hævdet  i  sin  Kri- 
tik af  Martensen  og  senere  i  »Nj't  theol.  Tidsskrift« 
1857,  medens  Hehveg  bestred  en  saadan  Anskuelse.  I 
sin  Artikel  i  »Kirketidenden«  benytter  Hehveg  imidler- 
tid Lejligheden  til  at  give  Martensens  og  Clausens  Kri- 
tiker en  lille  pyntelig  Vedtegning,  dog  ikke  med  Nav- 
net Rothe,  men  med  Pseudonymet,  »nemlig  det  agtede 
Firma,  Erasmus  Næpius,  en  Forfatter,  siger  Hehveg, 
med  hvem  jeg  forøvrigt  ved  mig  i  bedre  Overensstem- 
melse end  med  nogen  anden  blandt  vore  gejstlige  Dog- 
matikere«. Hehveg  anser  ham  ogsaa  for  en  omhygge- 
lig og  skarpsynet  Forfatter. 

Som  Rothes  Udtalelser  fremgik  af  en  levende  Tro, 
saaledes  fandt  han  ogsaa  Tilslutning  fra  dem,  som  med 
ham  delte  denne  Tro,  og  hans  Breve  har  for  en  Del 
ogsaa  hjulpen  denne  Tro  til  Sejr  i  den  standende  Strid 
med  Rationalismen  og  Spekulationen. 

Ret  længe  varede  det  ikke,  før  Rothe  kom  paa  de 
Tanker,  at  Næjiius-Artiklerne,  som  havde  skaffet  ham 
saa  megen  (ikode,  burde  bevares  fra  at  gcnuucs  hen  i 
et  Tidsskrift,  som  kun  Fagmæiul  vilde  eje.  I  Brev  til 
Reitzel  af  ^^/i2    l<Sr>(S   fremsætter   han   sin  Tanke   om  at 

faa  udgivet  visse  Ting,  som  af  ham  er  indrykket  i 
»Theol.  Tidsskrift«.  Først  nævner  han  de  15  Breve  om 
den  Martensenske  Dogmatik,  og  derpaa  de  2  Breve  om 
den  Clausenske  Dogmatik  og  tilsidst  2  selvstændige 
Afhandhnger  i  de  sidste  2  Hefter  for  Aaret  1857  (de 
handler  bl.  a.  om  Synden),  alle  under  Navn  af  Eras- 
mus Næpius.  »Disse  Arbejder  har  gjort  en  Lykke,  der 
var  over  min  Forventning,  siger  han.  Dette  glæder  mig  for 
Sagens  Skyld,  fordi  disse  Arbejder  gik  ud  paa  at  fremdrage 
i  forynget  Skikkelse  den  ægte  lutherske  Dogmatik  i  Mod- 
sætning til  det  moderne  Ord-  og  Formalvæsen,  og  det 
var  denne  Bestræbelse,  der  fandt  saa  mægtig  Anklang«. 
Rothe  ønskede  at  faa  disse  pseudonyme  Artikler  gjort 
tilgængelige  for  en  videre  Kreds,  særlig  de  to  sidste. 
Han  spørger  Reitzel  om  hans  Mening  om  at  overtage 
Forlæggel  sen. 

Svaret  har  næppe  været  imødekommende,  thi  Ar- 
tiklerne udkom  aldrig  i  Særtryk. 

b)  Christen  Nytestament. 

Imens  Rothe  skrev  sine  Artikler  imod  Martensen 
og  Clausen,  udkom  Søren  Kierkegaards  Smaapiecer  » Øje- 
blikket« i  9  Numre,  og  omtrent  samtidig  med  at  den 
sidste  af  Rothes  Artikler  blev  trykt,  døde  Kierkegaard 
i  Nov.  1855.  »Øjeblikket«  er  jo  et  voldsomt  Angreb  paa 
Kirke  og  Kristendom,  skrevet  i  et  let  tilgængeligt,  journa- 
listisk, agitatorisk  Sprog.  Kierkegaard  vil  godtgøre,  at 
det  n}'  Testamentes  Kristendom  er  forsvunden  fra  Jor- 
den, og  hans  Angreb  er  fuldt  af  de  mest  haanende  og 
insulterende  Ukvemsord  imod  Præsterne  og  Præste- 
standen. Præsterne  er  i  Kierkegaards  Øjne  Menedere,  og 
hele  Standen  et  Uredelighedens  Kompagni,  alle  tilhobe 
er  de  edfæstede  Løgnere  osv. 

Disse  og  lignende  Ukvemsord  findes  navnlig  i  »Øje- 
blikket« Nr.  7.  Et  voldsomt  Røre  vakte  disse  Skrifter, 
skønt  Kierkegaard,  ved  at  bevise  for  meget,  ingen  Ting 

beviste  og  derved  svækkede  sit  Angrebs  Virkning.  Bi- 
skop Martensen  harmedes  over,  at  Reitzel  havde  taget 
Kierkegaards  Pjecer  paa  Forlag,  og  forlod  Reitzel  som 
Forlægger  med  den  Bemærkning,  at  han  med  sine  Skrif- 
ter ikke  mere  vilde  være  paa  Forlag  med  en,  der  saa- 
dan  havde  haanet  den,  hvem  han  saa  meget  højagtede, 
nemlig  Biskop  Mynster.  Muligvis  har  der  ogsaa  været 
andre  Grunde  til,  at  Martensen  skiftede  Forlag,  men 
det  vedkommer  os  ikke  her. 

Rothe  blev  imidlertid  hos  det  Reitzelske  Forlag, 
og  her  udgav  han  i  Sommeren  1856  en  pseudonym 
Pjece  imod  Kierkegaard  til  Forsvar  for  sin  Stand.  I 
sine  efterladte  Manuskripter  har  Rothe  et  Par  Steder 
udtalt  sig  om  Kierkegaard.  Han  var  ikke  i  Tvivl  om, 
at  Kierkegaard  var  et  dybt  religiøst  Gemyt,  der  ikke 
kunde  opgive  Troen,  men  i  sin  filosofiske  Bestemmelse 
af  Forholdet  mellem  Tro  og  Viden  kom  denne  skarp- 
sindige Tænker  til  noget  andet  end  det,  Kirken  kalder 
for  Tro,  dog  uden  at  han  anede,  at  den  Tro,  som  han 
fastholdt,  slet  ikke  var  den  kristne  Tro.  For  ham  blev 
Troen  det  absurde,  om  hvilket  intet  kan  vides  uden 
netop,  at  det  er  Paradokset,  det  rent  negative,  det 
uforstandige;  derfor  maatte  Livet  for  bam  være  i  »Frygt 
og  Bæven«,  indtil  han  endte  i  Forlumling.  Saaledes 
mente  Rothe  om  Kierkegaard,  og  han  taler  med  fuldkorn, 
men  Ro  om  ham  og  ser  paa  ham  mest  med  Medlidenhed. 

Det  Skrift,  som  han  udgav  imod  Kierkegaard,  be- 
taler derfor  ikke  med  lige  Mønt  eller  med  Ukvemsord 
imod  Ukvemsord.  Rothe  søger  ganske  roligt  at  stille 
det  til  rette,  som  Kierkegaard  har  stillet  paa  Hovedet, 
og  imod  Kierkegaards  ForvraMigning  stiller  han  Tingen, 
som  den  i  sin  Jevnhed  og  Simpelhed  er,  saa  kan  Læ- 
seren selv  dømme  ham  og  Modstanderen  imellem. 

Han  kalder  sit  Skrift:  > Anden  heriytigel  Skikkelse 
af  Øjehlikket  AV.  7.  udgiuet  af  Christen  Nytestament. 
Titelblad   og  Tryk   er   en    nøje    Kopi   af  Modstanderens 

Skrift.  Og  det  behandler  de  samme  Emner  som  Kierke- 
gaards »Øjeblikket  Nr.  7«,  hvoraf  stundom  lange  ord- 
rette Stykker  er  optrykte.  Kierkegaard  begynder  med 
at  undersøge,  hvem  der  i  Forhold  til  bevidst  Kristen- 
dom er  den  farligste,  Digteren  eller  Præsten,  og  siger 
saa,  at  Præsten  er  det,  fordi  ogsaa  han  digter  d.  v,  s. 
hykler.  Hertil  bemærker  Rothe,  at  allerfarligst  er  den 
talentfulde,  som  giver  Digteren  Ret  og  Præsten  Uret,  og 
det  er  tydeligt  nok  hans  Mening,  at  Kierkegaard  er  den 
allerfarligste  talentfulde. 

I  samme  lette  novellistiske  Form,  som  Kierkegaard 
benytter,  forsvarer  Rothe  »Kand.  From,  som  søger«,  hvem 
man  ser  dø  som  en  fattig,  forgældet,  men  redelig  Præst. 

Han  forsvarer  den  officielle  Kristendom,  som  Kierke- 
gaard angreb  saa  voldsomt,  ligesaa  Konfirmation,  Vielse, 
Altergang  og  til  allersidst  Sandheden  af  Præstens  Betyd- 
ning for  Samfundet.  Og  han  undlader  heller  ikke  at  an- 
gribe det  ukristelige  Komediespil,  som  kan  træffes  i 
visse  Kredse.  Forsaavidt  er  han  paa  Kierkegaards  Side. 
Hans  Ironi  er  næsten  lige  saa  bidende,  som  denne  hans 
Antagonists. 

Man  høre  blot! 

Eksempelvis  citerer  vi: 

Hvad  man  saadan  kalder  en  Kristen. 

Første  Billede. 

Der  er  en  ung  Mand  —  lader  os  tænke  det  saale- 
des ;  Virkeligheden  giver  rigeligt  Eksempel  —  det  er  en 
ung  Mand,  endog  med  mere  end  almindelige  Evner, 
Kundskaber,  inde  i  det  offentlige  Livs  Begivenheder, 
Politiker,  selv  agerende  som  saadan. 

Hvad  Religionen  angaar,  er  hans  Religion :  han  har 
slet  ingen  Religion.  At  tænke  paa  Gud  falder  ham  al- 
drig ind;  at  gaa  i  Kirke  lige  saa  lidt;  og  det  er  saa- 
vist  ikke  af  religiøs  Grund,  han  lader  det  være.  Hjemme 

at  læse  i  Guds  Ord,  vilde  han  næsten  befrygte  var  at 
gøre  sig  latterlig.  Da  det  engang  føjer  sig  saaledes,  at 
hans  Livsforhold  foranlediger  ham  til,  forbundet  med 
nogen  Fare,  at  ytre  sig  om  Religionen,  saa  vælger  han 
den  Udvej,  at  sige,  hvad  Sandhed  er:  »jeg  har  slet  in- 
gen Mening  om  Religionen.  Sligt  har  aldrig  beskæf- 
tiget mig.  Forresten  er  jeg,  hvad  man  saadan  kalder 
en  Kristen«. 

Samme  unge  Mand,  som  ingen  Trang  føler  til 
Religionen,  føler  derimod  Trang  til  at  blive  Fader.  Han 
gifter  sig;  nu  har  han  et  Barn.  Han  er  Fader,  og  hvad  sker? 

Ja,  vor  unge  Mand  er,  som  man  siger,  i  Vinden 
med  dette  Barn.  Han  bliver  nødsaget  til,  i  Egenskab 
af  Fader  at  have  en  Religion,  thi  det  skal  døbes.  Det 
viser  sig  da,  at  han  har  den  i  Landet  almindelige  evan- 
gelisk-lutherske  Religion. 

Hvor  ynkeligt  paa  den  Maade  at  have  Religion ! 
Som  Mand  har  man  ingen  Religion!  Hvor  der  kunde 
være  Fare  for  blot  at  have  en  Mening  om  Religionen, 
der  har  man  ingen  Religion.  Men  efter  Omstændig- 
hederne, i  Egenskab  af  Fader  har  man  den  kristelige 
Religion,  Virkeligheden  giver  rigeligt  Eksempel.  Det 
er  ynkeligt!  Mængdens  Kristendom  er  jammerlig! 

Saa  skal  Barnet  døbes.  En  pæn,  ung  Dame  holder 
Huen.  Nogle  unge  INLænd,  der  heller  ingen  Religion 
har,  viser  Forældrene  den  Tjeneste,  som  Faddere  at 
have  den  evangelisk-kristclige  Religion,  og  at  overtage 
Forpligtelsen  for  Barnets  kristelige  Opdragelse.  Dog! 
hvorfor  er  de  i  deres  bedste  Stads  alle?  De  ser  dog 
ellers  daglig  hinanden  i  hverdags  Dragt?  .la!  en  dun- 
kel Følelse  af  Stedets  og  Handlingens  Hellighed  har 
gennemtrængt  dem,  og  ladet  dem  berede  sig  som  til 
den  største  Højtid. 

Saa  kommer  Præsien,  alvorlig  og  mild ;  selv  den 
idelige  Gentagelse  har  ikke  kunnet  gøre  ham  Hand- 
lingen hverdags;  thi  han  kender  Sakramentets  Kraft  og 

Hemmelighed;  han  er  i  Troen  gennemtrængt  af  dets 
AandeHghed  og  HeUighed. 

Saa  Daaben  selv!  —  Guds  Aand  og  det  hellige  Ord 
er  med  Vandet  til  at  fuldbyrde  det  N.  T.'s  Pagtes  Tegn, 
der  har  Kristi  egen  Befaling  og  Forjættelse;  den  Naa- 
dens  og  Livets  Pagt,  der  staar  urokket  fra  Barmhjær- 
tighedens  Side,  om  end  Mennesket  er  utro,  naar  han 
kun  angerfuld  vender  tilbage  til  sin  Daab;  thi  Gud  er 
sanddru,  om  end  alle  Mennesker  er  Løgnere !  (Rom.  3,  4). 

Saa  bringer  de  Barnet  tilbage,  for  at  det  herefter 
skal  opvokse  i  Forældrenes  Hus  som  et  Guds  Barn.  — 
Men  hvorledes  tager  Forældrene  det?  De  takker  pænt, 
og  drikker  Skaaler,  og  Fadderne  siger  Farvel.  Og  saa 
vokser  Barnet  op  i  et  Familieliv,  hvor  der  ikke  er 
Spor  af  Kristendom,  for  ogsaa  engang  at  blive  »hvad 
man  saadan  kalder  en  Kristen«. 

Og  dette  vover  man  at  byde  Gud  som  en  Begegnelse 
af  den  hellige  Daab!  Man  har  ingen  Religion.  Men  paa 
Grund  af  Omstændighederne  med  »det  søde  lille  Nusse- 
ben«  har  man  den  evangelisk-lutherske  Religion.  Og 
saa  tager  man  den  hellige  Handling,  som  var  det  et 
tomt  Komediespil! 

Men  vogt  dig,  o  Menneske!  thi  Gud  tager  det 
visselig  alvorligt. 

Ukristeligt  Komediespil. 

I  Novelleform. 

Fjerde  Billede. 

Hr.  -junker  Tynd  og  Frøken  Gjerne  er  bleven 
forlovede. 

De  var  gyseligt  charmerede  i  hinanden,  og  længtes 
græsseligt  efter  at  komme  sammen,  hvilket  da  ogsaa 
Omstændighederne  tillod.  De  lejede  sig  en  smuk  Lej- 
lighed og  møblerede  den  efter  nyeste  Mode. 

Saa  skulde  de  have  Biyllup ;  det  skulde  være  stort 
Brjilup;  med  mange  smukke  Uniformer   med   Ordener 

paa.  Kun  til  de  fattige  i  F'amilien  havde  man  »vir- 
kelig ikke  Plads«.     Alt  blev  smukt  arrangeret. 

Dog!  det  er  sandt!  nær  forglemt!  de  skal  jo  vies, 
for  saaledes  bliver  man  jo  gift  her  i  Landet,  og  de  var 
jo  ogsaa,  hvad  man  saadan  kalder  Kristne. 

Men  i  Kirken?  Nej,  det  er  saadant  et  ubehageligt 
Sted;  der  kan  jo  ogsaa  alle  komme.  Der  er  desuden 
koldt,  og  Bruden  var  zart. 

I  Huset  altsaa  !  Saa  kunde  Veninderne  faa  Lejlighed 
til  at  sy  et  Brudetæppe.     Dette  var  nydeligt  Arbejde. 

Det  var  saa  pænt  at  staa  paa!  En  Fløjels  Knæle- 
skammel!  —  Præsten  var  anmodet  om  at  fatte  sig  i 
Korthed.  Det  var  snart  forbi,  og  Skammelen  borttoges. 
Saa  begyndte  det  »egentlige  Brjllup«,  d.  e.  Selskabet. 

Ukristeligt  Komediespil! 

Rothe  navngav  sig  ikke  som  Forf.  til  Pjecen  imod 
Søren  Kierkegaard. 

STRIDEN  OM  TRO  OG  VIDEN. 

Straks  efter  at  Martensens  Dogmatik  var  udkommen, 
blev  den  gjort  til  Genstand  for  et  Angreb  af  Rasmus 
Nielsen,  i  hans  Skrift  »Magister  S.  Kierkegdanls  ^Johannes 
Climacus  og  Dr.  H.  Martensens  Christelige  Dogmatik«. 
Rasmus  Nielsen  gør  sig  her  vel  kun  til  Vaabendrager 
for  Kierkegaardske  Tanker,  men  med  hans  Angreb  be- 
gyndte den  langvarige  Strid,  som  siden  fik  Navn  af 
Striden  om  Tro  og  Viden,  hvis  første  Afsnit  falder  i 
50erne,  medens  det  andet  Afsnit  først  kommer  i  OOerne. 
I  60erne  deltog  V.  Rothe  ogsaa  i  Striden,  og  vi  maa 
derfor  kortelig  dva^e  ved  Sagens  Forløb,  indtil  han 
skred  ind.  — 

Rasmus  Nielsen  hævdede  som  bekendt,  at  Theolo- 
gien  ikke  har  Ret  til  at  kalde  sig  en  Videnskab.  Mar- 
tensen havde  derimod  udtalt  som  sin  Anskuelse,  at 
Trosvidcnskab  var  mulig,  og  al  en  theologisk  Spekula- 

don  baade  var  mulig  og  nødvendig,  og  han  havde  i 
Forordet  til  sin  Dogmatik  fremsat  denne  Tanke.  I 
Modsætning  hertil  hævdede  Rasmus  Nielsen  nu,  at 
Kristendommen  ikke  kan  blive  Genstand  for  objectiv 
V^iden,  men  at  den  højeste  Sandhed  er  Paradoxet,  det 
absurde,  og  at  dette  er  det  eneste,  som  lader  sig  tro. 
Inderlighedens  uendelige  Lidenskab  er  den  eneste  Vej 
for  den  troende  op  til  Gud.  For  R.  Nielsen  bliver  Tro 
9g  Viden  absolut  uensartede  Principer,  der  dog  godt 
kan  bestaa  i  den  samme  Bevidsthed.  Martensen  siger 
i  sine  Erindringer  »Af  mit  Levnet«,  at  Rasmus  Nielsens 
f\ngreb  overraskede  ham,  da  denne  tidligere  havde  stillet 
sig  venligt  til  ham,  saa  han  endog  havde  haabet  paa 
i  Nielsen  at  finde  en  genial  Medarbejder. 

Striden  beg^^ndte  paany,  efterat  Rasmus  Nielsen 
1866  havde  fuldendt  Udgivelsen  af  »Grundideernes  Logik«. 
Nielsen  havde  forøvrigt  baade  fra  sit  Katheder  og  i  sine 
andre  Skrifter  angrebet  Martensen.  I  det  nævnte  Skrift 
lignede  han  nu  Theologien  ved  det  gamle  Hus  i  Æven- 
tyret,  som  ikke  vidste  til  hvilken  Side,  det  skulde  falde, 
og  derfor  blev  det  staaende.  Theologerne  havde  fra 
Begyndelsen  taget  til  Genmæle,  men  efterat  der  var  sagt, 
hvad  der  kunde  siges,  havde  de  tiet  stille. 

Fra  Grundtvigsk  Side  havde  Rasmus  Nielsen  faaet 
nogen  Støtte.  N.Lindberg  paapegede  saaledes  i  »Dansk 
Kirketidende«  1867,  at  Rasmus  Nielsen  vilde  noget  lig- 
nende som  Grundtvig.  Forlængst  havde  Grundtvig 
gjort  gældende,  at  Troen  ikke  er  en  Skolesag,  d.  v.  s. 
en  Sag  for  Videnskaben,  men  at  Kirketroen  under  alle 
Verdensanskuelser  og  theologiske  S3'stemers  Omskiftelser 
vil  være  den  samme.  Men  heraf  følger,  at  en  Viden- 
skab, som  vil  gøre  sig  til  Herre  over  Troen,  maa  af- 
vises, og  man  maa  indrømme  Troen,  uafhængig  af 
Videnskaben,  Ret  til  selvstændig  Bestaaen.  Dette  er 
Grundtvigs  Indsigelse  fra  Troens  Side  imod  Theologiens 
Overgreb. 

En  tilsvarende  Indsigelse,  men  fra  Videnskabens 
Side,  er  Rasmus  Nielsen's  Paasland.  Han  vil  ikke 
udrj'dde  Skriftklogskab  lige  saa  lidt  som  Grundtvig  vil 
det,  men  han  nedlægger  Protest  imod  Sammenblandingen 
af  Tro  og  Videnskab,  fordi  det  har  været  et  Særkende 
for  Theologien  som  Videnskab  at  ville  gaa  paa  Akkord 
med  Troen  og  gøre  den  saa  rimelig  for  den  menneske- 
lige Forstand  som  mulig.  I  det  Øjemed  har  H.  N. 
Clausen  f.  Eks.  søgt  at  bortforklare  Forsoningslæren, 
og  saaledes  maa  Theologien  for  at  blive  Videnskab 
nødvendig  bruge  Fornuften,  men  ad  denne  Vej  var  det, 
at  Theologien  i  Rationalismen  opløste  sig  selv. 

Med  disse  og  lignende  Tanker  tog  »Dansk  Kirke- 
tidende Parti  for  Rasmus  Nielsens  Filosofi,  og  fra 
Grundtvigsk  Side  havde  han  saaledes  Fred.  løvrigt 
sluttede  han  sig  selv  til  den  kirkelige  Retning  og  deltog 
senere  i  Vennemøderne.  Hans  Discipel,  Rudolf  Schmidt, 
førte  i  »Dansk  Kirketidende«  hans  Sag. 

Kirketidendens  Redaktør  N,  Lindberg  fremdrager 
ogsaa  G.  Brandes'  Sammenstilling  af  Professor  Rasmus 
Nielsens  Filosofi  og  den  grundtvigske  Menighedstanke 
i  hans  Skrift:  »Dualismen  i  den  nyeste  Filosofi«,  hvor 
han  siger  til  Ros  for  Rasmus  Nielsen,  at  med  hans  Op- 
dagelse kan  Grundtvigs  maaske  lignes,  men  hverken 
Ole  Rømers  eller  Ørsteds. 

Men  Rasmus  Nielsens  Angreb  paa  Theologien  som 
Videnskab  gjorde  denne  Disciplin  til  Syndebuk  ogsaa 
i  vulgær  Forstand,  og  Maaden,  hvorpaa  den  blev  om- 
talt, var  langt  fra  fin.  Bladet  »Fædrelandet«  især  anslog 
en  overfor  Theologien  ret  overlegen  Tone.  I  1865  rejste 
Bladet  Sjiørgsmaalet  om  Theologiens  Begravelse.  En 
Theolog  holdt  paa,  at  der  endnu  var  for  meget  Liv  i 
Theologien,  til  al  man  kunde  skride  til  dens  Begravelse, 
hvorimod  en  anden  Forf.  kunde  konstatere,  at  Theolo- 
gien for  længe  siden  var  baade  død  og  begravet. 

Ved  Siden  af  den  Godkendelse,  som  Rasmus  Nielsens 

Filosofi  vandt,  blev  den  Genstand  for  de  skarpeste  x\n- 
greb,  og  Striden  blev  omsider  til  en  hel  Literaturfejde, 
i  hvilken  foruden  de  nævnte  Mænd,  Martensen,  Brandes 
og  Rudolf  Schmidt,  ogsaa  Brøchner  og  S.  Heegaard 
deltog. 

I  » Ugeblad  for  den  danske  Folkekirke«  blev  Rasmus 
Nielsen  meget  heftigt  angrebet,  og  Redaktøren,  Henrik 
ScHARLiNG,  og  RuDOLF  ScHMiDT  stødtc  voldsomt  sammen. 
I  »Ugebladet«  stillede  Rothe  sig  paa  Scharlings  Side. 
Rothe  var  for  meget  Theolog  til  at  han  kunde 
tie  stille  til  den  Medfart,  som  Theologien  fik,  og 
han  var  tilmed  en  af  de  bedst  rustede  til  baade  at 
kritisere  Rasmus  Nielsens  Tankesæt  og  til  at  tilbagevise 
hans  Angreb. 

I  Scharlings  »Ugeblad«  skrev  han  1866  tre  længere 
Artikler  med  Overskrift:  »Professor  Rasmus  Nielsen  og 
Theologien«. 

Der  er  noget  vist  haandfast  i  Rothes  Maade  at 
polemisere  paa,  og  det  kommer  især  frem  i  Polemiken 
imod  Rasmus  Nielsen.  Han  nøjes  ikke  med  at  rejse 
visse  Indvendinger  snart  fra  en  og  snart  fra  en  anden 
Side  imod  det  af  Modstanderen  udformede  Tankesæt, 
men  han  søger  dels  at  trænge  ind  til  de  bærende  Grund- 
tanker og  at  vise  deres  principielle  Uholdbarhed,  saa 
Modstanderen  mister  Fodfæste,  og  dels  at  paavise,  at 
den  af  Rasmus  Nielsen  angrebne  kirkelige  Position  be- 
staar-  ganske  som  før.  I  første  Henseende  drejer  det 
sig  om  Paradoxianismen,  som  Rothe  kalder  det,  d.  v.  s. 
den  Kierkegaardske-Nielsenske  Lære  om  Paradoxet, 
og  i  den  anden  Henseende  om  Theologien  som  Viden- 
skab. 

Naar  vi  nu  i  Korthed  skal  forsøge  at  referere  Rothes 
Tanker  om  disse  iøvrigt  saa  vanskelige  og  ofte  sublime 
Materier,  følger  vi  ikke  Forfatteren  fra  Artikel  til  Ar- 
tikel, i  hvilke  Ordenen  er  bestemt  af  Rasmus  Nielsens 

Tanketraad,  men  vi  forsøger  logisk  at  ordne  hans 
Forestillingskreds,  for  at  Oversigten  kan  lettes. 

Rothe  er  i  sin  Bevisførelse  saavel  som  i  sin  Polemik 
meget  grundig. 

Vi  begjnider  med  at  omtale  Rothes  Opfattelse  af 
det  Trosbegreb,  som  ligger  til  Grund  for  Rasmus  Nielsens 
hele  Tankesæt. 

For  at  finde  Sidestykke  til  dette  mener  han  ikke, 
at  man  behøver  at  gaa  langt.  Han  finder  nemlig  et 
saadant  Sidestykke  i  Vulgærrationalismen.  Ligesom  den 
vulgære  Rationalisme  opfatter  Kierkegaard  og  Rasmus 
Nielsen  Kristendommen  som  en  Lære,  og  her  er  de 
begge  i  Slægt  med  den  Kantiske  Filosofi.  Troen  er  i 
denne  Filosofi  en  Antagelse,  nemlig  efter  tilstrækkelige, 
men  dog  blot  subjektive  Grunde,  og  en  Analyse  af 
Kierkegaards  Lære  om  det  absurde  eller  Paradoxet  giver 
samme  Resultat.  Rothe  viser,  at  i  denne  Lære  spiller 
Forstanden  Hovedrollen,  og  Tilhængerne  taler  endog 
om  at  suspendere  Forstanden,  for  at  man  kan  naa  til 
i  Tro  at  gribe  Paradoxet.  Rothe  anfører  imod  et  saa- 
dant Trosbegreb  »Jakobs  Brev«  og  bema'rker  yderligere, 
at  Kirken  forkaster  en  Tro,  som  kun  er  en  Antagelse. 
Det  er  denne  Form  af  Tro,  som  ellers  kaldes  den 
historiske  Tro. 

Dette  Trosbegreb  kan  saaledes  ikke  kaldes  kirkeligt. 
Men  hvad  Kirken  saaledes  har  kastet  udenfor,  siger 
han,  har  disse  Lærde  nu  til  deres  Brug.  Habeant  sibi ! 
udbryder  Rothe.     Lad  dem  have  det! 

I  Modsætning  hertil  stiller  han  Kirkens  Tro,  der 
er  et  nyt  aandeligt  Liv  i  Hjærtet.  Subjektiviteten  maa 
rolig  vente  til  Naadens  Time  kommer,  i  hvilken  Stund 
Guds-Livet  oplader  sig  for  Mennesket  og  bliver  et  sub- 
jektivt Bevidsthedsliv,  —  da  har  det  absurde  opladt 
sig  til  Forstandighed,  og  den  Reflexion  kan  begynde, 
som  er  den  egentlige  llieologiske  og  dogmatiske  Tænk- 
ning.    Rothe  nøjes  imidlertid  ikke  med  at  have  paavist 

Paradoxianismens  historiske  Stilling  eller  med  at  have 
godtgjort  dens  Ukirkelighed.  Han  prøver  ogsaa  paa  at 
udgrunde  dens  egenthge  Dybheder,  men  han  finder  just 
ikke  Skatte,  som  man  skal  misunde  nogen. 

Hele  Læren  om  Paradoxet  fører,  som  han  viser, 
til  Fortvivlelse,  idet  Mennesket  kommer  til  at  ligne  den 
ulykkelige  Elsker,  for  hvem  den  elskede  forsvinder. 
Men  han  vender  ogsaa  samme  Lære  saaledes  omkring, 
at  det  absurde  bliver  lig  med  det  negative,  bliver  lig 
med  den  Løgn,  som  lyver  sig  Sandhed  til;  Læren  bliver 
paa  den  Maade  ren  dæmonisk. 

Hele  Læren  om  Paradoxet  er  et  kunstigt  Spil,  siger 
Rothe,  og  den,  som  tager  dette  Standpunkt  for  Alvor, 
han  bliver  bedraget.  Kierkegaard  tog  det  for  Alvor, 
men  derfor  gik  han  ogsaa  til  Grunde  deri.  For  Rasmus 
Nielsen  er  det  derimod  noget  tillært.  Det  sidder  uden 
paa  Sjælen  hos  ham,  saa  det  ikke  anfægter  ham  videre. 

I  saadanne  Ræsonnementer  fra  Rothes  Side  er  der 
vel  ikke  lidt  Sofisteri,  men  hele  Tankesættet  indbød 
ogsaa  dertil,  deri  ligger  altid  nogen  Undskyldning.  Med 
Rasmus  Nielsen  havde  Rothe  ingen  Medlidenhed,  men 
det  havde  han  med  Kierkegaard.  Det  gik  ikke  op  for 
denne,  hedder  det  hos  Rothe,  at  hans  og  Kirkens  Tro 
ikke  falder  sammen.  Han  lukkede  sig  inde  i  sig  selv 
og  lukkede  sig  derved  ude  fra  al  Paa  virkning  af  det 
kristelige  Menighedsliv.  »Man  kunde  hjærtelig  ønske 
et  saa  dybt  Gemyt  og  et  saa  rigt  begavet  Hoved  at 
være  kommen  til  Klarhed  og  Ro«. 

Med  al  ønskehg  Tydelighed  fremgaar  det  af  Rothes 
Kritik,  at  den  kristne  Revidsthed  ikke  kunde  skikke 
sig  i  det  Kierkegaardske  Tankesæt,  og  deri  har  han 
Ret.  Det  grænser  nær  op  til  Kirken,  og  paa  den  Side 
vil  det  al  Tid  vedblive  at  øve  korrigerende,  maaske 
befrugtende  Indflydelse,  men  sit  Hjemsted  har  Tanke- 
sættet dog  i  Filosofien.  En  saadan  Opfattelse  vil  ogsaa 

fra  kirkelig  Side  sikre  Kierkegaard  den  retfærdigste  Be- 
dømmelse. 

Vi  skal  dernæst  kortelig  referere  Rothes  Mening 
om  Theologien  som  Videnskab.  Her  havde  han  ikke 
med  Kierkegaard,  men  kun  med  Rasmus  Nielsen  at 
gøre. 

Dennes  første  Optræden  imod  Theologien  som 
Videnskab  gjaldt  Martensens  Dogmatik.  Theologerne 
ændsede  ham  ikke  meget  —  siger  Rothe  —  og  derover 
blev  han  vred.  Han  fortsatte  Kampen  paa  de  propæ- 
deutiske Forelæsninger  »til  Forvildelse  for  de  unge 
Studenter«,  men  han  rykkede  derefter  frem  med  hele 
sin  Styrke  i  de  tvende  Indledninger  til  1ste  og  2den 
Del  af  »Grundideernes  Logik«,  og  begyndte  nu  en 
vældig  Udryddelseskrig  imod  Theologien.  Rothe  ligner 
denne  Krig  med  at  spille  Klink  imod  Kirkemuren,  men 
da  Rothe  finder,  at  Nielsen  dog  har  anrettet  nogen 
Forstyrrelse  i  den  unge  Slægt,  vil  han  efter  Evne  give 
sit  Bidrag  til  at  klare  Sagen.  Det  er  ikke  Kirkens 
Theologi,  som  Nielsen  angriber,  paastaar  Rothe,  men 
en  Straamand,  han  selv  har  lavet.  Saa  skyder  han 
den  —  siger  Rothe.  —  »Se  se!«  udraaber  han,  nu  har 
jeg  fældet  Theologien,  og  jeg  —  er  David!« 

Ved  den  opstillede  Straamand  tænker  Rothe  først 
paa  Læren  om,  at  Troen  er  Paradoxet,  som  allerede 
er  omtalt.  Herfra  er  det,  at  Rasmus  Nielsen  henter 
alle  sine  Modgrunde.  Paradoxet  er  det  absolut  ufor- 
nuftige. Fornuften  skyer  derfor  Paradoxet,  fordi  del 
bliver  Fornuftens  Undergang.  En  saadan  Straamand 
er  let  at  fælde,  siger  Rothe,  men  dermed  er  intet  vundet, 
thi  den  kristne  Tro  er  ikke  lig  med  Paradoxet.  Den 
er  et  Mysterium,  hvilket  vil  sige,  at  den  ræ^kker  ud 
over  vor  Fornuft  og  indeholder  den  absolutte  Fornuft, 
men   ufornuftig  er  Troen  ikke. 

Ved  Straa manden  taMiker  Rolhe  (kMna\st  paa  Rasmus 
Nielsens    Lære   om,    at   Theologien  er  Mirukelnidenskab. 

hvis  Rigtighed  Rothe  ogsaa  bestrider.  Naturyidenskaben 
er  mulig,  siger  Rasmus  Nielsen,  Mirakelvidenskab  er 
umulig.  Hertil  bemærker  Rothe,  at  det  er  Aabenba- 
ringen,  som  hviler  paa  Miraklet,  men  ikke  Theologien. 
Lige  saa  lidt  som  Naturvidenskaben  skal  bevise  Naturens 
Eksistens  eller  Filosofien  Kategoriernes  Eksistens,  skal 
Theologien  bevise  Kristendommens  Eksistens.  Theolo- 
gien staar  derfor  uantastet,  selv  naar  Mirakelvidenskaben 
er  fældet.  Theologien  er  og  bliver  alligevel  en  Viden- 
skab. Det  Resultat  støtter  Rothe  ogsaa  med  mange 
Grunde  hentede  fra  de  forskellige  theologiske  Disci- 
pliner Historie,  Filologi,  Ethik,  Apologetik  og  Dogmatik. 
Vel  er  Theologien  ikke  forudsætningsløs,  men  det  er 
Naturvidenskaben  ikke  heller,  saa  fremt  man  antager 
en  Skabelse,  og  det  gjorde  Rasmus  Nielsen  selv.  Samme 
Grund  kan  dog  ikke  paa  én  Gang  have  modsatte  Følger. 

Andet  af  sin  Modstanders  Skriveri  kalder  Rothe 
Ordgyderi  eller  Fyrværkeri,  saaledes  Rasmus  Nielsens 
ret  overlegne  Udtalelse  om,  at  Troslærdommene  opløser 
sig  i  Dunst,  naar  Videnskaben  retter  sin  Kikkert  imod 
dem.  Hertil  bemærker  Rothe  ironisk,  om  dette  ogsaa 
gælder  Jesus,  der  altsaa  er  at  anse  som  en  Ellekonge, 
der  svæver  i  Dunsten,  indtil  Kritikens  Lys  lader  ham 
forsvinde ! 

Hvor  meget  Værd  man  vil  tillægge  den  Slags  Under- 
søgelse, beror  jo  paa,  om  man  har  samme  Forstaaelse 
som  Rothe  af,  hvad  Videnskab  er.  Dog  herom  er  der 
jo  langt  fra  Enighed.  Striden,  som  her  omhandles, 
var  ogsaa  saa  temmelig  ørkesløs. 

Rothe  afslutter  imidlertid  sin  Tankerække  med  at 
fastslaa,  hvad  der  er  ganske  rigtigt,  at  uden  Tro  kan 
man  ikke  blive  Dogmatiker,  ja  heller  ikke  uden  at  være 
kommen  ind  i  Menigheden.  Den  enkelte  kan  blive 
»Gemuthschristen«,  kan  blive  kristelig  Digter  og  aller- 
snarest  kristelig  Grubler,  men  for  at  blive  Theolog  maa 
man   blive   en   af  flere,   blive   Medlem    af  Menigheden, 


118 

som  er  Kristi  Legeme.  Herved  sker  Overgangen  fra 
Subjektiviteten  til  Objektiviteten,  og  Theologien  bliver 
Videnskab  om  Menighedens,  Kirkens  Bevidsthed.  Som 
i  Polemiken  imod  Martensen  ender  Rothe  her  ogsaa 
med  den  Tanke,  at  den  dogmatiske  Tænkning  maa 
være  Refleksion.  Og  han  paastaar,  at  Dogmatiken  som 
Videnskab  lige  saa  vel  som  alle  andre  Videnskaber 
er  Menneskeaandens  egen  Frembringelse.  Han  stiller 
den  iøvrigt  ved  Siden  af  den  empiriske  Psykologi. 

Rasmus  Nielsen  havde  sammenlignet  Theologien 
med  det  gamle  Hus  i  Æventyret,  der  stod,  fordi  det 
ikke  sidste,  til  hvilken  Side  det  skulde  falde.  Dette  er 
nu  i  Æventyret  —  siger  Rothe  —  en  j'^ndig,  poetisk 
Tanke.  Men  filosofisk  talt  stod  Huset  nok  ikke  af  den 
anførte  Grund,  men  fordi  dets  Tyngdepunkter  var  saa 
vel  stillede  mod  dets  Støttepunkter.  Naar  man  erindrer 
dette  sidste,  er  det  slet  ikke  saa  misvisende  at  ligne 
Theologien  ved  et  saadant  Hus,  kun  gælder  det  samme 
om  den,  som  gælder  om  Huset.  Hele  Rothes  Polemik 
imod  Rasmus  Nielsen  har  da  efter  Forf.s  egen  Mening 
godtgjort,  at  Huset  slet  ikke  staar  daarligt.  Det  vil 
derfor  ogsaa  nok  blive  staaende  —  mener  han  —  uden 
at  falde  af  Forskrækkelse  over  den  Latter,  som  Rasmus 
Nielsen  slaar  op  over  sin  egen  Vittighed. 

Er  Huset  saa  blevet  staaende? 

Saaledes  kunde  man  nu  et  halvt  Aarhundrcde  efter 
spørge  og  det  med  god  Grund.  Vil  vi  tænke  paa  Dog- 
matiken, som  Rasmus  Nielsen  vel  mest  tænkte  paa 
under  sit  Angreb,  bliver  Svaret  nok  lidt  tvivlsomt.  De 
sidste  Halvhundrede  Aar  har  netop  ikke  vaMet  Dog- 
matiken gunstige,  men  det  skyldes  dog  ikke  alene  den 
Mangel,  som  Rasmus  Nielsen  fandt  ved  den.  Det  er 
en  gammel  Tanke,  at  det  underfulde  skal  vivre  ufor- 
slaaeligl.  Kirkefaderen,  Tertullian,  kalder  endogsaa  Troen 
den  guddommelige  Daarskab.  Og  denne  samme  La-re 
fik  sin  mest    tilspidsede  Form  af  Kierkegaard.     Det  er 

dog  givet,  at  man  ikke  længe  kan  blive  staaende  ved 
at  lemlæste  den  menneskelige  Bevidsthed,  og  det  gør 
man  jo,  idet  man  for  at  tilegne  sig  Aabenbaringens 
Indhold  maa  bortkaste  den  ene  af  de  væsentligste 
Sjæleevner,  nemlig  Erkendelsen.  At  Troen  er  et  Paradox 
maa  derfor  forkastes.  I  den  Henseende  har  Rothe  Ret 
overfor  Rasmus  Nielsen.  Men  om  en  Fredsslutning 
mellem  Tro  og  Viden  kan  finde  Sted,  uden  at  den 
første  krænkes,  er  vel  meget  tvivlsomt.  For  saa  vidt 
faar  Rasmus  Nielsen  ogsaa  nogen  Ret.  Tvisten  mellem 
Modstanderne  kan  vel  derfor  kun  bilægges  af  den,  som 
kan  paavise,  at  Sandheden  ligger  midt  imellem  Stand- 
punkterne. 

Paa  Rothes  Kritik  svarede  Rasmus  Nielsen  ikke  selv. 
Han  overlod  Forsvaret  til  sin  standhaftige  Discipel 
Rudolf  Schmidt. 

I  »Dansk  Kirketidende«  for  1866  udsender  Rudolf 
Schmidt  »Nogle  faktiske  Anmærkninger  til  Dr.  theol. 
Vilhelm  Rothes  Artikel«. 

Han  fremhæver,  at  Rothe  har  taget  fejl,  misfor- 
staaet  Sagen,  og  at  Fejltagelserne  er  af  ligefrem  juridisk 
Vigtighed,  saa  at  de  kun  er  et  tvivlsomt  Vidnesbyrd 
om,  »hvorvidt  Theologien  har  vundet  noget  ved  denne 
nye  Kæmper,  Hr.  Scharling  har  bragt  i  Marken.«  Som 
Motto  til  sin  Artikel  havde  Rudolf  Schmidt  skrevet : 
»Tilmed  trænger  vi  ikke  til  at  æde  en  gammel  Mand«, 
og  han  tillægger  Holberg  dette  Ord.  Rudolf  Schmidt 
var  jo  tilbøjelig  til  at  gabe  noget  højt,  hans  Motto  er 
derfor  ret  beroligende,  men  hvad  enten  han  nu  trængte 
eller  ikke  trængte  til  at  æde  sin  Modstander,  den  gamle 
Mand  og  den  theologiske  Doktor,  har  han  nu  alligevel 
faaet  Ordet  i  den  gale  Hals,  thi  det  skal  efter  Kyndiges 
Sigende  ikke  findes  noget  Steds  i  Holbergs  Skrifter! 

Her  foreligger  altsaa  fra  hans  Side  ogsaa  en  af 
de  Fejltagelser,   som   er  af  ligefrem  juridisk  Vigtighed. 

Man   plejer  jo   at  anse   Præstestanden   for  at  være 

et  stridbart  Folkefærd,  og  denne  Mening  er  gammel. 
Man  har  endogsaa  et  Mundheld  paa  Latin  om  Theo- 
logernes  Raseri.  Striden  om  Tro  og  Viden  har  imid- 
lertid vist,  at  Filosofernes  »Rabies«  ikke  giver  Præsternes 
noget  efter.  Vilde  man  nu  mene,  at  Rothe  ogsaa  var 
smittet  af  denne  Lyde  og  efter  de  foregaaende  Afsnit 
slutte,  at  han  var  en  stridbar  Mand,  og  finde  denne 
Tanke  yderligere  bekræftet  i  det  følgende,  gjorde  man 
ham  alligevel  Uret.  Han  var  tværtimod  et  fordrings- 
løst og  beskedent  Menneske  med  et  blødt  og  kærligt 
Sind,  og  disse  Egenskaber  udelukker  jo  ganske  Strid- 
barhed. Psykologisk  forklarer  man  allerbedst  hans  Del- 
tagelse i  de  forskellige  Fejder  ud  af  hans  konservative 
Syn  paa  Tingene.  Det  er  ret  betegnende,  at  da  Ras- 
mus Nielsen  lignede  Theologien  ved  et  faldende  Hus, 
gik  Rothe  ind  paa  denne  Tanke,  men  for  at  fremhæve, 
at  det  ikke  stod  saa  daarligt,  som  man  skulde  tro,  og 
sikkert  med  den  Bagtanke,  at  han  havde  gjort  sit  for 
at  støtte  det.  Og  hvad  der  gjaldt  overfor  Rasmus  Niel- 
sen, det  gjaldt  ogsaa  i  Rothes  øvrige  Polemik.  Da  han 
tog  Del  i  Forhandlingen  om  en  Kirkeforfatning,  var  det 
for  at  holde  paa  det,  der  var,  og  nærmere  udvikle  det; 
og  med  det  samme  Sind  forsvarede  han  den  gamle 
lutherske  Dogmatik  imod  Biskop  Martensen. 

KIRKESTILEN. 

Ved  sin  Deltagelse  i  de  mange  Forhandlinger  havde 
Rothe  vist,  at  han  sad  inde  med  Kundskaber  mere  end 
almindeligt  iblandt  hans  Standsfæller.  Og  det  var  og- 
saa almindeligt  anerkendt,  at  han  var  noget  af  en  lærd 
Mand.  Foruden  egentlige  theologiske  Studier  havde 
han  lige  fra  sin  Ungdom  givet  sig  af  med  kirkelig  Ar- 
kæologi, ja  ogsaa  syslet  noget  med  kirkelig  Bygnings- 
kunst. Han  havde  en  Ven  fra  Ungdommen,  som  mu- 
ligvis her  kan  have  givet  ham  Stødet  til  den  Interesse 

for  Kirkestilen,  som  han  senere  lagde  for  Dagen.  Denne 
Ven  var  den  senere  bekendte  Professor  i  Kunsthistorie 
N.  L.  Høyen.  Ham  besøgte  Rothe  ikke  sjældent  i  deres 
Ungdom,  medens  Vennen  boede  hos  sin  Moder,  der 
tidlig  var  bleven  Enke.  Fru  Høyen  kunde  godt  lide 
Rothe,  og  det  fortælles,  at  hun  ret  slaaende  skal  have 
karakteriseret  sin  Søns  Ven  en  Gang,  da  hun  udtalte 
sin  Sjnnpathi  for  ham  ved  at  sige,  at  »han  tørrer  sine 
Ben  saa  pænt  og  har  et  saa  rart  Aasyn  i  Ansigtet«. 
Begge  Dele  er  lige  træffende.  Rothe  var  nemlig  fra  sin 
Ungdom  en  zirlig  Herre,  hvilket  Fru  Høyen  skønnede 
paa  for  sine  Tæppers  Skyld,  og  hans  Ansigt  var  fint 
og  ædelt  formet  og  havde  et   sjælfuldt  Udtryk. 

Med  Høyen  har  Rothe,  i  alt  Fald  ikke  skriftHg 
haft  noget  udestaaende,  derimod  kom  han  senere  i 
Strid  med  Høyens  Ven,  J.  L.  Ussing,  der  da  var  Pro- 
fessor. 

Rothe  havde  i  1849  fuldendt  Udarbejdelsen  af  en 
Bog  om  »Den  danske  Kirkebygning«,  som  han  tilbød 
det  i  1848  stiftede  Selskab  for  Danmarks  Kirkehistorie, 
der  lededes  af  Lic.  theol.  J.  F.  Fenger.  Selskabets  ind- 
skrænkede Midler  tillod  det  imidlertid  ikke  straks  at 
tage  fat  paa  Udgivelsen,  og  Rothe  foretrak  derfor  at  ud- 
give sin  Bog  ad  den  sædvanlige  Boghandlervej.  Den 
udkom  saa  1850.  Forf.  ønskede,  at  hans  Bog  skulde 
bruges  som  Haandbog  ved  Nybygning  eller  Restauration 
af  Kirker,  og  den  blev  venligt  modtaget.  »Dansk  Kirke- 
tidende« gav  den  en  rosende  Omtale,  samtidig  med  at 
Bladet  mindede  om,  at  Sansen  for  Kirkebygningers 
Fornyelse  i  gammel  Stil  endnu  ikke  var  vaagnet  i  Lan- 
det, saaledes  som  Tilfældet  var  i  England.  Ej  heller 
forelaa  der  endnu  hos  os  noget  Værk  som  den  berømte 
Dr.  Brunius's  da  nys  udkomne  Bog  om  Skaanes  Kunst- 
historie, men  allerede  Rothes  Arbejde  var  noget,  og 
derfor  hilste  »Kirketidenden«  dets  Fremkomst  med 
Glæde.     Rothes  Bog  er  nærmest  et  historisk  Arbejde,  i 

hvilket  han  har  fremsat  sin  Opfattelse  af  de  gamle 
Kirkeformer  og  af  det  ideale,  det  ægte  kirkelige,  som 
han  mener  maa  iagttages  af  dem,  som  bygger  eller  re- 
staurerer Kirker.  En  Mængde  af  Landets  Kirker  om- 
tales lejlighedsvis  i  Bogen  efter  deres  indre  eller  ydre 
Ejendommelighed. 

At  Rothe  var  nøje  knyttet  til  det  kirkehistoriske 
Selskab  er  indlysende,  og  han  benyttedes  ogsaa  flere 
Gange  som  Foredragsholder  ved  dets  Møder.  Selskabet 
holdt  saaledes  1861,  10—11.  Septbr.  sit  10de  offentlige 
Møde  i  Maribo,  hvor  bl.  a.  Professor  Højden  holdt  Fore- 
drag om  Maribo  Kirke  og  gav  herved  Stødet  til  at 
Kirken  blev  underkastet  den  Restauration,  som  gjorde 
Maribo  Kirke  til  en  af  de  smukkeste  i  Landet.  —  Efter 
Høyen  talte  Rothe  om  det  sindbilledlige  i  Kirkebyg- 
ningen. Samme  Emne  behandlede  han  senere  udfør- 
ligt i  tvende  Foredrag,  som  han  holdt  i  April  1869  i 
Studenterforeningens  Sal  for  det  kirkehistoriske  Sel- 
skabs Medlemmer  og  senere  offentliggjorde  i  H.  Schar- 
lings  »Dansk  Tidsskrift  for  Kirke-  og  Folkeliv«.  1870,  I. 
I  1868  var  han  igen  Foredragsholder  i  det  kirkehisto- 
riske Selskab  ved  dets  15de  Møde  i  Randers  i  Byens 
Sognekirke.  Han  talte  her  om  det  symbolske  i  Kir- 
kernes Indre  og  Ydre  og  udviklede,  at  alt  indtil  del 
mindste  har  sin  Betydning  som  Billede  paa  noget  ideelt. 
Det  gælder  baade  om  Rundbuen  og  Spidsbuen,  Alterets 
Stilling,  Klokkernes  kaldende  Rost,  det  smæ'kre  opad- 
stræbende Spir  osv.  Hver  enkelt  Del  er  en  Prædiken 
—  sagde  han  —  for  dem,  der  har  Sans  til  at  mærke 
derpaa.  — 

Et  saadant  Foredrag,  i  hvilket  et  romantisk  An- 
strøg er  saa  kendeligt,  kunde  Rothe  ud  af  sine  mange 
Kundskaber  underbygge  med  historiske  Enkeltheder  og 
Oversigter,  saa  Foredraget  lik  et  sagligt  Præg.  Dog  var 
og  blev  »Kirkestilen«  hans  svage  Side,  og  mere  end  en 
af  hans    sagkyndige   Tilhørere   beholdt   det    Indtryk   af 

ham,  at  han  ikke  var  fulgt  med  sin  Tid.  Hans  Kund- 
skaber strakte  ej  heller  til. 

I  1870  indtraf  saa  det  omtalte  Sammenstød  mellem 
Rothe  og  Professor  Ussing.  Den  første  havde  i  »Dansk 
Tidsskrift«  fremsat  nogle  Bemærkninger  om  Kirkebyg- 
ningen og  dens  Sjanbolik  og  her  hævdet,  at  det  ideale 
i  Kirkebygningen  fremkommer  ved  Symboliken,  og  at 
Kirken  efter  sin  Natur  stedse  skal  være  symboliserende. 
Og  efter  dette  sit  Ideal  stiller  han  den  Fordring,  at  Kir- 
ker skal  bygges  i  Form  af  et  Skib  eller  af  et  Kors  med 
Koret  mod  Øst  og  i  gothisk  Stil  med  spidsbuede  Hvæl- 
vinger. Rothe  foretrak  den  gothiske  Stil  som  Kirkestil, 
fordi  den  er  en  kristen  Stil.  Den  romanske  Stil  blev 
nok  brugt  af  Kirken,  men  frembragt  af  Kristendommen 
er  den  jo  ikke. 

Herimod  gør  Ussing  gældende,  at  ikke  Symboliken, 
men  det  praktiske  Hensyn  og  Gudstjenestens  Krav  skal 
først  og  fremmest  ske  Fyldest,  og  han  tilføjer,  at  Sym- 
boliken er  skabt  af  den  fromme  Følelse,  men  har  ikke 
været  nogen  arkitektonisk  Regel,  hvorefter  der  er  byg- 
get. Den  ny  Kirke  i  Korsør  dadler  Rothe,  fordi  »den 
vender  Bagen  (Indgangen)  mod  Hovedgaden  i  Øst«,  og 
saa  vis  er  han  paa,  at  det  er  Symboliken,  som  fra  først 
af  har  angivet  Kirkeformerne  i  Oldtiden,  at  han  med 
den  Ide  for  Øje  vil  bestemme  de  oprindelige  Kirkefor- 
mers Ælde.  Ussing  viser  i  Modsætning  hertil,  at  alle 
Kirker  fra  4de  og  Begyndelsen  af  5te  Aarh.,  hvorom  vi 
har  nogen  Kundskab,  vendte  Hovedindgangen  mod 
Øst,  og  endvidere  at  Basilikaformen  er  den  ældste 
Kirkeform.  Rothe  har  saaledes  ikke  Historien  med  sig, 
naar  han  vil  give  den  gothiske  Stil  Fortrin  som  den 
eneste  ægte  kristelige  Kunst. 

Striden  om  disse  almindelige  Principer  tilspidsedes 
yderligere  paa  Spørgsmaalet  om  Roskilde  Domkirkes  æl- 
dre Form.  Ussing  havde  fremdraget  en  Artikel  af  Pro- 
fessor Høyen  i  »Ny  kirkehistoriske  Samlinger«  2.  og  3. 

Bd.  i  hvilken  Professoren  havde  gjort  opmærksom  paa, 
at  Kirkens  Stil,  den  begyndende  Spidsbue,  ikke  lod  sig 
forene  med  den  høje  Alder,  som  Kirken  har,  idet  den 
er  opført  i  d.  11.  Aarh.  Høven  ansaa  derfor  ikke  den 
nuværende  Bygning  for  at  være  identisk  med  den  un- 
der Svend  Estridsen  opførte  Stenkirke,  som  havde  af- 
løst Harald  Blaatands  Trækirke.  Stenkirken  skulde  have 
været  opført  af  store  firkantede  tilhugne  Kampesten 
med  fint  Fugesnit,  hvorimod  den  nuværende  Murstens- 
kirke  skulde  være  kommen  i  Stedet  i  Løbet  af  d.  13. 
Aarh.  —  Imod  Høyens  Hypothese  polemiserer  Rothe  nu, 
og  han  gør  det  ret  spydigt.  »Dersom  det  nævnte  Tids- 
skrift ikke  kunde  skyde  bedre  Blomster,  udbryder  han, 
saa   maatte  man  omtrent  sige,  at  det  gjorde  Jorden  øde«. 

Skønt  Rothe  med  sin  sædvanHge  Lærdom  kritise- 
rede Høyens  Hypothese  og  fandt  baade  ydre  og  indre 
Vidnesbyrd  imod  den,  tilfaldt  Sejren  ikke  ham,  men 
Høyen.  Udgravningerne  1892 — 93  bragte  saa  sikre  Vid- 
nesbyrd for  Dagen,  at  Høyens  Hypothese  blev  fastslaaet 
som  rigtig.  Men  da  var  Rothe  jo  for  længst  død.  Han 
oplevede  ikke  at  se  sig  overvunden.  Rothe  kunde  heller 
ikke  som  alle  andre  glæde  sig  over,  at  Maribo  Stifts- 
kirke havde  faaet  sin  gamle  værdige  Skikkelse  igen. 
For  ham  var  det  et  Misgreb,  at  Kirken  var  bleven  ende- 
vendt, og  det  vestlige  Kapel  gjort  til  Kirkens  Højkor. 
Symboliken  var  krænket,  og  det  stødte  ham. 

Sine  Meninger  om  Kirkestilens  Arter  har  han  iov- 
rigt  fremsat  i  nogle  Artikler  i  Kalkars  »Theologiske 
Tidsskrift«   1872—73—74. 

Rothes  Symbolik  fik  i  denne  Sag  sit  Naadestød  af 
den  nøgne  Sandhed,  der  ikke  skaaner  det,  der  er  den 
imod,  selv  om  det  er  fromme  og  ojibyggclige  F'olelser 
og  Tanker,  og  saadaiino  havde  Symboliken  netop  af- 
født i  hans  Sja^l.  Til  Skriltgrundlag  for  sin  Symbolik 
tager  han  Evangeliet  om  Peters  Fiskedra^t  (Luc.  5,  4  ff.) 
Det  var  her  Herren  selv,  som  stod  ved  Roret,    medens 

Peter  udkastede  Garnet.  Derefter  blev  det  —  udviklede 
Rothe  —  apostolisk  Skik  at  bygge  Kirkehuse  i  Lighed 
med  Peters  Skib,  altsaa  langagtige,  og  fortil  afrundede. 
Til  denne  saakaldte  Skibsform  kom  siden  Korsformen. 
Men  da  Kristus  er  denne  Verdens  Lys,  og  de  Kristne 
er  Lysets  Børn,  bygges  Kirkehuset  derfor  saaledes,  at 
Koret  med  Alteret  vender  mod  Øst,  mod  hvilken  Him- 
melegn den  forsamlede  Menigheds  Blik  er  rettet. 

Det  var  den  gamle  Præst  en  kær  Tanke,  at  St. 
Peters  Kirkeskib  nu  sejler  med  den  indfangede  Menig- 
hed til  Lysets  Egne. 

Det  har  været  den  gamle  Doktors  fromme  Følelse 
mere  end  hans  videnskabelige  Trang,  som  har  fastholdt 
denne  Symbolik  som  Kirkestil,  derfor  har  den  heller 
ikke  overlevet  ham. 


SKOLEVÆSEN  OG  FATTIGVÆSEN. 

Ved  Forordningen  af  29.  JuH  1814  blev  vort  Almue- 
skolevæsen for  lange  Tider  bragt  paa  Fode,  og  Frede- 
rik VI.  Regering  indlagde  sig  ved  Forordningen  en  For- 
tjeneste, som  kom  det  følgende  Aarhundredes  Slægt  til- 
gode. Nogen  Forandring  i  Udvikling  skete  derefter  kun 
ved  Indførelse  af  den  indbyrdes  Undervisning,  tilladt 
1822.  Men  det  er  først  siden  1836,  da  en  Petition  ind- 
bragtes til  Provinsialstænderne  i  Viborg  om  Forbedring 
af  Lærernes  Kaar,  at  Spørgsmaal  af  indgribende  Vig- 
tighed har  været  bragte  paa  Bane.  1848  traadte  Skole- 
sagen mere  og  mere  i  Forgrunden  og  dels  i  Artikler  i 
Tidsskrifter  og  dels  ved  Forhandlinger  paa  Lærermø- 
der blev  Sagen  med  stor  Iver  debatteret. 

Fra  én  Side  krævede  man  en  hel  Omvæltning  i 
Skolevæsenet,  men  fra  en  anden  Side  forlangte  man  kun 
en  Reform.  Højtstaaende  Gejstlige,  Seminarieforstandere 
og  mange  flere  udtalte  sig.  Prisopgaver  blev  udsatte 
af  »Fyens  Stifts  literære  Selskab«  og  af  »Grundejerfor- 

eningen«,  og  ligesom  i  Kirken  var  der  Røre  nok,  og 
Tanker  og  Idéer  brødes.  Men  baade  i  Kirken  og  i 
Skolen  maatte  man  nøjes  med  enkelte  nye  Lapper,  som 
sattes  paa  det  gamle  Klædebon. 

Det  var  den  danske  Grundejerforenings  Prisopgave, 
som  kaldte  Rothe  frem.  Han  var  jo  ret  flersidig  i  sine 
Interesser,  og  Lektorgerningen  i  Sorø  har  muligvis  vakt 
hans  Sans  for  pædagogiske  Sager.  Da  han  senere  blev 
Landsbypræst  og  kom  Skolevæsenet  nær,  ja  selv  fik 
Haand  i  Styrelsen  deraf,  satte  han  sig  grundigt  ind 
deri,  som  det  i  alle  Forhold  var  hans  Natur,  og  tænkte 
endogsaa  paa  at  udarbejde  et  omfattende  Skrift  om  det 
danske  Almueskolevæsen.  Forskellige  praktiske  Om- 
stændigheder afholdt  ham  imidlertid  fra  det,  men  han 
greb  nu  Lejligheden,  som  Prisopgaven  bød  ham. 

»Den  danske  Grundejerforening i<  udsatte  sin  Prisop- 
gave i  Foraaret  1851,  og  den  udlovede  en  Præmie  paa 
500  Rdlr.  for  det  bedste  Skrift,  som  gav  et  »motiveret 
Forslag  til  Forandring  i  det  danske  Folkeskolevæsen 
med  stadigt  Hensyn  til  dets  historiske  Grundlag  og  til 
en  heldig  Udvikling  af  vor  ved  Grundloven  givne  Stats- 
forfatning«. Med  denne  Opgave  gave  Rothe  sig  nu  i 
Lag,  og  saaledes  fremkom  hans  Bog,  »Det  danske  Almue- 
skolevæsen og  dets  Reform^,  som  Aaret  efter  blev  ud- 
givet. Bedømmelseskomitéen  tilkendte  ham  Præmien 
500  Rdlr.,  medens  kun  dens  Minoritet  Baron  Blixen- 
Finecke  ogsaa  vilde  give  ham  Tillægspræmien :  250 
Rdlr.  Majoriteten,  Professorerne  Borgen  og  Hauch,  til- 
kendte derimod  en  af  de  øvrige  19  denne  Præmie,  som 
saaledes  tilfaldt  Pastor  C.  B.  Friis  i  Tversted,  Bindslev 
og  Uggerby. 

Rothes  Bog,  som  er  paa  godt  200  Sider,  har  vel 
nok  i  de  historiske  Partier  sin  Styrke.  I  disse  Partier 
fremstiller  han  Sagen,  saaledes  som  den  beror  paa  Lov- 
givningen, og  Bogens  Sammenstilling  af  Reskripter  og 
Lovbestemmelser  har   endnu   sit  Værd.     Ved   Siden  af 

den  historiske  giver  han  ogsaa  en  i  praktisk  Henseende 
oplysende  Fremstilling  af  Sagen.  Han  mente,  at  en 
gennemgribende  Omdannelse  af  Seminarierne  var  nød- 
vendig, medens  de  dog  maatte  bibeholdes  paa  Landet. 
Hans  Hovedforslag  til  Skolernes  Forbedring  er  en  ud- 
videt Klasseinddeling,  Ansættelse  af  en  Andenlærer  og 
Forøgelse  af  Skoletiden.  Han  haaber  ogsaa  paa  en  ud- 
videt Undervisning  og  foreslaar  Indførelse  af  Højskole- 
klasser. 

Bogen  blev  omtalt  i  de  pædagogiske  Tidsskrifter: 
»Skolens  Reform«,  udgivet  af  C.  F.  Christens  og  H. 
Schneekloth,  og  i  »Tidsskrift  for  Almueskole-  og  Semi- 
narievcesen«,  udg.  af  Professor  J.Jensen.  Og  Bogen  gik 
ikke  fri  for  Angreb,  paa  hvilke  Rothe  svarede.  Det 
spændte  Forhold,  som  ofte  er  til  Stede  imellem  Lærerne 
og  det  gejstlige  Tilsyn,  spillede  ogsaa  ind  med  og  fik 
af  Rothe  en  træffende  Omtale.  Imod  en  af  sine  An- 
meldere, en  Lærer  Bendix  i  Nørretranders,  forsvarede 
han  det  gejstlige  Tilsyn  imod  Lærerstandens  Uvilje  ved 
at  citere  Æsops  Fabel  om  de  to  Poser,  hvori  Menne- 
skene gemmer  deres  egne  og  Næstens  Fejl.  Den  ene 
bærer  de  foran  paa  Brystet,  og  i  den  kaster  de  de 
andres  Fejl  og  har  dem  stadigt  for  Øje;  den  anden 
bærer  de  paa  Ryggen  og  fylder  den  med  egne  Fejl, 
men,  siger  den  gamle  Fabeldigter:  man  har  jo  ikke 
Øjne  i  Nakken. 

Rothe  mener  nu,  at  i  Forholdet  til  det  gejstlige 
Tilsyn  følger  Lærerne  en  lignende  Praksis.  Netop  i 
de  Aar,  da  han  arbejdede  paa  sin  Afhandling,  var  det 
lykkedes  ham  efter  stor  Møje  at  faa  Skolevæsenet  i 
Vemmeløv  i  en  bedre  Gænge  end  før.  Børneskolen  i 
hans  Distrikt  laa  ham  særlig  paa  Sinde.  Det  var  jo 
kun  faa,  som  vilde  kunne  besøge  de  højere  Skoler  og 
Højskoler,  medens  Mængden  maatte  nøjes  med  Under- 
visningen hjemme,  og  for  at  denne  Undervisning  der- 
for kunde  blive  saa  god  som  mulig,  havde  Rothe  hen- 

ledt  Kancelliets  Opmærksomhed  paa  det  alt  for  store 
Børneantal  i  Vemmeløv  Skole.  Omsider  fik  saa  For- 
standerskabet 1847  Paalæg  om  at  indkomme  med  For- 
slag om,  hvad  der  var  at  gøre,  hvilket  ogsaa  skete,  og 
derefter  udstedtes  der  en  ministeriel  Bestemmelse  af 
18.  Januar  1849,  i  Følge  hvilken  der  ved  Vemmeløv 
Skole  skulde  ansættes  en  Andenlærer  med  aarlig  Løn 
af  200  Rdl.  og  Bolig.  Skolen  skulde  derefter  deles  i  4 
Klasser,  og  den  indbyrdes  Undervisning  indskrænkes  til 
den  underste  Klasse.  — 

Beboerne  lagde  ikke  en  tilsvarende  Interesse  for 
Dagen,  og  skønt  Distriktet  var  stort  og  velhavende, 
vilde  man  have  unddraget  sig  den  forøgede  Udgift  til 
Lønnen  for  Andenlæreren  og  indgav  Ansøgning  om 
Udsættelse  af  Arbejdet  ved  Boligen  paa  ubestemt  Tid. 
Men  Rothes  indtrængende  Forestillinger,  som  han  i 
Forstanderskabets  Møde  lod  tilføre  Protokollen,  og 
Direktionens  bestemte  Optræden  bragte  imidlertid  Ar- 
bejdet i  Gang,  saa  at  Bygningen  i  Januar  1850  var 
tjenlig  til  at  tages  i  Brug.  Tilmed  fandt  man  en  Mand, 
som  kunde  give  en  Undervisning,  der  gik  ud  over, 
hvad  der  sædvanlig  tilbydes  i  Almueskolen,  og  som  til- 
lige vidste,  hvorledes  alt  gaar  til  i  en  Skole,  der  ligger 
over  Almueskolen.  I  Slutningen  af  Jan.  Maaned  aab- 
nedes  saa  Skolen.  Den  Mand,  som  Rothe  havde  fun- 
det, var  Peter  Bone  Falk  Rønne,  som  1852  var  bleven 
cand.  theol.  Samme  Aar  blev  han  Førstelærer  i  Vemme- 
løv og  forblev  der,  indtil  han  i  1859  blev  Kateket  hos 
F.  Boisen  i  Stege.  Han  var  en  grundtvigsk  Mand  og 
blev  senere  en  søgt  Præst. 

Ved  Undervisningen  i  Religion  i  Vemmeløv  Skole 
benyttedes  de  sædvanlige  Bøger,  men  der  søgtes  Apro- 
bation  paa  Indførelse  af  en  større  Bibelhistorie,  nem- 
lig Kalkars.  Af  nye  Undervisningsfag  indfortes  Under- 
visning  i    Historie,   Naturhistorie   og   Sang.     I  Naturhi- 

storie  betjente  man  sig  af  Asbjørnsens  Bog  med  17 
farvede  Planer. 

Med  stor  Interesse  fulgte  Rothe  Undervisningen, 
han  fortæller  med  Glæde  om  de  Fremskridt,  Børnene 
gjorde  i  Skolen.  I  Begyndelsen  kunde  de  slet  ikke 
samle  eller  sammenfatte  det  fortalte,  naar  Læreren 
havde  mundtlig  gengivet  Bibelhistorie  eller  Fædrelands- 
historie for  dem,  ej  heller  kunde  de  kende  Farverne 
paa  de  naturhistoriske  Billeder.  Men  det  varede  dog 
ikke  længe,  inden  deres  Sans  blev  opladt,  saa  de  kunde 
baade  genfortælle  og  beskrive  Billederne.  Man  havde 
Vanskelighed  med  Forældrene,  som  ikke  vilde  tilstede 
Børnene  at  læse  paa  andre  Lektier  end  de  gamle  Lærefag, 
Rothe  klager  ogsaa  over  de  altfor  mange  Ferier  i  Pløje- 
tiden,  i  Høsttiden  og  i  Kartoflernes  Optagelsestid,  og 
han  søgte  Ministeriet  for  at  faa  forkortet  disse  mange 
Afbrydelser,  men  han  fik  det  Svar,  at  det  indtil  videre 
maatte  have  sit  Forblivende  ved  det  gamle.*) 

Nok  saa  vigtig  som  det  ydre  Apparat  og  de  hen- 
sigtsmæssige Ordninger  er  det  jo  imidlertid,  at  Under- 
visningen kan  meddeles  Børnene  paa  en  livfuld  Maade. 
Mangler  dette,  saa  mangler  Sjælen  i  Undervisningen. 
Herfor  havde  Rothe  ogsaa  den  rette  Forstaaelse.  Han 
var  selv  en  forunderlig  levende  Mand  i  aandelig  Hen- 
seende med  Sans  for,  hvad  der  angaar  Livet  i  Skolen. 
Nogle  Udtalelser  i  »Berl.  Tid.«  for  1857  viser  dette. 
Rothe  anker  her  over  den  eksaminerende  Methode, 
som  sædvanligt  anvendtes  i  Skolerne,  og  foreslaar  den 
afløst  af  den  docerende.  D.  v.  s.  at  Læreren  skulde 
docere  o:  foredrage  Stoffet,  og  denne  Doceren  skulde 
ikke  være  tør,  endnu  mindre  kedelig,  nej  »den  egent- 
lige Læren  bør  ske  af  levende  Røst  gennem  Lærernes 
Mund  —  skriver  han  —  og  ikke  af  den  døde  Bog 
alene.« 

*)  Dansk  Kirketidende  1850. 

Denne  Methode  kalder  han  Fortydningsmethoden. 
Ved  den  skal  Eksaminationen  indskrænkes. 

Ved  Siden  af  Skolevæsenet  interesserede  Rothe  sig 
meget  for  Fattigvæsenet.  Før  Loven  af  1867  var  Præsterne 
selvskrevne  Formænd  i  Fattigkommissionerne,  hvilket 
bragte  dem  meget  Arbejde.  Rothe  omtaler  ogsaa  lej- 
lighedsvis sin  Virksomhed  i  Fattigkommissionen,  og 
han  gør  opmærksom  paa,  at  netop  et  stort  Fattigvæsen 
hørte  til  hans  Pastorater.  Men  denne  Virksomhed  til- 
talte ham  meget,  og  med  sit  humane  Sind  var  han 
godt  egnet  til  denne  sin  Stilling.  At  Fattigvæsenet 
senere  helt  lagdes  ind  under  Sogneraadene  var  ingen- 
lunde efter  hans  Sind,  og  han  beklagede  meget  denne 
nye  Ordning. 


EN  UFULDENDT  DOGMATIK. 

Da  Rothe  slap  Formandsstillingen  i  Fattigforstan- 
derskabet, var  han  alt  en  ældre  Mand,  og  det  er  vel 
ikke  umuligt,  at  han  med  et  Suk  har  tæ^nkt  paa  sin 
Alder,  fordi  han  først  nu  kunde  hengive  sig  til  Løs- 
ningen af  den  Opgave,  som  naturligt  maatte  staa  for 
ham,  og  som  ogsaa  i  mange  Aar  optog  hans  Tanke, 
nemlig  at  give  en  Fremstilling  af  Dogmatiken  paa  et 
luthersk  Grundlag  og  ud  fra  de  Principer,  som  han 
saa  aabenlyst  havde  forfægtet  imod  vor  Kirkes  Dog- 
matikere. Heri  var  han  bleven  forhindret  ved  det 
meget  Arbejde,  som  Pra'stegerningen  og  Sjtvlesorger- 
gerningen,  men  da  navnlig  Fattigvæsenet  med  dets  megen 
Brevskriveri  og  Regnskabsvæsen  medførte  for  ham. 
Rothe  fik  fuldendt  det  allerede  omtalte  Skrift  om  den 
apostolske  Trosbekendelse,  der  udkom  umiddelbart  efter 
hans  Død.  Derimod  blev  han  ikke  færdig  med  sit 
Arbejde  j)aa  Dogmatiken.  De  udarbejdede  Parlier,  som 
foreligger  efter  ham  i  Manuskrijil,  skal  nu  omtales. 

1  den  Paludan-Miillerske  Slægt  har  en  stærk  Tung- 
hørighed indfunden  sig  som  en  arvelig  Sygdom  hos 
flere  af  Slægtens  Medlemmer  paa  deres  ældre  Dage,  og 
denne  Svaghed  ramte  ogsaa  Rothe  i  Vemmeløv  den 
sidste  halve  Snes  Aar,  han  levede.  Den  var  begyndt 
allerede  i  Krigens  Tid,  men  den  tiltog  endogsaa  i  den 
Grad,  at  al  Samtale  med  ham  saa  at  sige  blev  umulig. 
Denne  hans  Tunghørighed  medførte,  at  han  ikke  selv 
kunde  passe  sin  Gerning  og  derfor  maatte  holde  Kapellan. 
Fra  1870 — 76  var  Jacob  Holm,  nu  Præst  i  Tølløse, 
Kapellan  hos  ham,  og  Rothe  var,  da  Holm  kom  til 
Præstegaarden,  saa  døv,  at  de  aldrig  har  haft  nogen 
egentlig  Samtale  med  hinanden.  Kun  ad  skriftlig  Vej 
kunde  de  veksle  Ord.  En  Lykke  for  den  gamle  Doktor 
var  det  under  disse  Omstændigheder,  at  Studiet  var 
ham  en  saa  kær  Syssel.  Det  kom  ham  nu  tilgode,  da 
han  nødtvungen  blev  isoleret  fra  Omverdenen  og  over- 
givet til  en  Ensomhed,  som  ellers  kunde  have  været 
trykkende  nok.  Naar  vi  tænker  paa  den  gamle  Mand 
i  denne  Periode  af  hans  Liv,  kommer  vi  uvilkaarlig 
til  at  mindes  nogle  Ord,  som  han  nedskrev  i  sin  pure 
Ungdoms  Dage  i  de  før  omtalte  Optegnelser  om  hans 
Ungdoms-Brud,  Thora  Oldenburg.  Ordene  handler  om 
»Gavnlig  Ensomhed«  og  lyder  som  følger:  »Ensomheden 
kaster  Mennesket  ligesom  med  Magt  tilbage  i  sig  selv 
og  nøder  ham  til  at  vende  Bhkket  hjem,  indad.  —  I 
Ensomheden  ligesom  oplukkes  vort  eget  Indre,  og  vi 
undersøger,  om  det  duer,  der  staar  derinde;  i  Ensom- 
heden vaagner  Lysten  til  at  rense  vor  Sjæl,  at  bort- 
rykke de  daarlige  Tilbøjeligheders  Tidsler  og  fremelske 
den  gode  Plante;  kun  i  den  falder  den  Dug,  der  kvæger 
det  evige  Livs  Frø  i  os,  kun  i  den  rører  sig  den  hellige 
Aand  i  os,  saa  at  det  brudte  Hjerte  i  sand  Ydmyghed 
sender  inderlige  Bønner  frem  for  Naadens  Throne.« 

Saaledes  var  det  nu  gaaet  ham  selv,  maaske  mere 
bogstaveligt   end   han   tænkte,   da    han    nedskrev    disse 

Linjer.  Han  var  nu  af  Ensomheden  bleven  kastet  til- 
bage i  sig  selv  og  af  denne  Tynge  tvunget  til  at  vende 
Blikket  hjem  og  indad.  Da  var  det,  at  han  drømte 
om  igen  en  af  sit  Livs  Drømme,  nemlig  at  skrive  en 
Dogmatik,  en  luthersk  Dogmatik,  efter  det  Ideal,  som 
var  traadt  frem  for  ham,  naar  han  granskede  de  gamle 
lutherske  Fædre,  eller  naar  han  øvede  sin  dogmatiske 
Kritik.  Andre  havde  ikke  gjort  hans  Arbejde  over- 
flødigt, nu  vilde  han  prøve.  Paa  denne  store  Opgave 
tog  han  da  fat,  men  rigtignok  med  den  Følelse,  at  Tiden 
for  ham  var  langt  fremrykket,  maaske  ogsaa  med  en 
stille  Tvivl  om,  at  Arbejdet  vilde  blive  fuldført.  Han 
naaede  heller  ikke  at  faa  det  færdigt. 

Om  den  ydre  Anledning  til,  at  han  gik  i  Gang 
med  Arbejdet,  skriver  han  i  sine  Optegnelser  saaledes: 

»Fra  min  tidlige  Ungdom  har  min  Eftertanke  og 
min  Flid  været  henvendt  paa  Kundskaben  og  For- 
staaelsen  af  den  aabenbarede  Sandheds  Hovedla^rdomme. 
Jeg  var  derfor  ved  Universitetet  ikke  noget  Øjeblik  i 
Tvivl  om,  at  Theologien  var  mit  Fag;  det  forekom 
mig  med  Nødvendighed  at  følge  af  sig  selv.  Jeg  ansaa 
det  derfor  ogsaa  for  en  Lykke,  da  det  i  Kandidataarene 
blev  mig  forundt  med  offentlig  Understøttelse  at  til- 
bringe et  Par  Aar  ved  fremmede  Universiteter.  Den 
bedste  Frugt  deraf  var,  at  jeg  bedre  lærte,  hvad  der 
hører  til  en  Sags  virkeligt  videnskabelige  Behandling. 
Men  hjemkommen  foretrak  jeg  Kirkens  Tjeneste  for 
den  theoretiske  Videnskab.  —  I  min  modnere  Alder 
blev  det  derfor  i  en  Række  af  Aar  mil  inderlige  Ønske 
endnu  en  (iang  at  genncmgaa  det  hele  Slof  og  da  al 
fremla^gge  Resullalerne  i  en  videnskabelig  F'remstilling. 
Men  et  praktisk  Embedes  store  Travlhed  tillod  ikke 
at  tænke  derpaa,  indtil  en  Tunghørighed  nødte  mig  til 
at  ophøre  med  Forretningerne.  Da  log  jeg  straks  fal 
med  stor  Lyst.  Men  del  var  imidlertid  blevet  sent  i)aa 

Dagen  for  mig.  Ars  longa,  sed  vita  brevis.  —  Gud 
for  alt.« 

Hvad  dernæst  hans  eget  dogmatiske  Standpunkt 
angaar,  da  udvikler  han  det  i  en  paatænkt  Fortale 
gennem  en  Kritik  af  de  hidtil  fulgte  dogmatiske  Prin- 
ciper paa  følgende  Maade. 

I  Begyndelsen  af  det  18de  Aarh.  havde  man  forladt 
den  lutherske  kirkelige  Dogmatik,  fordi  den  var  løbet 
fast  i  Skolastik,  Logik  og  Dialektik,  og  Udviklingen 
endte  i  en  Ortodoksi,  under  hvilken  Livet  forsvandt. 
Imidlertid  havde  siden  Baco's  og  Cartesius's  Dage  en 
Metafysik  gjort  sig  gældende,  som  tænkende  vilde  af- 
bilde hele  Tilværelsen,  baade  Gud  og  Verden,  og  af 
egen  Kraft  frembringe  en  tilstrækkelig  Gudserkendelse. 
Saaledes  fremkom  den  filosofiske  Dogmatik,  der  enten 
gaar  ud  paa  at  gennemtrænge  Dogmerne  med  en  al- 
mindelig Tænkning  for  at  bringe  dem  i  Samklang  med 
den  naturlige  Viden  og  derved  fremme  deres  Antagelse. 
En  almindelig  rationel  Dogmatik  bliver  her  Udbyttet. 
Eller  ogsaa  gaar  den  ud  paa  at  belyse  det  aabenbarede 
Stof  og  at  trænge  igennem  Dogmernes  Skal  ind  til 
deres  Kærne,  som  skal  være  lig  med  det  filosofiske 
Systems  Sætninger.  Og  saa  fremkommer  den  spekulative 
Dogmatik.  Denne  indtil  Rothes  Tid  herskende  Skik- 
kelse af  Dogmatiken  har  i  sit  Udgangspunkt  Fællesskab 
med  Middelalderens  Skolatik.  Ligesom  denne  hævder 
to  Erkendelsesprinciper  nemlig  Fornuften  og  Aaben- 
baringen  for  at  naa  til  den  rette  Gudserkendelse,  gør 
ogsaa  den  filosofiske  Dogmatik.  Hos  begge  findes  en 
mixtum  af  Theologi  og  Filosofi.  De  er  altsaa  begge 
semipelagianske. 

Først  ved  Lutherdommen  blev  Semipelagianismen 
overvunden.  Det  blev  nu  erkendt,  at  der  kun  er  én 
Kilde  til  Erkendelse  af  den  guddommelige  Sandhed, 
og  at  det  er  Aabenbaringen.  Men  da  kun  det  lige  for- 
staar  det  lige,   hævder  Rothe,   at  den  Dogmatiker,  som 

vil  skrive  en  kirkelig  Dogmatik,  maa  være  bleven  et 
genfødt  Menneske.  Efter  lutherske  Principer  maa  man 
altsaa  vende  tilbage  fra  den  aprioriske  Tænkning  til 
den  aposterioriske  d.  v.  s.  fra  Spekulation  til  Refleksion. 
Og  den  filosofiske  Dogmatik,  som  forandrer  Skikkelse 
efter  de  filosofiske  Systemer,  maa  overgives  til  Kirke- 
historiens Opbevarelse.  Rothe  hævder  ogsaa,  at  den 
kirkelige  Dogmatik  er  en  Videnskab,  en  Tænkningens  Viden- 
skab, eftersom  Refleksion  er  ligesaa  skarp  Tænkning 
som  Spekulation,  og  endvidere,  at  Kristendommen  som 
en  universel  Religion  maa  have  en  dogmatisk  Theologi 
for  nemlig  at  kunne  gøre  Fyldest  for  Intelligensen  og 
dermed  for  Videnskaben. 

Rothes  dogmatiske  Behandling  af  Emnet  tager  alt- 
saa sit  Udløb  fra  Refleksion.  Og  han  udvikler  videre, 
hvorledes  dette  Standpunkt  er  givet  med  selve  den 
ureflekterede  Form,  i  hvilken  Læreindholdet  foreliggei" 
i  Skriften.  Standpunktets  Berettigelse  søger  han  i  Jesu 
Ord,  Joh.  16,  13.  Her  siges,  at  Helligaanden  skal  hjælpe 
Disciplene  til  den  fulde  Sandheds  Erkendelse,  men  det 
sker  ved,  at  han  vejleder  dem.  Den,  der  bliver  vejledet, 
bliver  ikke  ført  eller  baaren.  Han  bliver  vist  den  rette 
Vej  til  Maalet,  men  maa  forøvrigt  bruge  sine  egne  Ben 
og  egne  Kræfter,  hvormed  det  ogsaa  siges,  at  den  dog- 
matiske Udvikling  skal  ske  ved  egen  TæMikning.  Det 
er  denne  Tanke,  som  Rothe  har  udtrykt  i  Bogens  Motto, 
som  senere  skal  omtales.  Hos  Paulus  og  tildels  i  Brevet 
til  Hebræerne  finder  han  en  mønsterværdig  Begyndelse 
til  den  dogmatiske  Virksomhed,  »som  vel  netop  er  sal 
af  den  Helligaand  som  en  Vejledning  for  os  —  saa  al 
sige  Dogmatikens  Undfangelse«. 

Vidre  hedder  det  om  den  dogmatiske  Tænkning, 
at  den  gaar  ud  fra  Betragtning  af  det  i  Biblen  umid- 
delbart givne  Aabenbaringsindhold,  som  Dogmalikcren 
først  maa  have  troende  tilegnet  sig.  Ved  Refleksion 
over  dette  omdanner  den  videnskabelige  Tænkning  saa 

de  umiddelbare,  ureflekterede  Forestillinger  til  Begreber, 
der  igen  ved  logisk  Omdømme  forbindes  til  Sætninger, 
og  saaledes  tremstaar  da  de  i  Bibelen  givne  Læresæt- 
ninger, som  vi  kalder  Dogmer.  Disse  fuldstændiggøres 
atter  ved  bibelske  Konklusioner,  og  saa  har  vi  den 
videnskabelige  Behandling  af  Troslæren,  som  man  kalder 
Dogmatiken. 

Som  Parallel  til  sin  Methode  henviser  Rothe  til 
Psykologien.  Denne  Videnskab  er  en  Refleksion  over 
det  naturlige  Sjælelivs  Fænomener,  paa  samme  Maade 
som  Dogmatiken  er  det  over  den  kristelige  Bevidstheds 
Fænomener. 

Efter  disse  Grundsætninger  gav  den  ved  sin  svæk- 
kede Hørelse  saa  stærkt  isolerede  gamle  Præst  sig  altsaa 
i  Kast  med  den  store  Opgave.  De  Partier,  han  fik 
gennemarbejdet  og  fremstillet  i  Kladde,  fylder  tilsammen 
henimod  700  Spalter  paa  hele  Ark,  der  paa  langs  er 
delte  i  to.  —  Ifølge  Sagens  Natur  indeholder  Fremstil- 
lingen mange  Citater  i  fremmede  Sprog,  men  han  har 
dog  haft  for  Øje  at  skrive  en  let  læselig  Dogmatik. 
Han   siger  i  Fortalen    om    denne   sin  Hensigt  saaledes: 

»Jeg  har  ikke  villet  føre  Læseren  omkring  i  alle 
Undersøgelsens  Gange.  Jeg  tilstaar,  at  jeg  mange  Gange 
er  løbet  ad  Veje,  som  jeg  maatte  gaa  tilbage  igen,  og 
at  mange  Stykker  maatte  omgøres  2  ogsaa  3  Gange,  inden 
jeg  fandt  Ariadnetraaden  i  den  Labyrinth,  dette  Æmne 
hidtil  har  udgjort.  Men  jeg  vilde  hellere  skrive  en 
liden  klar  Bog  end  et  større  Værk,  der  efterlod  et  tvivl- 
somt Indtryk.  Jeg  har  derfor  blot  fremsat  de  klare 
Resultater.  Det  skal  glæde  mig,  om  min  Læser  maatte 
finde  Følgeslutningerne  saa  ligefremme  og  Fremstil- 
lingen saa  klar,  at  det  forekom  ham,  som  han  kunde 
sagt  sig  det  selv.  Den  Kyndige  ved  nok,  at  her  er 
præsteret  noget  Nyt.« 

Efter  de  foreliggende  Partier  at  dømme  vilde  Bogen 
have  faaet  ikke  lidt  af  Interesse.     Rothe  er  selvfølgelig 

konservativ  i  sine  Synspunkter,  saa  han  vilde  næppe 
have  vakt  Opsigt  ved  nye  Synsmaader,  om  Bogen  var 
bleven  fuldført  og  udkommen,  men  med  sin  omfattende 
Læsning  har  han  i  det,  der  foreligger,  inddraget  saa 
mange  Iagttagelser  og  Opfattelser  fra  den  religiøse  og 
den  kristelige  Tænkning  i  alle  Lande  og  til  alle  Tider, 
at  det  alene  gør  visse  Partier  til  en  fængslende  Læsning. 
Hans  Stil  er  som  altid  frisk  og  livfuld,  som  han  selv 
var  det,  og  det  mærkes  atter  og  atter,  at  det  var  ham 
en  Livssag  at  faa  sagt  og  vist,  at  Religionen  ikke  er 
en  Lære  om  Gud,  men  et  Liv  i  Gud.  I  den  Henseende 
er  der  over  hans  Skrift  et  velgørende  Præg  af  Inderlighed. 

Manuskriptet  har  til  Titel: 

Syv  Bøger  om  (eller  af)  den  lutherske  Dogmatik, 
fremstillet  ved  Vilh.  Rothe.  Navnet  er  dog  overstreget 
og  ombyttet  med  Erasmus  Næpius.  Under  Navnet  fmdes 
anført  2  Vers  af  Grundtvigs  Salme:  »Kom,  Sandheds  Aand«, 
og  paa  Foden  af  Titelbladet  nederst  tilhøjre  læses:  Credite, 
ut  intelligatis,  nisi  enim  credideritis,  non  intelligetis  (Augu- 
stinus,  Sermo  212). 

Paa  næste  Blad  øverst  paa  venstre  Kolonne  læses 
endvidere:  Ipse  facias,  Mi  Deus,  ut  opus  prospere  suc- 
cedat;  in  honorem  Tuum,  in  commodum  ecclesiæ;  et  in 
solatium  mei  ipsius,  og  nedenunder:  8  December  1871. 
Propitius  esto.  Paa  samme  Side  paa  højre  Spalte  be- 
gynder saa  Indledningen  til  Bogen. 

2  Bøger  er  fuldt  udarbejdede. 

Den  1ste  har  til  Indhold  en  rationel  Indledning, 
i  hvilken  behandles  Religionens  Begreb  med  Henblik 
til  forskellige  Filosofer  saasom  Kant,  Søren  Kierkegaard, 
Rasmus  Nielsen,  Schleiermacher,  Hegel  og  Sibbern,  og 
en  Udsigt  over  Livets   Metafysik. 

Den  2den  Bog  omfatter  8  Kapitler,  og  her  gives 
den  dogmatiske  Indledning,  der  handler  om  Aaben- 
baringens  Begreb,  Inspirationen,  Messianske  Spaadomme, 
Bibelen,  Symbolerne  og  Fundamenlalartiklerne. 

3die  Bog  er  kun  løselig  paabegyndt  med  nogle 
Blade  om  Guds  Væsen  og  Gerning  og  en  5 — 6  Ark  med 
nogle  Studier  over  Treenigheden. 

Af  adskillige  Overstregninger  at  slutte  er  det  sand- 
synligt, at  Indledningen  ikke  har  tilfredsstillet  For- 
fatteren. Det  var  mulig  bestemt,  at  den  helt  skulde 
lægges  om.  Et  løst  Omslag  om  hele  Manuskriptet 
bærer  Paaskriften:   >yStiidier  og  Udkast  til  Dogmatiken.« 

Endnu  skal  kun  omtales  det  mærkelige,  at  Rothe 
har  tænkt  paa  at  lade  sin  Dogmatik  udgaa  under 
Pseudonymet  Erasmus  Næpius.  Det  var  jo  forlængst 
kendt  for  alle,  at  dette  Mærke  var  identisk  med  Vilh. 
Rothe.  Muligvis  skal  Pseudonymet  værne  om  den  dog- 
matiske Enhed  i  Kritikerne  og  Dogmatiken.  Rothe  har 
ogsaa  paany  overvejet  Stavemaaden  og  følt  Vanskelig- 
heden ved  at  forsvare  den  efter  H.  N.  Clausens  Kritik. 
En  Stjerne  ved  Næpius  viser  nemlig  hen  til  en  saa- 
lydende  Note  under  Teksten: 

»Man  har  fundet  mit  Navn  ildeklingende  og  rettet 
Stil  paa  det,  fordi  jeg  ikke  skrev  Neepius  eller  Nepius, 
fordi  man  mente,  at  det  kom  af  det  Græske,  saa  at  rj 
maatte  gengives  ved  e.  Men  jeg  frabeder  mig  al  Ety- 
mologiseren,  enten  det  saa  er  fra  det  Græske  eller  det 
Jydske!  Hvad  om  jeg  nu  netop  skrev  saaledes,  for  at 
ingen  skulde  tro,  at  jeg  vil  anses  for  den  v^mog  (Matth.  11), 
der  er  visere  end  de  lærde. 

LIDT  OM  ROTHES  STIL  OG  OM  HANS 
KARAKTER. 

Det  er  et  almindeligt  Vidnesbyrd  om  Rothe,  at  han 
havde  sin  Styrke  i  at  bruge  Pennen,  og  at  han  ikke 
talte  nær  saa  godt,  som  han  skrev.  Der  er  i  hans  Stil, 
saadan  som  den  træder  frem  gennem  hans  mange 
større  og  mindre  Skrifter,  noget  klart  og  prægnant, 
men  den  frembyder  ellers  ingen  særlige  iøjnefaldende 
Ejendommeligheder.  Han  var  et  Følelsesmenneske  uden 
dog  at  være  nogen  lyrisk  Natur,  der  kunde  give  sin 
Følelse  poetisk  Udtryk.  Han  var  ogsaa  fuldstændig 
blottet  for  musikalsk  Regavelse.  Hans  Evner  i  musikalsk 
Retning  var  saa  ringe,  at  han  ikke  var  i  Stand  til  at 
sætte  to  Toner  sammen,  men  alligevel  kunde  han  glæde 
sig  meget  over  Musik.  Derimod  tog  hans  Tanker  ikke 
sjælden  Fantasien  i  deres  Tjeneste.  Og  skulde  vi  frem- 
hæve nogen  Ejendommelighed  ved  hans  Stil,  saa  maatte 
det  være  hans  Evne  til  at  forme  smukke  Billeder.  I 
en  Gruppe  af  hans  Skrifter  har  hans  Forkærlighed  for 
det  billedlige  endog  ledt  ham  paa  Afveje.  Vi  tænker 
paa  de  Skrifter  og  Artikler,  som  handler  om  Kirke- 
stilen. Her  er  det  Billedet  af  Skibet  og  Korset,  som 
atter  og  atter  vender  tilbage,  og  som  i  hans  Øjne  har 
affødt  Stilen  i  de  gamle  Kirker.  At  han  her  har  villet 
presse  det  historiske  og  arkæologiske  Stof  for  at  finde 
Symboliken  deri,  kan  næppe  nægtes,  og  Uenigheden 
med  Professor  Ussing  har  ogsaa  aabenbaret  denne  Svaghed 
ved  hans  Standpunkt. 

Men  selv  om  saaledes  en  bestemt  stilistisk  Ejen- 
dommelighed har  ført  Rothe  paa  Afveje,  saa  er  den 
der  jo  alligevel,  og  det  kommer  os  for,  at  den  er  der 
paa  saa  forskellige  Steder,  at  det  netop  styrker  én  i 
den  Betragtning,  at  det  har  ligget  for  Rothe  at  tænke 
i  Billeder.  Flere  al  hans  Billeder  er  fortrinlige  Fund 
og  paa  en  slaaende  Maade  lagte  tilrette  for  Formaalet. 
Der  er  adskillige   af  dem,   som   uvilkaarlig  fæstner  sig 

i  ens  Hukommelse  og  bliver  tilbage,  naar  man  har  gen- 
nemgaaet  hans  Skrifter.  Træffende  ligner  han  f.  Eks. 
sin  Bog  om  den  apostolske  Trosbekendelse  ved  en  nj' 
anlagt  Vej  igennem  en  stor  Skov,  hvor  der  forhen 
hverken  har  været  Vej  eller  Sti.  Derfor  kan  Vejen 
heller  ikke  være  lige  afstukken  eller  Farten  saa  rullende 
som  paa  gamle  Veje.  En  saadan  Vej  kan  jo  alligevel 
føre  til  Maalet,  blot  man  ikke  trættes,  og  herom  er  det, 
han  vil  bede  sin  Læser. 

Lige  saa  træffende  betegner  han  den  ældre  lutherske 
Dogmatik  som  Aarhundreder  gamle,  men  rige  Kældere, 
hvor  der  mellem  adskilligt  Skramleri  findes  mange 
herlige,  henlagte  Sager,  af  hvilke  han  vil  bortviske 
Skimmelen  og  fjerne  de  gammeldags  gothiske  Zirater, 
for  hvis  Skyld  de  er  komne  i  Foragt,  og  saa  dermed 
forsyne  sin  Sjæls  fattige  Hus.  Endelig  kan  vi  nævne 
Parablen  i  hans  Tale  paa  Akademiet  i  Sorø  ved  Konge- 
festen 1838  om  de  to  Byer,  Kristenstad  og  de  Vantros 
By.  Fint,  rammende  og  ovorbevisende  er  Troens  Sag 
her  ført  overfor  Vantroen,  og  hele  Billedet  er  givet  i 
en  saa  knap  og  afrundet  Form,  at  det  let  huskes. 
Denne  Parabel  har  ubetinget  æstetisk  Værdi.  Og  til- 
sidst  er  endnu  at  nævne  Bothes  smukke  næsten  poe- 
tiske Sammenligning  af  Kirken  i  Danmark  med  en 
Kvinde  af  høj  og  ædel  Herkomst,  der  holder  sit  Indtog 
i  Landet  og  bliver  den  fromme  Moder  for  Folket,  men 
som  under  allehaande  Tryk  tilsidst  mister  Friheden  i 
sit  eget  Hus.  I  Frihedens  Jubelaar  1848  haaber  han, 
at  hun  maa  genvinde  sin  tabte  Frihed. 

Med  disse  Momenter  er  ogsaa  alt  nævnt,  som  kan 
kaldes  Ejendommeligheder  i  hans  Stil. 

Der  er  ikke  noget  som  helst  Spor  af,  at  Bothes 
bevægede  Hjærte  gav  sig  lyrisk  Udslag,  han  manglede 
hertil  de  naturlige  Forudsætninger,  men  derimod  laante 
Fantasien  Følelsen  sine  Vinger,  og  saaledes  fremkom 
hans  poetiske  Billeder. 

Det  bevægede  Følelsesliv,  som  fandtes  hos  Rothe, 
gav  sig  ogsaa  Vidnesbyrd  paa  anden  Maade.  Han  var 
efter  hans  Samtidiges  Vidnesbyrd  ikke  alene  en  for- 
nøjelig Mand,  som  især  i  Vennekredse  og  i  Konventer 
kunde  give  sig  hen,  men  han  var  tillige  saa  forunderlig 
levende,  var  med  i  alt  og  interesseret  for  alt,  hvad  der 
vedrørte  Kirkens  og  Troslivets  Omraade.  Ved  Siden 
af  hans  højkirkelige  Anskuelse  bevarede  han  alle  sine 
Dage  en  hjærtelig  Forstaaelse  af  dem,  der  virkelig  var 
grebne  af  Kristus.  Herom  vidner  bl.  a.  en  Udtalelse 
om  Indre  Mission,  som  Rothe  fremkom  med  ved  det 
udvidede  Landemode  i  Roskilde  1864.  Man  forhand- 
lede her  om  Frihed  og  Orden  i  den  danske  Folkekirke, 
og  derved  kom  ogsaa  Indre  Mission  paa  Tale.  I  disse 
Tider  var  det,  at  denne  kirkelige  Retning  omorgani- 
serede sig  under  en  BestjTclse,  i  hvilken  bl.  a.  Præsterne 
Rønne,  Beck  og  Joh.  Clausen  havde  Sæde.  Ved  Mødet 
i  Roskilde  udtalte  Rothe  sig  saaledes  om  Indre  Mission: 
»Denne  behager  ikke  al  Tid  de  konservative,  men  derfor 
skal  vi  dog  ikke  modsætte  os  den« ;  han  i  hvert  Fald 
vilde  »med  alle  Overtalelser  og  med  de  kærligste  Bønner 
bede  Biskoppen  om  ikke  paa  nogen  Maade  at  virke 
frastødende  paa  denne  Livs-Bevægelse,  tværtimod  hellere 
vinde  dens  Hjærte  ved  at  lede  den  med  faderligt  Raad.« 

Og  nogle  faa  Aar  senere  indtog  han  et  lignende 
Standpunkt  overfor  Ryslingebevægelsen,  da  Birkedal 
havde  faaet  sin  Afsked  og  adskillige  mente,  at  Kirken 
var  i  Vaade,  saa  endogsaa  Minister  Kierkegaard  faldt 
som  Følge  af  den  kirkelige  Rejsning.  Netop  i  det  i  den 
Sag  berømte  Aar  1867  stod  Rothe  paa  det  udvidede 
Landemode  i  Roskilde  og  anbefalede  Menigheden  i 
Ryslinge  som  ægte  luthersk,  saa  endog  enhver  Præst  i 
den  vilde  kunne  gaa  til  Alters.  Han  ønskede  derfor, 
at  Konflikten  maatte  blive  løst  ved  en  Lov,  der  optog 
Menigheden  i  Ryslinge  som  Lem  paa  den  danske 
Folkekirke. 

Det  gik  netop,  som  Rothe  ønskede.  Og  det  var 
atter  her  hans  Sympathi  med  Livs-Bevægelsen,  som  fik 
ham  til  at  glemme  sig  selv  og  sin  Højkirkelighed. 

Man  kunde  jo  med  Grund  slutte,  at  Følelseslivet 
hos  Rothe  maatte  have  givet  ham  hans  Ejendommelighed 
som  Prædikant,  men  det  synes  dog  ikke  at  have  været 
Tilfældet,  Hans  Slægtninge  mener  Nej,  og  synderligt 
andet  end  deres  Ord  er  der  ikke  at  bygge  paa.  Grumme 
lidt  Materiale  er  efterladt  til  Bedømmelse  af  ham  i  den 
Henseende,  egentlig  kun  en  trykt  Prædiken  til  8de 
Søndag  e.  Trin.:  »Om  Guds  Børns  Stand«  i  Damkiers: 
»Prædikener  over  Epistlerne«  1847 — 48  og  et  Par  ganske 
korte  Skitser  ibland't  hans  efterladte  Papirer.  Den  ene 
af  disse  er  til  Evang,  om  den  utro  Husfoged,  men  kun 
Hovedpunkterne  er  her  noterede  og  giver  ingen  Hjælp. 
Efter  Traditionen  skal  hans  Prædikener  have  været 
sunde,  varme,  klare  og  letfattelige  og  Sproget  i  dem  godt 
og  flydende.  Men  det  blomstrende  laa  ikke  for  ham 
hverken  i  god  eller  mindre  god  Betydning  af  dette  Ord. 

Det  er  ogsaa  ret  naturligt,  at  der  ikke  findes  mere 
efterladt  Materiale,  thi  han  skrev  aldrig  sine  Prædikener. 
Han  noterede  Hovedpunkterne  op  tilligemed  Gangen  i 
Prædikenen,  og  saa  udarbejdede  han  den  derefter  i 
Hovedet.  Men  han  vidste  nøje,  hvad  han  vilde  sige, 
saa  uden  Forberedelse  gik  han  ikke  paa  Prædikestolen. 
En  saadan  Letsindighed  har  han  tilmed  alvorlig  dadlet. 
Han  maatte  jo  forøvrigt  ved  Udarbejdelsen  af  sin  Bog 
om  Kirkeaaret  have  erhvervet  sig  en  større  Rigdom  af 
homiletiske  Tanker  end  de  fleste  andre  Præster.  —  Hans 
Prædikener  har,  saa  vidt  det  kan  skønnes,  været  anlagte 
paa  gennem  en  praktisk  Eksegese  af  Evangeliet  at  frem- 
stille dets  Tanker  som  opbj'ggelige  for  Tilhørerne.  Men 
det  lyriske  Element  eller  det  subjektive  Moment,  hvor 
den  grebne  Prædikant  taler  ud  af  sit  Hjærtedyb  og 
skildrer  sit  Gemyts  dybe  Bevægelse  og  derved  faar  be- 

slægtede  Strænge  i  Tilhørernes  Hjærter  til  at  klinge, 
har  dog  maaske  kun  i  hans  yngre  Dage  haft  noget 
Tilhold  i  hans  Forkyndelse.  Herpaa  tyder  den  før- 
nævnte Samling  af  populære  Foredrag  over  »Guds  Forsyn 
og  Retfærdiggørelsen  af  Troen«,  som  han  1840  udgav 
fra  Sorø.  Og  denne  Bog  tyder  tillige  paa,  at  Rothe  har 
haft  Øiehlikke  af  ret  deprimerede  Sjælstilstande.  Fore- 
dragene har  dog,  saa  vidt  man  kan  skønne,  aldrig  va'ret 
holdte,  saa  det  er  usikkert,  om  hans  Tale  omend  kun 
periodisk  har  haft  nogen  Lighed  med  dem.  Derimod 
røber  de  el  Sjæleliv,  i  hvilket  der  til  Tider  har  været 
ret  mørkt.  Og  da  han  har  nedskrevet  Ordene  derom, 
har  disse  Tilstande   næppe  været  ganske  forbigaaende. 

Denne  Bog  er  i  saa  Henseende  ret  enestaaende  i 
hans  Produktion.  Man  ved  desuden  ikke  af,  at  han 
omkring  1840  har  haft  nogen  ydre  Modgang.  —  Et 
Sted  i  Bogen  lyder  saaledes: 

»Jeg  er  saa  træt  af  Livet;  dets  BjTder  ligger  saa 
tungt  paa  mig.  Mit  Livs  Dag  er  blevet  til  en  Regn- 
dag med  tætte  Skyer.  Jeg  gyser  i  Kulden,  og  savner 
kvægende  Solglimt.  Af  mit  Livs  Have  er  Blomsterne 
tagne  bort,  kun  nogle  nyttige  Urter  er  blevne  tilbage. 
Mit  Sind  pines  af  bestandig  Uro,  det  arbejder,  og  er 
besværet.  Savn  og  Længsel  er  min  daglige  Spise,  og 
enkelte  Sorger  ligger  sa^rdeles  tungt  paa  mig.  Hver 
Bestræbelse  møder  en  Hindring;  hvorhen  jeg  ser,  er 
det  mørkt.  Ikke  engang  for  min  Tanke  er  det  lyst; 
thi  naar  min  Sjæl  hæver  sig  højest,  netop  til  de  Ting, 
den  helst  vilde  gennemtrænge,  da  føler  den  mest  sin 
aandclige  Blindhed.  Ja,  Sorg  og  Længsel  er  min  dag- 
lige Føde;  mit  Sind  arbejder,  og  er  besvaret.  En  be- 
standig Uro  jager  mig:  jeg  længes  efter  Fred,  efter  Ro, 
men  hvert  Middel  dulmer  den  kun  for  et  llygligl  Oje- 
hliU.  Klin  (la  foler  jeg  en  salig  Fred  kvæge  min  Sjæl, 
naar  ved  iion  og  Andagt  (luds  Aand  er  blevel  ret  levende 
i   mig,  har  hævet  min   Sjæl  op  over  del  allsammen,  og 

ladet  mig  smage  den  Guds  Fred,  som  overgaar  al 
Forstand;  men  ak,  saa  synker  jeg  atter  snart  igen  til- 
bage. Det  var  saa  smuk  en  Drøm  om  et  Liv  fuldt  af 
gavnrig  Daad,  men  det  forbliver  bestandig  kun  en  Drøm. 
Skønt  allerede  af  Naturen  stærk,  maa  jeg  dog  stride 
imod  Forsagtheden;  og  Haabet,  det  sidste  et  Menneske 
slipper  paa  Jorden,  er  saa  nær  ved  at  glippe,  at  jeg 
næppe  tør  tænke  paa  Fremtiden.  Jeg  er  træt  af  Livet, 
og  ønsker  inderligt  at  være  det  kvit.  Jeg  ønsker  at 
afkaste  dette  svage,  forkrænkelige  Legeme,  der  bestandig 
fængsler  min  Sjæl;  jeg  ønsker  mig  bort  fra  dette  Liv, 
der  kun  har  Sorg  og  Bekymring  at  byde  mig: 

»Grav,  jeg  venter  dig  med  Længsel, 
tag  mig  i  din  trygge  Favn. 
Her  saa  tidt  er  Nød  og  Trængsel, 
hisset  »er  den  sikre  Havn!« 

»Dog  tør  jeg  ikke  med  voldsom  Haand  kaste  Livet 
fra  mig,  ved  et  Tryk  med  Fingren  befri  mig  fra  Byrden, 
saa  gerne  jeg  ved  en  kort  Smerte  vilde  ende  den  lange 
Pine.  Det  var  jo  Synd,  ja  endog  at  nære  den  Tanke 
vilde  være  Synd;  og  det  vilde  desuden  være  forgæves 
Haab,  thi  en  Synd  kunde  aldrig  skaffe  mig  Indgang  i 
Salighedens  Land;  den  vilde  kun  føre  mig  til  større 
Pine.  —  Ja,  jeg  tør  næppe  engang  ønske  mig  Døden, 
saalænge  Gud  vil,  at  jeg  skal  leve;  thi  det  var  ligesom 
at  være  misfornøjet  med  hans  Raad  over  mig  og  mit 
Liv,  og  jeg  vilde  desuden  ved  slig  Utaalmodighed  end 
mere  pine  mig  selv,  og  gøre  mig  uskikket  til  den 
Gerning,  der  endnu  er  for  mig  at  gøre  i  Livet.« 

»Ak,  jeg  vil  taalmodig  vente. 
Gud,  til  det  behager  dig; 
Alting  herligt  du  fuldendte. 
Du  vil  og  fuldende  mig. 

Herre!  selv  du  Kraft  mig  give, 
dig  til  Døden  tro  at  blive; 
da  jeg  venter,  vel  bered, 
Dødens  Kald  til  Evighed.« 

Den  rationalistiske  Grav- Lyrik,  som  Rothe  her  tyer 
til,  maa  skrives  paa  Tidens  Regning,  men  den  mørke 
Stemning  er  hans  egen.  Og  hvad  enten  han  nu  med 
sit  Ord  har  formaaet  at  anslaa  Sjælens  Strænge  eller 
ej,  saa  har  hans  Sjæl  haft  Strænge,  der  har  kunnet 
klinge  baade  dybt  og   disharmonisk. 

Ved  Siden  af  dette  Vidnesbyrd  om  Forf.s  mørke 
Sind  har  Bogen  dog  ogsaa  anden  Interesse.  Den  giver 
saaledes  et  fyldigt  Billede  af  Rothes  stærkt  grebne, 
kristelige  Sjæleliv  og  aabner  Læseren  et  godt  Indblik 
i  hans  kirkelige  og  theologiske  Tanker.  Det  brændende 
Spørgsmaal  om  Kristendommens  Væsen  afgør  han  gen- 
nem en  Fremstilling  af  Aandens  Vidnesbyrd  nærmest 
paa  subjektiv  Maade.  Men  hans  Tilslutning  til  den 
lutherske  Theologi,  deriblandt  Dogmatiken,  er  natur- 
ligvis afgjort,  og  der  er  ingen  Fare  for,  at  det  stærke 
Eftertryk,  som  han  lægger  paa  Følelseslivet,  skal  gøre 
Standpunktet  mindre  ortodokst,  en  Fare,  som  Følelses- 
Kristendom  jo  ellers  hj^ppigt  er  udsat  for. 

Vilde  man  spørge  om,  hvem  han  har  tænkt  sig 
som  Læsere  af  sidstnævnte  Bog,  saa  fremgaar  det  af 
hans  Tiltale  eller  Henvendelse  til  »den  kære  fromme, 
smukke  Sjæl!«  Her  er  naturligvis  ikke  tænkt  paa  Skøn- 
aander,  men  sagtens  paa  dem,  som  i  nogen  Maade  har 
bevaret  sig  ubesmittede  af  Verden,  dem,  hos  hvem  det 
menneskeligt  ædle  er  det  fremherskende.  2  Slags  af 
disse  Mennesker  er  i  Rothes  Tanke.  Først  dem,  hos 
hvem  det  stormer,  og  til  hvem  han  vil  bringe  ham 
ombord,  der  var  med  Disciplene  paa  Gene/.arcth  Sø. 
Men  dernæst  andre,  som  staar  udenfor  Kristi  Kirkes 
Dør,  men  med  Lyst  til  at  Iræde  indenfor  uden  dog  at 
kunne  finde  Døren.  Dem  vil  han  vise,  baade  hvad  de 
gaar  ind  til  og  Vejen  derhen. 

Rothe  havde  ikke  nogen  Prædikestol,  da  han  skrev 
sin  Bog,   men    saa    lod    han    Bogen    erstatte   del   mang- 

lende.  Igennem  den  kunde  han  jo  baade  trøste  og 
vidne,  og  det  var  hans  Hensigt. 

I  sine  Studier  var  Rothe  en  meget  flittig  Mand, 
og  han  var  paa  sit  Omraade  bevandret  som  faa  af  sine 
Standsfæller.  Men  han  har  ogsaa  været  noget  ensidig 
i  sin  Læsning,  hvilket  var  en  naturlig  Følge  af,  at  han 
vilde  være  Fagmand.  Han  har  dog  vist  heller  ikke 
brudt  sig  om  at  erhverve  sig  nogen  alsidig  æstetisk 
Dannelse  saaledes  som  adskillige  andre  af  vore  Theo- 
loger  i  den  æstetiske  Guldalder.  I  det  mindste  har 
han  imod  Biskop  Mynster  en  Gang  fremført  nogle  Ord, 
der  kan  udtydes  saaledes.  Biskop  Mynster  havde  an- 
befalet den  gejstlige  »al  Slags  Lekture«. 

I  den  Anledning  bemærker  Rothe :  »Dersom  Præsten 
fornemmelig  lægger  an  paa  at  være  en  i  Humanitet 
dannet  Mand,  interessant  i  selskabelig  Omgang,  saa 
passer  »al  Slags  Læsning«  i  en  Præsts  Kram.  Men 
læser  han  for  at  blive  en  mere  oplyst  Kristen,  dueligere 
Theolog,  lærdere  Præst,  saa  maa  han  stærkt  koncen- 
trere sin  Læsning.  Non  multa,  sed  multum  legendum 
—  siger  alt  Cicero  i:  »De  oratore«.  Læ^e  meget,  men 
ikke  mange  Slags.« 

Her  siger  Rothe  ogsaa:  »iVandrigt  kan  kun  de 
gøre  deres  Foredrag,  hvem  denne  Gave  er  given,  men 
vistnok  kan  og  bør  enhver  lægge  mere  Vind  paa  en 
afrundet  og  smuk  Form  med  numerøs  Tale  og  koncis 
Fremstilling,   end  det  i  Reglen  sker.*) 

Med  sine  sjælelige  Anlæg  var  Rothe,  som  ofte  sagt, 
særlig  anlagt  for  Studeringer  og  lærd  Granskning,  og 
det  laa  mere  for  ham  end  den  udadvendte  Præsteger- 
ning. Men  paa  den  anden  Side  besad  han  stærke 
religiøse  Anlæg,  for  hvilke  hans  Præstestilling  netop 
bød  ret  gunstige  ydre  Vilkaar.  Hans  Udvikling  og  hans 
Liv  i  det  hele  havde  derfor  ogsaa  et  harmonisk  Forløb. 

*)  >Evang.  Ugeskr.^  VII  S.  226. 

Vemmeløv  Præstegaard  for  Branden. 


HJEMMET  OG  KIRKEN. 


I  34  Aar  havde  Rothe  sit  Hjem  i  Vemmeløv  Præste- 
gaard, og  han  levede  her  med  sin  talrige  Familie  et 
godt  og  lykkeligt  Samliv.  Børneflokken  blev  stor  og 
omfattede  2  Sønner  og  6  Døtre,  af  hvilke  den  ældste 
Søn  og  den  ældste  Datter  var  fødte  i  Sorø,  og  de  øvrige 
i  Vemmeløv.  .  Hvad  Livet  i  Præstegaarden  angaar,  da 
er  der  ikke  meget  derom  at  sige.  Rothes  levede  i  de 
tidligere  Aar  meget  stille.  Selv  havde  han  nok  i  sine 
Studeringer  og  sin  Virksomhed  som  Prædikant  og  Sjæle- 
sørger, og  i  den  første  Tid,  ja  lil  Loven  af  1867  om 
Landkommunernes  Stj'relse  kom.  som  Formand  for 
Fattigvæsenet.  Dette  blev  vist  dengang  mere  humant 
styret  end  nu.  Rothe  havde  som  allerede  nævnt  Besvær 
med  Fattigregnskaborne. 

Hans  Hustru  havde  nok  med  at  passe  sine  mange 
Børn.  De  omgikkes  mest  med  Oxholms  paa  Taarn- 
holm,  hvor  der  var  omtrent  lige  saa  mange  jevnaldrende 
Børn,  og  den  dalevende  meget  elskværdige  Kammer- 
herreinde var  en  Veninde  af  Fru  Rothe.  Dernæst  Bcehs 
efter  at  de  var  flyttede  til  Valdbygaard; 'Fru  Bech  var 
en  Kusine  til  Rothe.    Af  Pra'slofamiluMno  var  del  mest 

Clausens  i  Boeslunde,  begge  Fengerne  i  Slotsbjergby 
og  Liunge  og  Holms  i  Lundforlund,  som  Rothes  kom 
sammen  med.  Og  de  3  første  hørte  til  Rothes  bedste 
Venner.  Det  gjorde  intet  Skaar  i  Venskabet,  at  de  var 
uenige  om  flere  Ting,  saaledes  som  Tilfældet  maatte 
være  i  Forholdet  mellem  Rothe  og  de  andre,  der  var 
Grundtvigianere. 

Da  Børnene  blev  ældre,  var  selvfølgelig  Ferierne 
glade  Tider  som  i  alle  Præstegaarde,  hvor  der  samledes 
mange  unge,  baade  Fættere  og  Kusiner  og  Venner  af 
Sønnerne,  hvoraf  nogle  blev  Svigersønner  af  Huset,  og 
mange  morsomme  Erindringer  haves  endnu  fra  den 
Tid.  Mellem  Ferierne  kunde  der  gaa  lange  Tider,  uden 
at  man  saa  nogen. 

Af  Sognets  Beboere  omgikkes  Familien  ingen,  men 
Rothe  stod  altid  i  det  bedste  Forhold  til  dem  alle,  og  de 
havde  alle  baade  Agtelse  for  ham  og  Kærlighed  til  ham, 
selv  om  de  kunde  være  uenige  om  adskilligt.  Saaledes 
var  der  en  ikke  saa  lille  Del  Grundtvigianere  i  Sognet, 
og  i  politisk  Henseende  var  naturligvis  Afstanden  stor, 
da  Befolkningen  var  og  er  udpræget  venstresindet. 
Rothe  var  hverken  Absolutist  eller  Reaktionær,  dertil 
var  hans  Aandsfrihed  for  stor,  derimod  var  han  en 
varm  og  klar  Højremand  og  Forsvarsven,  men  for  ikke 
at  vække  Misstemning  imod  sig,  udtalte  han  sig  sjældent 
herom  uden  for  sine  nærmestes  Kreds.  Af  samme 
Grund  undlod  han  i  Regelen  at  stemme  ved  Folke- 
thingsvalgene;  dog  har  man  anført,  at  han  en  Gang, 
da  Udfaldet  var  noget  tvivlsomt,  afgav  sin  Stemme  for 
Fonnesbech,  den  bekendte  Minister,  som  da  blev  valgt 
med  1  Stemmes  Majoritet,  og  det  kunde  jo  altsaa  siges, 
at  denne  Stemme  var  hans.  Det  kunde  jo  ikke  være 
andet,  end  at  der  maatte  være  en  temmelig  stor  Afstand 
mellem  en  Mand  som  den  lærde  Doktor  og  hans  Sogne- 
folk, vi  siger  forsætligt  ikke  »Menighed«,  men  sigter  til 
en   anden   Side   af  Forholdet.     Man   kan   maaske  ikke 

sige,  som  det  blev  sagt  om  Chr.  Richardt,  at  han  (paa 
hans  Folkehøjskole)  var  paa  Kvisten  og  hans  Elever  i 
Kælderen,  men  noget  i  den  Retning  var  der  dog.  Som 
Præst  for  Menigheden  kom  Rothes  store  Hjærte  frem; 
han  kendte  alle  og  tog  sig  af  alle. 

Rothe  havde  mange  andre  Interesser  end  de  theolo- 
giske,  og  den,  som  maatte  have  anset  ham  for  en  død 
Videnskabsmand,  vilde  have  taget  storlig  fejl.  —  Man 
maatte  rigtigere  sige,  at  han  gjorde  Sætningen:  »nihil 
humanum  a  me  alienum  puto«  til  sin.  —  Han  var  en 
varm  Patriot,  og  hans  Fædrelands  Skæbne  laa  ham 
dybt  paa  Sinde.  Han  interesserede  sig  ikke  alene  for 
den  indenlandske  Politik,  men  ogsaa  for  den  udenlandske 
og  fulgte  med  megen  Interesse  de  forskellige  Begiven- 
heder. I  den  første  slesvigske  Krig  1848—50  havde 
Familien  næsten  daglig  Indkvartering  af  forbidragende 
Tropper.  —  Vemmeløv  Præstegaard  laa  lige  ved  Lande- 
vejen midt  imellem  Slagelse  og  Korsør,  og  der  var 
saaledes  rig  Lejlighed  til  at  glæde  og  opmuntre  Officerer 
og  Soldater,  noget  som  heller  ikke  blev  forsømt. 

Rothes  Opfattelse  af  Grundlovens  Værd,  dens  gode 
Sider  og  Mangler  var  vistnok  den,  som  nu  hele  Højre 
vedkender  sig,  men  der  hører  jo  mer  til  at  se  det,  som 
ikke  alle  kan  se. 

At  Kirken  kunde  faa  en  ordnet  Forfatning  laa 
Rothe  meget  paa  Sinde,  hvorom  ogsaa  hans  literære 
Produktion  som  allerede  nævnt  vidner. 

Men  han  interesserede  sig  for  mange  andre  Ting. 
Saaledes  interesserede  han  sig  levende  for  Heste;  dette 
smukke  Dyr  tiltalte  hans  Skønhedssans,  og  han  havde 
selv  i  sine  yngre  Dage  været  en  dygtig  Rytter  og  forstod 
at  behandle  en  Hest.  Om  denne  Interesse  vidner  en 
Afhandling  af  ham  om  »Den  orientalske  og  den  danske 
Hest«,  som    (hides  i     Dansk    Landbotidende«   for  1806. 

Afhandlingen  indledes  med  folgendc  Ord:  >  For- 
fatteren af  denne  Meddelelse  er  hverken  Dyrlæge  eller 

Landmand.  Men  fra  Barndommen  har  jeg  haft  Inter- 
esse for  dette  ædle  Dyr  saavelsom  Lejlighed  og  Anled- 
ning til  at  omgaas  med  det.  Tildels  vilkaarligt  har  jeg 
derfor  i  mine  forskellige  Studier,  som  ogsaa  maatte  om- 
fatte østerlandske  Tilstande  og  gamle  Tider,  lagt  Mærke 
til  alt,  hvad  der  angik  Heste«. 

Rothe  var  for  sin  egen  Person  det  mest  fordrings- 
løse og  beskedne  Menneske,  man  kan  tænke  sig.  Han 
forlangte  aldrig  noget  for  sig  selv,  men  ofrede,  hvad 
han  kunde,  paa  andre.  Hans  Værelse  var  udstyret  paa 
den  tarveligste  Maade.  Med  Undtagelse  af  et  meget 
smukt  Mahognitræs  Chatol  med  et  tilsvarende  Uhr,  som 
stod  derpaa,  bestod  hele  Møblementet  af  et  Fyrretræs 
Skrivebord,  som  havde  tilhørt  hans  Fader,  en  dertil 
hørende  Stol  med  et  haardt  Sæde,  en  haard  og  lille 
Sofa  og  et  Fyrretræs  Bord  med  et  Par  simple  Stole. 
Hertil  kom  jo  saa  Boghylderne  med  de  talrige  Bøger. 
Paa  disse,  hans  Hovedinteresse,  havde  han  ofret  meget, 
og  han  havde  et  udmærket  Bibliothek  mest  af  theologiske 
Værker.  Hans  Klædedragt  var  ligesaa  tarvelig,  i  Regelen 
syet  af  en  Landsbyskræder.  Hans  eneste  Overfrakke  i 
den  største  Del  af  hans  Liv  var  en  blaa  Klædes  Kappe 
med  Slag,  en  saakaldet  Chenille,  som  var  i  Mode  i  Be- 
gyndelsen af  forrige  Aarhundrede.  Samme  Chenille,  som 
han  havde  anskaffet  som  Student,  og  som  var  hans 
første  Overstykke  —  Datiden  var  jo  mere  haardfør 
end  vi  —  gik  han  med  saa  langt  tilbage,  som  hans  nu- 
levende Slægtninge  kan  mindes,  og  de  kan  ikke  mindes 
ham  i  nogen  anden  Overfrakke  end  den,  indtil  han  i 
1877  flyttede  til  København  efter  at  have  taget  sin  Afsked. 

Rothe  havde  et  ualmindeligt  blødt  og  kærligt  Hjærte 
og  kunde  ikke  taale  at  se  nogen  lide  ondt,  eller  at  hans 
nærmeste  manglede  noget.  Men  med  den  store  Familie 
og  Indtægter,  som,  om  end  de  underliden  var  gode,  ikke 
altid   kom  i   rette  Tid,   samt   den  Gæld,   hvormed   han 

som  alle  andre  Præster  havde  maattet  begynde,  strakte 
Midlerne  ikke  altid  til.  Han  advarede  en  Gang  mod 
Faren  ved  at  gøre  Gæld  ved  at  citere  følgende  Ordsprog: 

'Laant  Guld  er  Lergrav, 
Horset  humper  halt  deraf«. 

Præstegaarden  var  fra  Begjaidelsen  meget  tarvelig; 
et  langt,  lavt  Bindingsværks  Stuehus  med  Straatag,  med 
smaa  lave  Værelser.  Efterhaanden  byggede  Rothe  den 
om,  d.  V.  s.  Ydermurene.  Først  blev  den  ene  Ende  grund- 
muret, derpaa  den  anden  indtil  Køkkenet,  og  endelig 
byggede  Rothe  en  Etage  til  paa  Midten  med  Tegltag. 
Men  Stuerne  forneden  blev  uforandrede;  Boligen  var 
dog  god  og  tør.  Da  det  sidste  var  færdigt,  brændte 
Præstegaarden  i  1859  hen  paa  Natten  efter  Ingemanns 
70-aarige  Fødselsdag.  Et  Held  var  det,  at  Præstefolkene 
ikke,  som  de  havde  paatænkt,  var  med  til  Rothes  gamle 
Kollegas  Fest;  de  vilde  da  ved  Hjemkomsten  have  fundet 
Gaarden  brændt.  Det  var  en  Majnat,  Kl.  ca.  2  om  Morge- 
nen, at  Ilden  udbrød,  over  Porten  begyndte  den,  og 
var  sikkert  paasat,  men  Gerningsmanden  blev  aldrig 
opdaget.  Rothe  havde  i  sit  Liv  særligt  næret  Frygt  for 
2  Ting,  Ildebrand  og  et  brækket  Ben;  det  sidste  slap 
han  dog  for.  Efter  Branden  flyttede  Familien  midler- 
tidigt til  Korsør,  medens  Rothe  selv  havde  et  Aftrædelses- 
værelse i  Kroen,  og  i  1860  var  den  nye  Præstegaard 
færdig;  smukkere,  af  Udseende  som  en  Villa,  bedre 
bygget  og  indrettet  med  store  Værelser,  men  ikke  saa 
hyggelig  præstegaardsagtig  som  den  gande.  Dog  Livet 
i  den  blev  det  samme. 

Kirken  er  en  almindelig  Landsbykirke,  rummelig, 
da  Menigheden  jo  er  stor,  men  uden  særlige  Prydelser. 
Tidligere  var  Koret  noget  lavere  end  Skibet,  hvilket 
gav  Kirkens  Ydre  et  smukkere  eller  ialtfald  mere  male- 
risk Udseende.  Senere  blev  Koret  ombygget  i  samme 
Højde  som  Skibet,   men  utrolig  smaglost  af  gule  Sten; 

det  hele  blev  derved  klodset  og  grimt.  Kirken  tilhører 
Grevskabet  Holsteinborg.  En  Vandfarvetegning  af  Kir- 
ken i  dens  ældre  Skikkelse  er  i  Slægtens  Eje. 

Fru  Rothe,  hvis  fulde  Navn  var  Frederikke  Amalie 
Ewald,  var  15  Aar  yngre  end  sin  Mand.  Hvad  hende 
angaar,  da  hørte  hun  til  den  gode  gamle  Tid,  da  Kvinden 
ikke  syntes  at  mene,  at  hendes  Kald  var  udenfor  Huset 
og  Hjemmet.  Hun  var  en  kærlig  og  omhj'^ggelig  Ægte- 
fælle og  Moder,  og  hendes  varme  Hjærte  omfattede  alle, 
med  hvem  hun  kom  i  Berøring,  med  Inderlighed.  Hun 
havde  efter  sin  Moder  arvet  en  skarp  Sans  for  det  ko- 
miske. Religionen  var  hende  en  Hj ærtesag.  Hun  var 
ualmindelig  musikalsk  og  havde  en  dejlig  Sopran.  Hun 
sang  meget  og  havde  et  stort  Repertoire.  Der  kom  der- 
for mange  musikalske  Mennesker  i  Præstegaarden ,  og 
man  kan  godt  sige,  at  Børnene  er  opfødte  med  megen 
og  god  Musik.  Ingen  af  dem  har  dog  arvet  deres  Moders 
Stemme,  og  kun  faa  af  dem  hendes  musikalske  Begavelse, 
men  alle  har  de  faaet  en  udviklet  Sans  for  god  Musik 
og  en  sikker  Smag.  Der  er  jo  intet,  der  gør  et  Hjem 
saa  hyggeligt  som  Musik.  Da  Fru  Rothes  yngste  Broder, 
der  var  Officer  og  hyppigt  besøgte  Præstegaarden,  havde 
en  ualmindelig  dejlig,  dyb  Baryton,  der  ligesom  Søsterens 
Stemme  var  uddannet  i  en  god  Skole,  —  hun  havde 
sunget  med  den  gamle  Siboni,  og  han  navnlig  med 
Schram  og  ogsaa  med  Garcia  i  Paris  —  var  det  en 
stor  Nydelse  at  høre  de  2  synge  sammen. 

Det  var  alt  det  bedste  af  den  klassiske  og  den  se- 
nere gode  Musik,  som  man  fik  at  høre. 

Inden  vi  afslutter  denne  Biografi  med  nogle  Ord 
om  Rothes  sidste  Dage  og  Død,  skal  her  berettes  om 
et  frækt  Tyveri,  som  Vemméløv-Præsten  var  Genstand 
for  en  Gang  paa  Vejen  fra  Slagelse  til  sin  Præstegaard. 

I  Føljetonen:    »Niels  Fynbo   og   hans  Bande«*  for- 

*  Sorø  Amtstidende  1899. 

tælles  følgende  Træk  paa  Basis  af  Forhørsprotokollens 
Oplysninger. 

»Pastor,  Dr.  theol.  Rothe,  Vemmeløv,  ankom  den  27. 
April  1857  om  Aftenen  med  Toget  fra  København  til 
Slagelse  Banegaard.  Pastorens  store  Rejsekuffert,  der 
indeholdt  hans  københavnske  Indkøb,  blev  bundet  bag 
paa  Karossen.  Slagelse  Banegaard  laa  den  Gang  et  godt 
Stykke  fra  Byen,  og  da  Mørket  var  tæt,  udførte  den  da 
i  Vestsjælland  vel  kendte  Stortyv,  Niels  Christiansen, 
kaldet  Niels  Fynbo,  det  Kup  at  skære  Remmene  over, 
hvorved  Kufferten  samt  en  stor  Pakke  Sengklæder  faldt 
ned  paa  Vejen.  Sengklæderne  blev  liggende  paa  Vejen, 
medens  Niels  Fynbo  slæbte  Kufferten  ind  paa  Marken, 
hvor  han  brækkede  den  op  og  udtog  en  Del  Dame-  og 
Herre-  og  Børneklæder  samt  et  kostbart  Gulduhr  for- 
uden forskellige  Delicatesser,  deriblandt  en  Del  Appel- 
siner. En  Del  af  Kosterne  solgtes  til  en  Boelsmand 
paa  Holmstrup  Mark  ved  Slagelse  og  betaltes  med  nogen 
Rug,  en  Bøsse  og  et  mindre  kontant  Beløb.  Appelsinerne 
spiste  Niels  Fynbos  Familie,  men  for  ikke  at  komme  i 
Forlegenhed  med  Damedragterne  brændte  Tyvene  disse. 
Gulduhret  turde  man  ikke  søge  afsat  i  Slagelse  eller 
andel  Steds  paa  Egnen,  hvorfor  en  Hæler  paatog  sig  at 
sælge  dette  i  København,  hvor  det  indbragte  10  Rigsdaler. 

Den  omtalte  Tyvebande  talte  8  mandlige  Personer 
foruden  13  kvindelige  Hælere,  der  alle  efterhaanden 
blev  opdagede  og  fik  deres  Dom  ved  Antvorskov  Birk 
i  Marts  1859.  De  idømtes  Straffe  paa  tilsammen  63 
Aars  Tugt-  og  Forbedringshus  og  Erstatninger  til  flere 
Tusinde  Kroner«. 

I  Rothes  sidste  Aar,  efter  at  hans  Tunghørighed 
var  bleven  til  ful(lsl;vndig  Dovhed ,  tog  han  kun  liden 
Del  i  Præsiegerningen  og  i  Livet  i  Præslegaarden.  begge 
Dele  forbød  sig  jo  af  sig  selv.  Men  til  Held  for  alle 
omkrini'   den   gamle   Præst    led    haus   Sind    ikke   under 

hans  Svaghed.  Ellers  er  det  jo  ikke  usædvanligt,  at 
døve  Folk  kan  blive  baade  mistroiske  og  irritable.  Saa- 
ledes  ikke  Rothe.  —  Han  bevarede  hele  Tiden  sit  elske- 
lige Sind,  men  han  gemte  sig  endnu  mere  end  før  i 
Studerekamret. 

Med  Kapellanen  var  Samlivet  til  gensidig  Glæde.  — 
Denne  kunde  endogsaa  tillade  sig  at  behandle  den  gamle 
Doctor  ret  kammeratligt.  Han  fik  f.  Ex.  en  Gang  i  Sinde 
paa  en  Fastelavnsmorgen  at  ville  rise  den  gamle  op, 
der  studerede  til  langt  ud  paa  Natten,  og  som  Følge 
deraf  stod  sent  op.  Modet  svigtede  imidlertid  den  unge 
i  det  afgørende  Øjeblik,  og  han  nøjedes  med  at  anbringe 
Riset  uden  for  Døren  ved  Haandgrebet,  hvor  Rothe  fandt 
det  og  med  fuld  Forstaaelse  af  Spøgen  anbragte  det 
paa  sit  Bord  til  et  synligt  Minde  om ,  hvad  der  havde 
været  ham  tiltænkt,  og  muligvis  ogsaa  i  det  Haab,  at 
han  maatte  kunne  forbedre  sig  ved  saaledes  at  have 
Krabasken  for  Øje. 

Da  Holm  forlod  Vemmeløv  Præstegaard,  besluttede 
Rothe  sig  til  at  abdicere,  og  d.  20.  November  1876  er- 
holdt han  sin  Afsked.  Efter  Naadensaarets  Udløb  for- 
lod han  saa  Vemmeløv  Præstegaard  efter  et  34-aarigt 
Præste-  og  Familieliv  paa  dette  Sted. 

Det  var  Smaafolk  i  Sognene,  som  mest  savnede 
ham,  thi  han  var  især  god  imod  dem,  men  han  havde 
ogsaa  i  den  Henseende  sin  Ejendommelighed,  naar  han 
skulde  hjælpe  med  en  lille  Gave.  Medens  der  er  Menne- 
sker, hvem  det  er  en  Fryd  netop  at  uddele  Gaver,  er 
der  andre,  som  gribes  af  Forlegenhed  ved  at  skulle  tage 
Pungen  op  og  række  Pengestykker  til  den  trængende, 
skønt  Lysten  dertil  kan  være  der.  Af  denne  Forlegen- 
hed havde  Rothe  sin  Del.  Det  er  derfor  ogsaa  hændt, 
at  han  ikke  har  kunnet  faa  Pengene  overrakt  til  den 
fattige,  i  hvis  Hjem  han  har  siddet,  men  skjult  anbragt 
dem  et  eller  andet  Sted,  hvor  de  kunde  findes,  naar 
han  var  gaaet   derfra.     En   ærlig  Finder   har  endogsaa 

bragt  ham  Pengene  og  har  villet  give  ham  dem  tilbage 
i  den  Tanke,  at  de  virkelig  var  glemte. —  »Nej,  Ane  — 
svarede  Rothe  —  det  kan  hun  da  nok  forstaa,  de  ikke  er«. 

Med  sin  Familie  flyttede  den  gamle  Præst  til  Frede- 
riksberg, og  ogsaa  efter  sin  Afskedigelse  vedblev  han 
med  sine  Studier.  Hans  Aandskraft  var  usvækket  til 
det  sidste,  og  han  benyttede  ogsaa  de  gunstige  Forhold, 
som  Bibliothekernes  Nærhed  nu  bød  ham,  men  —  hans 
Hovedværk  blev  paa  langt  nær  ikke  færdigt.  Hans  Re- 
flexionsdogmatik  er  et  ufuldendt  Arbejde. 

I  sin  Bolig  paa  Frederiksberg  døde  Rothe  d.  9.  Januar 
1878.  —  I  den  før  omtalte  Bog  »om  Guds  Forsyn«  be- 
rører han  et  Steds  Evangeliet  om  den  bodfærdige  Røver, 
hans  Dødsangest  og  den  rige  Trøst  ved  Jesu  Ord  til  ham, 
og  han  fortsætter  da  saaledes:  »Jeg  vil  bede  min  Sjæle- 
sørger, at  han  paa  min  Sotteseng  vil  foreholde  mig  denne 
Begivenhed  til  Trøst  i  Dødens  Stund.  Maaske  skal  ogsaa 
jeg  vaande  mig  i  Sygelejets  Angest  og  Smerte,  og  vist- 
nok vil  jeg  være  beklemt  ved  at  tænke  paa,  at  de  skal 
lægge  mig  i  den  sorte  Kiste  og  nagle  Laaget  over  mit 
kvalte  Aandedræt  fast  med  Nagler,  og  bære  mig  hen 
og  grave  et  Hul  i  Jorden  og  gemme  mig  der  som  ækle 
Ormes  Føde.  Vistnok  vil  jeg  være  angest  ved  at  tænke 
paa  Dom,  paa  Regnskabs  Aflæggelse  og  Genga^ldelse; 
men  da  skal  det  være  min  Trøst  at  høre,  at  det  vel 
ogsaa  gælder  mig,  at  jeg  den  samme  Dag  skal  være 
med  Jesus  i  Paradis.  Hvorfor  skulde  det  vel  ikke  ogsaa 
gælde  mig;  det  var  jo  dog  ikke  nogen  god  og  aldeles 
fuldkommen  Mand,  til  hvem  hint  første  Gang  blev  sagt« ! 

Saaledes  ønskede  Rothe  i  Aaret  1840,  men  i  1878 
kunde  dette  Ønske  ikke  opfyldes  ham,  thi  da  kunde 
han  ikke  høre;  ad  den  Vej  kunde  Trøsten  ikke  tilføres 
ham,  men  derfor  er  den  jo  ikke  udebleven. 

De  bar  ham  saa  ud  paa  Frederiksberg  Kirkegaard 
ved  Fasanvejen,  hvor  han  og  hans  Hustru,  som  døde 
1891,  hviler  ved  hinandens  Side. 

I  Frederiksberg  Kirke  bragte  hans  Eftermand  i 
Vemmeløv,  Provst  G.  Heiberg,  ham  en  sidste  Afskeds- 
hilsen fra  Hus  og  Hjem,  fra  Haven,  hvor  han  med  sin 
Haand  havde  plantet  saa  mange  af  Træerne  —  og  fra 
Menigheden,  som  han  i  mange  og  stundom  trange  Tider 
omfattede  med  sit  Hjærtes  kærlige  Omsorg  med  Bøn 
om  Livets  Fremgang  og  Væxt. 

Der  findes  ingen  Mindesten  paa  Rothes  Grav,  og 
naar  det  er  blevet  saaledes,  da  er  det  i  Henhold  til 
hans  egne  Ord  til  hans  Slægtninge:  »I  maa  ikke  lægge 
nogen  Sten  paa  min  Grav,  thi  saa  kan  jeg  ikke  opstaa, 
men  plante  Blomster,  det  maa  i«. 

Og  han  tilføjede,  at  han  godt  vidste,  at  dette  var 
en  underlig  Ide,  men  til  Trods  derfor,  maatte  de  ikke 
gøre  ham  imod. 

I  et  Brev  fra  Biskop  Martensen  til  Fru  Rothe  efter 
hendes  Mands  Død  udtaler  Biskoppen,  Rothes  fordums 
Modstander,  at  han  »al  Tid  har  højagtet  den  afdøde, 
ikke  blot  for  hans  Kundskab  og  Lærdom,  men  ogsaa 
for  hans  Karakter  og  Troskab  imod  vor  lutherske  Kirke«. 
Og  han  har  i  disse  træffende  Ord,  skønt  ikke  udtøm- 
mende, karakteriseret  den  Præsteskikkelse,  af  hvem  vi 
her  har  forsøgt  at  give  et  Billede.  Den  Vemmeløv- 
Præst  var  i  mange  Stykker  en  lærd  Mand,  men  ved 
Siden  deraf  var  han  en  kristelig  Karakter,  og  som  saa- 
dan  tillige  en  ægte  Søn  af  den  lutherske  Kirke.  Rothe 
priser  et  Steds  den  lutherske  Kirkes  Stiftere  for  deres 
store  Lærdom,  forenet  med  en  grundig  Indsigt  i  Ordet, 
men  finder  ved  Siden  deraf  en  Egenskab  hos  dem,  som 
ingen  Lærdom  kan  erstatte,  nemlig  en  ren  og  sund  Sans 
for  de  aandelige  Ting,  forenet  med  en  stor  Erfarenhed 
deri  og  et  rigtigt  Skønnende,  hvorved  Sandheden  kom 
til  at  staa  for  deres  Sjæls  Øje  i  klar  Anskuelse  uom- 
taaget  af  Spidsfindigheder. 

Og  dette  uskaterlige  Arvegods  finder  han  bevaret 
i  den  lutherske  Kirke. 

Det  var  Rothe  en  Glæde,  at  vor  Kirke  havde  taget 
denne  Arv  op,  og  han  var  sig  bevidst,  at  den  ogsaa 
kendelig  var  tilflydt  ham  selv;  han  besad  den  med 
Glæde  og  udmøntede  den  efter  Evne.  Hans  Kærliglied 
til  luthersk  Kristendom  med  dens  Tro  og  dens  Lære 
giver  hans  Skrifter  deres  Særpræg  og  deres  befrugtende 
Evne,  og  heri  maa  man  sikkert  ogsaa  søge  deres  stør- 
ste Værd. 

Saa  godt  det  var  ham  muligt,  forvaltede  Rothe  denne 
lutherske  Arv,  men  han  gjorde  det  saa  at  sige  kun  med 
Pennen  og  i  snevrere  Kredse  saasom  i  Konventer  og 
paa  Landemoder,  i  hvis  Møder  han  deltog.  Han  stillede 
sig  ikke  som  hans  grundtvigske  Venner  midt  i  Menig- 
hedslivet for  der  at  rejse  en  Bevægelse  og  vække  Sansen 
for  den  betroede  Skat.  I  kirkelig  Forstand  var  han  ikke 
et  Samfundsmenneske.  Han  var  meget  mere,  med  sin 
Tilbøjelighed  til  at  trække  sig  tilbage  i  sig  selv,  i  Kirken 
en  af  de  enkelte. 

Her  er  en  anden  af  hans  Ejendommeligheder. 

En  ensom  Mand  kan  man  jo  næppe  kalde  den, 
som  er  omgivet  af  en  stor  Familie  og  mange  Slægt- 
ninge og  baade  i  sit  Sogn  og  i  sin  Stand  mødes  med 
mange  Venner,  men  Rothe  var  trods  alt  dette  en  af  de 
Sjæle,  som  i  dybeste  Forstand  ikke  føler  Trang  til  at 
mødes  i  Samfund  med  andre.  Det  viste  sig  baade  i 
hans  Arbejde  og  i  hans  daglige  kristne  Liv.  Han  med- 
delte aldrig  til  sin  Familie,  hvad  han  skrev,  eller  hvad 
han  lod  trykke,  og  der  er  enkelte  af  hans  Bøger,  end- 
ogsaa  de  lettest  tilgængelige,  som  hans  Børn  næppe  har 
set,  eller  som  han  aldrig  har  gjort  dem  opmærksom 
paa.  Han  sad  i  sit  Studereværelse,  og  Livet  i  Præste- 
gaarden,  der  tidt  kunde  være  meget  muntert,  gik  sin 
Gang  udenom  ham.  Han  gjorde  heller  ikke  noget  For- 
søg paa  at  lade  sit  Hjem  præges  af  daglig  Kristendom 
saasom  gennem  Bekendelse  og  Lovsang.  Han  beholdt 
sit  Trosliv   for  sig  selv,  og  for  saa  vidt  som  det  mær- 

kedes  i  Hjemmet,  var  det  som  Surdejen,  der  ikke  er 
synlig. 

Han  var  en  nobel  og  fin  Karakter,  hvis  Kærlighed 
til  det  evangelisk-lutherske  prægede  saavel  hans  For- 
fatterskab som  hans  egen  Religiøsitet,  men  én,  hvis 
private  Gudsdyrkelse  øvedes  i  Løndom. 

Med  alle  sine  Fortrin  dog  ét  af  de  Mennesker,  som 
er  udsat  for  snart  at  glemmes. 

Paa  alle  Mennesker  kan  Psalmistens  Ord  anvendes, 
men  specielt  paa  Rothe,  naar  det  hedder: 

»Menneskets  Liv  er  som  Græsset, 
Det  blomstrer  som   Blomsten  paa  Ager; 
En  Storm  farer  hen  —  det  forsvinder, 
Dets  Hjemsted  ej  mer  det  opdager«. 

Den  Sandhed  vil  forholdsvis  hurtig  stadfæste  sig 
paa  de  Steder,  hvor  Rothe  har  levet  og  virket.  Selv 
havde  han  maaske  ikke  saa  synderlig  imod  det,  men 
hans  nærmeste  Slægtninge  har  ikke  holdt  af  denne 
Tanke,  og  de  har  tillige  ment,  at  der  i  hans  Liv  og  i 
hans  Virken  var  noget,  som  fortjente  at  fremdrages  og 
bevares.  Paa  deres  Tilskyndelse  er  ogsaa  nærværende 
Biografi  fremkommen.  Den  er  altsaa  nærmest  at  op- 
fatte som  et  Lejlighedsskrift,  som  først  og  fremmest 
hos  Børnene  skal  opfriske  Mindet  om  den  afdøde.  Men 
—  maaske  den  dog  ogsaa  kunde  have  sin  Betydning  ud 
over  de  alier  nærmestes  Kreds. 

